SHARI LAPENA ULTIMA EI CLIPĂ Original: The End of Her (2020) Traducere din engleză de: ALEXANDRA FUSOI virtual-project eu 2021 Prolog 10 ianuarie 2009 Creemore, Colorado Ninge deja de două zile, abundent, necruţător şi nu e niciun semn că s-ar domoli E o nebunie să plece Dar au ieşit plugurile, îşi reaminteşte Lindsey Se uită indispusă pe geam, simţindu-se neliniştită, prinsă în capcană, în capcana munţilor care o înconjoară în acest orăşel din Colorado, la aproape 50 de kilometri de Denver În capcana zăpezii care nu mai conteneşte Zăpada aduce o asemenea tăcere! Uneori, liniştea o face să-şi dorească să urle Soţul ei intră în sufrageria mică şi înghesuită din spatele ei; mobila e ieftină, rafturile şubrede se ţin laolaltă cu şuruburi — E totul gata? întreabă Patrick când ea ridică privirea spre el, cu mâinile aşezate pe burta uriaşă de gravidă Încă se mai poartă cu mănuşi unul cu altul după cearta de-aseară Lindsey se bucură să plece de-aici, unde senzaţia de izolare e totală Cu sau fără zăpadă, o să meargă amândoi în vizită câteva zile la mama şi sora ei în Grand Junction, unde vremea e mult mai blândă Bagajele lor sunt făcute şi aşteaptă lângă uşă Îşi doreşte din toată inima să se întoarcă în sânul familiei – tânjeşte după compania şi atenţia de care are atâta nevoie! Nu ştiuse că avea să fie aşa de greu O să se oprească în cafenelele familiare şi o să se vadă cu prietenii de care se despărţise Ei o să zâmbească şi o să se mire de ea cât de mare e şi o să vrea să-i atingă burta; o să fie entuziasmaţi de copilul care va veni curând Şi Lindsey o să se simtă mai bine Mai bine, din toate punctele de vedere Şi apoi va fi în stare să se întoarcă aici Sau poate că o să rămână în Grand Junction — Mai bine mă apuc să deszăpezesc maşina, spune Patrick şi-şi pune cizmele şi haina Îşi mai ia şi o căciulă şi mănuşi şi adaugă: — O să fac cald în maşină pentru tine Lindsey încuviinţează şi se întoarce din nou spre fereastră Capitolul 1 August 2018 Aylesford, New York Hanna Bright îl pune pe micul Teddy în leagănul de pe veranda din faţă şi se aşază să-şi citească romanul Mai târziu o să se încălzească, dar dimineaţa e plăcut pe verandă, la adăpost de razele soarelui Observă două maşini parcate în faţa casei de peste drum şi câteva uşi scoase Casa e de vânzare; probabil că vrea să o cumpere cineva Curând e cufundată în roman, însă ridică privirea puţin mai târziu, când sesizează mişcare peste drum Un bărbat masiv îmbrăcat în costum, despre care Hanna îşi dă seama că e agentul imobiliar, vorbeşte pe alee cu o femeie Hanna îi priveşte, întrebându-se în treacăt dacă femeia e o cumpărătoare serioasă Casa nu a fost scoasă la vânzare de mult şi este un cartier căutat; îşi închipuie că o să se vândă destul de repede Speră să o cumpere o familie tânără – vrea o grămadă de prieteni pentru Teddy, care are şase luni Chiar vizavi stau fetele gemene de patru luni, care au o mămică foarte drăguţă – Stephanie –, cu care Hanna s-a împrietenit deja Femeia asta pare să fie singură – fără soţ şi fără copii după ea O ultimă strângere de mână, iar femeia îi întoarce spatele agentului şi se îndreaptă spre maşina parcată Când ajunge în stradă, se uită la Hanna şi se opreşte Apoi, spre surprinderea acesteia, traversează strada şi se îndreaptă spre casa ei Oare ce vrea? se întreabă Hanna — Bună, strigă femeia, pe un ton prietenos Hanna constată că e uşor trecută de 30 de ani şi în mod clar e atrăgătoare Are părul blond până la umeri, o siluetă frumoasă şi o postură de invidiat După o privire scurtă, ca să se asigure că Teddy e bine, Hanna se ridică şi coboară treptele verandei — Bună, pot să te-ajut cu ceva? întreabă politicos — Mă uitam la casa de peste drum, răspunde femeia, venind pe alee Hanna îi iese în întâmpinare, ducându-şi mâna streaşină la ochi ca să se ferească de soare — Te superi dacă te întreb câte ceva despre cartier? întreabă femeia Deci e o cumpărătoare serioasă, îşi zice Hanna, puţin dezamăgită — Nicio problemă — Soţul meu şi cu mine suntem interesaţi de zona asta – e un loc bun să-ţi creşti copiii, nu-i aşa? Face un semn cu capul spre leagănul de pe verandă şi zâmbeşte — Văd că ai un copil Hanna se deschide atunci şi îi descrie cu entuziasm cartierul Poate că femeia e însărcinată, dar încă nu se vede La finalul discuţiei, femeia îi mulţumeşte şi se întoarce la maşină Hanna îşi dă seama că nu i-a reţinut numele Ei, asta e O să aibă destul timp dacă o să cumpere casa O sâcâie un gând, dar nu ştie ce Atunci Teddy începe să plângă şi, când îl ridică din leagăn, îşi dă seama despre ce e vorba Femeia nu purta verighetă Nu contează – acum o mulţime de oameni au familie fără să se căsătorească şi totuşi ea a vorbit de soţul ei Dar cine vizitează o casă fără partenerul ei? • Stephanie Kilgour le-a dus pe gemene în pătuţurile de la etaj, pentru somnul de dimineaţă Acum se aşază o clipă pe canapeaua din sufragerie, se reazemă şi închide ochii E aşa de obosită, că nici nu ştie cum de reuşeşte să se trezească atunci când încep fetele să plângă după ea la 6 dimineaţa Nimic – şi nimeni – n-ar fi putut-o pregăti pentru aşa ceva Se relaxează o clipă, lăsându-şi trupul ostenit să se cufunde în canapea, cu capul greu pe perne Îşi dă voie să se destindă Dacă nu e atentă, s-ar putea să adoarmă aici Şi n-ar fi bine – gemenele nu dorm decât jumătate de oră dimineaţa şi n-ar merita doar pentru atât efortul pe care l-ar face ca să se trezească O să se odihnească pe la 13:30, când gemenele o să doarmă mai mult Fetiţele ei, Emma şi Jackie, sunt cel mai bun lucru care i s-a întâmplat vreodată Însă habar n-avusese că o să fie atât de greu N-avusese nicio idee despre preţul pe care o să-l plătească şi corpul şi mintea ei Efectele lipsei prelungite de somn o ajungeau din urmă Cei care ştiau că urmează să aibă gemene – nu ţinuse secret – glumiseră despre cât de greu o să-i fie cu doi Ea nu făcuse decât să zâmbească, încântată de sarcină şi chiar fusese, în taină, încântată de ea, de cât de bine se simţea şi de cât de uşor suporta schimbările organismul ei Stephanie fusese întotdeauna un pic obsedată de control şi-şi petrecuse o mulţime de timp cu planul de naştere, dorindu-şi să fie totul exact cum trebuie Nu fusese chiar aşa de încrezută, încât să creadă că o să se poată descurca fără medicamente, însă îşi dorea o naştere normală, chiar dacă avea gemene Însă, odată ce ajunsese în sala de naşteri, se alesese repede praful de tot planul Sfârşise prin a avea doi bebeluşi care aveau nevoie de asistenţă medicală şi o cezariană de urgenţă În loc de muzică liniştitoare, lumină blândă şi respiraţie controlată, în jurul ei erau aparate care ţiuiau, ritmul cardiac îi era în scădere, personalul medical forfotea pe lângă ea şi fusese dusă rapid în sala de operaţii Îşi aduce aminte cum o ţinea Patrick de mână, alb la faţă de spaimă Dar, în afară de panica pe care o simţise când fetele fuseseră duse pe sus la terapie intensivă înainte ca ea să apuce măcar să le ţină în braţe, cel mai bine îşi aminteşte de tremurul convulsiv şi greaţa de după naştere Din fericire, ambele fetiţe erau bine – sănătoase şi cu greutate bună Îi fusese greu să nu se simtă ca o neisprăvită în acele prime zile, când se lupta cu lipsa somnului, cu durerile din timpul recuperării după cezariană şi cu frustrarea de a alăpta doi copii, aparent tot timpul Acele prime câteva săptămâni de după naşterea gemenelor fuseseră cele mai grele din viaţa lui Stephanie Fetele începuseră repede să se hrănească aşa cum trebuie, însă ea se gândea de multe ori la cât de stresantă fusese cezariana – pentru toată lumea Nu putem întotdeauna să alegem, îşi aduce ea aminte Important este că şi ea şi fetele sunt sănătoase Acum, Stephanie este uluită de cât de naivă fusese înainte de naştere Controlul este o iluzie Şi apoi, colicile fetiţele nu dormiseră bine de la bun început, dar apoi, pe la şase săptămâni, situaţia se înrăutăţise Plângeau şi se foiau şi nu adormeau Pediatra ei, doctoriţa Prashad, îi zisese că fetele o să se mai liniştească probabil pe la trei luni Asta ar fi fost acum mai mult de o lună, dar situaţia nu se îmbunătăţise deloc Acum Stephanie şi soţul ei, Patrick, păreau să funcţioneze doar cu un efort de voinţă Nu mai dormiseră o noapte întreagă de când se născuseră gemenele Foiala începea seara devreme şi dura până pe la 1 sau 2 dimineaţa După care se trezeau la 6 Nemilos este singurul cuvânt care putea descrie toate astea Acum, răsuflarea lui Stephanie devine tot mai lentă şi, în doar câteva clipe, doarme buştean Dintr-odată, un sunet strident – un bip, bip, bip insistent şi răsunător – o trezeşte cu o tresărire E dezorientată, cu gândurile înceţoşate E o alarmă de fum în casă e fum îi simte mirosul Se ridică smucit, cu ochii măriţi de frică Vine din bucătărie Încremenită pe moment, se gândeşte la gemenele de la etaj, apoi fuge în bucătărie Pe plită e o tigaie care a luat foc Rămâne o clipă în uşă, buimăcită, pentru că nu-şi aduce aminte să fi pus nimic pe plită În grabă, intră în bucătărie şi întinde înnebunită mâna după extinctorul aflat într-un dulap suspendat lângă plită Cuprinsă de panică, nu reuşeşte să-şi aducă aminte cum funcţionează Se întoarce către foc, iar pălălaia se ridică şi mai sus acum, apropiindu-se de tavan, însă tavanul nu s-a aprins încă Aude vuietul flăcărilor, iar dogoarea e aproape insuportabilă Inima îi bate nebuneşte şi are un moment de nehotărâre Să rămână aici, pierzând secunde preţioase şi să încerce să acţioneze extinctorul sau să fugă sus şi să ia fetele? Dar ar avea suficient timp să le scoată din casă? Să sune întâi la 911? Şi apoi, dintr-odată, ştie ce să facă – deschide cu forţă unul dintre dulapurile de jos şi apucă un capac metalic, apoi îl pune peste tigaie Fără oxigen, focul e înăbuşit şi în scurt timp se stinge Ia o mănuşă de bucătărie, se întinde şi stinge arzătorul Stephanie se destinde uşurată Încăperea miroase a fum O ustură şi-i lăcrimează ochii şi se sprijină de blat, tremurând acum, că pericolul a trecut Alarma încă mai urlă, însă îşi dă seama că nu cea din bucătărie se aude – e alarma de la etaj Dă drumul hotei de deasupra plitei, deschide fereastra din faţa chiuvetei şi aleargă sus Trebuie să scoată taburetul din dormitor ca să ajungă la detectorul de fum care ţiuie în hol În cele din urmă îl dezactivează, cu mâinile tremurând În tăcerea aşternută brusc, aude fetiţele plângând, trezite din somn şi speriate de alarmă Dă fuga în camera lor, şoptind şşşt, şşşşt Le ia pe rând în braţe, liniştindu-le, sărutându-le obrăjorii moi Nu o să mai adoarmă acum; sunt prea agitate O duce întâi pe Jackie jos şi apoi o ia şi pe Emma şi le aşază pe amândouă în ţarcul din sufragerie, împreună cu câteva dintre jucăriile lor preferate şi se întoarce în bucătărie S-a aerisit, dar tot miroase puternic a fum Se uită la tigaia de pe plită de parcă încă i-ar fi frică de ea Îşi pune mănuşa şi ia capacul Pare că în tigaie nu era decât ulei Voia să pună ceva la prăjit? Nu-şi aduce aminte Cum a putut să pună o tigaie pe plită, să uite de ea şi să-şi permită să adoarmă? Se gândeşte cu groază cât de repede s-ar fi putut întinde focul Încă tulburată, se întoarce în sufragerie şi se aşază pe covor, cu spatele rezemat de canapea, strângând ambele fete la piept Le sărută pe creştetele catifelate şi le mângâie pe obraji, înăbuşindu-şi lacrimile — Îmi pare rău, îmi pare tare rău şopteşte Trebuie să-şi aducă aminte să-i spună lui Patrick să se uite la detectorul de fum din bucătărie diseară, când ajunge acasă Capitolul 2 Luni, imediat după prânz, Stephanie priveşte absentă peretele din biroul pediatrei, cu ochii sticloşi de oboseală Noaptea de dinainte a fost deosebit de dificilă Gemenele sunt încă în hamuri, agitându-se în căruciorul dublu; aşa e cel mai uşor să le ţii locului Speră că doctoriţa nu o să mai întârzie mult Unul dintre lucrurile pe care le-a învăţat Stephanie când a devenit mamă a fost că sincronizarea este totul Speră să le ţină treze pe fete cât durează consultaţia şi apoi pot să adoarmă în maşină până acasă, deşi drumul e scurt O să le ducă înăuntru pe rând, încă adormite, ca să-şi facă somnul de după-masă, o s-o lase pe una în maşina încuiată cât o duce pe cealaltă în braţe Uşa se deschide brusc şi doctoriţa Prashad îi zâmbeşte Stephanie ştie că şi ea e mamă, că înţelege cum e, deşi nu are gemeni — Cum ne mai merge? o întreabă doctoriţa plină de înţelegere Are tot dreptul să întrebe E o vizită neprogramată, însă nu e prima dată când Stephanie vine neanunţată — Nu prea grozav, recunoaşte ea, zâmbind nesigur Simte imediat cum i se adună lacrimile în ochi Rahat! De ce îi aduce lacrimi în ochi în ultima vreme până şi cea mai vagă urmă de simpatie? E lipsa de somn, aia e, pur şi simplu Dacă nu începe curând să doarmă mai mult, o s-o ia razna Îşi mută privirea de la doctoriţă la copii Doctoriţa Prashad o priveşte îngrijorată — Chiar e dificil cu colicile, spune ea Nici nu pot să-mi imaginez cum trebuie să fie cu doi deodată — E un iad, recunoaşte Stephanie cu un zâmbet şters Sunt amândouă treze de la 7 seara până la 1 sau 2 dimineaţa În-fi-e-ca-re-zi! Patrick şi cu mine suntem nevoiţi să le punem în leagăne şi să le ascultăm plângând, dacă vrem să băgăm ceva în gură la cină Şi apoi le plimbăm în cerc prin sufragerie ore în şir Se freacă la ochi — Am citit toate cărţile de parenting, am încercat totul, dar nu merge nimic, spune şi apoi şovăie Eşti sigură că nu-i nimic în neregulă cu ele? Adică poate că ne-a scăpat ceva? Nu vrea s-o acuze pe doctoriţă, dar — Sunt copii sănătoşi, spune doctoriţa oftând Le-am făcut controale complete Ştiu că nu ne uşurează situaţia faptul că nu ştim prea multe despre colici, dar îţi promit că o să treacă Stephanie îşi adună puterile şi întreabă: — Dar când? Cât o să mai dureze povestea asta? Îşi aude extenuarea – ba chiar disperarea – din voce şi se detestă din cauza asta Pare aşa de plângăcioasă, de parcă n-ar fi în stare să facă faţă Nu suportă femeile de genul ăsta Dintotdeauna a fost genul de persoană care face faţă provocărilor şi încă bine Doctoriţa clatină din cap — Mă tem că n-avem de unde să ştim De obicei, încetează destul de brusc O să crească şi o să treacă Cum ţi-am mai zis, majoritatea copiilor scapă pe la trei luni, dar poate să dureze şi până la nouă luni N-am auzit niciodată de un copil de doi ani care să aibă colici Stephanie nu e în stare să-i spună doctoriţei ce a determinat-o să-i facă vizita asta bruscă Aproape că dăduse foc la casă în timp ce soţul ei era la serviciu Patrick îşi ieşise din minţi când îi spusese Nici măcar nu-şi aduce aminte să fi pus tigaia pe plită Dacă doctoriţa Prashad o să creadă că nu e o mamă bună? Nu ştie de ce şi-a mai bătut capul să vină Sigur că doctoriţa nu ar putea s-o ajute – doctoriţa Prashad i-a ţinut acelaşi discurs şi ultima dată când venise la ea — Fac ceva greşit? întreabă Stephanie, aproape disperată — Nu După cum pare, nu Mi-ai spus ce faci de obicei Faci totul cum trebuie Doar că ai ghinion, asta-i tot, zice doctoriţa, apoi glasul i se îmblânzeşte O să treacă Stephanie încuviinţează ostenită — Important e să ai grijă de tine în perioada asta, continuă doctoriţa Ai pe cineva care să te poată ajuta? Poţi să apelezi la o bonă sau la vreo rudă ca să stea cu copiii o noapte – sau măcar câteva ore –, ca să reuşeşti să dormi şi tu? — Am încercat Dar n-am putut să dorm de zgomot Plânsetele copiilor ei surescitaţi îi declanşa o reacţie viscerală pe care, pur şi simplu, nu putea să nu o bage în seamă Le aruncă o privire acum Gemenele se foiesc mai puţin în cărucior şi încep să pară moleşite Trebuie să plece curând, să le ducă acasă şi să aţipească şi ea un pic Nu poate conta decât pe cele două sau trei ore pe care apucă să le doarmă după-amiaza şi pe cele patru ore din cursul nopţii, între 2 şi 6 În majoritatea nopţilor îl trimite la culcare pe la miezul nopţii pe soţul ei, care protestează şi se simte vinovat, iar ea încearcă să se descurce singură cu fetele, asta pentru ca el să fie în stare să se ducă la serviciu a doua zi şi să fie în stare de funcţionare Odată vizita la doctor încheiată, împinge căruciorul pe uşa clinicii până la maşina parcată în stradă Le aşază pe gemene pe scaunele pentru copii, întrebându-se dacă e sigur să conducă – reflexele ei sunt periculos de lente în ultima vreme E aşa de obosită, încât, după ce le pune fetiţelor centurile şi închide cele două uşi din spate, e cât pe ce să plece fără să strângă căruciorul şi să-l pună în portbagaj Iisuse, îşi zice ea observându-l în ultima clipă, părăsit pe trotuar Ar însemna 1 000 de dolari risipiţi Că doar n-ar mai fi fost tot acolo până şi-ar fi dat ea seama ce greşeală a făcut şi s-ar fi întors după el Adună-te, îşi spune Cu multă grijă, conduce cele 10 minute cât durează drumul din centrul Aylesfordului până în suburbia confortabilă unde stau Coteşte pe strada lor, apoi trage maşina pe alee şi opreşte motorul Aruncă o privire în oglinda retrovizoare şi vede că ambele fete dorm Slavă Domnului! Le duce în casă şi le aşază în pătuţuri Dorm adânc amândouă De ce nu pot să facă aşa şi noaptea? Dacă le îngrămădeşte în maşină noaptea târziu, când plâng şi se plimbă prin oraş până adorm, se trezesc când le duce înapoi în casă E cea mai frustrantă chestie Nu s-a mai simţit niciodată aşa de neajutorată ca în faţa unui bebeluş – sau mai degrabă a doi bebeluşi care plâng şi nu se lasă alinaţi Uşurată, ia monitorul şi se duce în dormitorul ei, fără să bage în seamă grămada de rufe nespălate din coşul aflat chiar la uşa spălătoriei şi nici putoarea recipientului pentru scutece, care se umple mult prea repede Nu vrea decât să doarmă A auzit că poţi să-ţi pierzi minţile dacă stai prea mult nedormit – începi să-ţi imaginezi diverse lucruri Când pune capul pe pernă, se întreabă din nou de ce nu s-a declanşat ieri alarma de fum din bucătărie – Patrick s-a uitat şi n-a văzut nimic în neregulă – şi apoi adoarme Capitolul 3 Patrick Kilgour se întoarce în birou după o întâlnire nesatisfăcătoare cu un client nou Se aşteptase să meargă mai bine Dar se pare că şi-a mai pierdut din rafinament, din strălucire Patrick a simţit ochii partenerului său de afaceri îndreptaţi asupra lui în timpul prezentării Niall i-a aruncat o privire plină de dezaprobare după aceea — Adună-te, i-a zis el şi s-a îndepărtat Patrick se lasă în scaunul de birou şi se răsuceşte ca să se uite pe fereastră, privind ca prin ceaţă priveliştea: cele două poduri boltite peste râul Hudson şi, dincolo de ele, munţii Catskills, pierduţi în pâclă în depărtare Îl ustură ochii de oboseală şi-şi simte corpul încordat Prea multe săptămâni fără somn suficient şi se vede Poate că ar trebui să-l cheme din nou pe client când o să aibă mai multă energie şi o să se poată concentra mai bine E 4 după-amiaza şi îşi simte deja pleoapele grele Se răsuceşte din nou spre birou şi priveşte o clipă plin de dorinţă spre canapeaua de piele de lângă peretele opus, însă apoi îşi îndreaptă atenţia spre computer, lărgindu-şi cravata şi descheindu-şi nasturele de sus al cămăşii Mai are de lucru până să plece acasă, unde este imposibil să lucreze Are nevoie de cofeină Se ridică şi se duce la secretariat ca să-şi facă o cafea la aparat Vede o femeie care aşteaptă, cu capul plecat, citind o revistă O zăreşte cu coada ochiului – profilul, părul blond – şi se uită mai bine Din fericire, Kerri, secretara cu ochi blânzi, nu e la birou şi nu observă Patrick a ajuns la aparatul de cafea şi acum e cu spatele la femeie, care nu pare să-i fi sesizat prezenţa Erica Voss Ar recunoaşte-o oriunde Văzând-o, îl trece un val de nesiguranţă Ce caută aici? Au trecut mai mult de nouă ani de când a văzut-o ultima dată Îl năpădeşte dintr-odată trecutul Nu-i mai e somn; e plin de adrenalină Se întreabă ce o să se întâmple când femeia o să ridice privirea din revistă şi o să-l recunoască Îl aude pe Niall intrând în sala de aşteptare Patrick va trebui să dea ochii cu ea în drum spre birou Se întoarce încet Femeia ridică privirea şi se uită la el – niciun semn că l-ar recunoaşte –, apoi se ridică în picioare, întorcându-se către Niall, care întinde mâna să o salute — Îmi pare rău aştepţi de mult? Kerri pare să nu fie la biroul ei, spune Niall şi atunci îl observă pe Patrick, lângă aparatul de cafea Sunt Niall Foote, iar acesta e partenerul meu, Patrick Kilgour, adaugă, făcând un semn spre Patrick Lui Patrick i s-a uscat gâtul aşa de tare, că nu poate vorbi Rămâne pe loc, fără să înainteze ca să-i strângă mâna Zâmbeşte scurt, crispat Femeia tot nu dă niciun semn că l-ar recunoaşte, dar el nu se lasă prostit Tipa îşi ascunde surpriza mai bine decât el Totdeauna i-a admirat stăpânirea de sine — Doamna Voss a venit la un interviu pentru postul temporar de asistent administrativ, spune Niall şi o conduce pe coridor spre biroul lui, fără să bage de seamă tulburarea ascunsă a lui Patrick Acesta aude cum se închide uşa biroului şi glasul lui Niall ajunge până la el înăbuşit Se întoarce la aparatul de cafea, îşi pune lapte şi zahăr în cană şi observă că îi tremură mâinile Ce caută Erica Voss în Aylesford? Din câte ştia el, stătea în Denver Se hotărăşte să plece acasă mai devreme Lasă cafeaua pe masă, îşi ia servieta din birou şi pleacă • Stephanie se trezeşte dintr-un somn adânc când aude deschizându-se uşa din faţă Preţ de o clipă e dezorientată Se uită la ceasul de pe noptieră: nu e nici 16:30 Se ridică repede, ascultând În încăpere e întuneric, draperiile sunt trase peste ferestre Aude pe cineva mişcându-se la parter Aruncă o privire la monitorul bebeluşilor; luminile nu clipesc, iar fetele dorm în continuare Se dă jos din pat, puţin ameţită pentru că s-a mişcat aşa de repede, o combinaţie de oboseală şi tensiune scăzută Păşeşte fără zgomot pe coridor, până în capul scărilor Îl vede pe Patrick jos, uitându-se la ea Nu-şi dă seama exact despre ce e vorba, dar e ceva schimbat la el Poate că e doar faptul că a venit acasă neobişnuit de devreme pentru el — Te-am trezit? Speram să nu, spune el încet — Ce s-a întâmplat? îl întreabă ea în timp ce coboară — Nu s-a întâmplat nimic Am plecat mai devreme, atâta tot Sunt rupt de oboseală — Mie-mi spui? zice Stephanie, întinzându-se spre el, îmbrăţişându-l călduros şi sărutându-l Cum a mers întâlnirea? Patrick se încruntă şi ridică din umeri, iar ea simte un val de compătimire — Nu prea grozav, recunoaşte el Stephanie ştie că soţul ei se descurcă greu în ultima vreme El nu i-a ascuns acest fapt Întotdeauna i-a spus ce se întâmplă la serviciu Lui Stephanie nu-i place să fie ţinută în beznă; vrea să ştie totul E îngrijorată pentru el – pentru un arhitect, greşelile pot fi costisitoare Trebuie să se ocupe de o grămadă de detalii şi, cu atât de puţin somn Stephanie îşi spune că trebuie să treacă peste perioada asta cumva Copiii o să înceapă să doarmă şi o să poată să doarmă şi ei doi şi o să reuşească să facă faţă mai bine Îl priveşte mai atent Acum îşi dă seama ce e diferit la el; are maxilarul încleştat de parcă ar fi îngrijorat de ceva Pare extenuat, ca şi ea, dar în fundal se simte o energie nervoasă care nu e de obicei acolo — Ce e? Pari puţin încordat, îi spune blând — Da? Nu, nu sunt încordat Doar că parcă n-am fost eu la întâlnirea de azi N-am avut energia obişnuită Nu cred că au fost prea impresionaţi Ridică din umeri — Poate c-ar fi trebuit să le spun că am acasă gemene cu colici Acum vocea îi devine puţin tăioasă, iar Stephanie simte cum i se încordează puţin spatele Aproape că pare că o acuză pe ea Încearcă să nu reacţioneze Trage adânc aer în piept — Uite ce e, îi răspunde după o clipă, niciunul dintre noi nu e în cea mai bună formă acum Suntem extenuaţi Asta e situaţia Dar o să trecem peste toate Îşi ridică mâinile şi i le pune pe umeri, privindu-l direct în ochii obosiţi — O să fie mai bine Îşi aduce aminte cum, acum câteva nopţi, Patrick fusese nevoit să-i spună ei cam acelaşi lucru Trebuie să se ajute unul pe celălalt, să se susţină unul pe altul Asta au făcut în aceste săptămâni lungi şi grele cu colici Patrick dă din cap şi zâmbeşte aşa cum îi place ei Apoi o sărută şi spune: — Ştiu — Ce-ar fi să te întinzi pe canapea şi să dormi un pic? O să mă apuc de pregătit cina înainte să facă ochi fetele Se duce în bucătărie, mişcându-se repede, pentru că gemenele o să se trezească în curând Când aruncă o privire în sufragerie după câteva minute, aşteptându-se să-şi vadă soţul dormind adânc, constată că e treaz, cu ochii în tavan Apoi aude un plânset şi îşi adună puterile pentru noaptea lungă şi extenuantă care o aşteaptă Capitolul 4 Când ajunge la birou a doua zi dimineaţă, Patrick îşi deschide e-mailul, aruncă o privire pe mesaje şi încremeneşte Unul este de la Erica Voss Degetul îi ezită deasupra mouse-ului Se gândeşte să şteargă mesajul fără să-l citească, însă nu ar fi înţelept Îl deschide Bună, Patrick, Îmi închipui că a fost o surpriză să mă revezi Mă întrebam dacă n-am putea să ne vedem şi să stăm de vorbă, de dragul vremurilor de demult Poate să bem ceva? Toate cele bune, Erica Pare inofensiv, dar Patrick se simte nesigur Ar prefera să nu zgândăre trecutul; nu vrea să intre în cuşca leului Însă pur şi simplu nu poate să nu o bage în seamă Şovăie şi apoi îi răspunde Bună, Erica, Putem să ne vedem să bem ceva Ce mică-i lumea! Patrick Se uită o vreme la ce a scris, întrebându-se dacă face o greşeală Apoi trimite mesajul Priveşte neliniştit computerul câteva minute, aşteptând răspunsul ei Nu durează mult Minunat! De fapt, stau aproape, în Newburgh Putem să ne vedem azi să bem ceva după serviciu, în Aylesford, dacă poţi Erica I se strânge stomacul Erica ar fi trebuit să fie în Denver Ce pune la cale? Ce căuta la el la birou? De ce vrea să se vadă cu el? Senzaţia de nelinişte devine mai intensă • Erica stă în sufrageria apartamentului ei din Newburgh şi se uită fix la ecranul laptopului, aşteptând un răspuns Şi-l imaginează pe Patrick la calculatorul din biroul lui de la firma de pe strada Bleeker, cu un aer de nedumerire pe chipul lui frumos Întrebându-se chiar în clipa asta ce să-i răspundă Fusese distractiv să-l vadă ieri la birou, să-i vadă reacţia E partener în propria lui firmă de arhitectură, cu birouri la etajul al patrulea al unei clădiri noi şi strălucitoare din centru Pare că se descurcă bine Ceea ce nu o miră A fost dintotdeauna ambiţios În mod evident, a fost şocat să o vadă Au trecut mai mult de nouă ani de când a vorbit ultima dată cu el Întoarce o clipă privirea de la computer şi se uită prin apartamentul ei mobilat sărăcăcios Abia s-a mutat şi se vede Aude un bip şi redevine atentă la computer Zâmbeşte Cum îţi sună Pilot, la ora 17:00? E pe strada Bristow Patrick Perfect Ne vedem acolo Erica Erica nici nu-şi imaginase că el nu o să vrea să se vadă Aveau un trecut comun prea bogat Se întreabă cum e Patrick acum, dacă s-a schimbat Cumva, nu prea crede Puţin înainte de ora 17:00, Patrick pleacă de la serviciu şi merge spre barul aflat pe o străduţă din centru Nu se aşteaptă să dea peste nimeni care să-l cunoască; Pilot e aproape o bombă – nu-i unul dintre localurile elegante pe care le frecventează el Îşi îndreaptă agitat cravata când intră în bar A întârziat intenţionat cinci minute Îşi plimbă privirea prin semiîntunericul din jur, uitându-se după ea O zăreşte într-un colţ, stând singură şi bând o bere direct din sticlă Pare aproape neschimbată, deşi nu mai e chiar aşa de suplă La 20 şi ceva de ani era o frumuseţe, o blondă naturală cu trăsături frumoase şi piele minunată O priveşte o clipă, după care ea se întoarce, îl vede şi pare să încremenească Patrick înghite în sec şi se îndreaptă spre ea — Erica, spune când ajunge la masă Simte izul slab al parfumului ei – exotic şi seducător –, acelaşi parfum pe care-l folosea cu ani în urmă E tulburător Preţ de o clipă, e din nou în Colorado şi sunt cu toţii în barul lor favorit, râzând şi bând bere, foarte tineri, având toată viaţa înainte Lindsey e lângă el, cu mâna sprijinită calm pe burta de gravidă, iar Erica se uită la el de peste masă — Patrick, arăţi bine, spune ea acum, privindu-l cum se aşază la masă Patrick îşi doreşte să-i fi trecut prin cap să-şi ia o bere de la bar, în loc să aştepte să vină cineva să ia comanda Cu tot disconfortul, îi zâmbeşte şovăitor Ericăi În mod normal, se descurcă foarte bine cu oamenii, însă acum nu pare să înţeleagă situaţia S-a lăsat o tăcere stânjenitoare Un chelner îl vede şi se apropie de ei Patrick se răzgândeşte şi spune: — Un scotch, vă rog I s-au schimbat preferinţele; se întreabă dacă aşa s-a întâmplat şi cu ea şi pur şi simplu nu are încredere că paharele sunt destul de curate în barul ăsta Oare îşi dă seama că e agitat? — Deci stai în Newburgh acum? — Da, m-am mutat de curând de la Denver Simţeam că e momentul să fac o schimbare Patrick încuviinţează, încercând să pară nonşalant — E aproape, spune ea, doar jumătate de oră cu maşina Patrick aşteaptă, dar Erica nu mai zice nimic — Ce coincidenţă, remarcă el, să apari la firma mea Se instalează din nou o tăcere stânjenitoare Chelnerul îi aduce băutura şi el soarbe lacom din pahar Nu-i mai trece prin cap nimic ce ar putea spune De ce aici, din toate locurile unde ar fi putut să se mute? se întreabă el Erica se apleacă puţin mai mult peste masă, cu mâinile elegante în jurul sticlei de bere, jupuind eticheta Patrick îşi aduce aminte că aşa făcea şi înainte — Ştiam că eşti pe-aici, pe undeva, aşa că te-am căutat Când mi-am dat seama că erai aşa de aproape, am zis: de ce nu? Patrick se uită la ea — Nu te interesează postul de la firma mea, nu? Erica zâmbeşte: — Nu, am deja un job Patrick mai ia o gură de scotch, tot mai neliniştit Ce joc face? — Şi atunci de ce ai cerut postul? — Voiam să văd dacă într-adevăr tu eşti — Puteai să încerci să iei legătura cu mine pe căile normale — Nu sunt sigură că mi-ai fi răspuns, spune ea Patrick nu spune nimic — Când ai plecat din Colorado, nu ştiam decât că vorbiseşi cu Greg că te întorci la New York Asta era Plecase din Colorado cam pe fugă, după înmormântarea lui Lindsey, fără să lase nicio adresă de corespondenţă Voia să fugă de toate Şi crezuse că nimeni – nici Erica – nu voia să păstreze legătura cu el Era mult prea greu Era mai bine pentru toată lumea dacă pleca Erica fusese cea mai apropiată prietenă a primei lui soţii Probabil că a venit să-i ceară scuze pentru felul cum s-a purtat cu el după aceea, la înmormântare A avut suficient timp să se lămurească Erau cu toţii ieşiţi din minţi Fusese o perioadă îngrozitoare — Da ei, bine, spune el în cele din urmă, probabil că a fost mai bine pentru toată lumea Erica îl priveşte gânditoare, iar el continuă: — După ce Lindsey n-a mai fost, nu mai voiam decât să mă întorc acasă Plecase la câteva luni după ce îşi începuse stagiul de arhitectură; trebuise să o ia de la capăt la New York Nu-i păsa Soarbe din nou cu sete din scotch şi îşi dă seama că a reuşit să-l termine Se apleacă puţin în faţă şi coboară glasul Se opreşte o clipă şi apoi spune: — Am fost absolut distrus de ce s-a întâmplat — Ştiu Şi eu • Când ajunge acasă, puţin mai târziu ca de obicei, îşi dă seama că Stephanie îl aştepta cu nerăbdare ca să o ajute cu gemenele Trece la treabă, dar gândurile îi sunt în altă parte, are în minte întâlnirea cu Erica Discuţia fusese destul de superficială Ea nu-i spusese prea multe despre ea, însă el observase că nu poartă verighetă Flirtase puţin cu el, dar fusese discretă El nu-i răspunsese Îi povestise că avea o căsnicie fericită şi fetiţe gemene După jumătate de oră se uitase ostentativ la ceas şi spusese că trebuie să plece Se gândea că poate asta a fost tot, însă Erica insistase să facă schimb de numere de telefon înainte să plece Acum pare ceva neterminat Ceea ce îl îngrijorează Capitolul 5 Cheryl Manning îi face semn fiului ei, Devin, de pe marginea terenului de fotbal Băiatul are nouă ani, intră într-a patra în septembrie În august însă îşi petrece timpul în tabăra de fotbal Îi place sportul, se descurcă bine, iar ea e mândră de el Şi ea şi soţul ei S-a dovedit că Devin e un sportiv talentat Îl priveşte alergând pe teren Au cheltuit o grămadă de bani cu el Tabăra asta specializată e scumpă şi nici echipamentul nu e ieftin, dar şi-l permit fără probleme şi ar face absolut orice ca să-l ajute pe băiat să-şi fructifice potenţialul Le făcea plăcere să cheltuie bani cu el; i se părea ciudat când alte mame pe care le ştia – şi care îşi puteau permite şi ele – se plângeau de cât de mult costă activităţile extraşcolare ale copiilor Nu-i nimic mai satisfăcător, îşi zice Cheryl, decât să-ţi vezi copilul remarcându-se şi simţindu-se într-o oarecare măsură responsabil Stă pe marginea terenului, privindu-l o clipă E un băiat frumos Părul castaniu îi flutură în vânt când aleargă Zâmbeşte când pasează abil mingea cu piciorul Îi face semn, iar ea îi răspunde E mulţumită că băiatul are încredere în el Strigă la ceilalţi de pe teren, e un conducător înnăscut Îşi face cu uşurinţă prieteni Cheryl ştie că ar trebui să plece, nu să zăbovească aşa, însă mai rămâne un minut, ca să se bucure de soarele dimineţii care-i bate pe faţă şi de fiul ei, căruia-i apreciază talentul Antrenorul vine spre ea — Devin se descurcă foarte bine, îi spune E talentat Cheryl îi zâmbeşte Nu-i frumos să te lauzi — Aşa am auzit, răspunde cu modestie Antrenorul îi zâmbeşte şi se îndreaptă spre teren, suflând în fluier Face prezenţa şi începe să-i alinieze pe copii pentru antrenament E momentul să plece şi Cheryl Toţi ceilalţi părinţi au plecat deja – de multe ori ca să aibă grijă de un al doilea copil sau chiar un al treilea, aflat în altă tabără, prin altă parte Însă Devin e singurul lor copil, iar ea e casnică, aşa că nu trebuie să ajungă altundeva Întotdeauna pare să rămână mai mult, de parcă nu-i vine să plece De parcă încă nu-i vine să creadă că Devin e copilul ei Ar fi fost perfect dacă ar fi putut avea şi o fată Ar fi fost şi ea una dintre mamele care se grăbesc să-şi lase copilul la fotbal, ca să poată ajunge la timp la cursurile de balet Însă nu aveau decât un singur copil, iar ea şi soţul ei, Gary, sunt extraordinar de recunoscători Ea nu poate avea copii Fusese un şoc imens să descopere că este sterilă Fusese mai mult de-atât – fusese traumatizant, profund derutant Anii de încercări, eforturile eroice – nimic nu avusese succes Dezamăgirea cronică dusese la depresie Se simţea o ratată În jurul ei femeile făceau copii, aparent fără niciun efort Se temea, în taină, că Gary ar putea să o părăsească Fusese o perioadă neagră Ajunseseră la adopţie numai după ce epuizaseră celelalte variante, inclusiv fertilizarea in vitro Nici atunci lucrurile nu merseseră fără probleme Stabiliseră să adopte o fetiţă, însă mama biologică se răzgândise imediat după ce se născuse copilul Fuseseră disperaţi – lăsaţi cu mâna goală şi fără banii cu care îi achitaseră mamei toate cheltuielile Fusese copleşitor Nu puteau decât să o ia ca atare şi să încerce din nou Însă după aceea, cu aceeaşi agenţie de adopţii privată, fuseseră aleşi de o altă mamă biologică Era o adopţie deschisă, aşa că au putut să o cunoască Optimismul lor era prudent Femeia părea isteaţă şi le-a plăcut pe loc Nu părea neserioasă; părea să aibă capul pe umeri Fără probleme cu droguri sau alcool Le spusese că nu era încă pregătită să aibă un copil – voia să termine şcoala întâi Nu voia un copil crescut de o mamă singură fără bani şi nu avea nici familie care să o ajute Îşi dorea ce era mai bine pentru el, nu ce era mai bine pentru ea Era atrăgătoare şi din punct de vedere fizic; mai mult, semăna foarte bine cu Cheryl – blondă, cu ochi albaştri, destul de înaltă şi de subţire, cu osatură fină Cheryl îşi dorea un copil care să semene oarecum cu ea Nu ştiau nimic despre tată, în afara faptului că era alb, absolvent de facultate şi nu-şi dorea să devină tată Probabil că Devin semăna cu tatăl biologic, pentru că, pe măsură ce creştea, nu semăna deloc cu Cheryl Îi mai aruncă o privire lui Devin pe terenul de fotbal şi-i face semn de rămas-bun, însă el nu se uită şi nu observă Cheryl se întoarce la maşină şi pleacă acasă, gândindu-se cât de norocoasă s-a dovedit a fi până la urmă Devin e un copil minunat – până şi la şcoală e bun Multe dintre mamele pe care a ajuns să le cunoască descoperă la copiii lor tulburări de învăţare, alergii, tot felul de probleme Până la urmă, ea e una dintre cele norocoase Pe-aici nu ştie nimeni că Devin e adoptat; nu i-au zis încă nici lui Au hotărât că o să-i spună când o să împlinească 12 sau 13 ani Toată lumea, în afara familiei, ştie că e copilul lor biologic Cheryl nu vrea de fapt să afle nimeni – nu-i treaba nimănui Devin poate să spună după ce află, dacă asta vrea Cheryl speră totuşi că o să ţină pentru el povestea asta Speră să nu vrea niciodată să afle mai multe despre mama lui biologică Mulţi copii adoptaţi fac aşa acum Nu iese nimic bun din asta, se gândeşte Cheryl De ce să zgândări cuibul de viespi? Aici, cu ei, are parte de toată dragostea şi de tot ce i-ar putea trebui vreodată Ajunge acasă şi intră E recunoscătoare pentru adierea aerului condiţionat – e foarte multă umezeală azi Stau într-o casă frumoasă; soţul ei câştigă bine pe piaţa imobiliară comercială Poate că o să-şi facă o cafea cu gheaţă şi o să iasă să stea lângă piscină Dar, nu ştie de ce, se trezeşte gândindu-se la trecut Se duce sus, spre camera lui Devin şi deschide uşa A văzut unele dintre dormitoarele prietenilor lui şi au făcut-o să se înfioare Celelalte mame se plâng de cât de dezordonaţi şi de leneşi sunt copiii lor, însă Cheryl crede că poate că nu-i cresc ele cum trebuie Copiii au nevoie de graniţe, de aşteptări bine definite Parentingul făcut cum se cuvine este foarte important Ea şi Gary îl pun pe Devin să-şi facă ordine în cameră în fiecare weekend Se uită la pat, cu o cuvertură cu avioane pe el Lui Devin i-au plăcut dintotdeauna avioanele Vrea să ajungă pilot într-o bună zi Cheryl crede că nu există nimic ce să nu poată face băiatul E foarte ambiţioasă când vine vorba de el – nu-i prea place să recunoască nici faţă de ea cât de mult ţine la el –, poate pentru că e singurul copil Visează de multe ori cu ochii deschişi la viitorul lui – cum o să fie pentru el şi cum o să fie pentru ei, ca părinţi Băiatul o să se bucure de toate avantajele posibile Îi cade privirea pe comodă, unde stau câteva trofee: pentru atletism, fotbal, hochei Dulapul e plin de echipamente sportive, iar pereţii sunt ticsiţi de postere cu sportivii lui preferaţi Caută pe raft albumul foto Îl scoate şi se aşază pe pat De ce se uită la el azi? Crede că ştie de ce Există un motiv pentru care îşi îndreaptă gândurile spre trecut Deschide albumul, în care sunt câteva poze cu bebeluşul, alese, printate şi lipite cu grijă Acum toate fotografiile sunt digitale, însă ea a vrut un album adevărat cu Devin în timp ce creştea Cercetează prima poză – o fotografie cu el la spital, imediat după ce s-a născut E roşu şi ridat tot şi poartă o boneţică tricotată albastră Cheryl şi Gary nu fuseseră la spital Aşteptau acasă, nerăbdători să primească veşti şi îngroziţi că mama biologică avea să-şi ţină copilul în braţe pentru prima dată şi să se răzgândească, aşa cum făcuse şi prima Pentru că femeia asta, Erica, pe care o plăcuseră aşa de tare iniţial, începuse să-i neliniştească La început, fuseseră aspecte minore Avusese nişte cheltuieli neaşteptate când i se stricase maşina – n-ar fi putut ei să le achite, astfel ca ea să poată să ajungă la controalele medicale? Sigur că Cheryl şi Gary se aşteptaseră să-i plătească cheltuielile obişnuite – chiria, cumpărăturile, hainele pentru perioada sarcinii şi aşa mai departe În definitiv, Erica renunţase la serviciu pentru binele copilului Le spusese că lucra cu jumătate de normă la o curăţătorie şi citise că substanţele chimice ar putea provoca anomalii congenitale, aşa că îşi dăduse demisia imediat după ce aflase că este însărcinată Şi apoi, într-o bună zi, spre sfârşitul sarcinii, trecuse pe la ei pe-acasă Fusese o vizită neaşteptată, care nu se prea făcea Sugerase că avea nevoie de bani sau „nu ştia ce o să se facă” Cheryl şi Gary fuseseră profund neliniştiţi, întrebaseră delicat pentru ce-i trebuiau banii Le explicase că era vorba de educaţia ei, pentru că altfel s-ar putea să fie nevoită să renunţe la visul ei de a se duce la Medicină şi atunci şi-ar creşte singură copilul Ceruse 100 000 de dolari Uluiţi, o lăsaseră pe Erica în sufragerie, iar ei se retrăseseră în bucătărie ca să facă ceai şi se consultaseră pe un ton scăzut — Ce să facem? îi şoptise Cheryl soţului ei, agitată Îi dădeau lacrimile Între timp, Erica stătea în sufrageria lor, cu burta uriaşă, aşteptându-şi senină ceaiul de plante în timp ce-i scutura de o sumă de bani imensă — Avem banii, spusese Gary Hai s-o plătim! Cheryl simţise cum i se scurge tot sângele din obraji — Dar e ilegal ştii şi tu! Nu putem să-i plătim şi altceva în afară de cheltuielile aprobate Trebuie să spunem agenţiei Soţul ei părea amărât şi trist — Nu, nu trebuie Ea nu o să spună nimănui, pentru că altfel ajunge la închisoare Nu e nevoie să afle nimeni — Dar dacă-i dăm banii şi ea nu ne dă copilul? întrebase Cheryl plângând — Trebuie să ne asumăm riscul ăsta, îi răspunsese Gary Vrei sau nu copilul ăsta? — Da, sigur că-l vreau — Şi eu Se întorseseră cu tava cu ceai, iar soţul lui Cheryl se oferise să-i scrie un cec Erica zisese că ar fi mai bine dacă i-ar da banii în mână În mod miraculos, Erica nu se răzgândise Luase banii şi, mai târziu, când se născuse copilul, semnase de bunăvoie documentele de renunţare la drepturile părinteşti Le spusese că s-a hotărât că, până la urmă, nu vrea să păstreze legătura cu ei şi cu copilul; credea că ar fi mai uşor aşa Ei fuseseră uşuraţi când auziseră, dar desigur că nu-i şi spuseseră Perioada în care Erica se putea răzgândi se scursese, Devin era al lor, iar ea dispăruse din viaţa lor Însă înainte să dispară, le dăduse un exemplar din poza de la naştere, iar Cheryl o păstrase ca pe o comoară Se uita acum la ea, aducându-şi aminte de perioada aceea, cu nouă ani în urmă Şi-o amintea acum, pentru că, după atât timp, îi era teamă că Erica s-ar putea să se fi întors Cheryl avea impresia că o văzuse cu câteva săptămâni în urmă, în parc; îl privea pe Devin jucându-se cu o minge şi avea un aparat foto la gât Însă dispăruse înainte să apuce Cheryl să se asigure că ea era Capitolul 6 Erica face duş, îşi pune o fustă neagră scurtă şi o bluză bleu mătăsoasă şi se machiază cu atenţie Se cercetează în oglindă, mulţumită, gândindu-se la întâlnirea cu Patrick din ziua anterioară Nu ştiuse de fapt la ce să se aştepte Trecuse multă vreme Trebuia să recunoască, Patrick arăta bine Sigur, mai în vârstă, dar e genul de bărbat care arată mai bine când e un pic mai matur Silueta înaltă i se mai împlinise un pic Părul lui negru era mai scurt, tuns frumos şi purta un costum care părea scump Nu se bucurase când apăruse ea la firmă, asta era evident Era agitat; şi asta era evident Probabil că se temea de reapariţia ei în viaţa lui, se temea să nu se reaprindă vechea atracţie şi să intervină între el şi noua lui soţie Poate că chiar trebuia să-i fie teamă Nu s-a putut abţine niciodată Atractivitatea fusese dintotdeauna una dintre cele mai bune arme ale ei Patrick se străduie să lucreze toată dimineaţa, incapabil să se concentreze Observă că Niall fredonează în surdină, ceea ce nu face decât să-l enerveze Pe la prânz, îl aude pe Niall ieşind din biroul lui şi vorbind cu Kerri la recepţie în drum spre ieşire Patrick se uită pe fereastră la râu, cu mintea amorţită Are o grămadă de treabă, însă nu face decât să-şi aducă aminte cum a venit Erica la biroul lor, prefăcându-se că nu-l cunoaşte, când de fapt ştiuse de la bun început că el e acolo Îl pusese cu bună ştiinţă într-o poziţie stânjenitoare Ieri îl întrebase ca din întâmplare pe Niall cum a mers interviul — Nu-i cel mai bun candidat, îi răspunsese Niall, iar Patrick se simţise uşurat Erica nu o să se întoarcă la birou Nu o să trebuiască niciodată să explice că de fapt se cunoşteau, deşi nu lăsaseră să se vadă Şi, oricum, pe ea nu o interesează postul Patrick se ridică de pe scaun şi se îndreaptă obosit spre planşeta de desen Lucrează la proiectul unei case exclusiviste pentru un cunoscut doctor şi trebuie să se concentreze • Niall se uită la femeia care conduce Geamurile sunt lăsate şi vântul îi flutură părul peste faţă, iar Niall observă că femeia poartă ochelari de soare de marcă Şi se întreabă din nou de ce a venit la interviul pentru un post de funcţionar administrativ pe perioadă determinată Poate că a părăsit-o de curând soţul Poate că o să afle care a fost motivul Fusese surprins când Erica Voss îl sunase la birou în cursul dimineţii, ca să-l invite la prânz Nu era chiar comportamentul tipic pentru cineva care speră să obţină un post – e un pic cam îndrăzneţ A ezitat un pic, până când femeia a zis că poate veni să-l ia din faţa fântânii din centru Niall simte freamătul familiar al sângelui – bănuieşte că ştie de ce l-a invitat Observă că Erica arată foarte sexy azi Când venise luni la birou pentru interviu, fusese îmbrăcată cuminte, într-un costum cu pantaloni, însă azi poartă o fustă strâmtă şi o bluză mătăsoasă, lăsând la vedere câte ceva din picioare şi decolteu O cercetează admirativ — Ce este? întreabă ea, aruncându-i o privire jucăuşă — Mă întreb de ce m-ai invitat la masă Nu o mai sunase în legătură cu postul De fapt, nu are de gând să-i facă nicio propunere Arată mult prea bine – e prea sexy – ca să stea prin preajmă la birou Nevasta lui, Nancy, ar lua-o razna Niall speră să nu-şi imagineze că aşa ar urma să obţină postul În cazul ăsta, ar fi nevoit să o dezamăgească El nu are obiceiul să amestece serviciul cu plăcerile — E un prânz festiv, spune ea — Ce sărbătorim? — Tocmai am obţinut un post la spitalul din Newburgh Niall zâmbeşte larg Atunci nu o să fie nicio problemă Atracţia reciprocă pe care a bănuit-o în timpul interviului nu a fost doar în imaginaţia lui — Am făcut o rezervare, spune ea şi coboară din maşină Urcă împreună treptele hotelului, trec pe lângă uşieri şi intră în sala de mese elegantă de la primul etaj În timp ce sunt conduşi la masă, Niall o urmează, cu ochii pe ea în timp ce se unduieşte printre mese Sunt conduşi la o masă de la fereastră Aruncă rapid o privire în jur, să vadă dacă recunoaşte pe cineva – Aylesford nu e un oraş mare Nu-i nimeni cunoscut, iar el începe să se relaxeze Dacă l-ar recunoaşte cineva – poate vreuna dintre prietenele soţiei lui –, ar prezenta-o drept potenţial client, pentru un proiect de casă personalizat Categoric arată ca şi cum ar fi genul ăsta Erica îi zâmbeşte, iar el comandă vin — Şi acum, Niall, povesteşte-mi despre tine, îi spune ea Prânzul decurge cum se aştepta el Ea este interesată de el, el este interesat de ea Singura întrebare e cum să ajungă din sala de mese în camera de hotel fără agitaţie inutilă şi fără să atragă atenţia Şi cum să plătească Nu poate să o lase pe ea să plătească şi nici nu poate plăti cu cardul de credit o cameră de hotel în Aylesford, pentru că ar apărea în raportul de tranzacţii Nancy ar verifica Verifică totul de când l-a prins prima – şi singura – dată când călcase strâmb Avea opt ani de căsnicie – reuşise să treacă de pragul de şapte ani –, dar toamna trecută avusese o relaţie scurtă şi palpitantă cu o femeie pe care o cunoscuse la clubul de golf Nevastă-sa aflase Se lăsase cu lacrimi şi acuzaţii; fusese îngrozitor, iar urmările se întinseseră pe mai multe săptămâni Ea insistase să meargă la terapie de cuplu El se dusese pentru că nu voia să pună capăt căsniciei; îi iubea şi pe Nancy şi pe băieţelul lor, Henry şi nu-şi putea imagina viaţa fără ei – iar divorţul ar fi fost şi neplăcut şi dezastruos din punct de vedere financiar, pentru că aşa era mereu Drept care pusese capăt relaţiei şi făcuse tot ce-i ceruse Nancy Îi promisese să nu mai calce strâmb niciodată Se ţinuse de cuvânt, însă acum avea în faţă o femeie superbă care flirta cu el şi era grozav de tentat De fapt, nu se luptă să ia o decizie Ci doar îşi face griji să nu fie prins Îşi spune că lui Nancy nu are cum să-i facă rău ceva ce nu ştie Ce rău poate fi câtă vreme nevasta lui nu află? Aruncă o privire spre hol şi se întreabă dacă o fi vreun bancomat pe acolo Trebuie să facă rost de nişte cash Erica îi întâlneşte privirea şi ştiu amândoi ce urmează să se întâmple Îşi zâmbesc unul altuia, iar Niall plăteşte masa cu cardul de credit de firmă şi apoi pleacă împreună din restaurant El scoate cash de la bancomat şi ia o cameră sub un nume fals, în timp ce ea se duce la toaletă Când urcă în lift, Niall îi trimite un SMS cu numărul camerei La etajul al nouălea, deschide cu cardul uşa camerei, îşi scoate sacoul şi-şi lărgeşte cravata Îi trimite un mesaj scurt lui Kerri, ca să-i spună că prânzul se prelungeşte şi să reprogrameze întâlnirea de la ora 15:00, apoi aude o bătaie uşoară în uşă Niall recidivează Dar Nancy nu trebuie să afle Deschide uşa şi uită de nevastă-sa • E o zi minunată de vară, perfectă pentru o ieşire la piscina pentru copii din parcul de lângă biblioteca publică Stephanie şi Hanna au stabilit să meargă împreună, iar Stephanie a invitat şi câteva mămici din grupul ei să vină Aşa că, Amy şi Jen au venit cu băieţeii lor, iar Barb, cu fetiţa Stând pe marginea de beton a piscinei, Stephanie îşi bălăceşte degetele de la picioare în apa caldă şi nu prea adâncă Hanna e lângă ea, stropindu-l pe Teddy, care stă alături Chiar în faţa ei, Jackie şi Emma gânguresc una la alta Toţi copiii au scutece de înot şi pălării cu boruri, iar Stephanie le-a pus fetelor colaci, care le ajută să plutească, pentru că nu le poate ţine în braţe pe amândouă deodată Femeile sporovăiesc amical despre copii Au fost deja la bibliotecă şi au împrumutat pentru acasă cărţi pentru copii – o caravană de cărucioare Când o să ajungă acasă cu gemenele, se gândeşte Stephanie, o să le culce, să-şi facă somnul de după-amiază şi o să aibă şi ea ocazia să doarmă puţin — Nu-i grozav? întreabă Hanna zâmbind, în timp ce îl priveşte pe Teddy râzând Stephanie trebuie să fie de acord Azi se simte un pic mai odihnită ca de obicei, ceea ce face minuni pentru dispoziţia ei S-a simţit în stare să ia legătura cu femeile astea, pe care, de fapt, nu le cunoaşte prea bine E greu să fii sociabil când eşti extenuat Se uită la fetiţele ei, la ochii lor mari, albaştri, aşa de drăgălaşe în timp ce se bălăcesc în colacii lor, chicotind fericite Are noroc şi o ştie Are mare noroc să-i aibă pe Patrick şi pe Emma şi pe Jackie – doi copii perfecţi, sănătoşi Are tot ce şi-a dorit Colicile o să treacă — Ah, se pare că avem o somnoroasă, spune Hanna, zâmbindu-i lui Jackie, care cască Încep toate să-şi strângă lucrurile şi să se pregătească pentru plimbarea până acasă Capitolul 7 Spre sfârşitul programului, Patrick primeşte un apel pe mobil de la Erica Îl aşteptase, însă inima tot începe să-i bată incomod când îi vede numărul — Ne vedem la un pahar? întreabă Erica Tot acolo? În jumătate de oră? Se gândeşte o clipă să refuze Însă ştie că trebuie să se vadă cu ea — Bine Pentru el, cel puţin, atracţia a dispărut; de fapt, îl înspăimântă un pic O să-i spună cât se poate de clar că îi este credincios soţiei şi apoi o să plece Nu o să facă de două ori aceeaşi greşeală Iar ea trebuie să ştie asta Pe drumul de la birou la bar îşi spune că lucrurile s-au schimbat Acum e cu Stephanie Are o familie O zăreşte în acelaşi colţ ca şi ieri Îşi spune să se relaxeze Nu are de ce să-şi facă griji O să se asigure că Erica înţelege bine situaţia şi după aia poate să plece Se aşază vizavi de ea – îi simte din nou parfumul, ceea ce îl sâcâie Erica îi aruncă o privire conspirativă şi seducătoare pe deasupra berii Preţ de un moment care se prelungeşte, nu vorbeşte niciunul dintre ei — Aşa probabil că te întrebi ce caut aici, spune ea în cele din urmă Patrick zâmbeşte stânjenit — De fapt, da Erica îşi înclină capul spre el — Ştii, Patrick, am putea continua de unde am rămas Patrick zâmbeşte – ca şi cum ar regreta – şi clatină hotărât din cap — Nu A fost acum multă vreme, spune şi expiră îndelung N-o s-o înşel pe Stephanie Se trage în spate, mărind distanţa dintre ei — Serios? întreabă Erica, ridicând din sprâncene de parcă nu l-ar crede — Da, serios — De ce nu? Nu te deranja s-o înşeli pe Lindsey Parcă l-ar fi lovit trenul — Atunci era altfel — Cum era altfel? Glasul Ericăi e surprins şi puţin tăios, iar Patrick ezită — Atunci eram mai tânăr aveam doar 23 de ani, pentru numele lui Dumnezeu! Eram un puşti Nu mă gândeam decât la mine — N-ai de gând să comanzi de băut? îl întreabă Erica Nu avea de gând, dar acum se răzgândeşte şi-i face semn chelnerului Comandă un scotch şi aşteaptă amândoi până se îndepărtează ospătarul Erica îl cântăreşte din ochi o clipă — O iubeşti? Pe noua ta soţie? — Da, o iubesc Din toată inima — Deci asta e diferenţa de data asta Pe Lindsey n-ai iubit-o — Nu-i adevărat, răspunde el repede Sigur că am iubit-o Erica îl priveşte cu atenţie şi spune: — Nu aşa-mi aduc eu aminte Patrick se uită la ea şi simte un fior S-a culcat cu cea mai bună prietenă a soţiei lui S-a purtat urât, dar şi Erica a făcut la fel El şi-a trădat soţia, ea şi-a trădat prietena O cercetează din priviri pe Erica, aşa cum stă în faţa lui în barul întunecos Trebuie să încheie povestea asta o dată pentru totdeauna — Uite ce e, Erica Încearcă să-i descifreze expresia când îşi îndreaptă şi ea privirea spre el L-a evitat după accident Patrick şi-a imaginat că avea remuşcări pentru ce făcuseră Îşi aduce aminte cum l-a privit în ochi din cealaltă parte a încăperii, cu sicriul între ei şi alungă amintirea — Sunt căsătorit şi am gemene nou-născute Nu caut nicio aventură Ar fi trebuit să spun cât se poate de clar de ieri Am venit azi ca să mă asigur că înţelegi — Înţeleg, răspunde ea, iar dispoziţia pare să i se fi schimbat brusc Preţ de o clipă, ei nu face altceva decât să se uite la ea Erica nu poate spera cu adevărat să reia relaţia pe care o avuseseră Ce caută aici? Se simte tot mai stânjenit — Au trecut aproape 10 ani, spune Erica O perioadă lungă în care să te gândeşti — La ce? — La accident, răspunde ea, privindu-l cu atenţie Te mai gândeşti la el? — Încerc să nu mă gândesc Doar uneori — Eu, da O grămadă Se lasă tăcerea — Ţi-e dor de Lindsey Bineînţeles că ţi-e dor de ea, răspunde el în cele din urmă Şi mie Erica ridică privirea spre el — Nu asta voiam să spun Mă gândesc cum a murit Patrick se uită la ea descurajat — Mă acuzi pe mine — Sigur că te acuz pe tine Toată lumea te acuză Se simte de parcă ar fi încasat un pumn în stomac — Şi eu mă învinovăţesc, răspunde cu glas înverşunat, în fiecare zi Însă a fost un accident — Doar pentru că s-a spus că a fost un accident nu înseamnă că a şi fost, spune Erica în tăcerea încordată Patrick se crispează surprins, cu inima bătându-i nebuneşte — Poftim? Cum Erica nu reacţionează, adaugă cu glas scăzut: — Vrei să spui mă acuzi că mi-am ucis intenţionat soţia? — Mi-a trecut şi asta prin cap — De ce de ce dracu’ crezi aşa ceva? Acum inima dă să-i spargă pieptul A fost declarat accident Nu a fost nicio îndoială Nicio bănuială A fost un eveniment trist, tragic La vremea aceea, toată lumea clătinase din cap, se uitase la el cu milă nesfârşită, dar nu sugerase nimeni că ar fi făcut-o intenţionat Că şi-ar fi ucis în mod deliberat soţia Erica i-o spunea limpede acum, iar în glasul ei se simţea un calcul rece — Îţi aduci aminte Mi-ai spus că te simţeai prins în capcană, că erai nefericit Am crezut că erai îndrăgostit de mine Imaginează-ţi cum a fost pentru mine când a murit M-am gândit – mi-a fost teamă – că ai făcut-o cu bună ştiinţă Apoi adaugă: — Şi a trebuit să mă împac cu asta de-atunci încoace Lui Patrick îi stă mintea în loc Ce i-a venit? Nu i-a spus niciodată aşa ceva Ericăi şi ştiu bine amândoi Îşi aduce din nou aminte cum l-a respins dispreţuitor la înmormântare, cum ea i-a întors spatele — Ţi-ai pierdut minţile, îi spune scurt — Chiar aşa? Patrick întoarce privirea spre ea, tot mai îngrozit Deci de-asta a venit Apoi trage adânc aer în piept şi vorbeşte, încercând să aibă un ton ferm: — Nu am omorât-o ca să pot fi cu tine şi ştii şi tu al naibii de bine — Şi ar trebui să te cred pe cuvânt? îl întreabă ea cu glas insinuant Nesiguranţa lui sporeşte; îşi simte inima bătând cu putere în piept Îi spune, încercând să nu-i tremure vocea: — Nu ştiu ce altceva să-ţi spun, Erica A fost un accident Poliţia a considerat că a fost un accident Presa a considerat că a fost un accident Tu eşti singura care pare să considere altceva – şi ştim amândoi că te prefaci Patrick îşi spune că nu are de ce să fie îngrijorat Dar încă nu i-a spus lui Stephanie adevărul despre ce i s-a întâmplat fostei lui soţii Are de gând să-i spună la un moment dat, totdeauna a avut de gând Şi o va şi face Îi spusese că prima lui soţie a murit într-un accident de maşină Însă Erica ştie ce s-a întâmplat de fapt Dacă-i spune lui Stephanie? Acum, când e aşa de epuizată şi istovită cu gemenele? Nu ar fi cel mai bun moment – ar fi cel mai prost moment posibil, la naiba! Stephanie nu ar fi în stare să facă faţă raţional Nu ar înţelege De ce naiba a venit el azi? Ar fi trebuit să aibă mai multă minte De parcă i-ar fi citit gândurile, Erica întreabă: — Soţia ta ştie ce s-a întâmplat? Patrick simte cum roşeşte Nu trebuie să se dea de gol, dar îi e teamă că a făcut-o deja — A, nu ştie, spune Erica şi îi confirmă astfel temerile Nu i-ai spus Acum îl întărâtă — Sigur, cine s-ar mărita cu un bărbat care şi-a înşelat prima nevastă? Un bărbat care a ucis-o – chiar dacă a fost un accident? Patrick o priveşte împietrit, fără să spună nimic — Mă întreb ce-ar fi dacă i-aş spune eu — De ce dracu’ să faci aşa ceva? — Poate că trebuie să ştie cu cine s-a măritat Dacă ai în cap tot aşa ceva şi pentru ea? Patrick simte cum îl cuprinde brusc furia — Javră nenorocită! Ai o minte perversă şi distrusă Se privesc în tăcere Patrick simte cum i se face rău — Ce se petrece aici, Erica? o întreabă cu răceală Ce cauţi aici? Ce vrei? — Bani Îl priveşte cu ochii ei albaştri, reci şi hotărâţi Revelaţia îl loveşte cu forţa unui tren Deci asta era Îl şantajează Vrea să-i dea bani ca să nu-i spună nimic soţiei lui De ce nu se aşteptase la aşa ceva? Cum a putut să fie aşa de naiv? Pufneşte — Păi, e mare păcat, pentru că n-am — Cum, un bărbat cu aşa mare succes ca tine? Deci asta făcea, dăduse târcoale vieţii lui Venise la el la birou, încercase să-şi facă o idee câţi bani face Patrick simte cum transpiră de nervi — Uite ce e, spune, încercând să pară raţional, afacerile n-au mers bine în ultima vreme N-am niciun fel de bani în plus pe care să ţi-i dau, chiar dacă aş vrea Erica se apleacă mai aproape de el — Cu cine-ţi închipui că ai de-a face? M-am documentat Ştiu că firma merge foarte bine Şi, întâmplător, ştiu că nevastă-ta e plină de bani Se trage înapoi şi-l priveşte, stăpână pe sine — Nu banii sunt problema ta Patrick simte cum i se strânge stomacul De unde ştie despre asta? Acum îi e frică de-a binelea Vede totul, vede cum i se desfăşoară viitorul – foarte diferit de ce avea el în plan Trebuie să înăbuşe povestea asta Îşi adună fiecare picătură de hotărâre din el şi spune limpede: — N-o să-ţi plătesc nimic Trebuie să înţelegi că aşa o să fie — Chiar aşa? — Da O să-i spun totul lui Stephanie O să-i spună azi, imediat ce ajunge acasă şi atunci Erica nu o să-l mai aibă cu nimic la mână Trebuie să spere – să creadă – că Stephanie o să rămână de partea lui, chiar şi după ce o să recunoască în faţa ei că şi-a înşelat prima nevastă, chiar şi după ce o să-i spună exact cum a murit ea — Totul? Erica îl priveşte neîncrezătoare — O să-i spun adevărul Şi o să-i spun despre tine şi ce mincinoasă eşti şi ce încerci să faci Pentru că nu-mi mint soţia Se apleacă, astfel încât să ajungă în dreptul feţei ei minunate şi spune: — Nu mi-e frică de tine şi nu-ţi dau niciun amărât de cent — Poate că nu pentru soţia ta trebuie să-ţi faci griji, spune Erica — Poftim? — Poate că o să mă duc în cele din urmă la autorităţi şi o să cer să mai arunce o privire la moartea primei tale soţii — De ce naiba să faci aşa ceva? — Pentru că pot Patrick o priveşte în stare de şoc, îşi dă pe gât băutura, se ridică, aruncă pe masă câteva bancnote şi iese Nu se uită în urmă Capitolul 8 Gemenele stau pe scăunelele lor, iar Stephanie tocmai le dă picul lor de cereale pentru sugari, amestecate cu lapte de sân Patrick nu s-a întors încă de la birou, iar ea încearcă să nu fie iritată din cauza asta Îi simţise respiraţia care mirosea a scotch cu o zi în urmă – fusese, în mod evident, să bea ceva după serviciu, dar nu spusese nimic şi încearcă să nu-i poarte pică Îl aşteaptă să ajungă din clipă în clipă I-ar prinde bine puţin ajutor E flancată de cele două fetiţe şi bagă linguriţa cu cerealele lăptoase într-o guriţă şi apoi în cealaltă Păsărelele mele, îşi spune ea cu afecţiune Se aude un zgomot la uşa din faţă, dar e atentă la bebeluşi Îl aude pe Patrick intrând, însă el rămâne o clipă în holul din faţă Încă o linguriţă pentru Emma – cea mai mare parte îi ajunge pe bărbie –, apoi Stephanie curăţă cu linguriţa mâncarea de pe faţa fetiţei Se întreabă ce face Patrick De ce nu vine în bucătărie să o ajute? — Patrick? strigă ea — Da, vin acum, răspunde el — Ce s-a întâmplat? îl întreabă în clipa în care intră în bucătărie, arătând de parcă ar avea veşti îngrozitoare Lui Stephanie i se strânge stomacul Probabil că la serviciu e mai rău decât şi-a imaginat ea În definitiv, poate că el a protejat-o şi nu i-a spus multe, pentru că e ocupată până peste cap cu gemenele Pe fondul de nelinişte, simte cum o cuprinde furia Patrick îşi trage un scaun de bucătărie şi se prăvăleşte pe el — Trebuie să-ţi spun ceva Stephanie îşi închipuie ce e mai rău O problemă gravă – vreun proces, o greşeală Arhitectura e un domeniu agitat, dificil Iar ea, spre deosebire de Patrick, n-a avut niciodată deplină încredere în Niall — E vorba de serviciu? Patrick o priveşte surprins — Nu Acum ea e cea surprinsă Ce altceva ar putea fi? — Iisuse, nici nu ştiu de unde să încep, spune el Stephanie a uitat de cereale, iar Jackie şi Emma încep să scâncească Continuă să le hrănească, încercând să rămână calmă şi să afişeze un zâmbet fals pentru copii — Uite, papa bun, spune ea cu glas cântat Apoi i se adresează lui Patrick: — Spune-mi Pot să fac faţă — Ştii că te iubesc, Stephanie, spune el cu sinceritate Stephanie întoarce capul dinspre gemene şi se uită la el Acum chiar e îngrijorată Patrick are expresia chinuită a cuiva care e pe punctul de a se confesa Ce a făcut? Nu au mai făcut sex de când s-au născut gemenele Despre asta să fie vorba? Aşteaptă — Ştii că ţi-am spus că fosta mea soţie, Lindsey – ochii i se umplu de lacrimi – a murit într-un accident de maşină — Da, răspunde ea cu glas nesigur Nu-şi poate imagina ce urmează să-i spună — Nu ţi-am spus totul Stephanie rămâne complet nemişcată, ţintuindu-l cu privirea Lui Patrick i-a fugit toată culoarea din obraji — Nu ţi-am spus niciodată pentru că a fost vina mea O, Doamne, Dumnezeule! Stephanie îşi simte tot trupul crispându-se, pregătindu-se parcă pentru o lovitură Povestea asta a apărut din senin; nu e pregătită pentru aşa ceva Patrick se gârboveşte şi mai tare pe scaunul de bucătărie — Trebuie să-ţi spun ce s-a întâmplat — Bine — Era iarnă, începe el Era viscol Mergeam în vizită la mama ei Era foarte multă zăpadă Eu n-am vrut să mergem, dar ea a insistat Patrick are o expresie chinuită şi se opreşte, de parcă nu mai poate continua Lui Stephanie îi e greu să-l vadă suferind atât de evident şi de tare — Tu conduceai? îl întreabă în şoaptă Până şi fetiţele tac acum, ca şi cum ar simţi încordarea din încăpere Patrick clatină din cap — Nu N-am apucat să ieşim în stradă Stephanie nu înţelege Patrick vorbeşte fără noimă — A urcat în maşină să se încălzească Lindsey nu avea niciodată răbdare I-am spus să aştepte în casă, dar a ieşit înainte să termin eu Nu am ştiut că era periculos, spune el şi înghite în sec — Era periculos? întreabă ea nedumerită Patrick trage adânc aer în piept — Trebuia să deszăpezesc maşina A durat mult, pentru că zăpada ajungea până aproape de acoperiş Era de-a dreptul disperată să meargă la mama şi la sora ei, spune el şi apoi şovăie I se părea dificil să fie departe de familie – era însărcinată în opt luni –, iar eu lucram până foarte târziu Stephanie simte cum i se întoarce stomacul pe dos Nu ştiuse că soţia lui era însărcinată când murise Îşi adună puterile pentru ce mai urmează — N-a vrut să rămână în casă Era foarte frig I-am spus să se întoarcă înăuntru, dar ea s-a urcat în maşină Iar eu am dat mai departe zăpada – habar n-aveam că toba de eşapament era înfundată cu zăpadă, că dioxidul de carbon intra în maşină şi o omora Îşi înăbuşă un suspin Stephanie se uită la el îngrozită, cu gura căscată, dar Patrick nu o priveşte în ochi — Când când am terminat, am pus lopata la loc, am adus bagajele din casă şi am încuiat totul Am pus genţile în portbagaj Şi apoi am deschis uşa şoferului Se opreşte, apoi priveşte spre Stephanie de parcă ar fi rămas fără suflare — Întâi am crezut că a adormit Patrick se uită fugar la ea, dar apoi îşi mută privirea — Dar am avut dintr-odată senzaţia că nu arăta chiar cum trebuie, că nu arăta normal Am prins-o de umăr şi am scuturat-o, însă capul i-a căzut în faţă Şi am ştiut că e moartă Am început să urlu Mi-am pierdut minţile o clipă Am coborât din maşină, strigând după ajutor şi am bâjbâit după telefon Am sunat la 911 Au ieşit în fugă câţiva vecini Eram isteric – nu-mi aduc aminte mai mult de-atât, doar că nişte oameni o trăgeau pe Lindsey din maşină şi o întindeau pe zăpadă Cineva a încercat s-o resusciteze Paramedicii au ajuns foarte repede, dar era prea târziu A fost declarat decesul Şi al copilului Patrick îşi sprijină capul în mâini şi adaugă: — Dacă aş fi ştiut ce se petrece! Dacă m-aş fi dus întâi la ea, să văd ce face şi după aia aş fi dus lopata la loc şi aş fi urcat după bagaje Patrick se prăbuşeşte suspinând necontrolat Stephanie se scutură din şoc şi se duce la el, luându-l în braţe Nu ştie ce să spună Se uită la el cum îşi pierde controlul, cu faţa îngropată în mâini Încep să plângă şi gemenele Stephanie se simte amorţită Habar nu avusese Habar nu avusese că Patrick poartă povara asta îngrozitoare Îl strânge în braţe în timp ce el suspină, iar trupul i se cutremură — Şşşşş, îi şopteşte, strângându-l în braţe E cel mai trist lucru pe care l-a auzit vreodată Nici nu poate să-şi închipuie — A fost un accident, îi spune încet, ţinându-l strâns în braţe până când tremurul încetează Nu l-a mai văzut niciodată aşa, cuprins de o asemenea durere covârşitoare De parcă ar fi fost sfâşiat În cele din urmă, Patrick ridică privirea spre ea, cu ochii umezi şi roşii — Îmi pare rău Îmi pare rău că nu ţi-am spus Gemenele încep să urle, iar Stephanie şi Patrick le şterg pe feţe şi pe mâini şi le ridică din scăunele Apoi le duc în sufragerie şi le pun în leagăne, pentru ca ei să poată sta de vorbă Fetiţelor le plac leagănele şi sunt distrase cel puţin câteva minute Patrick se prăbuşeşte pe canapea, de parcă l-ar fi părăsit puterile Stephanie se aşază lângă soţul ei şi-l priveşte — De ce nu mi-ai spus? îl întreabă încet El ridică privirea spre ea, sfârşit — Mi-a fost prea ruşine Nu pot să-ţi spun cât de vinovat mă simt Nu m-am gândit N-am ştiut că poţi să te intoxici aşa cu monoxid de carbon Stephanie încuviinţează Nici ei nu i-a trecut prin cap A fost o greşeală simplă, dar tragică — Aveam doar 23 de ani Am fost distrus de durere, de vinovăţie După înmormântare, am plecat din Colorado, m-am întors la New York A trecut mult până să încep să-mi revin Încă mă gândesc în fiecare zi la toate astea, la ce s-a petrecut Se uită la ea, cu o expresie disperată pe chip — Şi după aia te-am cunoscut pe tine, acum trei ani şi am început să simt că trăiesc din nou, spune, întorcând privirea Îmi pare rău N-a fost corect faţă de tine Să-ţi trântesc aşa toată povestea asta — Nu trebuie să-ţi ceri scuze Aş vrea să-mi fi spus mai demult, dar mă bucur că mi-ai spus acum Se întreabă de ce a ales el să-i povestească tocmai azi — N-am vrut să ne afecteze viaţa N-am vrut să te încarc şi pe tine cu toate astea Ar fi trebuit să port singur povara Stephanie întinde mâna, îi prinde faţa în palme şi spune: — Patrick, te iubesc şi o să te iubesc mereu Avem două fetiţe frumoase Ce s-a întâmplat e îngrozitor şi-mi pare foarte, foarte rău Se opreşte, apoi continuă — Nu vreau să minimalizez în niciun fel ce s-a întâmplat, dar ţine de trecut Trebuie să treci mai departe, să te ierţi Acum ne clădim un viitor împreună Patrick se uită la ea, dar chipul lui e încă întunecat; se întoarce şi îşi aţinteşte privirea în podea — Vreau să las totul în urmă Dumnezeu ştie că am suferit destul — Poţi să laşi totul în urmă Ai vorbit cu cineva, cu un consilier pentru doliu, care să te ajute? Patrick clatină din cap şi-şi trage nasul — Nu — Poate ar trebui, spune Stephanie cu blândeţe Patrick priveşte tot în pământ; trage adânc aer în piept — E o mică problemă despre care trebuie să ştii Stephanie aşteaptă, îngrijorată — Lindsey avea o prietenă, pe Erica S-a mutat de curând în apropiere, la Newburgh A luat legătura cu mine acum câteva zile şi a vrut să ieşim să bem ceva — Bine, spune Stephanie, aducându-şi aminte răsuflarea mirosind a alcool a soţului ei şi întrebându-se neliniştită ce urmează — Mă ameninţă Capitolul 9 Erica se cufundă în cadă, cu apa fierbinte ajungându-i până la gât şi inhalează parfumul de levănţică Gândurile îi fug către Niall E un bărbat atrăgător şi surprinzător de bun la pat S-a simţit bine Îşi depusese candidatura pentru postul de la Foote and Kilgour doar ca să-l sperie pe Patrick; voia să-l ia prin surprindere Însă la interviu apăruse o atracţie de netăgăduit între ea şi Niall În plus, nu putuse să nu observe că Niall era căsătorit şi avea un copil – îi văzuse verigheta şi pozele de pe birou –, iar majoritatea bărbaţilor însuraţi, în special cei care aveau copii, nu voiau ca nevestele să afle că ei mai călcau strâmb câteodată Gândurile i se îndreaptă către Patrick Bineînţeles că a zis că nu o să-i dea bani Dar nu vorbea serios • Stephanie îl priveşte atentă pe soţul ei, îngrijorată — Cum te ameninţă? Patrick oftează adânc, nefericit — M-a ameninţat că-ţi spune ce s-a întâmplat, dar eu am zis că-ţi spun eu N-am nimic de ascuns Stephanie rămâne tăcută, tot mai agitată — Vrea bani, altfel zice că se duce la autorităţi în Colorado şi încearcă să-i convingă să investigheze din nou accidentul, poate redeschid dosarul, spune el în cele din urmă — Poftim? întreabă Stephanie fără să-i vină să creadă, încearcă să te şantajeze? Patrick încuviinţează — Da — Ce vrea să spună, cum adică să redeschidă dosarul? Ce dosar? ţipă Stephanie, simţind cum o cuprinde o îngrijorare cumplită Patrick nu se uită spre ea Şi-a îndreptat iar privirile spre podea — A fost un accident şi, evident, a fost declarat oficial accident N-a existat niciun moment vreo insinuare că ar fi fost altceva! Însă acum spune că poate să se ducă la poliţie şi să-i convingă să redeschidă dosarul Zice că ar putea să le spună că am făcut-o intenţionat Stephanie e uluită Abia poate pricepe ce aude — De ce să facă aşa ceva? — Pentru bani! Încearcă să mă sperie şi să mă facă să-i dau bani — Dar nu poate, nu? Nu poate să le ceară să redeschidă dosarul E absurd — Sigur că e absurd Şi-a pierdut minţile, la naiba! Patrick ridică privirea spre soţia lui — Şi asta i-am şi spus — Dar – Stephanie nu ştie cum să formuleze – poate să facă aşa ceva? Avem vreun motiv să ne facem griji? — Nu ştiu Patrick pare mai îngrijorat decât şi-ar dori ea — O face doar pentru că ştie că avem bani A aflat cumva despre moştenirea ta Altfel n-ar fi apărut Stephanie fusese foarte discretă în legătură cu moştenirea Cum de aflase femeia asta? — N-ar trebui să aibă şi nişte motive ca să ceară redeschiderea dosarului? protestează ea Patrick rămâne tăcut multă vreme Tot nu se uită la ea — N-are niciun motiv, nu? — Sigur că nu, dar ea zice că are — Poftim? întreabă Stephanie, simţind că abia mai respiră E ridicol! — Mie-mi spui? Patrick clatină din cap, situaţia e absurdă — Zice că o să le spună că voiam să scap de Lindsey Acum pare îngrozitor de stânjenit şi o priveşte jenat — De ce să le spună aşa ceva, Patrick? Stephanie simte cum i se face greaţă — Zice că o să le spună că eram îndrăgostit de ea, ceea ce e o tâmpenie totală, răspunde el, înghiţind în sec Dar o să le spună orice minciună dacă se alege cu ceva de pe urma ei O priveşte disperat — Chiar cred că s-ar putea să fie sociopată, Stephanie N-are scrupule, n-are deloc conştiinţă Cine ştie ce o să spună, ce o să inventeze? E evident că nu vrea decât bani, dar când vorbeşte ai impresia că şi crede propriile minciuni E o actriţă dată naibii! Stephanie are gura uscată Încearcă să înghită — Cum ai cunoscut-o? — Era cea mai bună prietenă a lui Lindsey — Şi cât de bine o cunoşti? Patrick o priveşte în ochi şi spune: — Eram tânăr, doar un copil de fapt şi foarte tâmpit Nu vreau să crezi începe el şi apoi ezită — Ce să cred? Stephanie e neliniştită acum, temându-se de ce o să-i spună el Crede că ştie Patrick nu-i răspunde — Te-ai culcat cu femeia asta? întreabă ea pe un ton tăios Tăcerea lui cuprinde toate răspunsurile de care are ea nevoie — O, Doamne! Se ridică de pe canapea şi rămâne în picioare, coborându-şi privirea spre el, îngrozită — Te-ai culcat cu cea mai bună prietenă a nevesti-tii şi acum ea spune că erai îndrăgostit de ea Şi chiar erai? Erai îndrăgostit de ea? îl întreabă pe ton acuzator Jackie începe să plângă în leagăn Aproape pe loc, i se alătură şi Emma Nu le place să o audă pe mama lor vorbind aşa — M-am culcat de câteva ori cu ea, recunoaşte Patrick Asta-i tot ce a fost Eram beţi Eram copii N-a însemnat nimic Nimic! Şi acum crede că poate folosi asta împotriva mea, pentru că are nevoie de bani Se ridică şi el şi îşi trece înnebunit o mână prin păr — N-a zis nimic până acum Pentru că ştia că n-a însemnat nimic Ştia că a fost un accident! Ştie că am fost distrus de ce s-a întâmplat Întinde mâna spre ea, rugător — Trebuie să mă crezi, Stephanie Nu te-aş înşela niciodată, dacă de-asta îţi faci griji Sunt alt om acum Însă lui Stephanie i se învârt gândurile în cap Şi-a înşelat prima nevastă Aproape că nu-i vine să creadă Asta a fost acum aproape 10 ani, îşi zice, dar oare oamenii chiar se schimbă? Spune, cu convingere absolută şi cu răceală în glas: — Dacă mă înşeli vreodată, te părăsesc şi iau şi gemenele cu mine Patrick o priveşte surprins, ca şi cum ar fi fost luat pe nepregătite de tonul ei — În regulă Ştiu N-o să-ţi fiu niciodată necredincios, jur! Nu te-am înşelat şi nici n-o să te-nşel vreodată Hai să nu discutăm despre asta, pentru că n-o să se întâmple aşa ceva Ce trebuie să rezolvăm acum e situaţia asta Stephanie trage adânc aer în piept Îi e greu să gândească aşa cum trebuie, pentru că ambii copii plâng A trebuit să ridice tonul ca să se audă peste hărmălaia lor Se duce la leagăne şi porneşte din nou cronometrele, ca să le pună iar în mişcare pe gemene, ceea ce le linişteşte puţin Apoi iese din sufragerie, inundată brusc de o energie nervoasă, agitată; extenuarea a dispărut Se întoarce către el — Ce o să facem? Dacă se duce la poliţie cu minciunile ei, ar fi Nici măcar nu-şi poate imagina cum ar fi — Te acuză de crimă! spune Stephanie, cu glas forţat Gândeşte-te ce ar însemna pentru noi, ce urmări ar avea pentru noi, personal, pentru reputaţia ta — Ar fi în Colorado, nu aici, răspunde Patrick încordat, în cel mai rău caz, ar trebui să mă întorc în Colorado să prezint versiunea mea, ceea ce am făcut deja Atunci m-au crezut N-o s-o creadă şi n-o să redeschidă dosarul Nu cred că ar afla cineva de-aici — Cred că e o naivitate, Patrick, ripostează Stephanie Chipul lui Patrick se întunecă — Fir-ar să fie! Începe şi el să se plimbe în sus şi-n jos — Nu i se poate permite să scape basma curată! Nu-s decât minciuni! — Ar trebui oare să discutăm cu un avocat? Patrick clatină din cap — Nu încă Poate că renunţă dacă nu-i dăm bani Stephanie se gândeşte o clipă, respirând precipitat, superficial — Ai zis că ai impresia că ar putea fi sociopată Chiar crezi? — Nu ştiu — Dacă e nebună, n-o să stea nimeni s-o asculte Patrick expiră îndelung — Dar nu pare nebună Pare complet normală, dar ştiu că minte, răspunde el şi adaugă şovăitor: Nu ştiu poate ar trebui să-i dăm nişte bani, doar ca s-o facem să plece de-aici — Categoric, nu, răspunde Stephanie Dacă-i plătim o dată, o să ceară din nou O să ne tapeze de bani tot restul vieţii O să ne lase fără un chior Trebuie s-o înfrunte, orice ar fi Simte cum i se face rău când se gândeşte la ce-i aşteaptă — N-o să folosim banii câştigaţi de ai mei cu sudoarea frunţii ca să plătim o femeie care încearcă să te şantajeze cu ceva ce n-ai făcut Gândeşte-te, Patrick! E o nebunie Nu pot să cred că ţi-a trecut măcar prin cap să-i plăteşti — Nu, ai dreptate, răspunde Patrick, încuviinţând — Poate că ar trebui să discut eu cu ea, spune pe neaşteptate Stephanie Patrick pare luat prin surprindere — De ce? — Ca să-i arăt că te cred şi că sunt de partea ta Poate că-i mai taie din elan Poate că reuşesc să mă înţeleg cu ea Patrick clatină din cap — Nu! N-ai cum să te înţelegi cu ea Nu vreau să se apropie deloc de tine sau de gemene E toxică şi probabil periculoasă Apoi adaugă: — Vreau să zic, ce om sănătos la cap ar inventa aşa ceva? Capitolul 10 Nancy Foote şi-a dus băieţelul la culcare şi acum adună rufele murdare care s-au strâns peste zi, ca să le bage în maşina de spălat Strânge cămaşa pe care a purtat-o soţul ei în ziua aceea – el a aruncat-o pe pat; nu-şi bate niciodată capul să pună ceva în coşul de rufe – şi simte un iz de parfum venind din ea Încremeneşte Nu N-ar face aşa ceva Nu după tot ce a fost data trecută Nevenindu-i să creadă, duce cămaşa la nas şi o miroase Parfum de femeie – floral şi exotic, foarte slab Îşi spune că nu înseamnă neapărat ce crede ea Poate că s-a scăldat cineva de la serviciu în parfum azi Însă Nancy nu suportă să fie minţită şi nu o să se mintă nici ea singură N-a mai simţit un astfel de parfum la soţul ei sau pe hainele lui de când l-a obligat să înceteze aventura cu Anne O’Dowd Se lasă pe pat, cu inima gonind de teama de trădare Nu a mai avut încredere în el de când l-a prins înşelând-o A stat cu ochii pe el, verificându-i seara buzunarele de la pantaloni şi de la sacou, căutând indicii – o chitanţă, un şerveţel de cocktail, un bileţel dar n-a fost nimic Din nefericire, nu-i ştie parola de la telefon Stă pe pat, simţind că a rămas fără suflare Nu vrea să treacă iar prin aşa ceva Să-l confrunte? Ştie din experienţă că el o să nege O să nege până când va exista dovada de netăgăduit, ca ultima dată I-a spus că l-a iertat pentru Anne, dar de fapt nu e adevărat Nu l-a iertat Însă vrea să-şi salveze căsnicia, încă îl iubeşte şi au un copil mic la care trebuie să se gândească Henry n-are decât patru ani Nu vrea să fie mamă singură, să facă înţelegeri cu el ca să ţină copilul fiecare câte o săptămână, să-i reamintească lui Niall să plătească pensia alimentară, pentru că ştie are prietene divorţate şi ştie cum e De data asta o să fie şi el mai isteţ, mai precaut Pentru că şi el vrea să menţină căsnicia lor A fost complet distrus, data trecută, când şi-a dat seama că mica lui aventură l-ar fi putut costa căsnicia, familia Fusese zdruncinat Nu minţea în legătură cu asta Şi atunci de ce o face? De ce o înşală? • Patrick se duce în pat imediat după miezul nopţii Stephanie l-a gonit când ea stătea pe canapea cu gemenele, câte una la fiecare sân Patrick ştie că o să fie liniştite cât mănâncă, dar imediat după aceea încep iar plânsetele şi Stephanie o să fie ocupată o vreme până când fetele obosesc şi adorm Asta-i rutina lor – el se bucură de câteva ore de dormit în plus noaptea, iar ea, de somnul de după-amiază Funcţionează amândoi cu vreo şase ore de somn pe zi şi aşa se întâmplă de luni întregi Chiar şi aşa, când vine la culcare, nu poate să adoarmă Au dat ture toată seara şi toată noaptea ţinând în braţe fetiţele care plângeau Patrick tânjise să ajungă în pat, însă acum, când e aici, nu-şi poate linişti gândurile Ar fi o prostie să-i dea bani Ericăi Trebuie să o înfrunte, să-i demaşte cacealmaua Dar dacă nu renunţă? Dacă se duce la autorităţi şi o iau în serios? Ar putea, după atâta vreme? Sigur că ar avea îndoieli, pentru că i-a trebuit aşa de mult timp până să vină Patrick o să le spună că a încercat să-l şantajeze Sigur că asta ar pune capăt pe loc poveştii Chiar nu ar trebui să aibă niciun motiv să-şi facă griji Totuşi chiar dacă nu se întâmplă nimic, Erica a făcut deja destul rău Patrick vede îndoiala pe chipul soţiei lui – nu în legătură cu accidentul, ci cu el I-a fost necredincios primei lui soţii; îşi dă seama de socotelile din spatele ochilor lui Stephanie – o să-i fie necredincios şi ei? Ce spaimă a tras Patrick când ea i-a propus să se întâlnească ea cu Erica! Nu, nu trebuie să se întâlnească Trebuie să se asigure că nu o să se întâmple asta Totdeauna a simţit ceva periculos ascuns în ea Poate că şi asta reprezentase o parte din atracţia pe care o simţise cu ani în urmă Însă acum are mult mai mult de pierdut Dacă vine acasă, să-şi verse minciunile? Poate fi foarte convingătoare Trebuie să aibă încredere în Stephanie Să aibă încredere că-l iubeşte suficient de mult ca să poată discerne adevărul de minciuni În cele din urmă, se cufundă într-un somn agitat • A doua zi dimineaţă, Nancy îşi toarnă o cană de cafea şi hotărăşte că nu o să se lase făcută de râs Dacă soţul ei începe să se vadă cu altcineva, trebuie să ştie şi ea ce se întâmplă Dimineaţă, când a plecat la serviciu, Niall fluiera – semn rău; fluiera şi când se vedea cu Anne Acum, Nancy stă la masa din bucătărie cu telefonul mobil în mână Nu s-a descurcat niciodată prea bine cu tehnologia; învaţă doar cât e nevoie şi mai departe încearcă să o ignore cât de mult se poate Nu foloseşte aplicaţii Poate să lucreze la computer şi e destul de bună la social media, dar nu e genul care să adopte cu entuziasm noile tehnologii Spre deosebire de soţul ei, care are câte o aplicaţie pentru orice şi e îndrăgostit de noua lui Tesla Model X bătătoare la ochi, cu aripile ei de pescăruş şi liniile futuriste Totuşi când a cumpărat-o, în primul val de entuziasm, i-a dat ei una dintre cartelele negre ale maşinii, ca s-o ţină în portofel, i-a instalat pe telefon aplicaţia şi a încercat să-i explice cum funcţiona, însă ea îi aruncase o privire plictisită şi nu se mai uitase la ea de-atunci Acum deschide telefonul şi apasă pe aplicaţia Tesla O cercetează şi decide că găseşte acolo nişte informaţii valoroase Poate să vadă că, în momentul ăsta, maşina soţului ei e parcată pe strada Bleeker, la numărul 111 – e la birou Îşi dă seama că poate să deschidă oricând aplicaţia şi să vadă exact unde e maşina Ceea ce ar putea fi util • Erica iese din apartamentul ei auster şi se urcă în maşină Se îndoieşte că Patrick i-a spus ceva noii lui soţii, deşi a asigurat-o că o va face Totdeauna a fost genul secretos Nu, soţia lui probabil că habar nu are Nici nu o să-şi dea seama ce i se întâmplă, dacă şi când o să iasă totul la lumină Ar trebui să fie recunoscătoare, îşi spune Erica – poate că Patrick urma să încerce într-o bună zi s-o omoare şi pe ea şi pe copii Ăsta-i genul lui Erica îşi spune că, de fapt, îi face femeii un serviciu Întoarce pe autostrada către Aylesford, moartă de curiozitate în legătură cu Patrick şi noua lui familie Ştie deja unde stau şi cum arată A fost deja acolo Ba chiar a vizionat o casă de vânzare, la doar câteva uşi de locuinţa familiei Kilgour de pe Danbury Drive După site-urile de imobiliare, e una dintre cele mai frumoase suburbii din Aylesford Ştie că au bani Azi o să treacă iar pe-acolo, pe Danbury Drive Să-i mai arunce o privire noii lui neveste • Stephanie se trezeşte tresărind Habar nu are cât a dormit – poate câteva minute, poate câteva ore Se uită la ceasul digital ca să se orienteze E 14:37 O strigă cineva pe nume Cine o fi? Se ridică în capul oaselor, crezând că şi-a imaginat — Stephanie? Recunoaşte glasul Hannei, care o strigă de la parter Ce caută Hanna în casă? S-a întâmplat ceva? Stephanie îşi aduce aminte de incendiul din bucătărie şi coboară în fugă scările – niciun miros de fum; aproape că a ajuns jos când o vede pe Hanna în holul din faţă, cu uşa larg deschisă în spate — Ce faci aici? o întreabă Stephanie nedumerită Hanna ridică privirea spre ea, cu o expresie îngrijorată pe faţă — Am văzut uşa din faţă deschisă Am venit să văd ce-i cu tine Stephanie ajunge în hol Credea că a încuiat uşa când s-a întors de la băcănie – dar poate că n-a încuiat-o Nu reuşeşte să-şi aducă aminte — Poate că am uitat s-o încui, spune ea neliniştită, ducându-şi o mână la frunte Probabil că-mi pierd minţile Clatină din cap şi se încruntă — Sincer, dacă fetele astea nu încep să doarmă curând, o s-o iau razna cu totul Nu i-a spus Hannei despre incidentul cu plita N-a spus nimănui în afară de soţul ei Hanna nu are decât un copil, care respectă programul de somn; ar putea să o judece, chiar fără să vrea — Îmi pare rău că te-am trezit, spune Hanna în timp ce închide uşa, dar eram îngrijorată — Nu, e în regulă, răspunde Stephanie, zâmbind uşor şi uitându-se ameţită spre uşă Şi-a lăsat geanta pe podea, lângă măsuţa de la intrare E sigură că aşa a făcut — Unde mi-e poşeta? întreabă, căutând din priviri geanta mare, neagră Hanna se uită prin vestibul, urmărind privirile neliniştite ale gazdei — Am lăsat-o exact acolo, zice Stephanie E evident că acum nu mai e acolo Se duce în bucătărie şi verifică blatul de lucru şi masa Podeaua Nu vede geanta nicăieri Hanna a intrat în sufragerie să o caute, iar acum vine la ea — Ar putea fi sus? întreabă ea Stephanie clatină din cap, totuşi se duce sus, se uită în dormitor, apoi străbate în grabă holul şi se uită şi la gemenele încă adormite Însă geanta nu este nici acolo Deja devine neliniştită Şi are o revelaţie: cineva a intrat în casă şi i-a luat geanta Ar fi putut să-i ia şi copiii, iar ea habar nu ar fi avut Şi, la naiba, e numai vina ei, că nu a încuiat ca lumea uşa de la intrare Şi şi-a lăsat geanta chiar acolo, pe jos, lângă uşă — Cum pot să fiu aşa de proastă? întreabă furioasă, după ce coboară scările şi se întoarce la Hanna Aveam în ea portofelul, toate actele Totul! Acum trebuie să le înlocuiesc Numai gândul la efortul pe care-l implică schimbarea e suficient ca să o doboare — Nu te învinovăţi, îi răspunde Hanna Ar trebui să-ţi poţi permite să laşi uşa neîncuiată şi să nu te aştepţi neapărat să intre cineva şi să-ţi fure geanta — Ai zis că era larg deschisă — Aşa era când am văzut-o eu — Patrick o să se supere Îşi face griji pentru mine, spune Stephanie Sunt tare aiurită în ultima vreme, tare zăpăcită — Te ajut eu să-ţi înlocuieşti actele, îi propune Hanna Am avut şi eu de-a face cu aşa ceva Mi-a furat cineva geanta când eram la New York Stephanie reuşeşte să-şi înăbuşe spaima — Mersi, Hanna Nu ştiu ce m-aş face fără tine Apoi îşi mai dă seama de ceva — Aveam în geantă şi o cheie de rezervă de la casă Trebuie să înlocuiesc încuietorile Vrea să o imite pe Hanna la o cafea şi să-i spună totul – despre trecutul lui Patrick şi femeia care-i ameninţă Dar nu poate Trebuie să ţină totul în ea Chiar dacă povara e prea grea Capitolul 11 Stephanie se chinuie să scoată căruciorul dublu din portbagaj Peste noapte a plouat, dar acum s-a înseninat şi o să fie frumos în cursul zilei Nu-i încă nici ora 11, dar ea e deja trează de câteva ore bune A băut două cafele, ca să-şi alunge negura din cap Însă azi nu o mai sâcâie doar lipsa de somn, care o face să fie zăpăcită şi neatentă în timp ce le pregăteşte pe gemene pentru plimbare Şi ea şi Patrick au nervii întinşi, aşteptând veşti de la Erica Voss Iar Patrick a fost neliniştit aseară, când i-a povestit despre furtul genţii A insistat să fie mai atentă şi a chemat imediat un lăcătuş Din cauza epuizării, totul i se pare chiar mai imposibil de rezolvat, mai copleşitor Cum poate să fie viaţa aşa de înşelătoare? Ea nu-i decât o soţie şi o mamă normală, dar acum ea şi soţul ei sunt victimele unei tentative de şantaj E destul de rău că Patrick a înşelat-o pe fosta lui soţie – aproape că nu-i vine să creadă Şi restul Aseară au discutat despre posibilitatea să se ducă la poliţia din Aylesford Patrick nu a susţinut ideea Însă ei i se pare cel mai de bun-simţ plan Poate că ar reuşi să o pună sub acuzare pe femeia asta sau măcar să o înspăimânte şi să o facă să plece Deocamdată, au stabilit ca, atunci când Erica ia din nou legătura cu el, Patrick să-i spună că Stephanie ştie totul şi că nu o să-i plătească niciun ban Poate că aşa o să dispară Stephanie îşi ţine telefonul aproape, aşteptând un semn de la el Fetele sunt îmbrăcate în costumaşele lor adorabile în culori complementare Trebuie să le scoată afară Cel mai bine e să facă o plimbare la aer curat, să le arate lui Jackie şi Emma fluturii şi florile şi apoi să se oprească în parcul de lângă casă O să stea pe o pătură întinsă lângă groapa cu nisip, cu jucăriile pe care le-a adus de-acasă şi o să facă tot ce poate ca să le ţină ocupate De cele mai multe ori, se întâlneşte în parc cu vreun cunoscut şi, de obicei, abia aşteaptă momentele acestea Totuşi azi nu e sigură că vrea să se vadă cu cineva Nu poate spune nimănui ce i se întâmplă – nici măcar Hannei, cea mai apropiată prietenă Ridică fetiţele în cărucior, le pune centurile şi încuie uşa Apoi le zâmbeşte şi le prinde de bărbie, pe urmă porneşte pe alee vorbind cu ele După care îşi scoate telefonul, face o poză drăgălaşă cu gemenele în cărucior şi i-o trimite soţului ei Patrick nu răspunde Poate o fi în vreo şedinţă Îşi închipuie ce greu trebuie să-i fie să se concentreze acum, cu toate câte se petrec Când ajunge în cele din urmă în parc, găseşte câteva alte mame cu bebeluşi, stând pe pături întinse sub copaci, în timp ce copiii mai mari se joacă la groapa cu nisip Nu sunt decât mămici pe care le ştie din vedere Scoate fetele din cărucior şi le aşază pe pătură Trebuie să stea cu ochii pe ele, însă se mai uită şi la telefon Patrick nu a dat niciun semn şi ea devine tot mai agitată O fi primit veşti de la Erica? L-a ameninţat miercuri, iar azi e vineri Încearcă să-i facă să se îngrijoreze? Aude bipul telefonului şi se uită rapid N-am niciun semn de la ea Te ţin la curent Lasă telefonul deoparte, nefericită Crede că ar trebui să se ducă la poliţie Sunt cetăţeni care respectă legea, victimele unei tentative de infracţiune Patrick nu a făcut nimic greşit Poliţia de-aici nu ar fi interesată să redeschidă un dosar din Colorado Stephanie crede că asta este cea mai bună opţiune pe care o au — Ce drăguţe! spune o femeie, în timp ce se aşază lângă ea, pe marginea gropii cu nisip Trezită din gândurile ei, Stephanie îi aruncă o privire — Ah, mulţumesc, răspunde ea, zâmbind distrat Aude aşa ceva de multe ori, mai ales că are gemene, însă nicio femeie nu se satură vreodată să audă un străin spunându-i cât de minunaţi sunt copiii ei Femeia asta are un aer familiar — Te cunosc de undeva? întreabă ea — Nu, nu cred Nu stai cred că te-am văzut ieri la farmacie La rând la casă — A, aşa e Acum îmi aduc aminte, spune Stephanie — Cumpărai scutece şi ciocolată neagră Stephanie e puţin surprinsă că femeia a observat ce cumpăra ea — Cât au? întreabă femeia — Patru luni şi jumătate, aproape, răspunde Stephanie, întrebându-se distrată unde or fi copiii femeii E foarte drăguţă, cu părul blond strâns într-o coadă de cal, blugi strâmţi şi o bluză elegantă Stephanie devine brusc conştientă de părul ei neîngrijit, de saliva de pe tricou şi de faptul că încă mai poartă pantaloni pentru gravide O să mai treacă o vreme până când corpul ei o să-şi revină şi simte un fior de gelozie, chiar regret, uitându-se la femeia suplă şi atrăgătoare din faţa ei Însă apoi se uită spre copii şi nu-i mai pasă cum arată Merită sacrificiul, avându-le pe Emma şi Jackie Înseamnă totul pentru ea Şi ce dacă a pus pe ea câteva kilograme? — Gemenii sunt tare drăgălaşi, spune femeia Stephanie încuviinţează — Da, de două ori mai drăgălaşi şi de două ori mai obositori, răspunde ea cu regret — Sora mea are gemeni, urmează femeia Soţul ei e avocat şi spune că e ca şi cum ţi-ai executa sentinţele în acelaşi timp, în loc să le execuţi consecutiv Râd amândouă — Stai pe-aproape? întreabă Stephanie curioasă — Nu încă Soţul meu şi cu mine căutăm o casă M-am gândit să mă plimb pe-aici şi să mă uit prin cartier şi la magazine, să petrec puţin timp prin parcuri şi cafenele înainte să cumpărăm Nu cred că ar trebui să te îndrăgosteşti pur şi simplu de o casă fără să ştii în ce te bagi, fără să ai imaginea de perspectivă — Nu, e de acord Stephanie, deşi ei exact aşa au făcut – au vizitat casa, s-au îndrăgostit de ea şi au luat drept literă de Evanghelie tot ce le-a spus agentul imobiliar despre cartier Din fericire, sunt mulţumiţi — De când stai aici? întreabă femeia — De vreo doi ani Ne-am mutat imediat după ce ne-am căsătorit Observă că femeia nu poartă verighetă — Şi îţi place zona? — A, da, ne place foarte tare E grozav! În acest moment, femeia îşi scoate telefonul, iar expresia plăcută pare să-i dispară o clipă de pe chip în timp ce scrie un mesaj scurt — Vreo problemă? întreabă Stephanie indiferentă — Nu, nu tocmai, răspunde femeia şi ridică privirea spre ea zâmbind şi chiar atunci îi sună telefonul Nimic ce să nu pot rezolva • Patrick nu-şi poate lua gândul de la Erica şi situaţia lui I se strecoară în minte în fiecare clipă, chiar şi când discută cu vreun client Îşi verifică obsesiv mesajele, dar nu primeşte niciun cuvânt de la ea Trebuie să rezolve problema Trebuie să o depăşească În cele din urmă, vine un mesaj de la Erica • Se holbează la telefon Îşi dă seama că-şi încleştează dinţii; are tot corpul încordat Oare asta trebuie să facă? Să îndrăznească să-i dea pe faţă cacealmaua? Are un moment îngrozitor de îndoială E cuvântul ei contra cuvântului lui Iar ea e o mincinoasă extraordinară O sună pe mobil — Erica? — Da — L-am spus totul lui Stephanie Şi a fost de acord – nu-ţi dăm niciun ban, spune el şi aşteaptă răspunsul ei Când vine, nu e cel la care se aştepta Capitolul 12 Erica închide Apoi Patrick aude bipul de mesaj Sunt în parc, discut cu soţia ta Gemenele seamănă leit cu tine Patrick simte cum ameţeşte, de parcă i-ar fi fugit tot sângele din cap O clipă, nu poate gândi Apoi mintea i se limpezeşte şi gândurile dau năvală Oare Erica o să le facă ceva lui Stephanie şi copiilor? Nu e violentă – din câte ştie el Dar este genul care manipulează oamenii Ştia că asta o să-l scoată din sărite de-asta a şi făcut-o Probabil că s-a ţinut după Stephanie când a plecat de-acasă Îşi dă seama că respiră neregulat şi-şi spune că trebuie să se calmeze Trage adânc aer în piept, inspiră, expiră şi încă o dată, uitându-se ţintă la mesaj, încercând să-şi dea seama ce să facă Se aude încă un bip Chiar cred că soţia ta şi cu mine am putea fi prietene La mesaj e ataşată o poză Cu Stephanie şi gemenele, stând pe o pătură Stephanie e întoarsă cu spatele, ridicând-o pe una dintre fetiţe, ele zâmbesc şi probabil că nu-şi dă seama că e fotografiată Stephanie ştie cu cine stă de vorbă? Îi trimite rapid un mesaj soţiei lui Ea e Stai de vorbă cu Erica Tocmai mi-a trimis o poză cu tine Ia copiii şi pleacă de lângă ea! Dar nu primeşte niciun răspuns Lipsa unei reacţii e înnebunitoare I-a spus lui Stephanie să-şi ţină telefonul la îndemână E ocupată cu gemenele sau s-a întâmplat ceva? Îşi spune că parcul e probabil plin de lume la ora asta Familia lui nu poate păţi nimic în miezul zilei Însă faptul că niciuna dintre ele nu dă niciun semn îl scoate din minţi În cele din urmă, formează din nou tasta de apelare rapidă pentru numărul lui Stephanie Aude telefonul sunând şi tot sunând Cât pe ce să intre în panică, când ea îi răspunde Pare că abia mai răsuflă — Ce se-ntâmplă cu voi? o întreabă înnebunit — Poftim? Care-i problema? îi răspunde ea, pe un ton normal, dar defensiv Tocmai le urcam pe gemene în cărucior Patrick coboară vocea — Femeia care-i cu tine mai e acolo? — Nu, a plecat adineauri De unde ştii de ea? Patrick închide ochii — Era Erica Stephanie se întoarce şi priveşte în direcţia în care a plecat acum doar câteva clipe femeia blondă Nu o mai vede În timp ce Patrick îi explică totul, o trece un fior — N-a spus cine e? — Nu, răspunde Stephanie sec A stat de vorbă cu mine, după care a primit un apel pe mobil O îngrijorează faptul că ea era aici, cu Jackie şi Emma, în timp ce soţul ei discuta cu şantajista, iar ea nici măcar nu ştiuse — Părea foarte drăguţă, spune ea şovăitor — Nu este drăguţă, Stephanie, îi răspunde Patrick hotărât Încearcă să-şi bată joc de noi — Am mai văzut-o Ieri eram la farmacie şi era la rând în spatele meu Ba chiar îşi aduce aminte şi ce-am cumpărat — Iisuse, mormăie Patrick abia auzit — Trebuie să le duc pe gemene acasă şi să le dau să mănânce Trebuie să închid, spune Stephanie cu glas tremurat — Bine, te anunţ dacă-mi mai dă vreun semn Stephanie le aşază pe gemene în cărucior, aruncând acum priviri nervoase peste umăr Femeia despre care Patrick e convins că era Erica părea complet inofensivă, însă oamenii pot să pară inofensivi şi să nu fie deloc aşa Nu poţi să judeci omul după aparenţe – te poate înşela Împinge grăbită căruciorul pe trotuar, nerăbdătoare să ajungă în casă, unde o să încuie cu grijă uşa Se gândeşte neliniştită cum stau lucrurile Patrick i-a spus Ericăi că nu-i dă bani – în timp ce tipa stătea la nici doi metri de nevasta şi de copiii lui Stephanie e mai sigură ca niciodată că trebuie să meargă la poliţie Când ajunge acasă, le hrăneşte pe fete şi apoi le schimbă şi le duce la culcare, e prea agitată ca să se strecoare şi ea în pat În schimb, se duce în sufragerie, îşi deschide laptopul şi face ceva ce nu a reuşit să se convingă să facă până acum Deschide Google şi nu-i ia prea mult timp să găsească ce căuta E un articol dintr-un ziar din Denver Accident tragic soldat cu moartea unei femei însărcinate 10 ianuarie 2009 Un accident tragic produs în această dimineaţă s-a soldat cu moartea lui Lindsey Kilgour, în vârstă de 21 de ani, în oraşul Creemore, aflat din zona de munte a statului Colorado Coronerul din comitatul Grant a stabilit că femeia, care era însărcinată în opt luni, a murit ca urmare a intoxicării cu monoxid de carbon Victima se afla în maşină, cu motorul pornit, în timp ce soţul ei, Patrick Kilgour, deszăpezea maşina după viscolul produs recent Cuplul intenţiona să meargă în vizită la familie, în Grand Junction Soţul şi-a găsit nevasta fără cunoştinţă şi a chemat serviciile de urgenţă Personalul de intervenţie a încercat să resusciteze victima la faţa locului, însă nu a reuşit Decesul a fost considerat un accident Monoxidul de carbon este un gaz incolor şi inodor, care poate ucide în decurs de doar câteva minute Autorităţile insistă din nou asupra pericolului când stăm cu motorul pornit într-o maşină înzăpezită În special în perioadele cu căderi masive de zăpadă, trebuie avut grijă ca ţeava de eşapament să nu fie blocată, deoarece gazul letal poate pătrunde prin podeaua vehiculului Stephanie se simte amorţită Cel mai rău lucru, mai sunt şi fotografii Una, cu o maşină în zăpadă, cu un strat gros de nea pe plafon Se holbează la ea Prima nevastă a soţului ei a murit în maşina aceea O trece un fior pe şira spinării Dar a doua poză, mai mare, este cea pe care o cercetează cel mai mult E o fotografie a soţului ei E neclară, dar e un prim-plan, iar chipul lui e schimonosit de durere Arată mai tânăr, mai suplu, cu părul mai lung, dar e inconfundabil Preţ de o clipă, se simte copleşită de poză, empatică cu durerea lui evidentă Se sprijină de spătarul scaunului Nu ştiuse Nu o prea pasiona mass-media de socializare, însă căutase o dată numele soţului ei pe Google, când începuseră să se întâlnească, bineînţeles Dar erau aşa de mulţi Patrick Kilgour, că renunţase pe loc Acum îi caută din nou numele Trebuie să treacă de mai multe pagini până să găsească din nou ştirea Se mai uită o dată la fotografia soţului ei Expresia aceea, imaginea alb-negru neclară o va bântui de-acum înainte, pentru tot restul vieţii Nu se poate abţine şi mai caută Găseşte şi alte articole, cu aceleaşi imagini ale maşinii şi ale soţului ei Însă unele au şi o fotografie a primei lui soţii, zâmbind spre cameră Şi ceea ce o frapează la poza asta este că pare foarte fericită Capitolul 13 Niall ştie că se petrece ceva Pe partenerul lui, Patrick, îl sâcâie ceva şi crede că nu-i vorba doar de gemene şi colicii lor Îşi aduce aminte discuţia pe care au avut-o de curând Patrick se prăbuşise pe scaunul din faţa biroului lui Niall, părând în acelaşi timp şi agitat şi extenuat Se scuzase pentru prestaţia proastă din ultima vreme, în special întâlnirea mediocră cu clientul de săptămâna asta Dăduse vina pe lipsa de somn, spusese că are senzaţia că jumătate din timp merge prin ceaţă de oboseală — Dar Stephanie nu poate să aibă grijă de copii? întrebase Niall Adică a renunţat la serviciu şi stă acasă cu ei, nu? Patrick îi aruncase o privire tăioasă, pe care Niall nu se obosise să o interpreteze Bine, poate că era dur, iar propria soţie i-ar fi tras una peste gambe pentru chestia asta, dar nu-şi puteau permite să facă greşeli Performanţele lui Patrick îl îngrijorau pe Niall în ultima vreme Clădiseră o afacere destul de bună în ultimii patru ani şi nu voia să piardă totul acum — Nu ştii cum e cu gemeni, îi zisese Patrick Şi copilul tău nici n-a avut vreodată colici Ceea ce era adevărat Niall avea un băiat de patru ani şi nu aveau de gând să mai facă copii Henry nu fusese un copil dificil Nancy stătuse acasă şi se ocupase de toate, astfel încât el să se poată concentra asupra firmei Evident, lucrurile stăteau puţin altfel acasă la Patrick Însă era frustrant că Niall nu putea să facă nimic Se hotărâse să adopte o abordare mai blândă — Ştii cât de important eşti în firma asta, Patrick, spusese el Amândoi avem nevoie de tine în cea mai bună formă — Ştiu, recunoscuse Patrick O să o să încerc să găsesc eu o soluţie Şi o lăsaseră aşa, fără niciun plan concret de rezolvare a problemei Acum Niall stă perfect nemişcat la planşeta de desen Tocmai l-a auzit pe Patrick vorbind tare la telefon, ca şi cum s-ar fi certat cu cineva L-a auzit limpede întrebând „Ce se-ntâmplă cu voi?” Niall a încremenit, ascultând, însă apoi Patrick a coborât glasul şi el nu a mai reuşit să audă nimic Bagă capul pe uşa biroului lui Patrick şi îl întreabă: — Toate bune? — Da, sigur, răspunde Patrick Însă pare tulburat şi arată de parcă s-ar strădui să nu se vadă — Mi s-a părut că te aud certându-te cu cineva la telefon — Ah, despre asta era vorba, răspunde Patrick, râzând un pic Vorbeam cu Stephanie Gemenele plângeau amândouă şi nu putea să mă audă Poate fi destul de frustrant uneori — În regulă, spune Niall şi se întoarce la el în birou Se întreabă din nou dacă nu cumva mai e ceva, ceva ce Patrick îi ascunde Patrick nu e singurul care are secrete, îşi spune el, iar gândurile i se îndreaptă către Erica, la cum arată întinsă pe spate, goală printre cearşafuri Vrea să se mai vadă cu ea Erica ştie că e însurat şi nu o deranjează El nu trebuie decât să se asigure că nu află Nancy Despre Anne aflase doar pentru că fusese el neatent Nu o să mai facă aceeaşi greşeală • Patrick îşi ia sacoul şi iese din birou Are senzaţia că Niall îi suflă în ceafă – ultimul lucru de care are nevoie acum E agitat şi neatent, incapabil să se concentreze la altceva în afară de problema lui urgentă Trebuie să vadă ce face familia lui Dintr-odată, nevoia de a le vedea, de a şti că sunt bine, e copleşitoare Merge repede spre parcarea unde îşi ţine Audiul Chiar cred că soţia ta şi cu mine am putea fi prietene Ideea îi îngheaţă sângele în vene Stătea la doi metri de Stephanie şi de gemene când i-a trimis mesaj să o sune Bănuise că s-ar putea să refuze să-i dea bani şi exercita presiuni Putea să o mintă pe Stephanie, să-i spună că se culcase cu el într-o cameră de hotel de pe undeva Erica se joacă acum cu el Îi arată că-i poate face praf lumea, dacă vrea Îşi spune din nou că Erica nu vrea decât bani Nu o să facă rău familiei lui Iese cu maşina din parcare şi se îndreaptă spre casă cât de repede are curaj Brusc, aude bipul telefonului Aruncă o privire şi vede că are un mesaj de la Erica Încep să-i transpire imediat mâinile pe volan Face dreapta în primul loc accesibil, într-o benzinărie şi parchează Stă o clipă, respirând adânc, înainte să deschidă mesajul Acum îi e ceva mai frică de ea De ce ar putea spune sau face Dar o să-i spună să se ducă dracului O să-i spună că se duce la poliţie Citeşte mesajul Hai să ne întâlnim Acum Detestă tonul ei fără drept de apel Vrea să-i spună să se ducă naibii Îi răspunde: Nu pot Sunt ocupat Erica îi scrie imediat O să fiu în parc, la piciorul podului Skyway, în 20 de minute E aiurea Complet aiurea Izbeşte volanul cu mâinile şi simte durerea radiindu-i în sus pe antebraţe Ce să facă acum? Nu a mai fost şantajat niciodată Ce variante are? Poate să se ducă la poliţie şi să spună că Erica îl ameninţă şi-i urmăreşte şi pe el şi pe soţia lui Poate să sune chiar acum S-ar putea duce poliţiştii în parc Dar ce s-ar întâmpla atunci? Încă un bip pe telefon Trebuie să afli ceva Imediat ce citeşte mesajul, ştie că se va duce să se vadă cu ea Capitolul 14 Erica lasă telefonul jos şi se priveşte în oglinda retrovizoare E destul de sigură că Patrick o să apară şi vrea să arate cât mai bine Îşi desface părul din coadă şi şi-l perie Se dă cu ruj Arată mult mai bine decât actuala lui nevastă Nu-i vina lui Stephanie – e lăuză şi durează o vreme până arăţi bine iar după ce ai născut E sigură că Stephanie e o femeie atrăgătoare, numai că nu acum Îşi aminteşte cum s-a dus să-şi vadă băiatul înainte să plece din Denver şi să se mute la Newburgh Nu-l mai văzuse de ani de zile – de când născuse Dar avea nevoie de o fotografie actuală Privise casa şi apoi urmărise familia de la distanţă într-o seară, când se duseseră în parc Din fericire, băiatul semăna mult cu taică-su Făcuse o poză bună, o printase şi o pusese în portofel Se apropie cu maşina de podul Skyway, parchează şi o ia pe jos către râu, unde se aşază pe o bancă unde să fie vizibilă Ştie exact ce o să spună • Patrick se învârte câteva minute cu maşina, ca să treacă timpul Nu vrea să se întoarcă la birou, să parcheze şi să plece după aceea pe jos Niall s-ar putea întreba ce pune la cale O să meargă cu maşina până la pod şi o s-o lase pe-aproape Parchează pe o străduţă laterală şi o ia pe jos de-a lungul râului E încordat tot La piciorul podului pentru pietoni, care se întinde peste Hudson până în Catskills, se află un părculeţ Uneori vine cu Stephanie şi se aşază pe o bancă cu câte o îngheţată, bucurându-se de privelişte Povestea de-acum o să-i strice bucuria Când intră în parc, o vede imediat Stă pe o bancă, privind spre râu Nu se uită după el; parcă ar şti că o să se aşeze chiar lângă ea, ca un căţel cuminte Simte cum îi clocoteşte sângele în vine I-a spus că nu-i dă bani Ce urmează acum? Ca un robot, se duce spre ea şi se aşază alături pe bancă Nu suportă să se uite la ea În schimb, îşi îndreaptă şi el privirea spre râu Parcă ar fi doi spioni, prefăcându-se că nu se cunosc, pe punctul de a-şi face treaba, îşi zice el Totul pare suprarealist — Mă bucur că ai reuşit să ajungi, spune Erica În cele din urmă, se întoarce spre ea Pare foarte nevinovată – cu pielea ei fină, cu părul blond, cu ochii albaştri şi cu zâmbetul senin Aproape angelic Dar ştie el mai bine Din amintire îi răsare o străfulgerare de ceva carnal, care-i zboară prin minte Îşi adună curajul şi spune: — Nu ştiu cum să fac să-ţi intre în cap, că văd că nu pricepi Nu mi-e frică de tine N-o să-ţi dăm niciun ban Asta-i ultima dată când mă mai văd cu tine Erica nu face decât să-i zâmbească — Dacă nu renunţi, mă duc la poliţie O să te aresteze pentru tentativă de şantaj — Nu cred Nu când o să auzi ce am de spus Patrick se întoarce spre ea şi spune şuierând: — Ce crezi că ai? Ce te face să crezi că poţi să-i faci să revizuiască un dosar complet, deschis şi închis? A fost un accident! Ştie toată lumea Nu poţi să schimbi asta, indiferent cât de tare ai vrea Nu s-a pus niciodată problema că ar fi fost altceva — Dar ei nu ştiu totul, răspunde Erica Nu ştiu că aveai un motiv să-ţi ucizi soţia — Motiv! Ce motiv? Doar nu vorbeşti serios! — A, sunt cât se poate de serioasă, spune ea, pe un ton scăzut Inima îi bate cu furie Erica are de gând să meargă mai departe – lui Patrick nu-i vine să creadă — Nu poţi să crezi sincer că, din cauză că m-am culcat cu tine fără să aibă nicio semnificaţie, mi-am omorât deliberat nevasta! N-o să te creadă nimeni Vorbeşte încet, dar îşi dă seama de disperarea din vocea lui; ştie că e cazul să se calmeze Nu trebuie să o lase să vadă cât de agitat e — Poate că n-a fost chiar aşa de lipsit de semnificaţie cum spui, îi răspunde ea răutăcios Patrick simte un fior rece pe şira spinării Erica o să inventeze ceva ca să pară mai mult decât a fost în realitate — Javră mincinoasă, spune el otrăvit E cuvântul tău contra cuvântului meu Erica bagă mâna în geantă, ia portofelul şi scoate din el o fotografie — Ce nu ştii tu e că eu am avut un copil E al tău Ţine în mână poza unui nou-născut cu o căciuliţă croşetată pe cap Patrick priveşte îngrozit, apoi ridică privirea spre ea, şocat — Poftim? Nu poate să asimileze informaţia Trebuie să fie altă minciună — E imposibil! — De ce să fie imposibil? Am făcut sex Se apleacă spre el şi adaugă: — Şi, dacă-ţi aduci aminte, a fost foarte, foarte bine Patrick se trage înapoi — Minţi! N-a existat niciun copil — De unde ştii? Tu te-ai cărat naibii din Colorado cât de repede ai putut Dar, da, cam la şapte luni după înmormântare, am născut un băieţel sănătos — Nu-i al meu — Ştiu că e al tău — Nu poţi dovedi, spune el şi imediat îşi dă seama, prosteşte, că nu are dreptate Sigur că poate dovedi – îl poate obliga să facă un test de paternitate Spaima se înteţeşte, ameninţând să-l copleşească — Are nouă ani acum Erica ia poza bebeluşului şi o pune la loc în portofel, după care scoate o alta, pe care i-o întinde Patrick o ia şovăitor E fotografia unui băiat cu ochii negri şi părul la fel şi cu un zâmbet strâmb Un copil drăguţ Starea de anxietate a lui Patrick atinge cote maxime Băiatul seamănă remarcabil de bine cu el la vârsta aceea Zguduit, se retrage de lângă ea Asta e o veste îngrozitoare, cea mai proastă S-ar putea să aibă un fiu Un fiu în vârstă de nouă ani Cu ea – o javră mincinoasă, care nu ştie decât să manipuleze Dacă e al lui Însă ştie că e foarte posibil să fie Sincronizarea e corectă Fotografia e convingătoare, dar dacă nu există niciun copil şi e doar o minciună? — De ce nu mi-ai spus atunci? Erica priveşte din nou spre râu — Mi-a fost frică După ce a murit Lindsey, am crezut – şi mai cred – că ai omorât-o intenţionat Ca să putem fi împreună Am vorbit despre asta, îţi aduci aminte? — Nu, răspunde el, clătinând din cap fără să-i vină să creadă Nu au discutat niciodată despre aşa ceva Între ei nu a fost decât sex — Ce aiureală totală! — Am discutat despre cum să fim împreună, recunoaşte ea, nu despre cum s-o omori Am crezut că te refereai la divorţ Patrick aude un bâzâit ciudat în cap Are senzaţia că respiră greu — Nu N-am vorbit, spune el îngrozit Inventezi totul! Erica îl priveşte cu ochii mijiţi — Sigur, aşa spui acum Patrick îşi simte inima bătând cu furie; îi e teamă — Am crezut că ai omorât-o ca să fii cu mine, repetă ea M-a afectat M-a întors cu totul pe dos Şi tocmai pierdusem o prietenă apropiată Nu suportam să mă privesc în ochi şi nu puteam suporta nici să mă uit la tine Îmi era rău de cât de vinovată mă simţeam de ceea ce făcuseşi tu Pare foarte convingătoare, îşi spune Patrick, uitându-se îngrozit la ea Oricine ar crede-o Un juriu ar crede-o Acum e cu totul înspăimântat Înghite în sec, cu gâtul uscat şi spune: — Categoric n-am omorât-o – a fost un accident şi ştii foarte bine! Inventezi toate astea; nu te-ai simţit niciodată vinovată de nimic Erica îl priveşte cu ochii mari, zâmbeşte şi spune cu modestie prefăcută: — Dar, vezi tu, eu nu te cred Şi chestia asta m-a sâcâit tot timpul — Prostii! Şi atunci de ce ai aşteptat atâta vreme? Ai venit la mine doar pentru că vrei bani Toată lumea o să-şi dea seama Erica clatină din cap — Eram tânără şi proastă şi-mi era teamă după tot ce se întâmplase Mi-era teamă că s-ar putea crede că am luat şi eu parte Ştii ce făceam noi Abia aflasem că eram însărcinată cu copilul tău Mi-a fost teamă chiar şi de ce ai fi putut să-mi faci, pentru că ştiam ce-i făcuseşi ei Şi ştiam că eşti inteligent vreau să zic, ai scăpat basma curată după ce ai comis o crimă Aproape că femeia pare să-şi creadă propriile minciuni Patrick se trezeşte că-şi strânge pumnii şi se sileşte să-i desfacă Îi vine să o strângă de gât — Aşa că am mers mai departe şi am născut copilul, urmează ea Însă acum sunt mai bătrână şi nu mai sunt aşa proastă Am avut timp să mă gândesc Am pârghii şi am de gând să le folosesc Şi nu-mi mai e teamă de tine — Nu? întreabă el Poate că ar trebui Nu avusese de gând să o ameninţe; doar că vorbele i-au scăpat Erica îl priveşte de parcă l-ar cântări — Da, poate că ar trebui — Şi despre ce e vorba? Vrei pensie alimentară? De ce n-ai zis naibii aşa? Am fi putut găsi o soluţie Nu e nevoie să inventezi toate astea despre ce s-a petrecut cu Lindsey — Nu inventez nimic, spune ea Spun doar adevărul — Spui numai tâmpenii, îi răspunde el acru — Cred că autorităţile ar aprecia dacă ar dispune de toate faptele, nu-i aşa? Se privesc în ochi o clipă Patrick trebuie să lămurească lucrurile — Ţi-am spus, n-o să-ţi dăm niciun ban Stephanie ştie totul Ştie că n-aş face rău nimănui şi e foarte grijulie cu banii ei Trage adânc aer în piept şi apoi expiră — Uite, spune, încercând să pară rezonabil, ceea ce e dificil, pentru că e înfuriat la culme Un copil e altceva Dacă e al meu şi poţi dovedi, o să-ţi plătesc cât trebuie Din propriile mele venituri Erica îi aruncă o privire — O să-i spui soţiei tale despre fiul nostru? Patrick se crispează când aude fiul nostru Îşi înghite reacţia — Îi spun totul lui Stephanie Erica pufneşte batjocoritor; el nu reacţionează — Nu ştiu de ce faci toate astea, îi spune disperat N-am omorât-o intenţionat pe Lindsey Şi chiar dacă aş fi vrut să te plătesc, nu pot să-ţi dau niciun ban – nu fără să ştie Stephanie, iar ea n-ar fi niciodată de acord — Trebuie să găseşti o cale Vreau 200 000 de dolari Cash Patrick cască gura la ea, fără să-i vină să creadă — Nici poveste, spune el, clătinând din cap Pentru ultima dată – n-am omorât-o a fost un accident! Acum şuieră şi împrăştie salivă Erica îl aşteaptă să se calmeze şi apoi spune cu răceală: — Dacă soţia ta ar fi moartă, ai avea o grămadă de bani Patrick se holbează la ea îngrozit în tăcerea care se prelungeşte Coboară glasul şi întreabă: — Sigur nu sugerezi să-mi omor nevasta, nu? — Ai mai făcut-o, răspunde ea cu răceală Nu te preface că nu te-ai gândit — Eşti nebună, spune el, încleştându-şi din nou pumnii Eşti o psihopată nenorocită! — Ne recunoaştem între noi, ripostează Erica, lăsându-l fără replică O priveşte înspăimântat — Dacă ar fi să aibă un accident fatal, lucrurile s-ar simplifica – şi pentru tine şi pentru mine, spune ea după o clipă, pe un ton firesc Patrick se uită în continuare fix la ea, fără să clipească În cele din urmă îi răspunde, cu glasul tremurând de furie şi frică: — Nu te apropia de ea sau mă duc la poliţie! — Nu, n-o să te duci Tăcerea se prelungeşte din nou, pe măsură ce Patrick îşi dă seama cât de îngrozitoare e situaţia lui — Ai luat banii de asigurare, spune ea în cele din urmă Ce, credeai că nu ştiam despre ei? 200 000 de dolari Erau bani buni acum 10 ani, pentru cineva abia trecut de 20 de ani Suficienţi pentru un nou început în New York Poate chiar suficienţi cât să te lansezi în afaceri — Javră afurisită, şopteşte el, cu chipul schimonosit — Cred că autorităţile o să fie interesate şi de asta, nu-i aşa? Şi o să fie interesate şi de noi — De unde ştii despre asigurare? se răsteşte Patrick furios În loc să răspundă, Erica îşi continuă ideea: — Spune-mi, cine asigură o tânără soţie pentru o asemenea sumă? Patrick protestează furios — Aşteptam un copil Tata lucra în asigurări Totdeauna a spus că tinerele familii trebuie să aibă asigurări de viaţă — Corect! Patrick încearcă să se calmeze, să-şi recapete controlul — Uite ce e, dacă spui adevărul despre copilul ăsta, o să găsesc o soluţie, îi spune, uitându-se furios la ea Dar nu te apropia de soţia mea! Erica nu-i răspunde Se ridică de pe bancă, îi întoarce spatele şi se îndepărtează Patrick o priveşte plecând, cu o senzaţie neplăcută în stomac Îşi dă seama că e între ciocan şi nicovală şi că Erica l-a adus în situaţia asta Capitolul 15 Gemenele încă dorm, iar Stephanie stă întinsă în pat în camera întunecată Deşi e obosită moartă, nu poate să adoarmă Gândurile i se învârtejesc în cap Vede fotografiile cu ochii minţii – maşina aproape îngropată în zăpadă; tânăra zâmbitoare, cu părul negru; versiunea mai tânără şi chinuită a soţului ei Lucruri care s-au întâmplat cu mult timp în urmă, dar care pentru ea sunt ceva nou Au fost acolo, pe internet, tot timpul Au fost în mintea soţului ei – încă mă gândesc în fiecare zi la toate astea, la ce s-a petrecut –, iar ea n-a ştiut O face să se întrebe ce altceva nu mai ştie despre el Nu a insistat niciodată asupra subiectului morţii primei lui soţii Ştia că a fost un accident – Patrick îi spusese că a murit într-un accident de maşină –, dar nimic mai mult Simţise că el nu voia să vorbească despre acest subiect şi o lăsase baltă Avea să-i povestească el când ar fi fost pregătit Nu-i spusese niciodată că o înşelase pe prima lui nevastă De ce să-i fi zis? Stephanie ştie foarte puţine despre viaţa lui de dinainte Cum fusese căsnicia aceea? Ar trebui să-l întrebe? Acum a devenit foarte curioasă în legătură cu prima lui căsătorie Prevesteşte oare ceva? O să-i fie necredincios şi ei? Se gândeşte la Erica, aşa cum a văzut-o în parc în cursul dimineţii – cât de atrăgătoare era, cât de fermecătoare trebuie să fi fost când s-a culcat Patrick cu ea! Îşi doreşte dintr-odată să fi ştiut că femeia cu care stătea de vorbă lângă groapa cu nisip era Erica, iubita din trecut a soţului ei I-ar fi putut pune întrebări Femeia asta ştie despre soţul ei lucruri pe care ea nu le ştie E supărată pe Patrick pentru că a provocat toate astea Nu ar fi trebuit să o înşele pe prima lui nevastă Atunci nu s-ar fi aflat în situaţia asta îngrozitoare Cine ştie ce minciuni o să spună Erica? În atmosfera de azi, oamenii par dispuşi să creadă cam orice – cu cât mai scandaloasă e minciuna, cu atât mai creduli par să fie oamenii Se răsuceşte în pat, simţind că i se face rău Presa ar adora o astfel de poveste O aventură extraconjugală, o posibilă crimă mascată drept accident, şantaj Nu ar mai avea pace Chiar şi după ce s-ar dovedi, din nou, că a fost un accident, pata tot ar rămâne Toată lumea ar şti că soţul ei şi-a înşelat prima nevastă şi cum a murit prima lui nevastă Fetele lor ar creşte fiind fiicele bărbatului ăluia, cel devenit celebru la ştiri O să-i fie greu să-l ierte pe soţul ei că s-a culcat cu altă femeie în timp ce era căsătorit cu prima nevastă Până acum nu a mai avut resentimente faţă de soţul ei – nu a avut niciodată vreun motiv Ştie că resentimentele pot otrăvi şi chiar distruge o căsnicie Nu vrea să i se întâmple aşa ceva Îşi spune că s-a întâmplat acum multă vreme Nu o s-o înşele pe ea; nu ar îndrăzni În definitiv, ea e cea care are banii * Niall închide uşa biroului şi-şi scoate mobilul ca să o sune pe Erica Au trecut două zile de la întâlnirea lor amoroasă de la hotel şi nu şi-o poate scoate din cap De-abia aşteaptă să o revadă — Bună, Niall, spune Erica Doar auzindu-i vocea sexy, simte un fior de plăcere Zâmbeşte la telefon — Trebuie să te văd, îi răspunde el, cu glas scăzut Dar undeva mai intim — Poţi să vii la mine, dacă nu te deranjează să conduci până aici, propune ea — Nu mă deranjează deloc, spune el şi îşi notează adresa Stabilesc o oră după program în ziua aceea şi apoi el închide, trage adânc aer în piept şi o sună pe soţia sa — Bună, scumpo — Bună, ce faci? — Îmi pare sincer rău, dar trebuie să mă duc pe un şantier după program – trebuie să rezolv nişte probleme — Ah! Niall aude dezamăgirea din vocea ei E vineri, singura seară în care ea poate conta că o să ajungă şi el acasă la o oră rezonabilă — Cât de mult întârzii? întreabă Nancy — Nu sunt sigur probabil vreo două ore Depinde cum merge • Când ajunge acasă de la serviciu în seara aceea, supărat şi ostenit, Patrick e întâmpinat de privirea neliniştită a soţiei, un copil în ţarc şi altul în braţele ei — Bună, spune ea, cu îngrijorarea întipărită pe chipul obosit, în timp ce Jackie o trage de păr Să-i spună lui Stephanie că s-ar putea să aibă un copil cu Erica? Tipa s-ar putea să meargă la cacealma; s-ar putea să nu fie deloc adevărat Ia fetiţa din braţele lui Stephanie şi le sărută pe amândouă Ştie că Stephanie vrea să meargă la poliţie, mai ales după ce s-a întâmplat dimineaţă în parc Însă dacă Erica are un copil cu el, o să arate prost, indiferent ce spune el Nu o să poată să nege că s-a culcat cu ea Nu vrea să se ducă la poliţie, cel puţin nu acum Are nevoie de timp să se gândească de unul singur – poate că Erica nici nu are cum să obţină redeschiderea anchetei asupra accidentului Poate că sunt doar ameninţări goale, iar îngrijorarea asta nebunească nu are nicio bază Poate că nici nu există copilul Dar cum să afle? Ar fi un prost patentat să facă un test de paternitate dacă Erica îi cere aşa ceva – pentru că dacă are dreptate? Stephanie o ridică pe Emma din ţarc şi se prăbuşesc împreună pe canapea, fiecare cu câte un copil în braţe — Vreo veste? întreabă Stephanie neliniştită Patrick clatină din cap, jucându-se cucu-bau cu Jackie ca să evite privirea soţiei Nu vrea să-i spună ce i-a zis Erica în parc — Cred că trebuie să mergem la poliţie, spune Stephanie şovăitor — Nu, răspunde Patrick, fără să se uite la ea Nu încă Eu cred că merge la cacealma Nu vreau s-o înfurii Poate că o să plece pur şi simplu — Uită-te la mine, Patrick! Se întoarce până la urmă spre ea şi-i vede privirea îngrijorată — Nu cred că o să plece pur şi simplu I-ai spus că nu-i dai bani Crezi că o să se ducă într-adevăr la poliţia din Colorado? întreabă ea pe un ton neliniştit — Nu ştiu, Stephanie Patrick e extenuat Îşi lasă capul să cadă pe spătarul canapelei şi închide ochii — Te-ai culcat cu ea, insistă Stephanie Poate să exagereze când povesteşte, poate să spună tot felul de minciuni despre voi doi, despre relaţia ta cu prima soţie Poate inventa orice vrea Patrick simte o picătură de sudoare alunecându-i pe spate, printre omoplaţi — Mai ştie cineva că te-ai culcat cu ea? Patrick se dezlipeşte de spătarul canapelei şi deschide ochii Clatină din cap — Nu Nu reuşeşte să se convingă să-i spună despre copil, nu până nu e sigur că acesta chiar există Îşi spune că Erica minte şi aproape crede şi el ce spune — Prima ta căsătorie a fost a fost o căsnicie bună? Îi pune întrebări, ca şi cum nu l-ar crede, ca şi cum s-ar îndoi Patrick se apleacă spre ea — Stephanie, da, am iubit-o Ne certam un pic, însă doar pentru că eram tineri şi încercam să ne descurcăm cu foarte puţini bani Ce i s-a întâmplat a fost o tragedie Glasul lui devine chiar şi mai insistent — Să nu te apropii de Erica, Stephanie! E o mincinoasă, e răzbunătoare şi e foarte inteligentă — Ştiu De-asta mi-e teamă, răspunde Stephanie neliniştită Dacă e ea împotriva ta, pe cine o să creadă lumea? • Nancy se plimbă prin casă, cu un ochi pe aplicaţia Tesla La ora 17:00, vede că maşina se pune în mişcare E un punctuleţ albastru pe o hartă de pe ecranul telefonului Stă neliniştită pe canapeaua din sufragerie şi se uită la punctul albastru de parcă şi-ar privi viaţa prăbuşindu-se Poate că Niall chiar se duce pe un şantier, îi trece prin cap că ar trebui să afle pe unde sunt şantierele lor Nu pot fi chiar aşa de multe – de ce nu le-a acordat atenţie până acum? Vede punctul intrând pe autostradă, spre Newburgh Cu siguranţă, nu ştie de vreo lucrare a lui Niall în direcţia aceea Se hotărăşte să-l lase pe Henry la mama ei, inventând scuza că Niall a chemat-o la o cină de ultim moment cu nişte clienţi Îl ia pe Henry şi câteva jucării şi-i spune că o să meargă în vizită la bunica După ce-l lasă acolo, se întoarce în maşină şi se uită la aplicaţia de pe telefon Maşina s-a oprit Adresa e strada Division nr 884 Poate să-l urmărească oriunde s-ar duce, fără să fie văzută, ceea ce e destul de convenabil Introduce adresa în GPS şi, după 25 de minute, ajunge la un bloc de locuinţe cu câteva etaje Şantier, pe naiba, îşi zice Cum să afle în ce apartament e? Parchează peste drum şi coboară din maşină În timp ce se îndreaptă spre clădire, vede Tesla strălucitoare a soţului ei în parcare Nemernicul! Se duce la multiubita lui maşină Pornirea de a o distruge e copleşitoare Nu-i nimeni prin preajmă Poate să o zgârie cu cheia; Niall nu o să ştie că ea a fost Poate că dacă îi vandalizează maşina de fiecare dată când vine aici, nu o să mai vină Împinge mânerul uşii şoferului şi deschide uşa; cardul din portofelul ei descuie maşina şi îi permite automat accesul – nici nu trebuie să-l scoată din geantă Se aşază o clipă pe locul şoferului; e aşa de supărată, că respiră superficial şi rapid Maşina a pornit automat Se uită fix la ecranul computerului o clipă şi apoi apasă pe butonul de „navigare” Apare un ecran care-i arată adresele pe care le-a introdus el în ultima vreme în GPS A, uite, a introdus adresa – şi numărul apartamentului – noii lui iubite E bine de ştiut Apartamentul 107 Scoate telefonul mobil ca să facă o poză cu adresa de pe monitor Coboară din maşină şi trânteşte uşa Face o poză cu maşina în parcare, cu clădirea în fundal Apoi intră în bloc – unde soţul ei mincinos se culcă cu o tipă în timp ce ea stă jos, în faţa uşilor încuiate – şi verifică lista Uite-l – numărul 107, E Voss Ei bine, măcar acum ştie Scoate telefonul şi mai face câteva poze şi cu lista Şi acum? Să rămână aici şi să-l înfrunte când iese? Să facă o scenă? Să-l aştepte în maşina lui? N-ar fi amuzant să-i vadă faţa când vine la maşină şi o găseşte pe scaunul pasagerului? Sau să rămână ascunsă şi să-l aştepte să plece, după care să sune la această E Voss? Să o vadă? Nu se poate hotărî În cele din urmă, se urcă înapoi în maşina ei, înăbuşindu-şi lacrimile I-a spus mamei ei că s-ar putea să întârzie Se hotărăşte că nu vrea să fie acasă când se întoarce soţul ei; trebuie să se calmeze Aşa că se întoarce în Aylesford şi se duce la un film E singură într-un cinematograf, într-o vineri seară În întunecimea sălii, îşi şterge discret lacrimile cu un şerveţel şi ţine un ochi pe aplicaţie Curând vede punctuleţul albastru întorcându-se pe autostradă Îl priveşte cum ajunge acasă şi se opreşte Nemernicule, se gândeşte Nancy Îi trimite un mesaj Sunt la film cu o prietenă Îl iau eu pe Henry de la mama când termin Capitolul 16 În noaptea aceea, în timp ce încearcă să le liniştească pe gemene, mintea lui Patrick lucrează peste normă; trebuie să ştie cu ce se confruntă Trebuie să afle adevărul Umblă dezorientat prin sufragerie, ţinând în braţe un bebeluş care plânge Şi el şi Stephanie au renunţat să mai încerce să se facă auziţi în mijlocul hărmălaiei; în plus, au vorbit până au rămas fără aer Acum pare că fiecare dintre ei supravieţuieşte în propriul con de nefericire Patrick se gândeşte la primele zile din Colorado, când era proaspăt căsătorit Lindsey era însărcinată; se mutaseră într-o mică suburbie de navetişti din Creemore, astfel încât el să poată face un stagiu în Denver Acolo îl cunoscuse pe Greg Miller, care făcea şi el un stagiu la Wright & Fraser Architects Lucrau, socializau şi beau împreună Erica şi Lindsey deveniseră bune prietene, după ce se cunoscuseră la un curs de fotografie, deşi iniţial ai fi zis că nu aveau multe în comun Lindsey era însărcinată şi îşi canaliza cea mai mare parte a energiei către pregătirile pentru venirea pe lume a copilului şi îi era dor de familia din Grand Junction Erica lucra cu jumătate de normă la o farmacie şi tânjea să aibă mai mult de-atât Pentru Patrick, nu se punea decât problema să se menţină pe linia de plutire Era la primul lui loc de muncă, încercând să întreţină o soţie şi aşteptând şi un copil Se adapta la stilul de viaţă, întrebându-se ce îi rezervă viitorul Nu-şi planificase să se căsătorească şi să întemeieze o familie cât era încă atât de tânăr Şi apoi, într-o seară, Erica începuse să-i arunce priviri peste masă la bar, iar ochii lui rătăciseră, ca şi gândurile şi o trădase pe Lindsey Iar acum plătea Nu mai ţinuse legătura cu Greg Lucraseră împreună zi de zi, dar nu erau aşa de apropiaţi ca să-i fi spus că s-a culcat cu Erica Acum se bucură că fusese aşa Patrick se întreabă, în timp ce încearcă să o liniştească pe mica Jackie, care are faţa roşie şi ţipă, dacă ar trebui să dea de Greg L-a căutat deja; ştie că acum stă în Denver, a descoperit şi unde lucrează şi a obţinut şi un număr de telefon de acasă Ar trebui să stea de vorbă cu el? Ar putea şti Greg dacă Erica are un băiat? Să-i spună lui Greg ce face Erica? Sau să angajeze un detectiv particular? A încercat deja să dea de Erica pe Facebook, dar nu a găsit nicio urmă Cum ar reacţiona Greg aflând ce face Erica? Sigur ar fi îngrozit Ar fi de partea lui Patrick Greg l-a susţinut foarte mult după accident Greg a fost prima persoană pe care a sunat-o, după apelul la 911 Poate că e mai bine să ştie mai puţină lume despre povestea asta Patrick cântăreşte decizia ore în şir Până să-i dea copiii lui Stephanie şi să pună capul pe pernă, a hotărât, în pofida rezervelor, să-l sune pe Greg • Stephanie stă pe canapea cu gemenele şi le hrăneşte; o să adoarmă curând şi o să poată şi ea să se bage în pat E tare obosită Îi afectează capacitatea de gândire, abilitatea de a face faţă chiar şi celor mai neînsemnate lucruri Îşi aduce aminte de vizita la pediatră să fi fost doar acum câteva zile? Şi acum cum dracu’ ar trebui să facă faţă acestor dezvăluiri despre trecutul soţului ei şi al femeii ăsteia care îi ameninţă? Gândurile îi sunt neliniştite, încurcate Îşi dă seama că soţului ei îi e frică de Erica Şi azi îi e şi mai frică decât îi era ieri; îşi dă seama şi de asta Dar ce s-a schimbat? Să fie din cauză că Erica a fost aici, la groapa cu nisip? La farmacie? Sau e ceva ce nu-i spune? I-a spus că prima lui căsnicie a fost bună Dar atunci de ce s-a culcat cu cea mai bună prietenă a soţiei lui? • A doua zi e sâmbătă – de obicei, ziua lor favorită din săptămână Patrick face clătite şi lenevesc împreună cu gemenele aşa cum fac de obicei, însă sâmbăta asta pare cu totul diferită de sâmbăta de dinainte S-au schimbat multe de când a apărut Erica la el la birou lunea trecută Spre prânz, când gemenele dorm un pic, Stephanie îi spune că iese puţin cu ceva treburi, iar Patrick se închide în biroul de la etaj Îşi porneşte laptopul În casă e linişte Să-l sune pe vechiul lui prieten Greg? Sau să-i trimită un e-mail? Se hotărăşte că ar fi mai bine să stea de vorbă cu el În cele din urmă, formează numărul de-acasă al lui Greg şi aşteaptă — Alo, se aude o voce şi, chiar şi la telefon şi în pofida anilor care au trecut, Patrick îl recunoaşte imediat Tresare de cât de familiar sună vocea Ar putea fi din nou în Colorado, stând de vorbă la telefon; cei aproape 10 ani parcă au dispărut Simte dintr-odată tot felul de emoţii pe care le-a îngropat de mult A întârziat foarte mult să răspundă, atât de mult, încât Greg repetă: — Alo? — Greg, spune Patrick, încercând să pară relaxat şi liniştit, sunt Patrick Kilgour Aşteaptă reacţia Pauza de la celălalt capăt al firului indică surpriză, cu siguranţă Dar şi normal că e o surpriză să-l audă pe Patrick sunând din senin — Patrick! Fir-ar să fie! Au trecut secole! Patrick e uşurat să audă plăcerea sinceră din glasul prietenului său La ce se aşteptase? Adevărul e că nu fusese sigur de nimic Se întrebase dacă Erica a păstrat legătura cu el după tot ce se întâmplase Sau dacă reluase legătura şi cu el de curând — Ştiu, a trecut multă vreme Ce-ai mai făcut? — Toate bune Dar tu am văzut că ţi-ai înfiinţat propria companie acum câţiva ani Merge bine? — Nu pot să mă plâng, răspunde Patrick Ce-ţi face familia? S-a documentat – Greg e căsătorit şi are un băieţel şi o fetiţă — Grozav, foarte bine Tu? — Căsătorit, cu gemene de patru luni — Gemene! Dumnezeule! Cum e? — Ei, ştii tu Iad Râd amândoi — Vii la Denver? întreabă Greg Patrick simte imediat un semnal de alarmă De ce să creadă Greg că se duce la Denver? — Nu, de ce? — Păi m-am gândit că de-asta m-ai sunat — Nu, n-am în plan să vin la Denver, răspunde Patrick Dar nu se ştie niciodată — Şi atunci ce este? Adică îmi face plăcere să te aud, dar pot să te ajut cu ceva? Mâna lui Patrick e transpirată pe telefon Privirea îi zboară automat spre uşa biroului, care e bine închisă Să îi mărturisească lui Greg? A avut întotdeauna încredere în el; nu a căutat niciodată subterfugii, nu avea niciun plan ascuns Când plonjează, are senzaţia că sare de pe o stâncă direct în apa aflată dedesubt, la mare distanţă — O mai ţii minte pe Erica? Tăcere prudentă — Da, bineînţeles Greg nu spune nimic altceva, iar Patrick se încordează Ce ştie Greg? — Ai păstrat legătura cu ea? — Nu Am pierdut orice legătură cu ea după după aceea Patrick tace şi închide ochii E greu — Îmi pare rău că am plecat şi n-am mai dat niciun semn — Nu trebuie să te scuzi, spune Greg cu glas scăzut Au fost nişte vremuri cumplite Nu ştiu cum ai supravieţuit — Mersi — De ce mă întrebi de Erica? Patrick ezită şi apoi răspunde: — A fost aici, în New York În Aylesford — Serios? întreabă Greg părând surprins De ce? Patrick trage adânc aer în piept Pare că nu-şi găseşte cuvintele potrivite, iar tăcerea se prelungeşte — A fost un pic cam dură cu tine la înmormântare, spune Greg — A fost greşeala mea, răspunde Patrick A fost un accident, dar eu sunt de vină Ar fi ar fi trebuit să ştiu mai bine Are gura uscată; abia poate rosti cuvintele — Oricum, acum e aici şi spune aiureli — Ce fel de aiureli? Patrick expiră profund — Spune că noi doi am avut o aventură, că voiam să scap de Lindsey ca să pot să fiu cu ea Spune că am omorât-o intenţionat pe Lindsey Se opreşte, după care continuă: — Cum ziceam, aiureli — E o aiureală, da, admite Greg vorbind rar şi părând şocat — Mda — Iisuse! — Ştiu Cred că o ia razna Erica pare schimbată — Nu ştiu, n-am mai văzut-o de-atunci S-a mutat şi n-am păstrat legătura Face o pauză şi apoi adaugă: — Rahat, Patrick Sigur că a fost un accident Au stabilit că a fost un accident şi eu am considerat întotdeauna că a fost un accident Patrick e uşurat când îl aude vorbind astfel Urmează o pauză lungă înainte ca Greg să vorbească din nou şi, când deschide gura, pare stânjenit — Nu cred nicio clipă că i-ai făcut deliberat ceva soţiei tale, Patrick Dar — Dar ce? — Înainte să plece, Erica a spus că e însărcinată Şi a spus că e copilul tău Capitolul 17 Patrick simte cum i-o inima ia din loc Îşi doreşte foarte tare să nu fie adevărat Aude întrebarea din glasul lui Greg – vrea să ştie dacă e posibil să fie copilul lui Probabil că-şi doreşte de ani de zile să afle — Ştii sigur că era însărcinată? îl întreabă Patrick Greg rămâne tăcut o clipă, apoi oftează şi spune: — Nu sunt sigur de nimic A zis că doar mie mi s-a confesat Poate a minţit; habar n-am Însă ştiu că la vremea aia am crezut-o că e însărcinată A plecat destul de repede pe urmă N-am idee unde s-a dus — Încearcă să mă şantajeze, Greg Le-a urmărit pe soţia mea şi pe fete Cred că e dusă cu pluta Mă Mi-e teamă că ar putea fi periculoasă — Iisuse! Poate că ar trebui să te duci la poliţie Patrick îşi dă seama că Greg ar vrea să ştie dacă s-a culcat cu Erica Trage adânc aer în piept, expiră şi spune: — M-am culcat cu Erica de câteva ori Eram băuţi Ştii cum era ea Dar n-a însemnat nimic Sigur nu pentru mine La celălalt capăt al liniei se lasă tăcerea Apoi Greg îi răspunde: — În regulă Nu eram sigur — Dar restul are halucinaţii Au fost câteva nopţi O iubeam pe Lindsey Nu i-aş fi făcut niciodată rău cu bună ştiinţă, spune Patrick şi înghite zgomotos — Ştiu — A aflat cumva că nevastă-mea a moştenit nişte bani Vrea s-o plătim şi spune că altfel se duce la poliţia din Creemore şi spune că aveam un motiv s-o omor pe Lindsey E absurd!! Îşi dă seama că-şi trece mâna prin păr — Crezi crezi că e în stare de aşa ceva? — Nu ştiu Dar cred că s-ar putea să ai nevoie să te-ajute un profesionist, prietene, răspunde Greg stânjenit • Patrick nu a mai primit veşti de la Erica de când s-au văzut vineri, în parcul Skyway Tăcerea ei îl nelinişteşte Ştie că nu a plecat; aşteaptă doar să vadă ce se întâmplă Aşteaptă să pună frica stăpânire pe el; aşteaptă să vadă ce o să facă el, cum şi-ar putea el influenţa soţia Când gemenele adorm duminică după-amiază, Patrick se duce şi o înveleşte pe Stephanie, care s-a dus în dormitorul lor şi-i spune că trece puţin pe la serviciu, să mai recupereze din ce are de lucru Apoi se urcă în maşină, însă în loc să se îndrepte spre biroul aflat în centru, o ia pe autostrada spre Newburgh A căutat deja adresa Ericăi – a găsit-o în cererea depusă pentru postul de la firma lui Nu ştie exact ce are de gând să facă E aşa de extenuat şi de stresat, că nu poate gândi limpede Doar că are senzaţia că trebuie să facă ceva Trebuie să răstoarne cumva situaţia, dar cum? Trebuie să o facă pe Erica să înceteze această această nebunie După ce ajunge în Newburgh, nu-i ia mult să localizeze blocul E o clădire cu cinci etaje, pe o stradă rezidenţială Vrea să se confrunte cu ea pe terenul ei, să vadă dacă-i place A fost prea pasiv; a venit momentul să zgâlţâie puţin lucrurile Trebuie să o sperie el pe ea Îşi dă seama că s-ar putea să nu o găsească acasă Speră totuşi că e; are chef de ceartă Se lasă o clipă pradă imaginaţiei – îşi închipuie cum bate la uşă, surpriza ei când îl vede, apoi cum îşi face loc să intre Îşi închipuie cum ajunge pe balcon, arcuindu-i spatele peste margine, până când ea începe să se teamă pentru viaţa ei Poate că nu ar fi nevoie de mai mult Pare destul de dispusă să-l creadă capabil de crimă Însă apoi îşi aduce aminte numărul apartamentului, 107 – probabil că e la parter Intră în clădire şi se uită la sonerii Vrea să o ia pe nepregătite şi să apară direct la uşă, dacă poate Pe lângă el trece o femeie, care se îndreaptă spre lifturi; deschide uşa, iar el se strecoară în spatele ei Localizează apartamentul Ericăi şi bate hotărât la uşă, sperând că o să-i răspundă Nu are noroc – nu-i acasă Îşi încleştează fălcile frustrat Dar e la parter – poate măcar să se uite pe ferestre, să vadă dacă se zăreşte vreo urmă de băiat de nouă ani Iese şi dă ocol clădirii, ajungând în spatele acesteia E destul de ascuns Apartamentul 107 are un patio la parter, cu uşi glisante de sticlă Se furişează până la uşă şi se uită înăuntru Casa nu arată de parcă ar locui acolo cineva constant Vede o canapea bleu, o măsuţă de cafea cu nişte ziare pe ea şi nu mare lucru în rest; abia dacă e mobilată Dincolo de sufrageria goală – cu o lustră care atârnă deasupra locului unde ar trebui să fie masa – se văd o bucătărie lungă şi un coridor care porneşte spre dreapta Bănuieşte că are un singur dormitor Nu se vede nici urmă de copil Oftează uşurat Probabil că Erica a fotografiat un copil oarecare, de vârsta potrivită, care seamănă cu el Oare are vreo limită? Însă vede ceva ce recunoaşte – pe podea, lângă canapea, se află geanta dispărută a soţiei lui Aproape că-i stă inima în loc Dar înainte să reuşească să asimileze ideea că Erica a intrat în casa lui, vede uşa apartamentului deschizându-se Patrick se trage în spate, cât să nu poată fi văzut, însă apoi se uită cu grijă pe la marginea uşii de sticlă Erica a intrat în cameră, iar în urma ei se mai află cineva O clipă, Erica stă chiar în dreptul acelei persoane, însă apoi se dă la o parte, iar Patrick are încă un şoc când îl recunoaşte pe Niall Acesta închide uşa în urma lui şi apoi o trage pe Erica în braţe Nevenindu-i să creadă, Patrick îi priveşte sărutându-se pasional şi scoţându-şi hainele în drum spre dormitor Ce dracu’ caută Niall cu Erica? • Stephanie îşi priveşte soţul, cu stomacul strâns Patrick e supărat Are părul ciufulit şi îşi tot trece mâinile prin el, cu mişcări grăbite şi smucite Se plimbă în sus şi în jos prin bucătărie, unde fetiţele sunt aşezate în scaunele lor speciale, gângurind şi plesnind cu lingurile în tăvi Patrick tocmai i-a spus că s-a dus la apartamentul Ericăi şi a văzut acolo geanta ei dispărută Deci Patrick nu s-a dus de fapt la birou, îi trece ei prin cap — De ce face toate astea? întreabă Stephanie, pe un ton strident Femeia asta îngrozitoare a fost în casa ei I-a furat geanta şi actele Simte cum o cuprinde o nelinişte cumplită Oamenii îţi pot fura datele de identitate şi le pot folosi ca să-ţi distrugă viaţa E la mila maniacei ăsteia şi e vina soţului ei Patrick o priveşte prudent — Mai e ceva ce ar trebui să ştii Stephanie îl priveşte cu groază — Se culcă cu Niall Se uită la el, mută de uimire — I-am văzut în apartamentul ei Au început să se sărute şi după aia s-au dus în dormitor Ştiu cum acţionează ea Seduce bărbaţii M-a sedus pe mine şi acum e evident că-l seduce pe Niall — Totuşi de ce? întreabă Stephanie De ce se culcă cu Niall? — Din acelaşi motiv pentru care a intrat în casa noastră şi ţi-a luat geanta – ca să ne intimideze! Ca să mă facă pe mine să mă îngrijorez şi să mă întreb ce-i spune lui Niall Ca să demonstreze ce putere are asupra mea De-asta te-a urmărit pe tine şi a apărut în parc Stephanie se înfioară Abia acum începe să-şi dea seama cu cine au de-a face Poate că Erica are de gând să-l şantajeze şi pe Niall – poate că o să-l ameninţe că-i spune soţiei lui că o înşală Stephanie ştie că Niall şi-a mai înşelat şi înainte nevasta; i-a spus Nancy Aventura lui aproape că le-a distrus căsnicia Patrick se plimbă în continuare de colo până colo Stephanie îl priveşte, gândurile gonindu-i prin cap Au refuzat să-i dea bani Ericăi Poate că au făcut o greşeală Simte cum îi fuge pământul de sub picioare la gândul ăsta Şi-ar dori ca Patrick să rămână o clipă nemişcat pentru ca ea să se poată gândi Dar are mintea amorţită Se uită la soţul ei, care se tot foieşte prin bucătărie, fără să le vadă măcar pe ea sau pe gemene Izbucneşte furioasă: — N-ar fi trebuit să te culci cu ea Patrick se opreşte — Ştiu! spune privind-o cu disperare Dar n-a însemnat nimic, Stephanie Schimbă totul în capul ei şi povesteşte altfel de cum s-a întâmplat de fapt De-asta e aşa de înfricoşător nu ştiu ce o să mai inventeze — În afara faptului că te-ai culcat cu ea de câteva ori, nu te mai are la mână cu nimic altceva, nu? întreabă ea abrupt Patrick întoarce privirea spre ea, iar pe chipul lui e ceva ce lui Stephanie nu-i place Un amestec de ruşine şi teamă Pe chipul lui se aşterne o expresie rugătoare, iar Stephanie ştie că e pe punctul să-i facă o mărturisire cumplită Îi vine să-i întoarcă spatele, să fugă din încăpere Nu vrea să mai audă nimic S-a săturat de toate astea şi, dintr-odată, aproape că-l urăşte pentru ce a adus pe capul lor Au două fetiţe minunate la care să se gândească cum o să le afecteze povestea asta viitorul? — Spune începe Patrick, însă vocea i se frânge şi nu pare în stare să termine ce are de spus — Ce spune? întreabă Stephanie, cu glas strident Una dintre fetiţe începe să plângă, iar cealaltă i se alătură imediat — Cred că minte, dar după ce s-a întâlnit cu tine în parc, mi-a cerut să mă văd cu ea şi a spus că a făcut un copil şi că e al meu Îi stă inima în loc Of, Doamne! Stephanie se prăbuşeşte pe scaun şi-şi acoperă faţa cu mâinile — Nu te uita aşa, spune Patrick, cu glas rugător Abia dacă-l aude; totul pare să se piardă în fundal, până şi zgomotele făcute de gemene şi nu mai aude decât bătăile propriei inimi, bubuindu-i în urechi Un copil Dacă femeia asta a făcut un copil cu Patrick, se schimbă totul Ridică în cele din urmă privirea spre soţul ei Îşi dă seama, cu o senzaţie de dezgust, că el e şi mai înspăimântat decât ea — Stephanie, probabil că nu e adevărat De-asta de-asta m-am dus la ea acasă şi acolo nu se vedea niciun semn că ar exista vreun copil Probabil că minte Cum ea nu spune nimic, Patrick adaugă: — Trebuie să aflu sigur Trebuie să existe o cale! — Da, trebuie să existe o cale, îi răspunde ea cu răceală Trebuie să poţi să afli dacă a făcut un copil Angajează pe cineva, dacă trebuie Patrick ezită şi apoi spune: — Mi-a mai spus şi câţi bani vrea ca s-o facem să plece — Cât? — 200 000 de dolari, răspunde el, îndreptându-şi privirea spre ea, apoi uitându-se în altă parte Stephanie îşi dă seama, citindu-l, că el consideră că e o sumă rezonabilă, având în vedere ameninţarea Ericăi şi câţi bani au ei la bancă E în puterea ei să rezolve problema lui, a lor Însă Stephanie ştie că, dacă o plătesc o dată pe Erica, o să se întoarcă să ceară şi mai mult — Peste cadavrul meu, răspunde ea Capitolul 18 Luni dimineaţă, Patrick aude deschizându-se uşa de la secretariat şi ciuleşte urechea Tocmai a ajuns Niall Noaptea trecută nu a fost în stare să-şi ia gândurile de la Niall care se culcase cu Erica, la ea acasă Oare ce-i spusese când îşi pusese capul pe pernă alături de el? Patrick încearcă să-şi înăbuşe neliniştea, însă îi e greu să nu-şi facă griji în legătură cu ei doi Îl paralizează spaima Erica a venit nonşalantă la el la firmă cu un pretext fals, făcându-se că nu-l cunoaşte Iar Patrick s-a prefăcut şi el că nu o ştie Şi nu vrea să recunoască acum că de fapt o cunoştea Cum ar putea să explice? Nu poate să-l avertizeze pe Niall în legătură cu ea – despre ce fel de femeie e cea cu care s-a încurcat Cum poate să-l înfrunte pe Niall pe tema asta fără să recunoască faptul că, cu o zi în urmă, a tras cu ochiul pe fereastra Ericăi? Nu poate Nu poate să spună nimic Dar Erica ştie diverse lucruri despre el, lucruri pe care Patrick ar prefera să nu le ştie şi partenerul lui de afaceri Îl aude venind pe coridor şi Niall îşi arată în uşă chipul vesel — Bună dimineaţa, spune acesta — Bună dimineaţa — Eşti în regulă? întreabă Niall, privindu-l mai atent Arăţi de parc-ai fi văzut o stafie — Sunt bine, doar obosit • Stephanie le duce pe gemene în pat pentru somnul de după-masă şi apoi începe să facă ordine prin casă E teribil de obosită – abia şi-a făcut treburile obişnuite, o ustură ochii şi o doare peste tot –, dar mintea îi goneşte, zburând de la un gând la altul, incapabilă să se oprească la ceva Ştie că ar trebui să se întindă, dar cum să doarmă cu atâtea lucruri care-i trec prin minte? Oare poate să aibă încredere că Patrick îi spune totul? Ar trebui oare să vorbească ea cu Erica? Patrick a avertizat-o să nu se apropie de ea, i-a spus că e periculoasă Dar au început să-şi facă loc îndoielile Dacă Patrick vrea doar să o împiedice să stea de vorbă cu Erica? Să audă şi versiunea ei? Tot ce a auzit până acum a fost intermediat de Patrick Poate că Erica o să mai apară Dacă o să se întâmple aşa, Stephanie hotărăşte că nu o să fugă O să pună întrebări Poate chiar o să încerce să o convingă Se trezeşte în dormitor, dar, în loc să se întindă, aruncă priviri neliniştite prin camera întunecoasă Aprinde plafoniera şi începe să caute prin comoda soţului ei Nu ştie ce caută nu-i nimic acolo; ea îi pune tot timpul hainele în sertarele astea Dar tot se uită Când termină cu comoda, se uită prin partea lui de şifonier, simţindu-se neloială şi întrebându-se de ce pierde vremea Caută prin cutiile de pantofi de pe podea Patrick îşi ţine pistolul, un Glock 19 9 mm, într-un seif pe raftul de sus Stephanie ştie codul Deschide seiful şi se uită Nu-i nimic înăuntru în afară de pistol şi câteva cartuşe Nici în şifonier nu-i nimic în afară de haine Apoi încearcă în biroul lui din capătul holului Pe birou e computerul vechi al lui Patrick Ea are laptopul ei şi are şi el unul; Patrick nu mai foloseşte calculatorul ăsta Oare e acolo ceva despre vechea lui viaţă? Nu contează, Stephanie habar nu are cum să-l deschidă E un mister şi de ce-l mai ţine soţul ei Stephanie se opreşte şi se gândeşte De ce îl mai ţine? Poate că e ceva acolo Îl porneşte, încearcă câteva parole cu combinaţii din numele ei, numele şi datele de naştere ale gemenelor, dar nu merge niciuna Oftând, îl închide şi caută prin dulapuri, unde nu se află nimic legat de viaţa lui Patrick cu prima lui soţie Pipăie prin dulapuri, e pe punctul de a renunţa, când simte ceva lipit de fundul unui sertar Îl atinge şovăitoare – pare să fie o cheiţă, acoperită cu bandă adezivă Trage uşor de bandă, atentă să nu o rupă O scoate şi se uită la ea A avut dreptate: e o cheiţă argintie, acoperită cu bandă adezivă Nu poate fi cheia de la dulapuri, pentru că nu au încuietori O cercetează cu atenţie Nu se vede nimic pe ea în afară de un număr: 224 Habar nu are la ce foloseşte Dar dacă nu e de la dulapuri, ce caută aici? Singura concluzie e că Patrick trebuie să o fi pus aici, unde să nu o poată găsi ea Nu seamănă cu nicio altă cheie din casă Se întreabă dacă e de la o casetă de valori sau un seif Dacă este aşa, nu se află în casă, pentru că ar şti şi ea sau poate e ascuns pe undeva Coboară în grabă scările, după ce a aruncat o privire la gemene Probabil că mai e vreo oră până să se trezească Întoarce tot subsolul cu fundul în sus, căutând ceva care să aibă încuietoare, dar nu găseşte nimic, nici măcar pe lângă ţevi În cele din urmă, ajunge la concluzia incomodă că obiectul pe care îl descuie cheia nu se află aici Şi apoi are revelaţia Bineînţeles! E o cheie de la o cutie de valori bancară Şi nu ştie nimic despre ea Patrick a ascuns-o de ea • Stephanie e indecisă când se întoarce Patrick de la serviciu în seara aceea Îşi face griji pentru el – e palid şi încordat –, dar e supărată şi bănuitoare De ce a ascuns cheia de ea? De ce i-a ascuns faptul că are o cutie de valori? Ar trebui oare să deschidă discuţia pe tema asta? S-a frământat toată după-amiaza S-a gândit să-i bage cheia sub nas şi să-l întrebe „Ce-i asta, Patrick?” până smulge adevărul de la el Ce altceva îi mai ascunde? Dacă ar fi putut, s-ar fi dus la bancă şi s-ar fi uitat în cutie Dar ştia că Patrick avea să ajungă curând acasă În cele din urmă, lipise cheia în acelaşi loc, sub sertarul dulapului Sinceritatea nu foloseşte la nimic Au pus fetele în leagănele din sufragerie, ca să poată să stea de vorbă De câte ori îl vede pe Patrick, i se pare tot mai neliniştit şi se simte îngrijorată pentru el Îl priveşte, aşteptând — Am vorbit cu un avocat din Colorado, spune el — În regulă — Dacă Erica o să continue cu povestea asta, s-ar putea să ne coste mult O priveşte prudent — Bineînţeles că o să coste mult, răspunde ea Avocaţii sunt întotdeauna scumpi Stephanie se gândeşte cu amărăciune că mai degrabă o să-şi dea banii pe un avocat scump ca să-şi scoată soţul din bucluc decât să o plătească pe fosta lui amantă Nu se simte mai fericită Îngrijorarea pentru soţul ei se mai risipeşte — Îl cheamă Robert Lange; lucrează la o firmă mare din Denver — Cum l-ai găsit? — Mi l-a recomandat un prieten — Ce prieten? — Un prieten din Colorado, Greg Miller Am lucrat împreună în Denver Am vorbit cu el — Şi? — I-am spus ce se întâmplă O cunoaşte şi el pe Erica o ştie de pe vremea aia E cu totul de partea mea Ştie că a fost un accident Stephanie se simte uşurată Îi prinde bine să audă că şi altcineva, care se afla acolo când se întâmplase, crede că soţul ei spune adevărul Şi îşi dă seama cât de îngrijorată, cât de nesigură e de fapt — Ce-a zis avocatul? întreabă ea şi vede îngrijorarea din ochii lui Patrick — Păi, ştii şi tu cum sunt avocaţii Nu zice nimic decisiv fără să studieze povestea Dar îşi aduce aminte dosarul Stephanie nu i-a spus că a citit articolele alea pe laptop Imaginile dau din nou năvală în mintea ei – maşina înzăpezită, iar Patrick, un tânăr îndurerat Tânăra lui soţie, zâmbind spre camera foto Încearcă să le alunge — Ţi-a zis măcar dacă e posibil să redeschizi un astfel de dosar? Patrick o priveşte îngrijorat — Da E posibil, teoretic Stephanie îşi mută privirea de la el spre podea, înspăimântată S-ar putea întâmpla Soţul ei ar putea fi anchetat pentru crimă Capitolul 19 Patrick urmăreşte reacţia soţiei sale şi se gândeşte stânjenit la telefonul dat mai devreme Nu a fost chiar liniştitor Robert Lange, penalist, păruse surprins iniţial să audă că Patrick îşi imagina că ar putea redeschide dosarul Apoi Patrick i-a spus tot ce se petrecea – încercările Ericăi de a-l şantaja şi ancheta iniţială, avocatul intervenind din când în când cu întrebări, dar în principal ascultându-l cu atenţie, fără să spună nimic — De ce nu te duci la poliţie? l-a întrebat — Nu vreau s-o provoc, a recunoscut Patrick Încă mai sper că joacă la cacealma şi că de fapt n-are de gând să facă nimic N-am mai primit niciun semn de la ea de câteva zile Apoi a adăugat: — Şi n-am nicio dovadă privind şantajul — Am înţeles — Deci am de ce să-mi fac griji? a întrebat Patrick A fost considerat accident A fost accident Însă poate să-i convingă să redeschidă dosarul şi să încerce să facă în aşa fel încât să pară că n-a fost accident? Avocatul şi-a dres vocea şi apoi a spus: — Păi, am nişte motive de îngrijorare, mai ales din ce spui despre cum a fost abordată problema la vremea aceea Adică n-a prea fost mare anchetă, din câte se pare S-a încheiat totul în câteva ore În glas i se simţea tonul interogativ — Da, păi, era cât se poate de evident că a fost un accident — Dacă femeia asta se duce la autorităţi şi le dă informaţii noi, s-ar putea ca poliţiştii să hotărască să mai arunce o privire, a zis avocatul Mai ales dacă e un coroner nou sau un şerif nou, cum e foarte posibil după aproape 10 ani Faptul că avea o relaţie cu tine şi că s-ar putea să aibă şi un copil cu tine asta ar putea fi, desigur relevant Lui Patrick îi stătuse inima în loc — Poţi să afli dacă chiar există copilul ăla? l-a întrebat pe avocat — Ăsta-i primul lucru de care mă ocup Nu-ţi face griji, o să aflu ce se petrece şi te anunţ Acum, privind-o pe soţia sa, lui Patrick nu-i vine să-i spună ce a zis avocatul — Şi ce ţi-a zis, mai exact? întreabă Stephanie Spune-mi totul — Păi, are nişte motive de îngrijorare Patrick se ridică de pe canapea şi începe să se plimbe prin sufragerie Nu poate sta locului, cu toată neliniştea pe care o simte Şi nu poate să stea uitându-se la Stephanie, care e aşa de încordată — Ce motive? zice că autorităţile o s-o creadă pe Erica? — A spus că dacă se duce ea cu informaţii noi, ar fi posibil ca poliţiştii să mai arunce o privire în dosar, răspunde Patrick prudent Nu vrea să-i spună şi ce urmează, dar simte că trebuie — E îngrijorat pentru că ancheta iniţială a fost – cum a zis el – „subţire” — Cum adică? — La vremea aia n-a fost mare anchetă, recunoaşte Patrick I-au luat cadavrul pentru autopsie Şeriful m-a chemat să răspund la câteva întrebări M-am dus la el în maşină A fost un haos Nu cred că eram prea logic Îşi freacă faţa cu ambele mâini — La poliţie m-au întrebat ce s-a întâmplat Încercau să mă consoleze şi-mi spuneau că genul ăsta de accidente se întâmplă, că se-ntâmplă în fiecare an pe alocuri aşa ceva — Vrei să spui că n-a fost niciun fel de anchetă? întreabă Stephanie Patrick o priveşte atent, puţin luat prin surprindere de tonul ei — Evident că au crezut că a fost un accident Au făcut autopsia foarte repede – cred că în după-amiaza aceea – şi a reieşit că a murit din cauza intoxicaţiei cu monoxid de carbon Aşa că de ce să mai facă şi altceva? Nu-i place cum îl priveşte Stephanie, de parcă el ar fi de vină că nu a avut loc o anchetă mai riguroasă Lui i se pare că e în favoarea lui faptul că au decretat aşa de repede că a fost un accident — N-au mai vorbit cu nimeni altcineva? Patrick se încruntă, clătinând din cap — Nu, nu cred — Nu-i bine că n-au fost meticuloşi, spune Stephanie, în mod vădit tulburată — Mda, bine, nu sunt de acord E evident că au considerat că nu e nimic de anchetat — Dar dacă Erica — Naiba s-o ia pe Erica! Exclamaţia a fost de-a dreptul explozivă Fetiţele tresar în leagănele lor Patrick încearcă să se calmeze — E o javră lacomă N-a existat niciun semn de întrebare până n-a apărut ea Ar trebui să-şi vadă naibii de treaba ei Se uită la Stephanie, la chipul ei palid şi neliniştit Trage adânc aer în piept şi încearcă să-şi controleze furia — Avocatul o să afle dacă există sau nu un copil Se pare că şeriful poate să facă din nou o anchetă, dacă vrea Şi coronerul poate să hotărască să redeschidă o anchetă, să cheme martori chiar şi după atâta vreme Îşi încleştează maxilarul şi se uită neliniştit la soţia lui — Avocatul m-a avertizat că dacă e un şerif nou sau un coroner nou, ar fi cu atât mai posibil Chiar dacă a fost demult — O, Doamne, şopteşte Stephanie — S-ar putea să-i convingă să mai arunce o privire, Stephanie şi cred că trebuie să fim pregătiţi pentru situaţia asta Dar trebuie să mă crezi că nu e nimic adevărat din tot ce spune ea M-am culcat cu ea de câteva ori Asta-i tot Stephanie se uită la el, încuviinţând mecanic, de parcă nu ar fi conştientă că o face Aproape că e în transă — Mai e ceva ce trebuie să ştii, spune Patrick Nu e important, dar sunt sigur că o să se afle — Ce? Patrick o vede strângând din pumni pe genunchi, de parcă s-ar pregăti şi pentru alte veşti proaste — A existat o poliţă de asigurare pe numele lui Lindsey Eram amândoi asiguraţi, pentru că urma să avem un copil Era o dovadă de responsabilitate — OK — Erica încearcă să facă valuri Spune că am avut de câştigat de pe urma morţii soţiei mele — Când ţi-a zis asta? Nu mi-ai spus nimic până acum Patrick îşi dă seama că a dat-o în bară şi înjură în gând — Am am uitat să-ţi spun Stephanie îi întoarce privirea, fără să spună nimic o clipă Apoi îl întreabă: — Poliţia şeriful sau cine o fi fost ştie despre asigurare? Patrick clatină din cap — Nu, nu cred Atunci n-a venit vorba Nu m-au întrebat şi eu nici măcar nu m-am gândit Soţia mea era moartă Eram în stare de şoc După o clipă adaugă: — Dar nu cred că e cazul să ne facem griji E întru totul justificat să ai asigurare de viaţă când ai o familie Vreau să zic e o prostie să n-ai Capitolul 20 A doua zi dimineaţă, după o noapte deosebit de dificilă cu gemenele, Stephanie e cu totul stoarsă, mişcându-se ca un zombi prin bucătărie Se surprinde întinzând mâna să pună laptele în bufet în loc de frigider şi clatină din cap ca pentru sine Trebuie să doarmă mai mult Abia mai poate funcţiona Iar din punct de vedere emoţional e o epavă Chiar şi când ajunge în cele din urmă în pat, doarme prost şi e un pachet de nervi Îşi sărută soţul când pleacă la serviciu, aşa cum face întotdeauna Însă în dimineaţa asta, Stephanie întoarce privirea – pentru că are un secret pe care nu i-l spune şi lui În scurt timp, o să aşeze fetele în maşină şi o să se ducă la bancă, unde o să încerce să afle ce e în cutia de valori Indiferent ce îi ascunde, trebuie să afle O să afle şi o să-l confrunte Diseară Le pregăteşte pe gemene Verifică să fie căruciorul dublu în portbagaj, le aşază pe fete în ţarc, îmbrăcate şi pregătite de plecare şi apoi urcă în birou Se aşază în genunchi, deschide sertarul şi întinde mâna după cheia ascunsă După ce pune mâna pe ea, îi trece brusc prin minte că Patrick s-ar putea să nu aibă cutia de valori la banca lor Dacă voia să o ascundă de ea, probabil că ar fi ales o altă bancă Coboară la parter Fetiţele încep să se agite, dar nu le bagă în seamă Sună la bancă de la telefonul din bucătărie, ţinând un deget în ureche ca să nu mai audă aşa de tare planşetele fetelor Când i se răspunde, cere să discute cu managerul — Da, cu ce vă putem ajuta azi? întreabă acesta — Am tot încercat să dau de soţul meu şi să-l întreb, dar are întâlniri toată ziua Puteţi să-mi spuneţi dacă a ajuns dimineaţă la cutia noastră de valori? Ar fi trebuit să-mi ia nişte documente de-acolo Îl cheamă Patrick Kilgour — Aşteptaţi o clipă Stephanie aşteaptă la telefon, cu inima bătând să-i spargă pieptul Îl aude pe manager revenind la telefon şi părând nedumerit — Îmi pare rău, n-avem nicio cutie de valori pe numele Patrick Kilgour Poate e la altă bancă? — Ah, sigur, răspunde ea Am greşit Scuze că v-am deranjat Închide repede telefonul Rămâne în picioare în bucătărie, în timp ce gemenele urlă de-a binelea acum; a rămas cu mâna pe telefon, încercând să respire • Când Patrick ajunge la birou, Niall îi spune că trebuie să stea de vorbă cu el Neliniştea lui Patrick atinge cote maxime Dacă Niall ştie ce se petrece? Ce i-ar fi putut spune Erica? Încă mai speră că o poate face cumva să plece Însă dacă Erica i-a spus deja lui Niall — Vino la mine în birou, îl cheamă Niall, cu glasul scăzut, sugerând îngrijorare Patrick intră în biroul celuilalt şi se prăbuşeşte, extenuat şi încordat, într-un scaun — Care mai e situaţia pe-acasă? începe Niall Patrick simte un val lent de uşurare Poate că nu-i vorba despre Erica Poate că o să fie aceeaşi conversaţie clasică Ceea ce îl face să simtă un junghi de iritare Niall ştie deja care e situaţia acasă E al naibii de greu cu gemenele şi au parte de foarte puţin somn Trage aer în piept — Nu-i mai bine, recunoaşte el Dacă gemenele nu scapă curând de colici, cred că o s-o luăm razna amândoi Niall strânge din buze — Îmi pare rău, spune el simplu, după care adaugă: M-am uitat peste depăşirile de buget de la proiectul Melnyk — Ştiu Fac tot ce pot, răspunde Patrick defensiv Niall cercetează cu privirea blatul biroului şi spune: — Kerri îmi spune că ai anulat o întâlnire ieri Acum, Patrick simte cum îl copleşeşte furia E ceva ce să nu-i spună Kerri lui Niall? Chiar trebuia să pomenească şi de asta? Nu-i e deloc loială şi lui? — N-am anulat Am rugat-o să reprogrameze Niall ridică privirea de la birou şi se uită în ochii lui — De ce? — Pentru că nu mă simţeam în stare, răspunde Patrick abrupt Nu mă simţeam pregătit cum se cuvine M-am gândit că era mai bine să par prea ocupat şi să reprogramez decât să mă duc nepregătit — Şi de ce nu erai pregătit? întreabă Niall, ridicând tonul Tu eşti întotdeauna pregătit sau cel puţin erai înainte Ce dracu’ se întâmplă? Patrick răsuflă uşurat Niall nu ştie nu încă Deocamdată, Erica îşi ţine gura — Nu se întâmplă nimic Sunt nedormit, ţi-am spus Lipsa de somn poate să te dea rău peste cap E folosită ca metodă de tortură, nu ştiai? Niall se uită la el şi mijeşte ochii — Nu-i asta, Patrick, aşa că nu încerca să mă prosteşti Se întâmplă ceva şi vreau să ştiu ce Patrick îşi lasă capul pe spate şi se hotărăşte să scape făcând gură — De ce nu mă crezi, Niall? Când am fost altfel decât sincer cu tine? Niall ridică din umeri — Ştiu Ai fost un partener de afaceri bun şi un prieten bun Am avut totdeauna încredere în tine Doar că sunt îngrijorat, Patrick Pari absent în ultima vreme, ca şi cum te-ar preocupa ceva M-am întrebat dacă n-ai cumva probleme acasă, dacă nu cumva asta te distrage Se apleacă puţin şi adaugă: — Ştii că poţi să-mi spui — Poate ar trebui să te întreb eu care-i situaţia acasă, spune Patrick, cu o urmă de asprime în voce — De ce spui aşa ceva? ripostează grăbit Niall Însă Patrick nu vrea să insiste; nu vrea ca Niall să afle că ştie despre el şi Erica Nu vrea ca Niall să afle că şi el are un trecut cu Erica Mai bine să nu dezgroape morţii — Ca să văd dacă ţie-ţi place, răspunde el Apoi clatină din cap şi zâmbeşte forţat: — Las-o baltă! Sunt cu capsa pusă în ultima vreme Totul e în regulă Doar că am nevoie de somn Se ridică — O să mă mai uit o dată să văd cum să compensez o parte din costurile alea de la proiectul Melnyk Capitolul 21 Stephanie clipeşte Preţ de o clipă, a uitat complet ce făcea Simte cum o cuprinde ameţeala şi se prinde de blatul de bucătărie Le aude pe gemene gângurind în sufragerie, mulţumite măcar pentru moment Corect, venise în bucătărie ca să-şi ia o cafea O să-şi ia o cană de cafea şi o să încerce să stea să se gândească o clipă Întinde mâna să ia o cană curată din dulap şi toarnă din bolul cafetierei Se simte ca naiba Trebuie să mănânce mai bine Trebuie să doarmă mai mult Ar fi chiar aşa de greşit să adoarmă pe canapea, cât stau gemenele în siguranţă în ţarc? Închide din nou ochii pentru o clipă, apoi clipeşte de câteva ori şi deschide frigiderul să-şi ia lapte Parcă ar face totul în ralanti Se simte detaşată, de parcă s-ar privi făcând toate mişcările necesare ca să-şi pregătească o cafea Ciudat! Îşi scutură capul şi înghite repezit câteva guri de cafeină Lipsa de somn poate să te dea rău peste cap Ştie că, dacă se uită fix la modelul tapetului un minut, aproape că o să intre în transă Situaţia e tot calmă în sufragerie Îşi trage un scaun la masa din bucătărie şi se aşază Nu vrea să se întoarcă deocamdată în sufragerie, pentru că ştie că, imediat ce ajunge acolo, gemenele o s-o vadă şi o să înceapă să vrea să-i atragă atenţia Pentru moment, e mai bine să rămână aici Îşi apasă degetele pe ochi, o ustură şi o mănâncă Trebuie să se gândească Însă mintea ei e aşa de dată peste cap, că nu poate pricepe nimic Măcar dacă ar putea să stea de vorbă cu cineva, să explice totul limpede, să aibă şi punctul de vedere al altcuiva, al cuiva obiectiv dar nu există nimeni cu care să poată discuta toate astea Patrick e prea implicat iar el şi-a pierdut deja cumpătul Vrea să-i spună Hannei, dar nu poate, deşi s-au apropiat în ultimele câteva luni, de când au devenit mămici pentru prima dată Patrick s-ar înfuria dacă ea i-ar spune Hannei Cu toate că s-ar putea să ajungă totul în ziare destul de curând Gândurile i se tot întorc la cutia de valori a lui Patrick Unde o fi? A sunat deja la jumătate din băncile din oraş şi tot n-a găsit-o Îşi scutură capul şi se sileşte să se ridice şi să se pregătească să le ducă afară pe gemene Face stângaci pregătirile, aproape uitându-şi cheile în ultima clipă, apoi revenind în casă după ele Aşa obosită cum e, trebuie să iasă cu fetele la aer O să sune la restul de bănci când se întoarce Nu pot să rămână toată ziua în casă • Stephanie stă pe pătură în parc, jucându-se cu fetele şi aruncând din când în când câte o privire după Erica Patrick i-a sugerat să evite parcul din cauza întâlnirii de dinainte, însă ea a protestat La naiba, ce altceva ar putea face cu fetiţele când e frumos afară? Nu poate să le ţină în casă ar ajunge să se caţăre toate pe pereţi Patrick îi propusese atunci să le urce în maşină şi să le ducă într-un alt parc, ceva mai departe, ca să mai schimbe peisajul Ea se întorsese spre el şi spusese poate, în timp ce el o privea îngrijorat Însă nu avea de gând să facă aşa ceva Nu o să ajungă să se teamă să meargă în propriul cartier Şi poate că şi vrea să stea de vorbă cu Erica Aşa că iat-o stând cu copiii sub un copac, toată un pachet de nervi Dar nu se vede nici urmă de femeia atrăgătoare cu care s-a culcat soţul ei acum multă vreme În cele din urmă, vine vremea să se întoarcă acasă Le ia pe gemene pe rând şi le pune în cărucior, ridicându-le în aer, zâmbindu-le şi făcându-le să chicotească Dumnezeule, cât de tare le iubeşte! Şi de fiecare dată când le priveşte simte cum i se strânge inima de frică ce-o să se întâmple cu familia lor cândva fericită? Dacă o să fie târâţi cu toţii într-o anchetă ce-o să se întâmple atunci cu ea şi cu Patrick? Slavă Domnului că fetiţele sunt prea mici ca să înţeleagă ce se petrece Îi sună mobilul – e Patrick — Hei, ce s-a întâmplat? întreabă ea neliniştită E tot timpul neliniştită în ultima vreme — Tocmai m-a sunat avocatul Simte cum începe să-i bată inima mai repede — Ce-a zis? — Erica a născut un copil Dar l-a dat în adopţie privată chiar în ziua în care l-a născut Stephanie încearcă să asimileze vestea şi implicaţiile ei — Asta explică de ce nu ţi-a cerut niciodată bani pentru întreţinerea copilului, spune ea după o clipă — Mda, dar e chiar şi mai bine, pentru că nu cred că o să fie aşa de uşor să demonstreze că e al meu Stephanie aude uşurarea din glasul lui, ceea ce o dezgustă Împinge căruciorul până acasă, simţindu-se insuportabil de obosită În cele din urmă, ajung şi le spune gemenelor: — În sfârşit, acasă! O să mâncăm de prânz şi după aia Rămâne ţintuită locului, fără să mai scoată niciun sunet Se uită fix la uşa din faţă E larg deschisă E sigură că a încuiat-o Aşa trebuie să fi fost, mai ales după ce s-a întâmplat data trecută Şi apoi îşi aduce aminte că îşi uitase cheile şi a dat fuga înapoi după ele Oare a uitat să încuie uşa când a ieşit? A uitat s-o închidă? Iisuse! Trebuie să fie mai atentă Împinge căruciorul până la baza treptelor spre verandă, îi desface centura Emmei şi o ridică în braţe — Mami e tare obosită şi devine mult prea uitucă, Emmie, şopteşte ea O duce în braţe pe scări, intră pe uşă şi ţipă Capitolul 22 Ţipătul reverberează în hol, iar micuţa Emma se sperie şi începe să plângă Înăuntru e cineva, care stă în bucătăria ei, ceea ce o şochează cumplit Apoi o recunoaşte pe Erica şi rămâne fără suflare — Afară! şuieră ea când reuşeşte să adune suficient aer în plămâni, strângând la piept copilul care urlă Ieşi sau chem poliţia! — Serios acum, Stephanie Linişteşte-te, spune Erica, în timp ce se ridică şi vine spre ea, părând întru totul rezonabilă Nu-ţi fac nimic rău — Mi-ai spart casa! — Ba nu, uşa era deschisă Ar trebui să fii mai atentă Preţ de o clipă, Stephanie e nedumerită S-ar putea să fi lăsat uşa deschisă; nu-şi aduce aminte Însă ştie că femeia asta nu are ce căuta în casa ei, chiar dacă ar fi lăsat uşa deschisă — Ştiu cine eşti, îi spune ea Erica încuviinţează — Bine Nu eram sigură Nu ştiu cât de multe ţi-a spus Patrick — Ai mai fost aici mi-ai furat geanta! Erica ridică din sprâncene — Ba nu De ce crezi aşa ceva? Stephanie nu o crede — Pentru că a văzut-o Patrick pe fereastră în sufrageria ta — A fost la mine acasă? întreabă Erica surprinsă Stephanie nu-i răspunde — N-ai ce căuta aici — N-ar trebui să aduci şi celălalt copil în casă? o întreabă Erica Stephanie face câţiva paşi în spate şi se uită pe uşă la Jackie, care e încă în cărucior Stă în prag, neştiind ce să facă Erica e în casa ei; o aşteaptă Să ia copiii şi să fugă? Să-şi scoată telefonul din buzunar şi să încerce să sune la 911? — Nu-ţi fac nimic rău, repetă Erica pe un ton calm Dar sunt câteva lucruri pe care trebuie să le ştii Despre soţul tău Stephanie şovăie Îşi aduce aminte de hotărârea ei de mai devreme – femeia asta ştie despre Patrick lucruri pe care ea nu le ştie Erica îl cunoştea pe vremea când s-a întâmplat Vrea să audă ce are de spus, chiar dacă s-ar putea să fie doar minciuni Ar putea afla ceva util Până acum nu a auzit decât punctul de vedere al lui Patrick Se uită la femeia care se reazemă acum de tocul uşii de la bucătărie, ca şi cum ar fi o prietenă care a venit în vizită Sigur nu-i periculoasă? Nu poate să rişte Nu o să-şi aducă fetele în casă cu femeia asta cine ştie ce ar putea face în spatele uşilor închise? — Putem să stăm de vorbă, spune ea în cele din urmă Afară, pe verandă Se întoarce şi o pune pe Emma la loc în căruciorul de lângă treapta de jos Se asigură că fiecare fetiţă are câte o jucărie în mânuţă şi apoi se aşază pe scaunul cel mai apropiat de cărucior Are telefonul în buzunar Nu-i e foarte teamă aici, unde pot fi văzute; lumea trece pe stradă toată ziua Dar e tulburată Erica a ieşit din casă şi s-a aşezat pe celălalt scaun — Frumos cartier, începe ea Preţ de o clipă, Stephanie nu spune nimic Încearcă să-şi adune gândurile împrăştiate şi curajul În cele din urmă, se întoarce către Erica — Ştiu ce faci, dar n-o să-ţi meargă N-o să-ţi dăm bani Credeam că Patrick ţi-a zis clar — Eşti absolut sigură? — N-o să scoţi niciun bănuţ de la noi, cu atât mai puţin 200 000 de dolari Erica îi aruncă o privire sâcâită Rămâne tăcută o clipă, însă apoi îşi muşcă buza şi spune: — Deci ţi-a spus ce se petrece? Nu eram sigură Primei neveste nu-i spunea prea multe Stephanie simte cum o cuprinde un val de repulsie — De unde ştii tu ce-i spunea primei lui neveste? întreabă ea pornită Erica se întoarce şi se uită la ea Pe chipul ei nu se citeşte ură, în glas nu se simte răutate — Ştii că am fost amanţi? — Mi-a zis, da — Atunci înseamnă că probabil te iubeşte — Sigur că mă iubeşte, spune Stephanie hotărât Şi eu îl iubesc Şi tot rahatul ăsta cu care ne ameninţi n-o să ducă nicăieri Nu ştiu de ce te mai străduieşti Nu şi-a omorât prima nevastă Probabil că ştii Îi tremură vocea — Habar n-ai cu cine ai de-a face, îi răspunde Erica pe un ton serios — Nu mă ameninţa, ripostează Stephanie cu duritate — Nu la mine mă refeream, precizează Erica Mă refeream la soţul tău Stephanie se trage înapoi — Uite ce e, îl cunosc pe soţul meu mult mai bine decât l-ai cunoscut tu vreodată Doar pentru că v-aţi culcat de câteva ori nu înseamnă că-l ştii vreun pic — Asta ţi-a spus? Că ne-am culcat de câteva ori? Acum Stephanie o priveşte prudent, temându-se de ce urmează să-i spună Dar trebuie să audă Ştie că Patrick şi femeia asta o să aibă versiuni foarte diferite ale evenimentelor, iar ea nu a fost de faţă când s-au petrecut Nu o să ştie niciodată cu siguranţă — Care-i versiunea ta? o întreabă sec — Eram îndrăgostiţi, răspunde Erica simplu Stephanie îngheaţă Femeia delirează Delirează de-a dreptul — Nu asta spune Patrick — Asta vrea el să crezi O priveşte sincer pe Stephanie — Dar eu am fost acolo Eram cu el Eram foarte discreţi, pentru că el era însurat, iar Lindsey era prietena mea Acum mă simt îngrozitor din cauza asta, că am tratat-o aşa Că sunt fie şi parţial responsabilă – responsabilă moral – pentru moartea ei — Astea-s aiureli, spune Stephanie, cu inima bătându-i nebuneşte Erica clatină din cap — Venea la mine acasă în pauza de prânz aproape în fiecare zi Le spunea tuturor că se duce acasă să mănânce, dar Lindsey îi pregătea pachet în fiecare dimineaţă Mânca la mine în pat, după ce făceam dragoste, înainte să dea fuga înapoi la serviciu Lui Stephanie i se face rău — Nu te cred — Cel puţin nu încă, îi răspunde Erica — Poţi dovedi? — Nu ştiu Poate N-am spus nimănui, dar aveam vecini Poate că ne-a auzit cineva prin perete S-ar putea să-l fi văzut venind şi plecând Stephanie se face mică pe scaun, parcă încercând să stea cât mai departe de această veste tulburătoare şi de persoana care i-o aduce — Ştiu cât de supărător trebuie să fie, spune Erica Şi crede-mă, nu sunt încântată să-ţi fac aşa ceva — Nu, zău? întreabă Stephanie, cu glas înverşunat Patrick m-a avertizat că, dacă vorbesc cu tine, o să-mi spui minciuni şi o să încerci să ne îndepărtezi unul de altul Erica ridică din umeri — Aşa ar face el! Se uită la fetiţele din cărucior şi adaugă: — Eram însărcinată cu copilul lui ţi-a povestit? — Da — Atunci întreabă-te dacă Patrick n-a omorât-o intenţionat şi a fost doar un accident îngrozitor, iar eu eram însărcinată cu copilul lui, de ce am stat departe de el până acum? Stephanie nu ştie ce să răspundă Nu poate gândi ca lumea Îi vâjâie mintea de oboseală şi confuzie şi din cauza efortului de a ţine garda sus — Îţi spun eu de ce, urmează Erica Pentru că am crezut că le-a omorât intenţionat pe prietena mea şi pe fetiţa ei nenăscută Îşi mută privirea de la gemene şi se uită spre stradă — Discutaserăm să rămânem împreună Voiam să-şi părăsească nevasta Erica se uită spre Stephanie şi apoi îşi mută din nou privirea — Eram foarte nerăbdătoare şi foarte egoistă când aveam 21 de ani Nu-mi plăcea să i-l fur pe Patrick lui Lindsey, dar trebuie să înţelegi care era situaţia eram îndrăgostiţi Credeam că suntem meniţi să fim împreună şi cumva, în imaturitatea mea, am crezut că Lindsey o să treacă peste asta şi o să meargă mai departe Am crezut că ea o să meargă mai departe ca mamă singură după o căsnicie distrusă, mai uşor decât aş fi reuşit eu cu inima frântă Apoi adaugă: — Doamne, ce proastă eram! Stephanie se holbează la ea cu privirea îngrozită, întrebându-se dacă spune adevărul Nu poate fi sigură, dar cu certitudine Erica pare credibilă Patrick a avertizat-o că Erica poate fi foarte convingătoare — Mi-a tot spus ce nefericit era Ne-am certat şi a fost de acord că situaţia trebuie să se schimbe Asta a fost în ziua de dinainte să moară Lindsey Pe chip i se aşterne o expresie îndurerată — Dar am crezut că se referă la divorţ Nu m-am gândit nicio clipă că se referă la crimă Capitolul 23 Stephanie se holbează la ea cu gura căscată — Tu crezi că a omorât-o intenţionat, ca să fie cu tine, zice, apoi clatină cu hotărâre din cap Eşti nebună! Îl cunosc pe soţul meu şi nu e în stare de ce-l acuzi tu! — Eu cred că toţi suntem în stare de lucruri pe care nu vrem să le recunoaştem, ripostează Erica Se opreşte şi apoi continuă — Îmi aduc aminte atât de limpede, de parcă ar fi fost ieri Nici acum nu suport viscolele puternice Stephanie nu se ridică să-i spună Ericăi să plece Nu, ascultă Vrea să audă tot, indiferent cât de înspăimântătoare ar fi povestea — Lindsey detesta Creemore Ura zăpada Îi era dor de familia ei din Grand Junction Îi era greu, cu Patrick plecat multă vreme, spune ea, ridicând din umeri Bineînţeles, ea nu ştia că Patrick era cu mine; credea că e la serviciu Plecau în vizită la familia ei Patrick nu voia să meargă – sau cel puţin aşa mi-a zis mie, iar eu l-am crezut, pentru că nu-i prea păsa de familia ei şi drumurile nu erau curăţate Însă după aceea m-am întrebat dacă nu cumva spunea asta doar ca să semene mai mult a accident, ca şi cum n-ar fi plănuit să se întâmple aşa O vedeam pe Lindsey destul de regulat, urmează ea Treceam pe la ea când nu lucram, să văd ce mai face, prinsă în capcană în apartamentul ăla mic O plăceam şi mă simţeam vinovată, dar asta nu era tot Voiam să aud de la ea cum merg lucrurile între ei Ştiam că se certau mult şi îmi sălta inima de bucurie, pentru că mă gândeam că e doar o chestiune de timp până o s-o părăsească Erica ridică privirea spre Stephanie — Bine, asta mă face să par lipsită de inimă, dar măcar îţi spun adevărul În dimineaţa aceea, în ziua în care ar fi trebuit să plece era într-o sâmbătă şi eu eram acasă, dormeam M-a sunat Greg, prietenul cel mai bun al lui Patrick şi mi-a spus că a avut loc un accident Până am ajuns eu, erau deja acolo paramedicii, iar Lindsey era întinsă pe zăpadă, moartă Au încercat s-o resusciteze, dar n-au reuşit Stephanie ascultă descurajată; Erica pare foarte sinceră, foarte tulburată Îşi spune că şi Patrick a fost la fel de mâhnit şi convingător când i-a spus el ce s-a petrecut în ziua aceea Fie Erica e o actriţă foarte bună, fie chiar crede ce spune, deşi s-ar putea să nu fie adevărat — Patrick era foarte tulburat dar i-am prins privirea, doar o clipă şi am văzut ceva în privirea aceea, doar o secundă, între noi doi, ceva triumfător şi am ştiut atunci că a făcut-o intenţionat În mintea mea, nu a existat nici urmă de îndoială Urmează un moment de tăcere Apoi Stephanie spune, fără să-şi ascundă uluirea: — O privire Convingerea ta că soţul meu e un ucigaş cu sânge rece se bazează pe o privire — Ascultă-mă până la capăt, spune Erica insistent Plângea, tulburat, întru totul convingător, dar eu ştiam A plecat cu şeriful ca să fie interogat şi eu eram îngrozită Am crezut că o să-i înfrângă rezistenţa, că până la urmă o să le spună despre noi şi o să creadă cu toţii că am fost şi eu implicată M-am dus acasă şi m-am ascuns în apartamentul meu M-am tot întrebat cum de a putut Patrick să le facă aşa ceva soţiei şi copilului lor nenăscut M-am gândit că eu eram de vină, că făcuse asta doar ca să fie cu mine Aşteptam să vină poliţia, să mă interogheze, iar eu aveam să le spun adevărul Că voiam ca Patrick s-o părăsească, însă că n-am nicio implicare în moartea ei Dar n-a venit nimeni Am văzut la televizor în seara aia că ajunseseră la concluzia că a fost un accident Patrick scăpase basma curată Nu-mi venea să cred eram îngrozită Şi apoi m-am simţit uşurată, pentru că nu trebuia să ajung la închisoare Dar simţeam cea mai îngrozitoare vinovăţie şi remuşcări pentru Lindsey Ştiam că era moartă din cauza mea N-am vrut să-l văd, n-am vrut să vorbesc cu el Nu ştiam cum să mă port în preajma lui, ştiind ce ştiam Eram singura care ştia adevărul Îmi era teamă că s-ar putea să mă sune, dar n-a făcut-o Nu voiam să ajung în preajma lui, dar a trebuit să mă duc la înmormântare Ar fi părut ciudat dacă nu mă duceam Înmormântarea a fost după câteva zile A fost îngrozitor Se uită spre gemenele care moţăie în cărucior, iar Stephanie îi urmăreşte privirea — Toată lumea era complet distrusă Durerea lui Patrick era întru totul convingătoare şi chiar m-am întrebat dacă avea regrete, deşi acum era liber şi scăpase cu faţa curată A încercat să stea de vorbă cu mine la înmormântare I-am întors spatele Nimeni nu părea să considere că era ciudat eram cea mai bună prietenă a lui Lindsey şi era vina lui că era moartă Toată lumea era întoarsă pe dos Dar eu ştiu că Greg a crezut că mă purtam urât A venit la mine şi mi-a zis să mă controlez, că toată lumea suferă, nu doar eu şi cine dracu’ mă credeam eu ca să-l tratez pe Patrick în halul ăsta la înmormântarea soţiei lui? Bineînţeles, Greg nu ştia nimic Se opreşte, după care continuă — A doua zi am aflat că eram însărcinată Îmi întârziase menstruaţia cu câteva zile Am încercat să nu dau importanţă, dar după înmormântare am cumpărat un test de sarcină de la farmacia unde lucram Trage adânc aer în piept, apoi expiră — Bineînţeles că era al lui Patrick Nu mă mai culcasem cu nimeni altcineva de când eram cu el — Unde e copilul acum? întreabă Stephanie Erica se întoarce către ea — L-am dat spre adopţie N-am zis niciodată că l-am păstrat Stephanie nu spune nimic Mintea i se dă peste cap, ca un uscător de rufe — De ce n-ai făcut avort? — Poate că aşa ar fi trebuit Erica tace şi apoi reia: — Adevărul este că am ştiut că, dacă duc sarcina la termen, s-ar putea să mă aleg cu nişte bani O adopţie privată Da, sunt lacomă Dar ştii deja Stephanie se întoarce; nu mai suportă să se uite la Erica — A făcut-o intenţionat, Stephanie, ştiu că aşa a fost, spune Erica, apoi pare să se gândească la ceva şi continuă: O să-ţi spun de ce am venit acum, după atâţia ani Stephanie se răsuceşte din nou şi o priveşte, aşteptând Mai e ceva Întotdeauna mai e ceva — Nu l-am scăpat din ochi pe Patrick niciodată Ştiam că s-a recăsătorit Când am văzut că s-a căsătorit, te-am verificat şi pe tine — M-ai verificat? De ce? — Pentru că unii bărbaţi îşi folosesc soţiile ca pe nişte bancomate, spune Erica Şi am văzut că urma să moşteneşti o grămadă de bani — De unde ai ştiut? întreabă Stephanie Îşi punea întrebarea asta de ceva vreme — Pentru că testamentele a căror validitate trebuie stabilită sunt publice I-am căutat pe părinţii tăi, am văzut că erau bogaţi, că muriseră într-un accident de maşină Am căutat testamentele lor Şi am văzut că ţi-au lăsat un fond şi că o să primeşti banii când împlineşti 30 de ani Ceea ce s-a întâmplat abia acum câteva luni, adaugă ea tăios Stephanie se uită la ea şocată Habar nu avusese că informaţiile de genul ăsta sunt publice Credea că nu ştie nimeni de fond în afară de avocaţii ei şi de soţul ei — Spune-mi, Patrick ştia asta când s-a căsătorit cu tine? Stephanie rămâne tăcută — Ai şi tu asigurare de viaţă? Stai, lasă-mă să ghicesc ai făcut-o când erai însărcinată? Stephanie nu răspunde; nu are ce să răspundă Răceala din inimă i se răspândeşte în corp şi ajunge la toate extremităţile Se întreabă dacă Erica ştie deja că viaţa ei e asigurată pentru un milion de dolari — Deci, înţelegi, spune Erica, după o pauză lungă, că indiferent ce se întâmplă, ţi-am făcut un serviciu Stephanie se prăbuşeşte, zguduită, în scaunul de nuiele de pe verandă Îşi aduce aminte incendiul, tigaia lăsată pe plită Tot nu-şi aminteşte să fi pus vasul pe foc Apoi se adună şi-şi reaminteşte în gând cu cine are de-a face — Hai să nu uităm de ce faci de fapt toate astea, spune ea cu răceală Ne-ai verificat situaţia financiară, ai văzut că aveam bani şi ai încercat să ne şantajezi Erica încuviinţează — Păi, n-am zis niciodată că sunt perfectă — Cred că ar trebui să pleci — Bine, spune Erica şi se ridică Dar ţine minte, doar pentru că am încercat să te şantajez nu înseamnă că e mai puţin adevărat că Patrick şi-a ucis prima soţie Se uită în jos spre Stephanie, aruncă o privire neatentă spre gemenele aflate în cărucior şi adaugă: — Ai grijă În definitiv, dacă a făcut-o o dată, poate s-o facă din nou — Patrick nu mi-ar face niciodată rău, răspunde Stephanie apăsat Sau lui Jackie sau Emmie — N-aş fi aşa de sigură, spune Erica Capitolul 24 Imediat ce Erica dispare din peisaj, Stephanie le duce pe gemene în casă şi se prăbuşeşte Se leagănă pe canapea, cu faţa în mâini, suspinând După o vreme, se adună, se spală pe faţa umflată şi reîncepe să sune la bănci Aproape că-i stă inima în loc când femeia de la Hudson Valley Credit Union – penultima de pe listă – îi spune: — Nu, soţul dumneavoastră n-a venit azi la cutia de valori Regretă că a trebuit să piardă timpul cât au dormit gemenele – ar fi trebuit să doarmă şi ea –, însă le înfofoleşte repede şi le urcă şi pe ele şi căruciorul dublu în maşină Când ajunge la bancă, se îndreaptă cu gemenele spre una dintre funcţionarele de la ghişeu Scoate cheia cutiei de valori din buzunar — Aş vrea să ajung la cutia mea de valori, vă rog, îi spune, arătând cheia — Puteţi să-mi arătaţi un act de identitate? întreabă femeia Stephanie scoate carnetul de conducere şi-şi ţine răsuflarea — Pe-aici! O conduce pe Stephanie pe un coridor – din fericire, e destul de lat ca să încapă căruciorul – şi descuie o uşă cu grilaj care dă într-o încăpere lungă şi îngustă, unde sunt cutii de valori numerotate Stephanie le lasă pe gemene în hol şi nu-şi ia ochii de la ele — Ce număr aveţi pe cheie? întreabă funcţionara, trăgând un fişier — 224 Femeia răsfoieşte fişierul şi scoate un card, cerându-i lui Stephanie să semneze Funcţionara trece cu degetele peste un şir de cutii şi găseşte caseta Inserează cardul şi îi cere cheia lui Stephanie, care i-o întinde Funcţionara trage caseta din perete şi o conduce pe Stephanie într-o încăpere goală, izolată, cu o masă şi un scaun Stephanie o urmează în cameră cu căruciorul Funcţionara pune cu grijă caseta pe masă — E o sonerie pe perete; când terminaţi, mă sunaţi şi mă întorc — Mulţumesc, spune Stephanie, aşteptând până când femeia închide uşa în urma ei Gemenele dorm adânc Se aşază şi se uită o clipă la casetă, plină de nerăbdare Îşi simte inima bătând cu putere Ce secrete se află înăuntru? Trage adânc aer în piept şi deschide capacul Primul lucru pe care îl vede este poliţa de asigurare Se uită pe ea, dar nu face decât să vadă ce ştia deja Patrick a primit o primă de 200 000 de dolari la moartea primei lui soţii Stephanie pune hârtiile deoparte şi ia următorul document Certificatul de deces al lui Lindsey, datat 10 ianuarie 2009 Până aici, nicio surpriză Stephanie înghite şi ia următoarea hârtie Este certificatul de căsătorie dintre Patrick Edward Kilgour şi Lindsey Paige Windsor, datat 12 august 2008 Ceva pare în neregulă O clipă, Stephanie clipeşte şi nu reuşeşte să adune doi cu doi Îşi aduce aminte că Lindsey era însărcinată în opt luni când murise – relatările din ziare confirmau acest fapt Stephanie se uită din nou la certificatul de căsătorie şi socoteşte Lindsey trebuie să fi fost însărcinată în trei luni când se căsătoriseră, în august De ce nu i-a spus Patrick? • Când Patrick ajunge acasă de la serviciu, gemenele sunt în ţarc, iar soţia lui e întinsă pe canapeaua din sufragerie, cu ochii închişi — Stephanie? şopteşte el Dacă doarme, o s-o lase să se odihnească cât vrea Dar ea deschide ochii şi se ridică brusc în şezut — Când ai ajuns acasă? îl întreabă repezit — Adineauri, îi răspunde el E totul în regulă? — Dormeam N-ar trebui să adorm când sunt treze fetiţele — Nu mai fi aşa de dură cu tine! Stau foarte bine în ţarc nu trebuie să fii cu ochii pe ele în fiecare clipă Părinţii noştri n-au făcut aşa ceva şi totuşi am supravieţuit — Dar nici măcar nu te-am auzit când ai intrat Stephanie îşi dă părul la o parte de pe faţă Patrick observă că soţia lui e agitată, chiar furioasă — Ce s-a întâmplat? Stephanie îl priveşte cu răceală şi spune: — Am găsit o cheie Lipită de unul dintre sertarele din dulapul tău din birou Bagă mâna în buzunarul de la blugi şi scoate cheia Patrick simte cum se înroşeşte — Ce treabă ai să cauţi prin dulapurile mele din birou? — Poţi să mă acuzi? întreabă Stephanie cu glas tăios Patrick îşi dă seama că are dreptate — Nu Cred că nu • — Ţi-am găsit caseta de valori secretă, spune Stephanie E furioasă pe el şi vrea să audă ce explicaţie îi dă — Am citit tot — Bine, răspunde Patrick Am uitat de caseta de valori O aveam cu mult timp înainte să te cunosc Apoi adaugă, pe ton conciliant: — Îmi pare rău că nu ţi-am spus despre ea, dar acolo nu-i nimic ce să nu vreau să vezi Stephanie îl priveşte neîncrezătoare — Pe bune? Şi atunci de ce-ai ascuns cheia? — Dacă-ţi aduci aminte, am dulapurile alea de dinainte să te cunosc Cheia e acolo de ani întregi — De ce nu mi-ai spus că Lindsey era însărcinată în trei luni când v-aţi căsătorit? îl întreabă ea abrupt Patrick se uită la ea ca şi cum ar fi complet surprins — Ce importanţă are? Pune întrebarea fără urmă de vinovăţie, ca şi cum nu şi-ar da seama Lui Stephanie nu-i vine să creadă o asemenea dovadă de prostie — E cât se poate de important, exclamă ea Pare că te-ai căsătorit cu ea pentru că a trebuit, nu pentru că ai vrut Aşa a fost? — Haide, Stephanie, e caraghios Cum poţi să spui aşa ceva? Oamenii nu se mai căsătoresc din cauza unei sarcini neplanificate Pare să creadă ce spune Stephanie e uluită — Ba sigur că da! — Ba nu! Pentru numele lui Dumnezeu! Ne iubeam, ea a rămas însărcinată şi am aşteptat până în august să ne căsătorim, în principal pentru că n-am avut timp până atunci Nu ne era ruşine Apoi adaugă, în mod vădit iritat: — Dumnezeule, nu-mi vine să cred că eşti aşa de modă veche Stephanie ridică din sprâncene — Nu sunt de modă veche — Cu siguranţă că aşa pare Stephanie se înfurie dintr-odată Sigur că Patrick nu e vinovat de moartea soţiei lui Dar cineva în situaţia lor nu ar fi fost îngrijorat de aparenţe? — Lumea o să creadă că te-ai căsătorit cu Lindsey din cauza sarcinii, pentru că aveai sentimentul că aşa trebuie să faci, nu pentru că o iubeai — Nu-i adevărat, spune Patrick încăpăţânat — N-are importanţă dacă e adevărat, ripostează Stephanie, pe ton tot mai ridicat Pentru numele lui Dumnezeu, poţi să te gândeşti doar cum pare asta? Erica ştie? — Nu, nu cred N-am făcut reclamă Când ne-am mutat în Creemore, la începutul lui septembrie, eram deja căsătoriţi Nu ne-a întrebat nimeni când a fost nunta Acum pare şi el furios — Şi dacă Erica găseşte certificatul de căsătorie? — Fir-ar al naibii, Stephanie, femeia asta nu spune decât minciuni! — Nu-s toate minciuni, nu-i aşa? ripostează ea, înainte să se poată controla Te-ai culcat cu ea, ai lăsat-o însărcinată Patrick inspiră de câteva ori înainte să răspundă, cu nările fremătând — Da, m-am culcat cu ea Dar nu sunt un ucigaş, spune el, coborând glasul şi uitându-se la ea aproape cu răceală Poate că ar trebui să te întreb ce crezi tu Stephanie coboară privirea şi evită întrebarea Trebuie să-i spună — Erica a fost aici astăzi Capitolul 25 Erica stă pe canapea, ciugulind din cutiile cu mâncare thailandeză comandată, aflate pe măsuţa de cafea şi gândindu-se la discuţia avută mai devreme cu Stephanie Erica e iritată Stephanie nu o să plătească Patrick ar fi plătit, dar ea, nu Or, ea e cea cu banii Dumnezeule, Erica urăşte oamenii încăpăţânaţi, care nu-şi cunosc interesul Îşi aduce aminte că Stephanie i-a spus că Patrick i-a văzut geanta în apartamentul ei Se apleacă şi trage pe canapea geanta neagră O să scape de ea O s-o arunce în râu Povestea asta o să dureze puţin mai mult decât se aşteptase şi o să necesite un pic de gândire creativă Între timp, Niall are potenţial, iar ea are postul cu jumătate de normă de la spital ca să se întreţină Îi place să lucreze în spitale, pentru că în spitale sunt doctori Şi doctorii au bani Şi, după experienţa ei, au egouri mari, lucrează peste program şi sunt predispuşi la aventuri Uneori au chiar şi probleme cu drogurile Lumea e plină de oportunităţi dacă ţii ochii deschişi, îşi spune Erica * Patrick este în mod evident şocat când aude că Stephanie s-a văzut cu Erica Pentru o clipă, rămâne complet nemişcat — Poftim? — Era aici, mă aştepta când m-am întors din parc, spune Stephanie Nu-i zice şi că Erica era în casă Că probabil iar a lăsat din greşeală uşa descuiată — Am stat de vorbă pe verandă — Şi-mi spui abia acum? izbucneşte el De ce n-ai sunat la poliţie? — Tu n-ai vrut să mergem la poliţie, ţii minte? ripostează ea aprins Ai vrut să aşteptăm şi să vedem dacă nu pleacă pur şi simplu Patrick îşi trece agitat mâna prin păr — Ce-a vrut? — Bani, bineînţeles I-am explicat clar că nu-i dăm niciun ban Şi voia să discute cu mine Patrick întoarce o privire îngrijorată spre ea — Iisuse, Stephanie! N-ar fi trebuit să faci aşa ceva E periculoasă Prefăcută Ce ţi-a spus? — A zis că eraţi îndrăgostiţi Că n-aţi fost împreună doar de câteva ori, ci mult timp De pe canapea, ridică privirea spre Patrick, care stă în picioare în faţa ei, atentă să-i vadă reacţia la ce urmează să spună — A zis că te duceai în pauza de prânz la ea acasă şi făceaţi dragoste şi după aia mâncai în patul ei pachetul pregătit de soţia ta După panica pe care i-o citeşte în ochi, ştie că a atins un punct sensibil Nu se aşteptase — E adevărat? îl întreabă gâfâind Patrick clatină din cap S-a albit la faţă şi, când răspunde, glasul îi este încordat — S-a întâmplat o dată, jur În afară de asta, m-am mai culcat o singură dată cu ea şi a fost înainte de asta şi eram beţi Am terminat după aceea, spune şi apoi adaugă disperat: N-a fost nimic, Stephanie Mi-am dat seama ce prost sunt N-a însemnat nimic pentru mine, absolut nimic Stephanie îi aruncă o privire rece, mai puţin sigură acum — Erica n-o să ajungă nicăieri cu povestea asta, îţi promit! Stephanie se uită la el, complet extenuată Cum poate să nu-şi dea seama cu ce au de-a face? Cum poate să-i promită aşa ceva? Cum poate măcar să pronunţe cuvintele? Poate din cauză că ştie că e nevinovat Dar nici chiar asta nu e o garanţie Tot timpul sunt condamnaţi pentru crimă oameni nevinovaţi Simte că-i cade faţa — Cum poţi să promiţi că o să fie totul bine? Cum poţi să promiţi ceva? îl întreabă pe un ton plângăreţ — Ce-ţi veni, Stephanie? Nu mă crezi? — Sigur că te cred, dar — Dar ce? — Dacă Erica se duce la poliţie s-ar putea s-o creadă • Patrick se preface că doarme, dar e cât se poate de treaz, doar ţine ochii închişi Stephanie le-a adormit în cele din urmă pe gemene şi a venit de câteva minute în pat Stă cu spatele la ea, dar îşi dă seama, după respiraţie, că Stephanie a adormit imediat A aşteptat, sperând că în seara asta Stephanie o să adoarmă repede Se dă jos din pat fără să facă niciun zgomot, cu grijă să nu o trezească Îşi trage pe el blugii şi un tricou şi se strecoară în tăcere din cameră Dacă a adormit, Stephanie nu o să se clintească până când nu încep să plângă gemenele, pe la 6:00 Până atunci, o să se întoarcă şi el Cu puţin noroc, Stephanie nici nu o să bage de seamă că a fost plecat Şi, dacă totuşi îşi dă seama, o să-i spună că nu a putut să doarmă şi a ieşit să se plimbe cu maşina ca să-şi limpezească gândurile Îşi ia portofelul şi cheile şi iese în tăcere din casă, încuind cu grijă uşa în urma lui Se urcă în maşină, dă cu spatele pe alee şi nu aprinde farurile până nu ajunge în capătul străzii O ia pe autostrada spre Newburgh • Pe Erica o trezeşte ţârâitul strident al soneriei Ridică puţin capul şi se uită la ceasul cu radio – e ora 2:54 Soneria se aude din nou, insistent Dă pătura la o parte şi se duce la uşă cu picioarele goale Vorbeşte la interfon: — Cine e? — Eu sunt Vreau să vorbim Recunoaşte vocea lui Patrick Inima începe să-i bată mai repede — Bine Intră! Se întreabă în trecere dacă ar trebui să-i fie frică de el Îi e, puţin, dar crede că în sfârşit e dispus să discute afaceri S-ar putea să fie bine pentru amândoi – poate că începe şi el să înţeleagă Tocmai îşi trage pe ea halatul când îl aude bătând în uşă Îşi leagă cordonul, apoi deschide uşa Patrick o priveşte o clipă înainte să treacă pe lângă ea şi să intre în apartament Erica închide uşa, încercând să-şi dea seama în ce dispoziţie e el Patrick se întoarce către ea — Ce te-aduce aici în toiul nopţii? îl întreabă — Trebuie să stai dracului departe de nevastă-mea! spune el cu glas ameninţător Nu e chiar ce spera ea Spera că Patrick o să-şi dea seama că moartea actualei lui neveste este în interesul amândurora Indiferent dacă asta ar alege el sau nu În schimb, el o protejează — De ce-aş face asta? întreabă ea, pe un ton la fel de ostil Merită să ştie adevărul să ştie de ce eşti capabil — Lasă tâmpeniile! tună el Apoi vine mai aproape de ea şi coboară tonul, spunând cu răutate: — M-am săturat de toată povestea asta şi m-am săturat şi de tine Erica nu dă înapoi; îşi apropie faţa şi mai mult de a lui — Să nu încerci să-mi spui mie că n-aveai de gând nimic cu ea înainte să apar eu Te-ai căsătorit cu o femeie despre care ştiai că o să moştenească o avere Şi acum a moştenit-o Şi hai să nu uităm de asigurarea de viaţă Îi zâmbeşte cu răceală — Dacă n-aş fi apărut, cum s-ar fi terminat povestea asta? Erica vede furia din ochii lui — Am atins un punct sensibil, nu? Ţi-am distrus planurile? — Javră nenorocită şi mincinoasă, spune el clocotind de furie Eşti aşa de scufundată în fanteziile tale, că ai ajuns să le şi crezi! — În caz că n-ai observat, te-am prins la înghesuială, îi răspunde ea Dacă zgârcita de nevastă-ta moare acum, înainte să mă duc la poliţie în Colorado, n-o să bănuiască nimeni nimic dacă faci lucrurile cum trebuie O să scapi de ea şi poţi să împarţi banii cu mine are o grămadă Patrick se uită urât la ea, incapabil să mai articuleze ceva de furie Erica urmează calm: — Alternativă e să fii anchetat pentru uciderea primei tale soţii După ce se întâmplă asta, indiferent de rezultat, n-o să mai poţi niciodată să scapi de Stephanie, nu-i aşa? N-ai mai îndrăzni Aşteaptă o clipă şi adaugă cu cruzime: — Şi poate că divorţează de tine şi-şi ia şi banii cu ea — Javră egoistă, amorală şi lacomă, mârâie Patrick Părerea lui nu o deranjează absolut deloc — Deci ce o să faci? întreabă Erica Patrick se uită la ea, cu faţa aproape de a ei Erica vede cum îi pulsează de încordare o venă pe tâmplă Aşteaptă să-i răspundă — Pleci de la premisa că sunt ucigaş, spune el, în disperare de cauză — Nu eşti? Capitolul 26 Joi dimineaţă, Hanna se hotărăşte să o invite pe Stephanie să vină cu gemenele să se joace cu Teddy E tot mai îngrijorată pentru vecina ei Stephanie e în mod vădit extenuată, iar Hanna îşi dă seama că îi e tot mai greu să facă faţă Cui nu i-ar fi, cu gemene cu colici şi fără o mamă care să dea o mână de ajutor? Hanna îi e mai recunoscătoare decât şi-ar fi imaginat vreodată mamei ei, care stă aproape, iar Teddy e un copil cuminte Se îngrijorase zilele trecute, când găsise uşa lui Stephanie larg deschisă şi o văzuse în asemenea hal Cartierul lor e drăguţ, dar asta nu înseamnă că nu o să fii jefuit dacă laşi uşa deschisă Cu avântul pe care l-au luat cumpărăturile online, avusese loc un val de furturi de colete lăsate pe treptele caselor şi probabil că erau prin zonă mulţi care profitau Pe Hanna o mai sâcâia ceva Cu câteva zile înainte, o văzuse pe Stephanie discutând pe verandă cu femeia care venise să vadă casa de vânzare de pe strada lor Hanna îşi amintea discuţia amicală cu ea, când venise prima dată să prospecteze cartierul Însă de unde stătea Hanna – privind pe fereastra sufrageriei, în timp ce-l plimba pe Teddy să eructeze –, nu părea că şi Stephanie ar fi avut o conversaţie amicală cu ea Hanna nu-i băgăcioasă; nu-i place să se amestece în viaţa nimănui Şi a descoperit că Stephanie e o persoană discretă, care nu se grăbeşte să dezvăluie informaţii personale, aşa că nu e sigură că ar trebui să aducă vorba despre asta Însă dacă femeia aia se gândeşte să cumpere casa Ridică receptorul şi, în scurt timp, cele două femei şi cei trei copii sunt instalaţi confortabil în sufrageria ei Hanna bagă de seamă că Stephanie arată mai rău decât ultima dată când a văzut-o — Nu mă înţelege greşit, dar arăţi groaznic, îi spune compătimitor — Şi mă simt şi mai mizerabil decât arăt, recunoaşte Stephanie Hanna îi oferă o cană de cafea şi o întreabă: — Cine era femeia cu care stăteai de vorbă pe verandă zilele trecute? Stephanie îşi fereşte privirea, luând cana de cafea Soarbe din ea şi spune: — O colegă de şcoală de-ale lui Patrick — Ah! Hanna cântăreşte informaţia, după care adaugă: — Mai e interesată să cumpere casa? — Ce casă? — Cea care e de vânzare lângă tine Am vorbit cu ea la începutul săptămânii şi tocmai fusese s-o vadă — A, nu, nu cred, răspunde Stephanie şi schimbă subiectul E ceva care nu se leagă aici, îşi spune Hanna • Nancy încearcă să afle tot ce poate despre E Voss Făcuse toate lucrurile uzuale – căutase pe Google şi pe Facebook –, dar nu găsise nimic util Urmărea şi aplicaţia Tesla Îl văzuse pe soţul ei mergând cu maşina spre Newburgh când ar fi trebuit să lucreze duminică după-masă, dar ea fusese blocată la o petrecere pentru ziua de naştere a unuia dintre micii prieteni ai lui Henry Luase obiceiul să-l urmărească pe soţul ei de câte ori putea – în definitiv, Niall se putea întâlni cu femeia asta oriunde –, dar cu o oarecare întârziere Când vedea unde se duce şi parchează, se ducea şi ea, uneori cu Henry în maşină Până acum, fuseseră doar şantiere reale Însă joi după-amiază vede punctuleţul albastru în mişcare, îndreptându-se către Newburgh O cuprinde furia Faţă de el, dar şi faţă de ea, că nu-l înfruntă Acasă amândoi se poartă în continuare ca şi cum nu s-ar fi schimbat nimic El se preface că nu are o aventură, iar ea se preface că nu ştie de ea Ar putea câştiga amândoi Oscarul Nancy stabileşte cu mama ei să se ducă să-l ia pe Henry de la grădiniţă şi să-l ţină până se întoarce ea Apoi porneşte pe autostradă, fierbând de furie Când ajunge la destinaţie, parchează din nou pe cealaltă parte a străzii şi zăreşte Tesla soţului ei în parcare Îi vine să dea cu barosul în ea Dar rămâne în maşină şi aşteaptă, cu ochii pe uşa din faţă a clădirii În cele din urmă, Niall iese singur, îl aşteaptă să urce în maşină şi să plece Trage adânc aer în piept şi se dă jos, intră în clădire şi apasă pe soneria de la apartamentul 107 Vrea să o vadă cu ochii ei pe spărgătoarea asta de căsnicii Când aude vocea unei femei la interfon, se trezeşte dintr-odată că nu ştie ce să spună Dacă refuză să o lase să intre? Chiar atunci, iese din holul blocului un bărbat, iar Nancy se strecoară pe lângă el şi intră, fără să mai vorbească la interfon Merge pe hol până găseşte apartamentul 107 Rămâne o clipă agitată în faţa uşii Oare femeia cu care se culcă soţul ei o să răspundă la uşă sau o să se uite pe vizor şi o să-şi dea seama cine a venit – soţia furioasă? Îşi adună puterile şi bate Uşa se deschide — Da? Nancy o fixează cu privirea Nu-i aşa de tânără cum se aştepta, dar cu siguranţă e frumoasă Blondă, în timp ce Nancy e brunetă Şi Anne O’Dowd era tot blondă Nancy e surprinsă de predilecţia bruscă a soţului ei pentru blonde În timp ce se uită la femeia suplă şi bine făcută, îmbrăcată în colanţi negri şi un tricou strâmt, simte, în egală măsură, gelozie, nesiguranţă şi furie — Ce doreşti? întreabă femeia — Vreau să vorbesc cu tine, spune Nancy hotărât Pot să intru? Cealaltă femeie îi aruncă o privire năucită — Cine eşti? Nancy se uită în spatele femeii, spre apartamentul aproape nemobilat şi forţează intrarea — Scuză-mă cine eşti? Nancy vede o măsuţă plină cu plicuri Vede numele Erica Voss pe unul dintre ele şi ridică privirea — Voiam să te cunosc, Erica Te culci cu soţul meu – tocmai l-am văzut plecând – şi o să încetezi să mai faci asta — A, spune Erica şi zâmbeşte Tu eşti nevasta neglijată mă gândeam eu L-ai urmărit, nu-i aşa? Ce jalnic! Şi crezi că poţi să vii aici şi să-mi spui mie ce să fac? Ce plină de încredere eşti! Nancy îşi dă seama că Ericăi i se pare că încrederea ei în sine nu ar fi justificată — Consideră că e vorba de o vizită de curtoazie, spune Nancy pe un ton dur O să-i spun soţului meu că ştiu totul despre tine şi o să rupă imediat relaţia — Ce te face să fii aşa de sigură? întreabă Erica, încrucişându-şi braţele sub sânii perfecţi Dintr-odată, Nancy nu mai e aşa de sigură Femeia asta nu e ca Anne O’Dowd Nu e o gâsculiţă — Stai la distanţă de el! o avertizează — Sau ce? Ce-o să-mi faci? întreabă Erica uitându-se la ea şi arcuind o sprânceană E băiat mare şi poate să hotărască singur Nancy îi aruncă o privire dispreţuitoare şi se întoarce cu spatele, îndreptându-se către uşă — O să vezi că am dreptate — Să conduci cu grijă, strigă Erica în urma ei • Niall rămâne până târziu la birou, ca să recupereze orele libere de după-masă, când a fost la Erica Ştie că soţia lui nu o să se bucure, dar nici nu se plânge prea mult când el rămâne să lucreze seara Ştie că munceşte din greu şi e mândră de succesul lui Au un stil de viaţă bun Asta e preţul: orele lucrate peste program Când ajunge acasă, parchează pe alee şi intră în casă Nancy nu-l întâmpină la uşă ca de obicei Poate că e în bucătărie, îşi zice el Probabil că i-a ţinut mâncarea caldă; totdeauna face aşa Îşi dă seama că e lihnit Însă casa e neobişnuit de tăcută Când trece prin camere mergând către bucătărie, strigă: — Nancy, am ajuns! Se opreşte brusc când o vede stând în linişte pe canapeaua din sufragerie — Bună, spune el Însă ea îl priveşte într-un fel care-i face stomacul să se strângă Are o expresie îndârjită – plină de reproşuri, furioasă, rănită –, iar el îşi dă seama că ştie A aflat despre Erica, sigur aşa e Dintr-odată, el e furios L-a urmărit? Chiar nu poate avea niciun pic de libertate? Însă sentimentele acestea dispar într-o clipă, o izbucnire trecătoare de copilandru, apoi îl loveşte realitatea A fost un tâmpit O s-o piardă Simte că îi cade faţa Încă nu a vorbit niciunul dintre ei În cele din urmă, o întreabă încet: — Unde-i Henry? Nu vrea să audă şi băiatul ce urmează — E la mama, îi răspunde Nancy Rămâne acolo în seara asta O să-i ceară să plece Niall simte că-l cuprinde ameţeala, nevenindu-i să creadă Cum a putut să fie aşa de prost? Îi promisese Şi îşi încălcase promisiunea Nu o să-i mai acorde o a doua şansă A făcut-o deja, iar el a dat-o în bară — Nancy începe el, cu glas şovăitor Nancy aşteaptă să-i spună el, dar el nu poate — Cum ai putut? şuieră ea Cum ai putut, după tot ce s-a întâmplat data trecută? Niall intră încet în cameră, de parcă s-ar apropia de propria înmormântare şi se lasă greoi în fotoliul aflat în faţa ei — Nu ştiu, îi răspunde Îmi pare foarte rău Nancy, te iubesc Doar pe tine te iubesc Nu te-am iubit decât pe tine Se uită la ea, amărât şi rugător — Asta ai zis şi data trecută, îi spune ea furioasă — Ştiu Dar e adevărat — Am fost la ea azi Lui Niall i se face rău Nu a vrut niciodată să se întâmple aşa ceva Pentru el a fost ceva nesemnificativ, doar un pic de distracţie Nu avusese de gând să-i facă rău Nu vrea să piardă totul — E foarte atrăgătoare, spune Nancy pornită O, Doamne, nu din nou! — Nancy, te rog Ştii cât de atrăgătoare eşti tu Adică uită-te la tine! Nu despre asta e vorba — A, nu? întreabă Nancy, după care aşteaptă puţin şi reia: Şi atunci de ce o faci? De ce te culci cu alte femei? De ce nu-ţi sunt eu de-ajuns? Niall aproape că-şi doreşte să o vadă ţipând şi aruncând lucruri, dar Nancy e atât de furioasă şi aşa de rece, încât e sigur că s-a hotărât deja să-l dea afară Nu poate să explice A încercat, la terapia de cuplu, dar nu a reuşit Vrea să-i explice acum, însă nu-şi găseşte cuvintele — Mi-a ajuns, Niall Cred că trebuie să pleci — Nu! Se aude ca un protest gâtuit — Nu, Nancy, te rog Te rog, mai dă-mi o şansă! — Poţi să te muţi în apartamentul ăla mic şi ieftin din Newburgh, cu ea Sunt sigură că o să fiţi amândoi foarte fericiţi Sau nu Nu-mi pasă Niall sare din fotoliu şi se lasă în genunchi în faţa ei, clătinând din cap — N-o vreau Nu înseamnă nimic Vreau să fiu aici, cu tine Te iubesc, Nancy Vreau să fiu aici, cu tine şi cu Henry Te rog, nu-mi cere să plec N-o să mă mai văd niciodată cu ea Jur! Apoi Nancy începe să plângă şi plânge şi el După aceea, rămân multă vreme tăcuţi Se lasă întunericul În cele din urmă, Nancy spune: — Vreau s-o suni acum şi să-i spui că n-o să vă mai vedeţi niciodată — Sigur, bineînţeles, răspunde el nerăbdător Îşi scoate telefonul din buzunar şi o sună pe Erica Inima îi bate nebuneşte Ţine telefonul la ureche — Alo? răspunde Erica — Erica Sunt Niall Îmi pare rău, dar n-o să ne mai vedem — Ţi-e frică de nevastă-ta, nu? întreabă ea, pe ton caustic — O iubesc — Sigur că da Niall întrerupe convorbirea Îşi dă seama că soţia lui a auzit tot Se uită şovăitor la ea — Şi acum? o întreabă — O să mă gândesc, răspunde Nancy Se ridică şi adaugă: — Poţi să dormi în camera de oaspeţi deocamdată până mă hotărăsc ce o să fac Iese din cameră, lăsându-l pe Niall cu capul sprijinit în mâini • Ericăi îi vine să arunce cu telefonul de perete Se opreşte în ultimul moment Tocmai a fost umilită Nu se aşteptase la asta, până în momentul în care a apărut nevasta lui Niall la uşa ei, azi după-amiază Bineînţeles că ştia că Niall nu voia să-şi distrugă familia Nu se aşteptase însă să afle nevasta lui, cel puţin nu aşa de repede Cum de s-a lăsat prins? Cum de a permis să fie urmărit? Cât de tâmpit poate fi un bărbat? Oare idiotul voia să fie prins? Acum nu mai poate scoate bani de la el ca să tacă În ultima vreme, nimic nu merge cum se aşteaptă ea Îşi spune că trebuie să aibă răbdare Lucrurile astea durează Însă răbdarea nu a fost niciodată punctul ei forte Capitolul 27 Patrick tot reia în gând ultima lui discuţie cu Erica – discuţia care a avut loc noaptea târziu, în apartamentul ei În ultima vreme, uneori îi tremură mâinile A observat şi Stephanie Îl tot întreabă dacă se simte bine, dacă îi ascunde ceva, dacă mai are veşti de la Erica Dar el nu mai are şi nici ea Nu e aşa de prost să-şi închipuie că Erica a renunţat pur şi simplu şi a plecat – nu mai crede asta Şi Stephanie e o epavă Are chipul tras şi se târăşte prin casă de parcă fiecare clipă e un efort A văzut-o tresărind la orice zgomot neaşteptat, chiar şi ceva nevinovat, cum ar fi corespondenţa care cade prin fanta uşii I-a spus ce i-a povestit Hanna – că Erica vizitase casa de vânzare de pe strada lor Chestia asta a secătuit-o I-a secătuit pe amândoi, iar el nu înţelege ce intenţii are Erica, dar amândoi ştiu că nu o poate interesa cu adevărat casa sau s-ar putea să o intereseze? Sunt amândoi pe cale să-şi cam piardă minţile Patrick îşi dă seama că nu prea au mai ieşit din oraş de când s-au născut gemenele Înainte să rămână Stephanie însărcinată, mergeau pe munte în weekend şi plecau frecvent cu bicicletele După aceea, când Stephanie era gravidă, discutaseră să pună scăunele pentru copii pe biciclete şi să meargă prin Catskills, ca şi cum naşterea copiilor nu ar fi fost decât un obstacol minor Habar nu avuseseră cât de profund urma să li se schimbe vieţile Ideea de a merge cu gemenele în scăunele pentru copii era nerealistă Nu-şi dăduseră seama cum o să fie să aibă gemene şi nu se aşteptaseră la colici, care-i dărâmaseră pe amândoi Acum nu-şi doreau decât să apuce să doarmă — Stephanie, spune Patrick la micul dejun sâmbătă dimineaţă Ce-ar fi să ne facem bagajele pentru un picnic şi să ieşim din oraş, aşa cum făceam înainte? O să fie o zi superbă Putem măcar să luăm aer curat şi să mai schimbăm peisajul Stephanie înclină capul spre el, gândindu-se Patrick îşi dă seama că în ea se dă o luptă: sună minunat, dar probabil că se gândeşte la toată munca necesară – să organizeze picnicul, să facă de mâncare – şi la somnul de după-amiază pierdut, pentru că gemenele o să doarmă în maşină pe drumul spre casă — Fac eu tot ce e de făcut, o ademeneşte el Mă duc la băcănie şi iau totul gata preparat Îi zâmbeşte lui Stephanie — Salată de cartofi Sandviciurile alea italieneşti care-ţi plac ţie Sucul acidulat de lămâie şi nişte fursecuri Mergem cu maşina până în locul ăla de pe munte unde mergeam pe vremuri unde ne sărutam Îi zâmbeşte şi primeşte în schimb un zâmbet scurt şi ostenit — Putem să ne destindem un pic Şi tu poţi să dormi în maşină la întoarcere Stephanie se luminează puţin la faţă şi seamănă cu ea mai mult decât în orice moment de după ce se strecurase Erica în viaţa lor, îşi spune el — Sună tentant, recunoaşte ea În regulă Pregătesc bagajul pentru gemene cât te duci tu la băcănie — Minunat! O sărută pe buze şi-şi ia cheile de la maşină, fredonând în timp ce iese din casă • Stephanie se sprijină de spătarul scaunului din dreapta, ademenită de senzaţia de tihnă, în timp ce se îndepărtează de râu şi încep să urce pe drumul spre Catskills Cu pădurea tot mai deasă în jur, simte cum o cuprinde o linişte familiară Soarele e superb Gemenele gânguresc fericite pe bancheta din spate, iar Patrick, care conduce lângă ea, o priveşte şi zâmbeşte Întinde mâna dreaptă şi o pune peste mâna ei Într-o izbucnire neaşteptată de bucurie, Stephanie îşi aduce aminte cât de fericiţi sunt până când năvălesc amintirile despre lucrurile cu care au de-a face Lumină şi întuneric Poţi avea una fără cealaltă? Uitându-se la profilul lui Patrick, în lumina care inundă maşina şi cu gânguritul gemenelor în spate, ştie ce e fericirea Cu un fior de spaimă, ştie şi că peste vieţile lor a fost aruncată o umbră întunecată, îşi întoarce privirea de la Patrick şi se uită pe fereastră Priveşte peisajele trecând pe lângă ei, uitându-se cu atenţie în pădure şi gândindu-se la basmele pe care abia aşteaptă să li le citească gemenelor, cele pe care le iubea aşa de tare în copilărie – Scufiţa Roşie, Hänsel şi Gretel, Albă-ca-Zăpada şi cei şapte pitici — Aproape am ajuns, spune Patrick, ieşind de pe autostradă şi intrând pe un drum desfundat, care duce spre locul izolat pe care-l descoperiseră acum câţiva ani şi pe care-l considerau al lor Nu mai fuseseră acolo de când se născuseră gemenele, se gândeşte Stephanie Patrick trage pe dreapta şi opreşte motorul Sunt singuri aici; e aşa de linişte, că se aude ticăitul motorului care se răceşte Coboară din maşină Patrick se apropie de ea şi rămân alături privind în jos De aici, priveliştea e magnifică Apoi Stephanie se întoarce şi începe să întindă păturile pe iarbă, în timp ce Patrick scoate din maşină scaunele fetiţelor Curând, ţine fiecare câte o fetiţă în braţe şi savurează mâncarea, trăgând în piept aerul curat Aici, problemele lor par îndepărtate, îşi zice Stephanie în timp ce muşcă din sandvici şi îi zâmbeşte lui Jackie, care se întinde să o prindă de păr Sunt departe de toate Măcar dacă ar putea rămâne aici, unde nu-i poate găsi Erica! – fantazează ea — Vrei să mergem să ne plimbăm prin pădure? întreabă Patrick după ce termină de mâncat Am luat şi hamurile pentru copii cu noi Stephanie, somnoroasă după masă, se gândeşte şi apoi clatină din cap — Prefer să rămân aici — Cum vrei tu, acceptă Patrick Asta-i ziua ta Se apleacă şi o sărută pe gură, iar ea îi răspunde, înfometată, aşa cum făcea înainte • După câteva ore de leneveală şi de fericire, îşi strâng lucrurile şi încep să-şi facă planuri să se întoarcă acasă Stephanie observă că dispoziţia lui Patrick s-a înnegurat Pare că e retras, încordat Probabil că se gândeşte la ce îi aşteaptă Mica evadare s-a încheiat În timp ce încarcă maşina, Stephanie îşi închipuie că sunt amândoi preocupaţi de acelaşi lucru Când o să mai primească veşti de la Erica? Ce o să se întâmple mai departe? Îl cântăreşte din ochi în timp ce asigură fetiţele pe bancheta din spate — Pari foarte obosit, îi spune Poate că ar trebui să conduc eu Patrick clatină din cap — Nu, sunt bine Conduc eu — Tu ai condus la urcare Conduc eu spre casă Patrick o priveşte peste acoperişul maşinii — Nu, serios, sunt în regulă Ar trebui să tragi un pui de somn pe drum Însă Stephanie nu acceptă un refuz Ocoleşte botul maşinii şi vine pe partea şoferului — Conduc eu Uite, tremuri tot Îţi vine sau nu să crezi, eşti într-o formă mai proastă decât mine Capitolul 28 A trecut o săptămână de când a venit Patrick acasă la ea, în toiul nopţii Erica îşi dă seama că devine tot mai nerăbdătoare Nu se întâmplă nimic Mai precis nu i s-a întâmplat nimic lui Stephanie, iar ei nu-i place să piardă vremea Intră într-o librărie particulară din centrul Aylesfordului E un loc fermecător, însă Erica nu a venit aici ca să se lase fermecată Ştie ce vrea Ocheşte rafturile pentru copii şi se duce spre ele A venit momentul să cumpere un cadou pentru gemene Şi-a petrecut aşa de mult timp gândindu-se la ele, că acum are senzaţia că aproape că face parte din mica lor familie Cercetează rafturile, căutând ceva anume, ceva de care îşi aduce aminte din copilărie S-ar putea să fie chiar povestea ei preferată O clipă, e îngrijorată că nu o să găsească – şi că o să trebuiască să comande online de pe undeva, dar chiar vrea să le-o dea gemenelor azi Patrick are nevoie de un brânci A, aici era Recunoaşte cărticica şi o ia din raft Găseşte un scaun, se aşază şi o citeşte până la capăt E exact cum şi-o amintea şi, fără să vrea, este fermecată de ea şi se trezeşte zâmbind în timp ce citeşte, bucurându-se de cuvintele familiare, de ilustraţii, de morala poveştii E perfectă • Patrick îl vede primul – pachetul micuţ, ambalat în hârtie pentru cadouri, cu o fundă, aşezat lângă uşa lor din faţă Se întorc de la o plimbare de seară cu gemenele prin cartier O simte pe Stephanie venind din spate Vede şi ea pachetul, învelit în hârtie galben-deschis cu mieluşei şi scoate un strigăt de încântare — Un cadou! Lui Stephanie i-au plăcut dintotdeauna cadourile – să le aleagă, să le împacheteze şi să le primească Patrick îşi dă seama tresărind că nu i-a mai făcut niciun cadou în ultima vreme, nici măcar flori nu i-a mai adus Trebuie să se revanşeze O să-i ia curând ceva Stephanie urcă treptele verandei şi vine lângă el, aplecându-se să ridice pachetul, în timp ce Patrick descuie uşa — Hai să ducem copiii înăuntru şi să vedem de la cine e, spune ea Intră şi aşază fetele în sufragerie — Are un bileţel, observă Stephanie Pentru Jackie şi Emma Mă întreb de la cine o fi, adaugă ea, aşezându-se pe canapea şi despăturind biletul Poate că e de la cineva de la serviciu, care-i trimite cu întârziere un cadou Patrick e pe punctul să se aşeze şi el, când Stephanie azvârle cadoul de parcă ar fi curentat-o Încă mai ţine biletul în mână, uitându-se dezgustată la el Patrick are o presimţire cumplită — Ce-i? Stephanie îi întinde biletul el vede cum soţiei lui îi tremură mâna — E de la Erica Îi pronunţă numele cu repulsie Patrick îi ia biletul din mână şi îl priveşte îngrijorat Pe el scrie „Un mic dar pentru voi şi gemene Erica” Îl năpădeşte o senzaţie de groază Se uită la pachetul pe care l-a aruncat Stephanie pe podea E mic şi plat, ca o carte — Nu-l deschide! spune Stephanie Patrick ezită Nici el nu vrea să-l deschidă Erica e nebună şi încearcă să se joace cu ei Dar, în acelaşi timp, trebuie să ştie ce e Se duce până la pachet, se apleacă şi-l ridică, în timp ce Stephanie se face mică pe canapea Îi aruncă o privire, cerându-i parcă permisiunea Stephanie nu spune nimic, aşa că Patrick rupe hârtia Răsuflă uşurat Se întoarce spre Stephanie şi spune: — E doar o carte O carte cu poze Se întoarce şi se aşază pe canapea lângă ea, citind cu voce tare titlul — Găinuşa roşie Stephanie îi ia cartea din mână şi se uită la ea — O ştiu E un basm vechi Găinuşa roşie trebuie să se descurce singură Deschide la prima pagină şi răsfoiesc împreună cartea, citind-o repede E despre o găinuşă roşie care găseşte un bob de grâu, dar nu o ajută nimeni să planteze sămânţa Gâscă, pisica şi porcul o refuză Aşa că găinuşa roşie spune că o s-o planteze singură Când vine vremea să recolteze grâul, nu o ajută nimeni Atunci, le spune că o să se descurce singură În cele din urmă, când vine vremea să mănânce pâinea pe care a făcut-o din grâu, toată lumea vrea câte un pic, dar ea spune că o s-o mănânce singură Stephanie a dat paginile până la sfârşit, ca şi cum s-ar fi aşteptat să mai fie ceva Dar nu mai e nimic altceva Se întoarce spre Patrick, cu o expresie sumbră — Încearcă să se joace cu noi, spune Patrick Însă el ştie ce face Erica şi-i dă fiori Erica îi trimite un mesaj şi nu ar putea fi mai clar de-atât O s-o fac eu • În seara următoare, miercuri, Erica merge pe jos la serviciu, la spitalul Hillerest din Newburgh, unde lucrează ca secretară administrativă, trei zile pe săptămână Chiar că ar fi trebuit să se întoarcă la şcoală, să-şi găsească ceva care să merite Dar nu a avut niciodată stare, nu a fost capabilă să se ţină suficient de mult de ceva Caută mereu o cale mai rapidă şi mai uşoară să facă bani E în tura de noapte şi e deja întuneric Spitalul nu e departe de casă şi se bucură că e singură cu gândurile ei Totdeauna are multe lucruri la care să se gândească Merge pe marginea drumului de acces care duce spre intrarea din spate a spitalului – nu există trotuar – şi îi zboară gândul spre alegerile pe care le-a făcut Nu are un soţ care s-o susţină Şi-a dat spre adopţie singurul copil Fusese o decizie de ordin practic, dar şi una financiară şi nu fusese greu de luat Erica îi presase un pic pe cei doi, un cuplu nerăbdător, înstărit Şi apoi încă un pic Totul s-a rezolvat foarte discret S-au bucurat să o plătească Nu era pregătită să fie mamă Cum ar fi putut, la doar 22 de ani, să crească singură un copil? Când, în realitate, nici măcar nu se gândise serios dacă vrea copii? Acum ştie că nu vrea nu e genul mămos O surprinde un pic cât de puţin o interesează propriul copil Merge în pas vioi pe bucata de drum întunecată şi pustie, cu capul în jos, cufundată în gânduri, cu căştile în urechi, ascultând muzica Brusc, simte ceva, aude zgomotul unei acceleraţii în spate Se întoarce să se uite şi vede silueta întunecată şi ameninţătoare a unei maşini care se îndreaptă în viteză spre ea, cu farurile stinse Acţionând din instinct, se aruncă în şanţul de pe marginea drumului, căzând pe o parte şi rostogolindu-se, în timp ce aude maşina îndepărtându-se în viteză Rămâne întinsă în şanţ, gâfâind, cu inima bătându-i nebuneşte Se ridică încet în şezut, masându-şi umărul E zguduită, dar nu s-a rănit A fost cât pe ce Poate că l-a presat prea tare pe Patrick, îşi zice ea, dintr-odată speriată Iar el a ales Şi ea dat-o în bară al naibii de rău Capitolul 29 E târziu, iar Stephanie o ţine în braţe pe Jackie, care e roşie la faţă, urlă şi e plină de muci şi lacrimi Are trupuşorul fierbinte, chiar dacă nu are pe ea decât un scutec şi un tricou subţire Şi Stephanie transpiră, pentru că a ţinut-o multă vreme la piept Vorbeşte cu fetiţa, legănând-o în timp ce o plimbă prin sufragerie, dar Jackie nu se linişteşte Dacă încearcă să le lase jos, fetiţele plâng şi mai tare şi nici ea, nici Patrick nu suportă Patrick o ţine pe Emma în braţe şi o plimbă pe hol şi în bucătărie Aşa fac în fiecare noapte şi îi extenuează Nu pot nici măcar să vorbească unul cu altul din cauza gălăgiei, dar poate că asta nu-i rău Stephanie nu vrea să stea de vorbă cu soţul ei acum E furioasă Pe el, pe toată situaţia E aşa de obosită, că nu poate gândi limpede În general, e o persoană foarte raţională, dar aproape că nu se mai recunoaşte Nu crede că Patrick şi-a ucis intenţionat prima soţie Stephanie îl cunoaşte E o acuzaţie revoltătoare Dacă o iubea într-adevăr pe Erica, aşa cum spune ea, atunci de ce nu ar fi părăsit-o pur şi simplu pe Lindsey, aşa cum susţine tot ea că ar fi vrut? Aşa ar fi făcut oricine Nu ar fi fost un motiv s-o omoare Numai că urma să apară un copil, iar întreţinerea unei familii pe care ai părăsit-o e foarte costisitoare Şi mai erau şi banii ăia de asigurare Se învârte obosită prin sufragerie, cu gândurile gonindu-i prin cap, obositoare şi ele Erica e o şantajistă şi o mincinoasă cu sânge rece Însă e foarte convingătoare, foarte credibilă Totuşi, chiar dacă Erica, aşa, cu toate minciunile ei, reuşeşte să convingă poliţia că aventura lor era serioasă, sigur nu-i suficient să dovedească faptul că Patrick şi-a ucis prima soţie, nu? Însă apoi îşi aduce aminte de bani şi simte cum o cuprinde un val de greaţă Se loveşte cu genunchiul de canapea şi se clatină un pic Iar după aceea îşi aduce aminte de avertismentul pe care i l-a băgat în cap Erica: Dacă a făcut-o o dată, poate s-o facă din nou Închide ochii o clipă şi rămâne nemişcată Nu Nu o s-o apuce pe calea asta Erica nu face decât să încerce să o dea peste cap Stephanie îşi muşcă buza şi refuză hotărât să-şi lase mintea să o ia pe calea asta înşelătoare Încearcă să revină la ceea ce ştie sigur Erica ştie că nu o să-i dea bani Cu siguranţă nu o să scoată nimic de la ei dacă se duce la poliţie S-ar putea să se ducă oricum la poliţie, doar ca să le facă în ciudă Dacă se duce, toată povestea o să capete o viaţă proprie Cu puţin noroc, o să se rezolve repede în Colorado şi nu trebuie să afle nimeni de-aici Dar, dacă nu – dacă ajunge în presă, dacă nu reuşeşte să doarmă puţin –, se teme că o să clacheze • A doua zi dimineaţă, Erica merge cu maşina la aeroportul La Guardia, ca să ia avionul direct spre Denver S-a gândit la toată povestea în timpul turei de noapte Apoi s-a dus acasă şi şi-a făcut bagajul ca să se ducă în Colorado O să facă o vizită la poliţia locală E cea mai bună cale să se apere de Patrick Doarme cât durează zborul şi, după ce aterizează, ridică maşina închiriată – o decapotabilă Rămâne pe locul şoferului o clipă, gândindu-se la ce a fost, iar acum, la ce urmează Locuise cândva în Denver Fiul ei e aici Se mutase în centru – plecase din Creemore – după ce a murit Lindsey Însă azi o să se întoarcă în Creemore, unde s-a petrecut totul O să se ducă la şerif şi o să-i spună totul Chiar nu crezuse că o să fie nevoie A apreciat greşit Însă începe să se gândească şi la altă variantă Când se închide o uşă, se deschide alta, îşi spune ea • Stephanie se mişcă haotic toată dimineaţa, uitând ce făcea, lovindu-se de lucruri, dojenindu-se că nu le acordă suficientă atenţie gemenelor Stă în picioare în bucătărie, cu mintea înceţoşată, ştiind că ar trebui să pregătească fetele ca să le pună în cărucior Dar nu are suficientă energie ca să facă faţă la tot efortul imens necesar Întinde mecanic mâna după încă o cană de cafea, dar cafeina nu ajută Poate că ar trebui să renunţe cu totul la ea Însă atunci cum dracu’ s-ar descurca? Nu-i uşor să ai grijă de gemene toată ziua şi cea mai mare parte a nopţii Îşi ia cafeaua şi laptopul în sufragerie Cu un ochi la fete, porneşte computerul şi caută pe Google „privare de somn” Ce vede o tulbură Pot fi efecte fizice – lipsă de coordonare şi risc de accidente Ştie Dar efectele psihologice sunt chiar mai îngrijorătoare Neatenţie Da Instabilitate emoţională, dispoziţie schimbătoare Da, dar e greu de spus dacă e din cauza lipsei de somn, ţinând cont de situaţie Pierderea perspectivei Foarte posibil Acţiuni impulsive, necaracteristice Închipuiri, halucinaţii O să i se întâmple toate astea, dacă nu reuşeşte cât mai repede să le facă pe fete să aibă un program de somn? Oare i se întâmplă deja? În cele mai negre momente, chiar şi l-a închipuit pe Patrick îndesând zăpada mai adânc în toba de eşapament, rezemându-se în coada lopeţii, întârziind, aşteptând să-şi facă treaba monoxidul de carbon, iar el să scape de familia lui nedorită Scutură scurt din cap; apoi mai scutură o dată Îşi spune să înceteze Nu ştie dacă imaginaţia ei dezlănţuită e rezultatul lipsei de somn sau e o reacţie firească la ceea ce află despre soţul ei Când se simte trează şi lucidă ştie foarte bine Ştie că Patrick nu ar face niciodată rău cuiva, cu atât mai puţin cuiva pe care-l iubeşte Începe să nu mai aibă încredere în ea, în propriile gânduri Nu e de mirare că începe să nu mai aibă încredere în el Şi Patrick şi el este afectat de lipsa de somn şi mai are şi alte motive de stres S-ar descurca amândoi mai bine dacă ar fi în apele lor şi nu ar încerca să facă faţă acestui ciclu de colici şi extenuare Dar Stephanie nu vede niciun semn că gemenele şi-ar schimba rutina în viitorul apropiat Stă pe canapea, copleşită de oboseală şi simte cum o apucă pe o cale periculoasă Se holbează la modelul covorului şi pare că nu-şi poate desprinde privirea, nici să întoarcă capul Gândurile îi zboară spre Erica şi ce ar putea face ea acum Dintr-odată, Stephanie se ridică, dărâmându-şi cana de cafea care era pe podea, la picioarele ei, dar nu bagă în seamă lichidul vărsat şi dă fuga la uşa din faţă, de unde se uită pe verandă, să vadă dacă nu cumva Erica e acolo Dar veranda e pustie Încuie uşa şi se întoarce în sufragerie Erica e inamicul, îşi spune ea, şarpele care a pătruns în vieţile lor aproape perfecte, ca să le distrugă Soţul ei nu e vinovat de ce îl acuză ea că ar fi făcut Se gândeşte să le pregătească fetelor căruciorul şi să le scoată la plimbarea de dimineaţă Dar dacă e acolo Erica? Patrick spune că e periculoasă, poate chiar psihopată Patrick nu vrea ca ea să mai vorbească vreodată cu Erica Stephanie se aşază pe canapea, aproape cataleptică, prea obosită şi înspăimântată să iasă din casă, iar cafeaua se îmbibă în covor Capitolul 30 Erica porneşte la drum cu maşina, face o oră de la aeroportul din Denver şi până în Creemore Ocoleşte oraşul şi în scurt timp îl lasă în urmă Traseul o duce printre dealurile de la poalele munţilor din Denver; e un drum frumos, dar ea nu e deosebit de atrasă de peisaj Drumul familiar se întinde în faţa ei Când ajunge în oraş, se trezeşte făcând un ocol neplanificat spre locul unde s-au petrecut toate, pe strada rezidenţială unde stătuseră Patrick şi Lindsey Parchează maşina închiriată peste drum de casa veche de cărămidă unde stătuseră ei, în apartamentul de la etajul al doilea Coboară din maşină şi priveşte cu atenţie fereastra dinspre stradă de la etajul al doilea Acolo era sufrageria lor Erica încă şi-o mai poate imagina perfect; cu mobilă ieftină, înghesuită cu tot felul de lucruri – unele noi, unele la mâna a doua – în aşteptarea copilului Se întoarce şi se uită la mica fundătură unde era parcată maşina lor în ziua aceea, ziua în care a murit Lindsey Acum e sfârşitul lui august şi e greu să-ţi imaginezi, în momentul ăsta, strada asta îngropată sub mai mult de un metru de zăpadă Apoi închide ochii şi, dintr-odată, reuşeşte să vadă totul După câteva minute se urcă înapoi în maşină şi porneşte spre biroul şerifului din comitatul Grant E o clădire masivă din beton şi sticlă, retrasă de la stradă Trage maşina în parcare şi rămâne nemişcată o clipă, ca să se pregătească psihic În cele din urmă, coboară din maşină, se îndreaptă cu pas grăbit spre uşa din faţă şi intră Se apropie de femeia în uniformă de la recepţie — Pot să vă ajut? întreabă femeia — Aş vrea să vorbesc cu şeriful, vă rog — Pot să vă întreb despre ce e vorba? — Despre un caz vechi, răspunde Erica Am informaţii importante Cealaltă femeie o cercetează preţ de o clipă — Aşteptaţi aici, îi spune şi pleacă de la birou Se întoarce în scurt timp — Veniţi pe-aici, vă rog! Merg pe un coridor luminat strălucitor, unde paşii lor fac zgomot Ajung în dreptul unui birou cu uşa deschisă — Aici, spune femeia şi pleacă De la birou se ridică un bărbat înalt, musculos, cu o uniformă închisă la culoare şi se apropie de ea Pare să fie abia trecut de 40 de ani, îşi spune ea — Sunt Lorne Bastedo, se prezintă şeriful, strângându-i mâna — Erica Voss, răspunde ea Şeriful îi oferă un scaun, după care se aşază înapoi la birou — Cu ce vă pot ajuta? — Am informaţii despre o crimă, spune Erica În timp ce vorbeşte, şeriful o ascultă cu atenţie Erica vede cum expresia de pe chipul lui devine mai serioasă Până la urmă, după ce i-a spus totul – aventura, sarcina, privirea pe care i-a aruncat-o Patrick, prima de asigurare –, aşteaptă să-i vadă reacţia Şi-a spus bine povestea Şi are încredere că acţiunile ei de după aceea – faptul că a stat departe de Patrick, că a dat copilul spre adopţie, că a venit acum – îl vor convinge că nu a avut nimic de-a face cu toată povestea Doar conştiinţa o împinge să mărturisească acum — Este o acuzaţie gravă, spune gânditor şeriful, sprijinindu-se de spătarul scaunului O cercetează o clipă — Cazul ăsta e de dinainte să vin eu aici, adaugă el în cele din urmă Staţi să aduc dosarul Iese din birou, iar Erica îl aude vorbind cu cineva pe coridor Şeriful se întoarce şi se aşază şi, curând după aceea, cineva îi lasă un dosar pe birou şi iese Răsfoieşte în tăcere dosarul care pare subţirel, în timp ce Erica priveşte Ştie şi ea că nu e mare lucru în el — Se pare că nu s-a făcut o anchetă amplă, spune el, reluându-i gândurile Ridică privirea spre ea, meditativ — Lăsaţi-mă să mă ocup eu, adaugă • După ce pleacă Erica, şeriful Bastedo se uită din nou la dosar Observă numele coronerului, George Yancik Yancik era coroner în comitatul Grant de aproape 20 de ani Se părea că Yancik şi fostul şerif, Michael Bewdly, fuseseră de acord rapid că era vorba doar de un accident tragic La prima vedere, categoric asta părea să fi fost Însă lui Bastedo i s-a trezit curiozitatea, femeia care tocmai a plecat i se păruse convingătoare Vorbise clar şi elocvent, iar ceea ce spusese părea adevărat Însă mai este şi altceva în afară de ce spune ea? În mod cert păruse un accident la vremea aceea Pe de altă parte dacă fusese crimă, autorul scăpase basma curată Crima perfectă Dacă trebuia să scapi de nevasta şi copilul tău nenăscut, asta era o cale simplă Genial de-a dreptul Ridică receptorul şi-l sună pe George Yancik Când răspunde, Bastedo îl întreabă: — Te superi dacă-ţi fac o vizită? — Sigur că nu, când? — Acum, răspunde Bastedo Vin imediat Închide telefonul, ia dosarul, iese şi se urcă în camioneta negru cu alb, pe a cărei portieră e inscripţionat cuvântul ŞERIF, după care străbate distanţa nu prea mare până la biroul coronerului Când ajunge, îl întâmpină Yancik şi merg împreună în birou — Despre ce-i vorba? îl întreabă Yancik după ce se aşază Bastedo pune dosarul subţire pe birou — Cazul ăsta Acum nouă ani şi jumătate O femeie a murit intoxicată cu monoxid de carbon în timp ce stătea în maşină cu motorul pornit, pe strada Dupont, iar soţul dădea cu lopata un troian de zăpadă Femeia era însărcinată în opt luni Yancik îi aruncă o privire pătrunzătoare — Da, îmi aduc aminte A fost tragic — Am câteva întrebări — În regulă, răspunde Yancik, dar a fost un caz foarte clar — Spune-mi ce-ţi aduci aminte Coronerul se lasă pe spate în scaun — Era un viscol puternic Căderi de zăpadă record – toată lumea dădea zăpada Treceau plugurile Dacă-mi aduc bine aminte, plecau într-o excursie şi soţia aştepta în maşină, cu motorul pornit A adormit Şi gata Autopsia a confirmat că a murit intoxicată cu monoxid de carbon Foarte simplu — Şi soţul? Nu pare să-l fi anchetat nimeni cu de-amănuntul Privirea lui Yancik devine alertă, iar el se apleacă puţin peste birou — L-a interogat şeriful Bewdly şi am vorbit după aia Am considerat, pornind de la ce aveam în faţa ochilor, că moartea a fost accidentală Se lasă din nou pe scaun şi întreabă: — De ce? Bastedo îi povesteşte despre noile informaţii În timp ce vorbeşte, vede cum coronerului i se umbreşte fruntea — N-am ştiut nimic din toate astea la vremea aia De ce n-a spus nimic atunci femeia asta? — Spune că i-a fost teamă să nu fie implicată, răspunde Bastedo şi că acum vrea să facă ce trebuie În orice caz, acum ştim Întrebarea este ce facem? Yancik se sprijină de spătarul scaunului, gândindu-se la caz Se simte stânjenit Ceea ce tocmai i-a spus şeriful e tulburător Dacă e adevărat ce spune femeia asta – dacă avea o aventură cu soţul, dacă el i-a spus că vrea să renunţe la căsnicie, dacă au existat bani de asigurare –, atunci chiar trebuie să mai arunce o privire Doar ca să se fie sigur Nu o să arate bine dacă revine la dosar, de parcă nu şi-ar fi făcut bine treaba de prima dată Au fost o grămadă de critici în ultima vreme, despre faptul că în Colorado coronerii sunt funcţionari aleşi Colorado e unul dintre cele doar 16 state americane care încă îşi mai aleg coronerii, celelalte trecând la un sistem cu legişti calificaţi Asta o să toarne gaz pe foc şi o să atragă şi mai mult atenţia E sarcina coronerului să investigheze decesele, să determine cauza morţii şi modul în care s-a produs decesul – fie că e vorba de cauze naturale, sinucidere, accident sau omucidere Lumea o să se plângă că nu e calificat pentru postul pe care-l ocupă Presa o să-l hărţuiască Se simte puţin revoltat S-a bazat pe faptul că biroul şerifului va ancheta cum trebuie Autopsia în sine a fost realizată de un patolog legist calificat Atunci nu dispunea de toate informaţiile astea, ca să-l ajute să determine cauza decesului Acum e un şerif nou, care stă în faţa lui şi căruia nu-i e teamă de greşelile din trecut – el nu era aici Probabil că o să vrea să le îndrepte, să-şi facă un nume Yancik trebuie să i-o ia înainte Ştie că şeriful poate începe propria investigaţie, însă şi coronerul poate hotărî să convoace o audiere, chiar şi la atâţia ani după deces Poate chema martori, poate cerceta dovezi — Poate că ar trebui să convoc o audiere, spune el — Cred că e o idee bună, răspunde şeriful Să asculţi ce au de spus oamenii sub jurământ Capitolul 31 Erica rezervase o cameră la un hotel din centrul Denverului pentru noaptea aceea După vizita la şeriful din Creemore, se întoarce în Denver şi se cazează E obosită după ziua lungă pe drum, după tura de noapte, dar mai e ceva ce trebuie să facă înainte să se întoarcă dimineaţă la New York Nu sentimentalismul o trimite în Washington Park, una dintre cele mai frumoase zone rezidenţiale din Denver Aici stau familiile cu bani Erica îşi parchează maşina peste drum de o casă de cărămidă frumos reamenajată Ştie casa, deşi nu a fost niciodată înăuntru Când şi-a dat copilul spre adopţie, familia Manning stătea în altă parte, într-o casă nu la fel de impresionantă ca asta, într-un cartier mai puţin înstărit I-a urmărit în decursul timpului; s-au mutat în casa asta când Devin abia învăţa să meargă E evident că s-au descurcat bine, iar Erica se bucură Rămâne în maşina ei închiriată şi aşteaptă A luat o decapotabilă dintr-un anumit motiv; din fericire, e o zi plăcută şi a deschis decapotabila Nu pare să fie nimeni acasă – nu e nicio maşină pe alee –, dar e aproape ora cinei şi speră să vadă curând pe cineva După aproape o oră, pe alee trage un SUV alb strălucitor O priveşte pe Cheryl Manning coborând de pe locul şoferului, în timp ce Devin sare pe uşa pasagerului şi porneşte în fugă spre uşa din faţă Nu băiatul îi atrage atenţia Ericăi; abia dacă-i aruncă o privire în trecere Nu, o fixează cu privirea pe Cheryl, dorindu-şi să o facă să se uite la ea Şi e răsplătită – Cheryl aruncă o privire spre stradă când închide uşa şi încremeneşte Se holbează la Erica, în decapotabila deschisă Se uită bine, în timp ce Devin îi strigă nerăbdător să se grăbească Erica îi face lui Cheryl un semn nonşalant cu mâna, porneşte motorul şi pleacă • Cheryl simte că nu poate respira De data asta nu există nicio îndoială Era Erica Voss, mama biologică a lui Devin Stând în faţa casei lor, dorindu-şi să fie văzută — Mamă, strigă din nou Devin, părând frustrat — Vin acum, îi răspunde ea, aşa de agitată, încât a scăpat cheile pe fundul genţii sale mari şi trebuie să le caute din nou, în timp ce se îndreaptă spre uşă Le găseşte în cele din urmă şi bagă cheia în broască Are mâini nesigure — Ţi-e bine? o întreabă fiul ei, privind-o curios — Sunt în regulă, răspunde ea zâmbindu-i — Arăţi ciudat Cheryl se întoarce şi porneşte spre bucătărie — Să comandăm pizza astă-seară? întreabă cu veselie prefăcută Tati o să întârzie — Sigur Devin se duce sus, în camera lui, lăsând-o singură în bucătărie, cu gândurile ei tulburătoare Cheryl se lasă să se prăbuşească pe unul dintre scaunele din bucătărie Inima îi bate cu furie Deci nu s-a înşelat Probabil că Erica era femeia pe care a văzut-o acum nu mult timp în parc, cu o cameră foto de gât Gary a crezut că îşi imaginase ea şi încercase să o calmeze De ce? Ce caută aici, după atâta vreme? Primul gând e că Erica are nevoie de bani O să apară curând, aşa cum a făcut şi înainte, punându-i într-o poziţie neplăcută şi dându-le de ales Ce o să fie de data asta? Şi ce o să facă ei? Lui Gary nu o să-i placă, absolut deloc Dar, pe bune, ce le poate face Erica? A renunţat deja la orice drept legal asupra lui Devin Apoi gândurile îi devin mai negre Şi dacă nu vrea bani? Dacă vrea un rol mai important în viaţa lui Devin? Au o adopţie deschisă; Erica a renunţat la toate drepturile părinteşti şi apoi a spus că nu-şi doreşte niciun fel de contact Dar dacă s-a răzgândit în privinţa contactului? Ştie cine sunt ei şi unde stau Iar ei nici măcar nu i-au spus încă lui Devin că a fost adoptat Devin înseamnă totul pentru ea şi pentru Gary Nu o pot lăsa pe Erica să se bage Cheryl se ridică şi îşi toarnă un pahar de vin alb Ceva mai târziu, după ce Devin s-a dus la culcare şi Gary s-a întors în cele din urmă de la cina de afaceri la care fusese, Cheryl îl duce în camera TV de la subsol şi se descarcă, spunându-i despre toate temerile — Îţi spun că ea era! — Vorbeşte mai încet, îi spune soţul ei în şoaptă — Nu cred că ne poate auzi aici, răspunde Cheryl pe un ton mai firesc — Nu-i bine, zice Gary, părând îngrijorat N-am încredere în ea N-am avut niciodată * Gary Manning a avut succes din plin, pe de o parte pentru că e inteligent şi muncitor şi, pe de altă parte, pentru că poate fi de-a dreptul nemilos când e nevoie să fie Nu i-a plăcut când această Erica Voss a venit la ei acasă şi le-a spus să-i dea 100 000 de dolari, pentru că altfel nu le dă copilul Ar fi putut spune agenţiei ce făcea – dar atunci Erica nu le-ar mai fi dat copilul Dacă ar fi fost doar el, poate că i-ar fi spus tipei să dispară Voia copilul; pe de altă parte, nu-i plăcea să profite cineva de el Dar aruncase o privire spre soţia lui, îşi adusese aminte prin ce trecuse până atunci, anii de frustrări, aşteptările şi durerea – nu se punea problema, fusese totul mult mai greu pentru ea decât pentru el –, şi cedase, pur şi simplu, oferindu-se să-i scrie un cec femeii Fusese mult mai îngrijorat decât îşi permisese să recunoască, gândindu-se că Erica ar fi putut rupe înţelegerea după ce primea banii Nu-i plăcuse că-i obligase să încalce legea – ei nu ar fi avut cale de atac dacă ea i-ar fi înşelat Dar o făcuse pentru Cheryl Şi acum Dumnezeule, Devin e un copil aşa de grozav şi amândoi îl iubesc la nebunie Devin e cel mai bun lucru de care au avut parte vreodată Aşa că nu regretase niciodată, nicio clipă Devin e al lor, a fost sortit să fie al lor şi va fi întotdeauna al lor Aşa că Gary nu ştie ce crede femeia asta că o să facă Nu are niciun drept legal asupra fiului lor Iar el nu crede că Erica dă doi bani pe copil, pentru că altfel ar mai fi apărut până acum Încearcă să-i spună lui Cheryl că nu are de ce să-şi facă griji; pe Erica nu o interesează băiatul ei Dar Gary e cât se poate de îngrijorat Capitolul 32 Când vine acasă de la serviciu, Patrick o găseşte pe Stephanie plimbându-se de colo până colo prin sufragerie Are părul răvăşit şi pare mai tulburată decât a văzut-o el vreodată — A fost Erica pe-aici? o întreabă brusc, cu o senzaţie de greaţă Stephanie se uită la el, cu ochii puţin măriţi — Nu De ce? — Pari tulburată, îndrăzneşte el — Sigur că sunt tulburată! — Ai ieşit măcar un pic azi? o întreabă Patrick, privind în jur la casa în dezordine, la cana de cafea de pe podea şi la fetiţele agitate, care miros ca şi cum ar trebui schimbate Stephanie clatină din cap — Nu Nu vreau să dau peste ea Nu mai ies din casă, pentru că s-ar putea să fie ea pe-afară Patrick îşi simte inima grea E numai vina lui Soţia lui suferă îngrozitor, nu din vina ei, ci a lui Cadoul pentru gemene lăsat de Erica la uşa lor a dărâmat-o — Stephanie, trebuie să te linişteşti — Cum aş putea să mă liniştesc? întreabă ea ridicând tonul Fosta ta iubită s-ar putea să fie o psihopată, încearcă să ne distrugă Nu pot să ies din casă pentru că s-ar putea să mă pândească! Sunt prizonieră în casa mea, fir-ar să fie! Se uită înnebunită la el; Patrick nu a mai văzut-o niciodată aşa Soţia lui îşi pierde complet controlul — Scumpo, trebuie să dormi puţin, îi spune el, cu glas tremurat — Da, am nevoie de somn, îl aprobă ea Dar somnul n-o să facă toate astea să dispară, nu? Patrick o priveşte alarmat Are nevoie ca ea să fie de partea lui Nu se poate descurca singur — Patrick, de ce te-ai însurat cu mine? îl întreabă ea brusc — Poftim? Ce vrei să spui? Stephanie repetă înlăcrimată, cu glas chinuit: — De ce te-ai însurat cu mine? — Pentru că te iubesc M-am îndrăgostit de tine în clipa în care te-am văzut, ştii doar! Asta asta e eşti doar extenuată, Steph, nu gândeşti limpede Gemenele încep să plângă, iar hărmălaia devine curând copleşitoare Complet atipic, Stephanie îşi pune mâinile peste urechi, ca şi cum nu mai putea suporta, iar lacrimile îi curg pe faţă Patrick e îngrozit, cu totul pierdut o clipă Nu ştie ce o să facă dacă ea nu poate face faţă Nu se poate descurca singur cu copiii Nu se poate descurca de unul singur cu toate astea Se apropie de ea şi încearcă să o ia în braţe, dar ea îl împinge şi se trage de lângă el — Erica mi-a spus ceva când a venit aici Însă Stephanie se opreşte, de parcă s-ar controla — Ce? Ce-a spus? ţipă Patrick — A spus aşa: dacă ai făcut-o o dată, poţi s-o faci din nou Patrick simte un val imens de furie urcându-i în piept Javra aia! Javra aia băgăcioasă şi mincinoasă Cum îndrăzneşte să-i spună minciuni lui Stephanie şi să o facă pe soţia lui să se îndoiască de el? Înghite în sec, aproape înecându-se de furie — Stephanie! N-am omorât-o intenţionat pe Lindsey Trebuie că ştii şi tu Stephanie se uită ţintă la el, părând pe punctul de a se prăbuşi — Nu poţi să crezi nimic din ce spune Erica — Ştiu, răspunde ea, prăbuşindu-se pe canapea şi acoperindu-şi faţa cu mâinile • Ceva mai târziu, în cursul serii, în timp ce Stephanie se plimbă cu o Emma plângăcioasă în braţe, iar Patrick o duce pe Jackie pe altă orbită, cu grijă să nu li se întretaie drumurile, se gândeşte la ce-şi spuseseră mai devreme Ea îi aruncase un: De ce te-ai însurat cu mine? Dar ce nu avusese curaj să spună fusese: Te-ai însurat cu mine pentru bani? Pentru că există un subiect despre care nu vorbeşte nimeni – un lucru pe care niciunul dintre ei nu a fost dispus să-l recunoască Cu doar trei luni în urmă, Stephanie a devenit singurul administrator al fondului pe care i l-au lăsat părinţii ei când au murit amândoi într-un accident de maşină, în adolescenţa ei Îi lăsaseră toţi banii singurului lor copil, iar ea primise totul – în valoare de peste două milioane de dolari – când împlinise 30 de ani Fără nicio condiţie Asta o frământa, pe lângă toate celelalte Erica plantase sâmburele îndoielii, care germinase Patrick încasase banii pe asigurarea primei lui soţii Bineînţeles, asta, în sine, nu înseamnă nimic Dar acum, cu toate aceste dezvăluiri nedorite E aşa de obosită, că se simte ameţită; se clatină pe picioare Se simte grasă şi şleampătă şi neatrăgătoare, plină de îndoieli legate de ea O mamă care nu reuşeşte nici să-şi adoarmă copiii, de parcă cu ea ar fi ceva în neregulă Nu e sigură de nimic Credea că Patrick o iubeşte Dar e posibil să se fi însurat cu ea din cauza moştenirii? Nu au contract prenupţial Amândurora li s-a părut o idee caraghioasă – la urma urmelor, erau aşa de îndrăgostiţi! Dar sunt o grămadă de bani Dacă ea moare, conform testamentelor pe care şi le-au făcut amândoi după ce s-au căsătorit, Patrick primeşte totul Şi mai e şi asigurarea de viaţă un milion de dolari În aceste ceasuri întunecate, încordate, fără speranţă, toate astea o pun pe gânduri • Trec în linişte câteva zile, iar Stephanie începe să spere că Erica a renunţat până la urmă Nu au mai avut nicio veste de la ea de când le-a lăsat „darul” nedorit pentru gemene Poate că o să fie totul bine Stephanie e acasă; aude o bătaie în uşă Se uită pe fereastra sufrageriei ca să vadă cine e Îi e teamă că ar putea fi Erica, tocmai când se gândea că poate a ieşit din vieţile lor E poştaşul Deschide uşa, iar el îi întinde o scrisoare recomandată — Semnaţi aici, vă rog! Stephanie semnează şi ia scrisoarea Închide uşa şi vede pe plic că e de la biroul coronerului din comitatul Grant, Colorado Se sprijină de uşă şi se lasă să alunece pe podea, simţind din nou un nod în capul pieptului Respiră adânc de câteva ori, cu ochii închişi, dar senzaţia nu dispare Până la urmă, coboară privirea spre plicul care tremură în mâinile ei Îi e adresat lui Patrick, dar îl deschide Privirea i se înceţoşează, însă se străduieşte să şi-o limpezească O să aibă loc o investigaţie privind moartea lui Lindsey Kilgour • — Futu-i! spune Patrick când vine acasă şi vede scrisoarea Citeşte totul până la capăt, înjurând pe parcurs şi apoi aruncă scrisoarea pe masa din bucătărie — Nu pot să cred că face asta! Gemenele încep să plângă, tare şi insistent Patrick nu le bagă în seamă — E e al naibii de scandalos! Închide ochii şi expiră profund Se simte extenuat dintr-odată, de parcă ar duce pe umeri povara întregii lumi Nu mai poate păstra tăcerea — O să trebuiască să-i spun lui Niall Nu-i pot ascunde investigaţia O să trebuiască să-mi iau liber şi probabil că o să apară la ştiri Deschide ochii obosiţi şi vede chipul înspăimântat al soţiei lui Patrick adaugă înverşunat: — Mă întreb cum o să se simtă când o să-şi dea seama cu ce fel de femeie se culcă — Când îi spui? Patrick îşi trece agitat mâna prin păr — Mâine, la sfârşitul programului • A doua zi, Niall stă la birou, mult după ce au plecat toţi ceilalţi, copleşit de şoc şi neîncredere Îi e teamă să dea ochii cu nevastă-sa Va trebui să-i spună Ştia că se petrece ceva cu Patrick – nu doar colicile gemenelor Avea dreptate Patrick era şantajat, chiar de femeia cu care se culca Niall Şi acum trebuie să-i spună lui Nancy, povestea o să ajungă la ştiri, iar firma lor o să sufere o lovitură Şi Nancy încă nu s-a hotărât dacă o să divorţeze de el Patrick nu ştie că Niall s-a culcat cu Erica, iar Niall o să lase lucrurile aşa E îngrozit de minciunile pe care zice Patrick că le spune Erica despre el Erica e o şantajistă – poate că e bine că Nancy a descoperit pe cont propriu aventura lor, înainte să apuce Erica să-i ceară lui bani ca să-şi ţină gura Toată povestea îl face să se simtă foarte stânjenit Patrick şi Erica se cunoşteau şi s-au prefăcut că nu se ştiu Iar el habar nu avusese Niall pleacă acasă cu maşina şi, când ajunge, intră O găseşte pe Nancy în bucătărie, făcând curat Se întoarce şi, pentru prima dată în ultimele zile, chiar are un zâmbet pe chip până îl vede pe Niall — Ce s-a întâmplat? îl întreabă repede — Trebuie să stăm de vorbă, răspunde el şi se aşază greoi la masa din bucătărie Nancy vine lângă el, cu o privire alarmată — Am primit nişte veşti îngrozitoare azi, spune Niall Îi povesteşte amănunţit despre investigaţia iminentă, că o femeie a încercat să-l şantajeze pe Patrick, inventând minciuni şi acuzându-l că şi-a ucis prima nevastă, deşi decesul fusese în mod clar un accident — O, Doamne, şopteşte Nancy afectată Sigur că n-a omorât-o el Acum a făcut ce trebuie când a înfruntat-o Îşi duce mâna la gură — Biata Stephanie! Niall încuviinţează — Spune minciuni îngrozitoare dar dacă o s-o creadă pe ea şi nu pe el? — N-o să se întâmple asta sigur că n-o să se întâmple Niall clatină din cap şi-i ia mâna — Scumpo, e ceva ce trebuie să ştii Simte cum i se scurge culoarea din obraji, se simte ameţit, ca şi cum i s-ar face rău Nancy îl priveşte cu atenţie — Ce e? Niall, mă sperii! — Femeia care-l acuză e Erica Voss • Nancy se uită la soţul ei, rămânând fără cuvinte Nu reuşeşte să priceapă ce îi spune el Are nevoie de câteva secunde ca să priceapă Dar trebuie să fie adevărat, pentru că Niall arată groaznic — Cum e posibil? întreabă ea prosteşte — N-am ştiut nimic, Nancy, insistă Niall N-am avut nicio idee de nimic din toate astea! Dacă aş fi ştiut ce fel de femeie este, aş fi stat la un milion de kilometri de ea! Nancy îşi aduce aminte atunci de confruntarea cu Erica din apartamentul acesteia, senzaţia ei că femeia nu era o gâsculiţă, ca Anne O’Dowd Nu, era cu totul altfel Nancy e cuprinsă brusc de o spaimă îngrozitoare, copleşitoare, care alungă orice altceva Îi şopteşte soţului ei: — Crezi că ştie? Spaima e uriaşă – o vede reflectată în ochii lui şi ştie că a ajuns deja şi el la aceeaşi idee înspăimântătoare — Nu N-are cum Cum ar putea? răspunde el Dar pare înlemnit de groază Capitolul 33 După şase săptămâni Cheryl şi Gary începuseră să se relaxeze puţin Nu o mai văzuseră pe Erica de câteva săptămâni, de când o găsise Cheryl stând într-o decapotabilă în faţa casei lor Poate că nu o s-o mai vadă niciodată; aşa sperau amândoi În aceste ultime câteva săptămâni, Cheryl începuse să observe schimbări subtile la Devin – schimbări de dispoziţie, o preocupare de sine cu care nu era învăţată Copiii trec prin diverse faze, asta ştie toată lumea Dar ea urmăreşte cu atenţie lucrurile Îşi ia ziarul şi cafeaua în sufragerie Gary s-a dus la serviciu, iar Devin a plecat deja la şcoală Vede un articol pe prima pagină a ziarului din Denver: AUDIERE ASTĂZI PRIVIND MOARTEA UNEI FEMEI ÎNSĂRCINATE ÎNTR-O MAŞINĂ ÎNZĂPEZITĂ Citeşte cu interes articolul Îşi aduce aminte povestea iniţială; fusese în toate ziarele din Denver Îi atrăsese atenţia pentru că femeia care murise era însărcinată Era foarte trist Acum e surprinsă să vadă că există nişte semne de întrebare, că s-ar putea să nu fi fost un accident până la urmă Îngrozitor, îşi zice Va trebui să se uite la ştiri la ora 6 şi să afle detaliile • Patrick poartă un costum bleumarin bine croit, cămaşă albă şi o cravată albastră sobră A fost sfătuit de avocat în legătură cu ţinuta şi cu toate celelalte Stă în taxiul oprit în faţa tribunalului local din Creemore, Colorado, ferindu-se prudent de reporterii care stau în apropiere, aşteptându-l A venit momentul Aerul e răcoros acum; e jumătatea lui octombrie, iar la munte e întotdeauna mai răcoare A ajuns aseară, împreună cu Stephanie, pentru o audiere care ar urma să dureze o zi Gemenele au rămas în Aylesford, cu Hanna, prietena lui Stephanie E ciudat să fie din nou aici, în Creemore Au fost câteva săptămâni de coşmar Notificarea privind audierea convocată de coroner, întâlnirea cu avocatul din Denver, grijile lui pentru Stephanie Gemenele au scăpat în cele din urmă, destul de brusc, de colici – singurul lucru bun care s-a întâmplat în ultimele câteva săptămâni de rahat Acum adorm fără prea mare agitaţie în jur de ora 22:00 şi dorm până pe la 6 Ţipetele şi plânsetele au încetat fără avertisment, exact cum spusese doctoriţa că o să se întâmple Nu le venea să creadă, tot aşteptau să se termine cu liniştea Dar nu a fost binecuvântarea la care sperau, pentru că Stephanie pare să-şi fi pierdut obişnuinţa de a dormi Acum e chinuită de insomnie, totul, fără îndoială, din cauza lui Stă întinsă în pat privind în întuneric sau se învârte prin casă în toiul nopţii ca o Lady Macbeth torturată Pare sleită, cu părul care-i ajunge până la umeri pleoştit, pielea palidă şi ochii umflaţi Nu se mai machiază, doar azi a făcut un efort s-o facă Avocatul lui a insistat că aparenţele sunt foarte importante în astfel de momente – trebuie să arate că e odihnită, încrezătoare şi îşi susţine soţul Nu arată niciunul dintre lucrurile astea, îşi spune el, aruncându-i o privire piezişă Patrick nu voise să vină şi ea Se gândise că ar fi prea mult pentru ea şi că ar trebui să rămână acasă cu gemenele Însă avocatul considerase că e important să fie aici Şi şi ea voise să vină De fapt, insistase Patrick îşi doreşte cu disperare să se termine toate – juriul să constate rapid că moartea a fost accidentală, ca să poată să meargă acasă şi să lase totul în urmă Stephanie o să înceapă în sfârşit să doarmă din nou, o să-şi recapete echilibrul şi lucrurile o să revină la normal Iar Erica nu o să-i mai poată atinge Au stat prea mult în taxi, iar acum reporterii se înghesuie în jurul maşinii Stephanie îl priveşte încordată — O să fie-n regulă, Stephanie, spune el După ziua de azi, o să se termine Întinde mâna şi-i dă după ureche o şuviţă de păr, apoi o sărută pe obraz Stephanie încuviinţează şi se întoarce ca să-şi deschidă centura Coboară din taxi şi pornesc pe jos Îi urmează echipe de televiziune şi reporteri cu microfoane mari Bineînţeles E marea ştire în orăşelul ăsta – şi în Denver şi chiar în tot statul A văzut ziarul dimineaţă, la micul dejun: AUDIERE ASTĂZI PRIVIND MOARTEA UNEI FEMEI ÎNSĂRCINATE ÎNTR-O MAŞINĂ ÎNZĂPEZITĂ Citise tot articolul şi apoi îi dăduse ziarul soţiei sale Nu scria nimic ce să nu fi ştiut deja; în articol nu era nimic despre Erica şi ce ar fi putut spune ea Ziariştii le puneau întrebări, strigând: Chiar a fost un accident? Domnule Kilgour, v-aţi ucis intenţionat soţia? De ce pun asemenea întrebări, se gândeşte Patrick înverşunat, înaintând cu paşi mari şi ţinând-o pe Stephanie de mână, chiar se aşteaptă să le răspundă? Ştiţi ce dovezi noi au fost descoperite? Aveţi ceva de spus în apărarea dumneavoastră? Stephanie se împiedică de două ori, strângându-l de braţ ca să se sprijine Patrick o ajută să urce treptele şi să intre Au reuşit cumva să ajungă, fără să apostrofeze pe nimeni Este o încăpere modernă, cu un podium în faţă, cu o boxă a martorilor şi mese lungi pentru avocaţi Ar trebui să fie un act de procedură neconflictuală, o misiune de stabilire a faptelor, însă lui Patrick nu i se pare aşa Privirea îi trece peste boxa juriului, unde nu se află nimeni acum Se înfioară fără să vrea Audierea coronerului are loc cu uşile deschise, publicul şi media putând să asiste Şi au profitat; sala e aproape plină Presa e nerăbdătoare să audă detalii obscene despre cum s-ar putea să-şi fi ucis el deliberat soţia şi copilul nenăscut Ce o să le mai placă, îşi spune Patrick, tot mai înverşunat Se aşază pe primul rând de scaune, Stephanie stând ţeapănă lângă el Şeriful care l-a interogat după accident şi coronerul vor fi chemaţi ca martori Vor fi chemaţi şi el şi Erica Nu ar trebui să fie nicio surpriză Îi aruncă o privire lui Stephanie, încordată lângă el Trece nervos cu privirea peste sala de judecată Apoi, dintr-odată, îl vede pe şeriful Michael Bewdly Patrick aproape că nu-l recunoaşte, pentru că nu e în uniformă Acum poartă haine civile – nu mai e şeriful din comitatul Grant Avocatul lui Patrick, Robert Lange, i-a spus că fostul şerif va spune probabil ferm că au ajuns la concluzia corectă Apoi îl vede pe şeriful în funcţie – îl trădează uniforma – venind şi aşezându-se în cealaltă parte a sălii Va fi prezent la audierea coronerului ca să asculte mărturiile, l-a avertizat Lange, în caz că, după ce este anunţat verdictul juriului, trebuie să decidă dacă e cazul să continue cu o altă investigaţie sau să formuleze acuzaţii penale Patrick se uită la şerif şi înghite în sec, apoi se întoarce, cercetând din priviri sala O recunoaşte pe Lauren, sora lui Lindsey, stând mai în spate, de parcă nu ar vrea să ştie nimeni că e aici Apoi un alt chip pe care îl recunoaşte, deşi bărbatul e ceva mai în vârstă E coronerul, George Yancik Era acolo în ziua aceea, aplecat în zăpadă peste trupul lui Lindsey, cercetând maşina troienită Dar Erica îl îngrijorează E cuvântul ei împotriva cuvântului lui Unde e? Aude o mică agitaţie în spate şi se întoarce să se uite Ea e, de parcă ar fi invocat-o în vreun fel E îmbrăcată într-un costum sobru gri-închis, are părul strâns şi un minimum de machiaj Arată profesional, iar Patrick simte un fior pe şira spinării Îi e teamă că o să fie văzută mai bine decât el – de asta i-a fost teamă tot timpul că o să fie crezută ea şi nu el O simte pe Stephanie încordându-se când Erica se aşază pe rândul din faţă în cealaltă parte a sălii, fără să se uite la niciunul dintre ei Atunci vine Lange şi se apleacă spre Patrick — Sunteţi bine? Îi aruncă o privire rapidă lui Stephanie, ca şi cum ar fi îngrijorat de cum rezistă ea Patrick încuviinţează — Suntem în regulă — Bine, începem imediat Lange se îndepărtează şi se aşază la masa avocatului După câteva clipe intră cei şase juraţi şi se aşază la locurile lor, cu agitaţie minimă Patrick, neliniştit, îi priveşte Aceşti şase oameni îi pot hotărî cursul vieţii Ideea îl înspăimântă Nu s-a considerat niciodată un laş, dar în clipa asta îi e frică Simte cum îşi încleştează fălcile şi se străduieşte să se relaxeze când intră şi judecătorul, pe o uşă laterală şi îşi ocupă locul pe podium Juraţii depun jurământul Coronerul e reprezentat de o avocată pe care o cheamă Susan Spellman Patrick a optat să fie reprezentat de avocatul său Încep Judecătorul adresează curţii declaraţiile de deschidere Apoi avocatul coronerului se adresează juriului şi cheamă primul martor Patrick ştie că, pe măsură ce vor fi chemaţi martorii, Lange va avea ocazia să le pună întrebări relevante şi să-i supună unui interogatoriu încrucişat Avocatul coronerului îl cheamă primul pe coronerul George Yancik Capitolul 34 Yancik se îndreaptă cu pas grăbit spre boxa martorilor Când se aşază, Patrick observă că pare puţin agitat când depune jurământul Nu asta îşi doresc ei Nu vor să fie în defensivă Îl agită şi pe Patrick După ce se identifică, avocatul îl întreabă: — În calitate de coroner al comitatului Grant, v-aţi aflat pe strada Dupont nr 712, în Creemore, în dimineaţa de 10 ianuarie 2009? — Da — Povestiţi-ne despre dimineaţa aceea şi ce aţi găsit acolo Coronerul spune, vorbind repezit: — La 8:29 a fost făcut un apel la 911 Am fost informat despre moartea subită a unei femei şi m-am îndreptat imediat spre adresă Când am ajuns, o femeie fusese scoasă dintr-un vehicul şi era întinsă pe zăpadă, spune el, apoi îşi drege vocea Am observat culoarea intensă care indică intoxicaţia cu monoxid de carbon şi am declarat decesul la faţa locului — Puteţi să ne spuneţi ce aţi făcut după aceea? — Am discutat cu soţul femeii, Patrick Kilgour Era vădit tulburat L-am întrebat ce s-a întâmplat şi mi-a spus că soţia lui aştepta în maşină, cu motorul pornit, în timp ce el dădea zăpada la o parte Ninsese abundent timp de câteva zile Am examinat imediat vehiculul Era parcat în capătul unei fundături, aproape îngropat într-un nămete Ţeava de eşapament era înfundată cu zăpadă Pe această bază am stabilit că era cel mai probabil ca victima să fi murit intoxicată cu monoxid de carbon, însă am cerut o autopsie, ca să mă asigur — Şi cine a efectuat autopsia? — Am încheiat contractul cu unul dintre legiştii cu care colaborăm, Karen Soley — Aţi mai făcut şi alte investigaţii în cazul morţii lui Lindsey Kilgour? Yancik se foieşte stânjenit pe scaun — Păi, în calitate de coroner, este responsabilitatea mea să investighez decesele M-am ocupat de locul faptei, am cerut să fie ridicat cadavrul şi dus la autopsie Şeriful de-atunci, Mike Bewdly, l-a interogat pe soţ, Patrick Kilgour, la sediu, pentru că părea să fie singurul martor direct Şeriful mi-a spus după aceea despre discuţia lor — Şi autopsia ce a relevat? — Autopsia a confirmat că victima a murit în urma intoxicării cu monoxid de carbon — Şi a existat ceva în interogatoriul lui Patrick Kilgour, aşa cum vi l-a relatat şeriful, care să vă fi trezit vreo suspiciune în legătură cu modul în care s-a produs decesul? — Nu, deloc — Şi, pe baza observaţiilor dumneavoastră, a investigaţiei şi a autopsiei, ce concluzie aţi tras? — Am ajuns la concluzia că moartea fusese rezultatul unui accident — Mulţumesc Avocatul lui Patrick se ridică şi spune: — N-avem întrebări, onorată instanţă Coronerul pleacă din boxă şi se aşază la locul lui — Îl chem la bară pe Michael Bewdly, anunţă Susan Spellman Michael Bewdly se ridică şi înaintează greoi spre boxa martorilor Patrick îl priveşte cu atenţie — Eraţi şeriful comitatului Grant la momentul decesului lui Lindsey Kilgour, corect? întreabă avocata după ce martorul depune jurământul — Da — Spuneţi-ne ce s-a petrecut după ce a ajuns coronerul — Coronerul a ajuns şi a preluat locul faptei, aşa cum era regulamentar După aceea l-am escortat pe Patrick Kilgour la sediu, ca să discut cu el despre ce se întâmplase — Şi ce v-a spus? — Ne-a spus – mie şi anchetatorului meu de-atunci, Dan Abbott – că soţia lui se urcase în maşină ca să stea la căldură până termina el de dat zăpada la o parte A spus că nu ştia că ţeava de eşapament a maşinii era înfundată şi nu era conştient de riscul producerii unei asemenea situaţii, spune fostul şerif, după care îşi drege vocea şi adaugă: Se întâmplă în fiecare an în Statele Unite după o ninsoare abundentă oamenii nu sunt aşa de conştienţi pe cât ar trebui de astfel de situaţii — Aţi avut vreo bănuială că ar fi putut să fie un act deliberat? — Absolut niciuna — L-aţi întrebat dacă avea o poliţă de asigurare de viaţă pentru soţia lui? — Nu — L-aţi întrebat despre situaţia din căsnicia lui? — Nu — Mulţumesc Lange se ridică din nou şi spune: — De ce nu l-aţi întrebat pe Patrick Kilgour despre căsnicie sau despre o posibilă asigurare de viaţă? — Era era evident că fusese un accident tragic, aşa că nu am considerat că era necesar — Nu mai am întrebări, onorată instanţă, spune Lange şi se aşază Până acum, totul merge cum vor ei, bineînţeles Patrick nu are de ce să-şi facă griji până nu vine la bară Erica Încearcă să se relaxeze, dar ştie că urmează să apară şi ea şi îi e imposibil să fie relaxat — În continuare, aş vrea să-l chem pe Ken Dingwall, spune doamna Spellman După ce martorul depune jurământul, avocata îl întreabă: — Domnule Dingwall, aţi încheiat o poliţă de asigurare de viaţă pentru Lindsey Kilgour? — Da — Şi care au fost condiţiile în care a fost achiziţionată această poliţă? — Cei doi, Patrick şi Lindsey Kilgour, au venit la mine la birou în noiembrie 2008 Mi-au explicat că sunt proaspăt căsătoriţi – era evident că aşteptau un copil – şi voiau poliţe de asigurare pe viaţă pentru amândoi — Şi pentru ce sumă au fost încheiate aceste poliţe? — 100 000 de dolari fiecare, cu încă 100 000 de dolari pentru cazul decesului în urma unui accident Patrick aude un murmur de agitaţie străbătând sala Capitolul 35 Stephanie aude şoaptele şi simte cum se înfurie pe toţi cei din sala de judecată Toţi îşi doresc ca soţul ei să fie vinovat Doamna Spellman întreabă: — Este neobişnuit să existe o sumă suplimentară în cazul decesului în urma unui accident? Agentul de asigurări vorbeşte limpede şi sigur de sine — Nu, absolut deloc Majoritatea tinerilor riscă mai mult să moară în urma unui accident decât din cauze naturale Aşa încât noi încurajăm asigurarea pentru decese în urma accidentelor Din nou, Lange nu are întrebări suplimentare, iar martorul este trimis să-şi reia locul în sală Stephanie simte cum i se relaxează puţin umerii Până acum a mers bine Însă Erica nu a depus încă mărturie Ca şi cum i-ar fi citit cineva gândurile, este chemată la bară Erica Voss, iar Stephanie simte cum inima începe să-i bată nebuneşte O priveşte pe Erica mergând cu un calm vizibil spre boxa martorilor şi apoi îşi îndreaptă privirea spre juraţi – cum reacţionează la vederea ei? Totul se reduce la decizia lor: pe cine o să creadă – pe femeia asta sau pe soţul ei? — Doamnă Voss, spune Spellman, îl cunoaşteţi pe Patrick Kilgour? — Da — Puteţi, vă rog, să explicaţi natura relaţiei cu el? Erica încuviinţează — L-am cunoscut pe Patrick prin Lindsey, soţia lui Eram prietenă cu Lindsey În pofida acestui fapt – ezită şi apoi continuă –, am avut o aventură cu soţul ei, Patrick, în săptămânile de dinaintea morţii ei Sala este străbătută de un fior de interes sporit Pentru asta se află aici cu toţii, îşi spune Stephanie înverşunată Cel puţin asta se aflase; în ziar fusese pomenită o posibilă aventură Iar ea tocmai a confirmat-o — O aventură amoroasă? — Da — Era ceva ocazional sau consideraţi că era ceva serios? Erica pare să stea o clipă ca să se adune şi rosteşte limpede: — A fost serios Eram îndrăgostiţi Stephanie aude murmure şi câteva exclamaţii în sală Juraţii se uită cu mult interes la Erica Stephanie îi aruncă o privire soţului ei; are profilul nemişcat şi maxilarul încordat O ţintuieşte cu privirea pe Erica de parcă i-ar fi silă de ea — Cât de des vă întâlneaţi? — A început într-o seară, când câţiva dintre noi am ieşit împreună să bem ceva Lindsey se dusese acasă mai devreme Patrick şi cu mine ne-am îmbătat Am ajuns la mine în apartament, în pat După aceea am profitat de orice ocazie să fim împreună, dar nu era uşor, pentru că el era însurat, iar Lindsey voia ca el să stea acasă, spune Erica, apoi adaugă: Ne întâlneam în pauza de prânz în cursul săptămânii Soţia lui îi făcea pacheţel pentru la serviciu, dar el venea la mine acasă şi făceam dragoste Stephanie aude un murmur de dezaprobare trecând prin sala de judecată — Aţi discutat vreodată despre posibilitatea de a fi împreună, de a-i spune soţiei lui? — Da Patrick mi-a spus că n-o iubea şi că detesta să fie legat de ea Nu voia copilul în acel moment al vieţii Se certau mult Spunea că vrea să fie cu mine — Aţi făcut vreodată planuri concrete ca să fiţi împreună? Erica îşi muşcă buza — Nu chiar aşa de clar A spus că voia să se elibereze de ea Dar am crezut că vorbea despre divorţ, nu despre crimă Din nou exclamaţii în sală; judecătorul bate cu ciocănelul în masă şi toată lumea tace, fascinată de mărturia Ericăi — Spuneţi-ne ce s-a întâmplat pe 10 ianuarie 2009 — Am primit un telefon de la Greg Miller Era un prieten de la serviciu al lui Patrick Ieşeam cu toţii pe vremea aceea M-a sunat şi a zis că a avut loc un accident Am ajuns acolo cât de repede am putut — Aţi vorbit cu Patrick? — Nu Eram în stare de şoc Iar el era isteric, plângea Dar după aceea, când nu se uita nimeni, mi-a prins privirea şi privirea lui era triumfătoare — Triumfătoare? — Da Atunci am ştiut că a ucis-o intenţionat şi credea că o să scape basma curată Se opreşte, părând tulburată prima fisură în calmul pe care-l afişa — Cred că se aştepta să fiu bucuroasă Un alt murmur de şoc străbate sala — Aţi vorbit cu el după aceea? Erica clatină din cap — Nu atunci A încercat să stea de vorbă cu mine, dar l-am evitat M-am dus la înmormântare şi l-am evitat şi acolo Credeam că a omorât-o intenţionat, din cauza mea, dar îmi era prea frică să spun ceva Mi-era teamă că poliţia ar putea crede că eram implicată Mă simţeam vinovată credeam că a omorât-o ca să fie cu mine Nici măcar n-am mai putut să mă uit la el după aceea Ştiam ce făcuse, spune şi face o pauză, apoi adaugă: Iar atunci ştiam deja că sunt însărcinată cu copilul lui Consternare şi mai mare în sală Stephanie încearcă să evalueze dispoziţia juraţilor, dar nu-şi poate da seama ce cred, pentru că sorb fiecare cuvânt, fiecare gest al Ericăi Nu ştie dacă o cred sau nu pe Erica Povestea ei pare exagerată — Şi ce s-a întâmplat cu copilul? — L-am dat spre adopţie la naştere Nu ştiu unde se află — O ultimă întrebare Mai ştia cineva despre relaţie? Poate confirma cineva ce ne-aţi spus? Erica clatină din cap — N-am spus nimănui Am mărturisit acum, pentru că nu mai pot trăi aşa E datoria mea faţă de Lindsey să spun adevărul Şi vreau să ştie toată lumea ce a făcut el, pentru că mi-e teamă pentru actuala lui soţie Mi-e teamă că el ar putea-o face din nou În sală se aud exclamaţii De groază? Sau de neîncredere? — Mulţumesc, doamnă Voss Stephanie se uită agitată cum Lange se ridică pentru interogatoriul încrucişat Se îndreaptă încet spre boxa martorilor — Doamnă Voss Spuneţi că dumneavoastră şi Patrick Kilgour eraţi „îndrăgostiţi” Aveţi vreo dovadă în acest sens? — Păi, nu N-am spus nimănui şi nu ne-a văzut nimeni, pentru că trebuia să păstrăm secretul — Aşa e Deci avem numai cuvântul dumneavoastră Aveţi vreo dovadă privind întâlnirile dintre voi, de câte ori aţi făcut-o? — Am născut copilul lui, răspunde ea, puţin sfidătoare — Aţi născut un copil N-am stabilit încă dacă era al domnului Kilgour, nu-i aşa? Lange aşteaptă În cele din urmă, Erica răspunde: — Nu Dar eu ştiu că e al lui — În orice caz, un singur raport sexual poate determina o sarcină Aveţi vreo dovadă reală că v-aţi culcat cu el de mai multe ori? — Nu — Încă ceva Nu este adevărat că în august, anul trecut, l-aţi abordat pe Patrick Kilgour în Aylesford şi aţi încercat să-l şantajaţi? Nu l-aţi ameninţat că, dacă nu vă dă bani, o să-i spuneţi soţiei lui că aţi avut o aventură cu el şi că şi-a ucis deliberat prima soţie şi, când n-a mers, nu aţi ameninţat că veţi încerca să obţineţi redeschiderea anchetei asupra morţii lui Lindsey Kilgour? Stephanie îşi ţine răsuflarea Erica se uită la avocat, perfect calmă — Absolut deloc Asta v-a spus? De fapt, l-am abordat în Aylesford ca să-i spun că mă duc să spun adevărul la poliţia din Colorado Când i-am spus asta, a încercat să-mi dea bani Cash Am refuzat să-i iau şi i-am spus că nu pot fi cumpărată Stephanie simte că rămâne fără aer Îi vine să sară şi să strige: „Minte!” Dar e paralizată Se uită la chipul avocatului – era evident că nu anticipase aşa ceva şi că face tot ce poate ca să-şi revină Se aşteptase la o simplă negare Patrick s-a albit Capitolul 36 Nereuşind să zdruncine povestea Ericăi, Lange spune că nu mai are întrebări Judecătorul declară o scurtă pauză de prânz şi, când revin în sală, este rândul lui Patrick să vină la bară — Îl chem pe Patrick Kilgour, anunţă avocatul coronerului Stephanie îşi dă seama că e nervos Îi strânge mâna încurajator când se ridică, dar Patrick nici măcar nu se uită la ea Se duce şi se aşază în boxa martorilor de parcă s-ar îndrepta spre propria osândă Cel puţin aşa i se pare ei Stephanie se simte năucită Abia dacă a dormit azi-noapte, chinuită de insomnie, neobişnuită să fie despărţită de gemene, îngrijorată de ce avea să se întâmple azi Şi nu fusese în stare să mănânce mare lucru la micul dejun Acum e ameţită Erica tocmai a comis sperjur Stephanie încearcă să se concentreze pe ceea ce se petrece în faţa ei – e foarte important, dar ei îi pluteşte capul, iar nodul din piept a devenit insuportabil După ce Patrick depune jurământul, doamna Spellman îi spune: — Povestiţi-ne despre dimineaţa de 10 ianuarie 2009 Are o încredere în sine considerabilă, iar Stephanie e uşurată când îl vede — Ne pregăteam să plecăm la Grand Junction, în vizită la mama şi sora lui Lindsey Lindsey era nerăbdătoare să meargă Ninsese abundent, aşa că eu nu voiam să plecăm, dar ea a insistat Ne certaserăm puţin pe tema asta cu o seară înainte, dar îmi dădeam seama cât de important era pentru ea Ningea de joi noaptea şi lucrasem de-acasă vineri din cauza asta Sâmbătă dimineaţă, maşina era aproape îngropată în zăpadă Am ieşit s-o deszăpezesc şi am pornit motorul ca să-l încălzesc Ea a venit jos şi s-a urcat în maşină ca să aştepte I-am spus să stea în casă, dar nu mai avea răbdare să plecăm — Aţi observat că ţeava de eşapament era înfundată cu zăpadă? — Nu Nici nu mi-a trecut prin cap să mă uit Nu ştiam că poate determina acumularea de monoxid de carbon în maşină Mă învinovăţesc din cauza asta în fiecare zi — Aţi avut o aventură cu Erica Voss înainte de moartea soţiei dumneavoastră? îl întreabă Spellman Patrick trage aer în piept şi răspunde: — N-am avut o aventură cu ea M-am culcat cu ea fix de două ori O dată la ea în apartament, după ce băuserăm – atunci a fost prima dată Şi încă o dată când m-a chemat să vin la ea în pauza de prânz ca să repar ceva Am ajuns în pat împreună Am pus capăt după aceea — Deci contestaţi ce a spus Erica Voss — Contest categoric Am făcut sex întâmplător De două ori Asta-i tot Nu eram îndrăgostiţi Nu mi-a spus niciodată că ar avea vreun sentiment pentru mine Îmi iubeam soţia Am avut senzaţia că Erica m-a sedus de ambele daţi Aveam 23 de ani Nu sunt mândru că mi-am înşelat nevasta Am pus capăt relaţiei Rapid Nu voiam să pun în pericol ceea ce aveam cu Lindsey — Deci aveaţi o căsnicie reuşită? — Da, categoric — Vă certaţi? — Nu Oricum, sigur nu ne certam mult Ne înţelegeam bine — Aţi încercat să vorbiţi cu Erica după deces? — Nu Am evitat-o după ce am fost a doua oară la ea în apartament Am abordat-o la înmormântare – am încercat să vorbesc cu toată lumea, să le mulţumesc că au venit –, dar ea mi-a întors spatele Nu voiam să am deloc de-a face cu ea — Erica Voss v-a ameninţat vreodată şi v-a cerut bani în schimbul tăcerii? — Da, de câteva ori, în august, anul ăsta — I-aţi dat vreodată bani? — Nu — I-aţi oferit vreodată bani? — Nu — Mulţumesc Avocatul lui Patrick se ridică şi spune: — N-am întrebări, onorată instanţă Stephanie îşi priveşte soţul plecând din boxa martorilor S-a comportat bine A fost credibil, poate chiar uşor mai credibil decât Erica Însă Stephanie nu ştie ce cred juraţii Patrick se aşază lângă ea, iar ea îi prinde mâna şi i-o strânge cu putere O strânge şi el de mână — Onorată instanţă, o chem pe Karen Soley O femeie greoaie se îndreaptă spre boxa martorilor şi depune jurământul — Spuneţi, vă rog, cum vă numiţi şi ce calificare aveţi, spune Spellman — Mă numesc Karen Soley Sunt medic legist şi lucrez pentru comitatul Grant — Şi i-aţi făcut autopsia lui Lindsey Kilgour? — Da — Ce aţi constatat? — Am constatat că Lindsey murise ca urmare a unei intoxicaţii acute cu monoxid de carbon Copilul a murit în uter — A mai fost ceva de interes în cursul autopsiei? — Nu, absolut nimic Apoi Spellman spune: — Aş vrea să-l chem pe dr Joseph Chang Stephanie îl simte pe Patrick tresărind lângă ea Îi aruncă o privire, dar el priveşte înainte Se întreabă cine este celălalt doctor Nu are mult de aşteptat până află — Puteţi preciza ce calificare aveţi? — Sunt medic de urgenţe la spitalul Saint Brigid din Denver Lucrez acolo de peste 12 ani — Şi, în cursul activităţii dumneavoastră, aţi avut vreodată ocazia s-o vedeţi pe Lindsey Kilgour la camera de gardă a spitalului Saint Brigid? — Da, am văzut-o noaptea târziu – face o pauză şi-şi consultă notiţele –, pe 24 noiembrie 2008 Căzuse pe scări şi voia un control pentru copil La momentul acela, era însărcinată cam în şase luni şi jumătate — Căzuse pe scări? — Aşa a spus Din rândul publicului se aude un murmur — Şi aţi examinat-o? — Da Am făcut o ecografie şi am constatat că bebeluşul era nevătămat Însă ea, Lindsey, avea vânătăi proaspete, extinse, pe spate, precum şi vânătăi şi o contuzie pe ceafă, sub păr, răni care corespundeau unei căderi pe scări — Şi aţi avut vreo bănuială în legătură cu această căzătură? — A insistat că fusese un accident Nu exista niciun motiv, la vremea aceea, să nu o cred Capitolul 37 Stephanie se lasă în jos pe scaun Încearcă să respire, peste durerea tot mai intensă a unui atac de panică Nu vrea să vadă nimeni că e tulburată Patrick se uită stoic drept în faţă, însă ea îi sesizează încordarea în maxilarul încleştat Pare uluit Ştie că nu ar trebui, dar Stephanie îndrăzneşte să se întoarcă şi să se uite la Erica Chipul Ericăi reflectă şocul Nu a ştiut despre asta, îşi dă seama Stephanie şi simte că i se face rău Ce-o să se întâmple acum? Parcă răspunzându-i la întrebare, judecătorul loveşte cu ciocănelul în masă şi spune: — Luăm o scurtă pauză Revenim în 20 de minute Stephanie şi Patrick se retrag în grabă într-o sală privată, conduşi de Lange, care închide uşa în urma lor E roşu la faţă Stephanie încearcă să îşi dea seama ce înseamnă asta — Staţi jos, îi îndeamnă avocatul Se aşază amândoi fără întârziere Lange rămâne în picioare, uitându-se în jos către Patrick, cu o expresie severă — De ce nu mi-ai spus dinainte? — Nu-mi place tonul tău, răspunde Patrick, arătând de parcă ar fi gata să sară la bătaie — În clipa asta, ai motive mai serioase de-atât să-ţi faci griji, ripostează tăios avocatul Stephanie îşi vede soţul înghiţind în sec; nodul din piept e aproape insuportabil Dar cei doi nu observă suferinţa ei; a ajuns să se ascundă tot mai bine — Mi-a ieşit din cap, spune Patrick îmbufnat — Şi te aştepţi să te cred? întreabă furios avocatul Patrick păstrează o tăcere neclintită, refuzând să se uite la el — Spune-ne ce s-a întâmplat! — A căzut pe scările care duceau de la bucătărie la uşa din spate Era obosită şi a alunecat pe prima treaptă când ducea gunoiul afară Stephanie duce o mână la gură, simţind cum i se ridică bila în gât Nu le spusese până acum niciunuia dintre ei De ce ducea Lindsey gunoiul? De ce nu-l ducea el? Era însărcinată în şase luni şi jumătate Patrick duce întotdeauna gunoiul în locul ei Şi a uitat pur şi simplu că Lindsey căzuse pe scări şi fusese la spital cu câteva săptămâni înainte să moară? Nu-şi dă seama cât de incriminator pare? Se întreabă dacă nu cumva Patrick minte — Tu unde erai? — În bucătărie — Vă certaserăţi? întreabă Lange Patrick ridică privirea şi se uită cu răceală la avocatul lui — Nu Nu eram lângă ea A căzut singură Stephanie se uită la avocatul lui Patrick Pare îndârjit şi ei îi stă inima Ştie acum că au probleme Se simte de parcă ar pluti, de parcă ar ieşi din corp Ştie că oboseala îi poate da peste cap percepţiile şi este aproape o uşurare să simtă că pluteşte departe de ce se petrece în încăperea asta claustrofobică din tribunal Se întreabă, ciudat, detaşat, dacă se certau, dacă se luptaseră, deşi soţul ei neagă şi dacă a împins-o pe soţia lui pe scări Patrick nu a fost niciodată violent cu ea A fost violent cu prima lui soţie? Este posibil? Momentul de tăcere pare să se prelungească la infinit, de parcă s-ar afla toţi pe muchia dezastrului şi nimeni nu vrea să facă un pas înainte Însă în cele din urmă avocatul aruncă o privire la ceas şi spune: — Va trebui să explici Patrick încuviinţează — Şi va trebui să fii convingător • Când Patrick este chemat din nou la bară, se ridică şi face cei câţiva paşi Are senzaţia că toate simţurile i s-au ascuţit Îşi spune din nou că nu trebuie să pară furios Nu trebuie să arate cât de furios este că se află aici, apărându-se în faţa acestor acuzaţii, indiferent cât de justificată este furia lui N-ar fi trebuit să se ajungă niciodată aici Totul e din cauza Ericăi Cum îndrăzneşte să mintă în legătură cu şantajul? Dar nu trebuie să se gândească la Erica, pentru că ea îl înfurie cel mai tare Nu o să se uite la ea când ajunge în boxă; se întoarce cu faţa spre oamenii din sala aglomerată O să se uite doar la avocatul care îi pune întrebări O să vorbească pe un ton echilibrat, egal şi o să explice ce s-a întâmplat Iar ei o să-l creadă Trebuie Înainte l-au crezut – şi-a dat seama A reuşit să simtă, cu puţin timp în urmă, în sala de judecată, cum juriul era de partea lui, nu a Ericăi Dar ştie că povestea asta cu vânătăile i-a îndepărtat de el Ştie cum par lucrurile Avocatul lui e îngrijorat, iar soţia lui îşi dă seama că a început să se îndoiască de el, ceea ce l-a făcut să se simtă nesigur Pe Stephanie a supărat-o chestia asta Nu mai ştie ce crede despre el Îşi aminteşte seara aceea O văzuse pe Lindsey căzând pe scări, văzuse totul petrecându-se parcă în ralanti Acum îi fusese teamă că ar putea dezgropa cineva vizita la spital şi să încerce să scoată ceva din ea Dar nu a crezut că o să se şi întâmple Avocata coronerului întreabă, cu glas solemn: — Puteţi să explicaţi cum s-a ales soţia dumneavoastră cu vânătăile acelea? • Cheryl dă drumul la televizorul din bucătărie, ca să asculte ştirile în timp ce pregăteşte cina Aude un reporter începând să vorbească despre ancheta judiciară de azi din Creemore şi se întoarce să se uite la ecran Urmăreşte imaginile cu un cuplu brunet, care pare hărţuit, grăbindu-se să intre în tribunal şi apoi cu o femeie blondă, care intră după ei Tot trupul i se încordează când o recunoaşte pe Erica Voss Ce dracu’ are ea de-a face cu povestea asta? Dă televizorul mai tare şi îl ascultă pe reporterul care relatează aspectele principale ale anchetei Ascultă tot Erica Voss susţine că avea o aventură cu Patrick Kilgour, a cărui soţie murise în maşina aceea Erica spune că Patrick şi-a ucis deliberat soţia Ea a născut copilul lui Cheryl pune totul cap la cap Copilul e Devin Iar tatăl lui este, foarte posibil, un ucigaş • Ancheta chinuitoare s-a încheiat S-au retras la un restaurant italienesc din apropiere pentru cină Au ales o masă în spate, care le oferă mai multă intimitate Patrick a explicat calm şi convingător cum a căzut Lindsey pe scări Lange părea mulţumit de cum s-a comportat el, ba chiar îl bătuse scurt pe umăr când se terminase totul Stephanie comandă un pahar cu vin alb şi, imediat ce vine comanda, dă pe gâtul uscat aproape jumătate din el Acum trebuie să aştepte verdictul Toţi sunt agitaţi Stephanie e aşa de stoarsă, că nu face decât să se bucure că s-a încheiat tortura anchetei Nu se poate gândi la ce urmează Lange vrea să discute despre ce s-ar putea întâmpla în continuare Ei îi vine să urle Comandă toţi trei de mâncare, dar Stephanie abia dacă poate înghiţi ceva Gândurile îi fug la Jackie şi Emmie Îi e dor să le ţină lipite de ea, să le simtă mirosul, să le simtă pielea pe obraz Vrea să fie acasă Pleacă mâine-dimineaţă la prima oră, indiferent dacă juriul ajunge sau nu la o concluzie şi indiferent de rezultat Ştie care sunt posibilităţile Juriul poate constata că moartea lui Lindsey a fost un accident În mod clar, asta speră ei Însă acum se gândeşte că e ca la loterie Erica a fost convingătoare şi a mai fost şi căzătura aia îngrijorătoare Dacă juriul nu dă verdictul de moarte în urma unui accident, actualul şerif o să înceapă, probabil, propria investigaţie Ar putea chiar să-l aresteze pe Patrick pe loc Îşi dă seama, ridicând paharul acum gol, că s-ar putea să plece singură acasă mâine Oare ar fi un lucru chiar aşa de rău? Simte un junghi în piept Nu-i vine să creadă că gândeşte aşa ceva Dar căzătura pe scări – şi faptul că Patrick le-a ascuns-o – a schimbat situaţia din punctul ei de vedere Lasă jos paharul de vin Mai vrea unul, dar o să se abţină Are senzaţia că a trecut în taină un fel de graniţă şi e îngrozită de ea însăşi Sigur că n-a făcut-o Îl iubeşte pe Patrick, îşi spune ea E tatăl fetelor ei Numai că îi e greu să simtă asta la fel ca înainte, ţinând cont de tensiunea în care au trăit Nu crede nicio clipă că e un ucigaş Aşa ceva e imposibil Prea bizar şi să te gândeşti serios Nu a dat niciodată vreun semn că ar avea o înclinare spre violenţă faţă de ea Probabil că Lindsey a căzut, aşa cum a spus Patrick Nu a împins-o el în timp ce se certau Nu-şi iese uşor din fire – ea nu l-a văzut niciodată Nu e lacom şi nici egoist Nu e impulsiv E blând şi răbdător şi generos Totul e din vina Ericăi Erica e o mincinoasă răzbunătoare, motivată de propriile dorinţe egoiste şi perverse Nu are nici urmă de conştiinţă Nu-i pasă cui face rău E foarte posibil ca juriul să dea verdictul „indecis” Ceea ce înseamnă că juriul nu reuşeşte să decidă, pe baza celor auzite, dacă moartea a fost provocată de un accident sau intenţionat Juriul nu poate stabili vinovăţia Atunci ar depinde de şerif Ar putea începe o investigaţie sau nu Probabil că ar începe-o Stephanie nu crede că poate să se împace multă vreme cu atâta nesiguranţă fără să-şi piardă minţile Trebuie să fie o mamă bună pentru copiii ei Are nevoie să înceteze toate astea Se aude bipul unui telefon, iar Lange îşi scoate mobilul din buzunarul sacoului Stephanie îşi dă seama, după expresia lui, că este ceea ce aşteptau Încremeneşte, privindu-i chipul — Juriul s-a întors, spune el Pleacă în grabă de la restaurant, după ce au terminat de mâncat şi merg cu maşina până la tribunal, care nu e departe Se aşază în timp ce intră în sală membrii juriului Judecătorul îl întreabă pe prim-jurat dacă au stabilit un verdict Răspunsul e afirmativ Stephanie simte că îi vine să leşine — Care este verdictul? întreabă judecătorul — Indecis, onorată instanţă Stephanie se uită la Patrick; îl vede cum tresare Îi aruncă o privire lui Lange Expresia de pe chipul lui e sumbră Tăcerea care se lasă e încărcată de groază Nu s-a terminat, nu s-a terminat deloc S-ar putea să fie doar începutul Stephanie îl fixează cu privirea pe soţul ei I-a fugit tot sângele de pe chip Îşi dă seama, privindu-l, că se aşteptase la altă concluzie Se aşteptase să fie exonerat În cele din urmă, Patrick îl întreabă pe avocat, cu glasul tremurând: — Ce facem acum? — Depinde de şerif, răspunde avocatul încet şi de procurorul districtual Mergeţi acasă şi aşteptaţi Capitolul 38 În seara aceea, şeriful Bastedo stă la birou, în beznă, adâncit în gânduri Nu e deosebit de bucuros că tărăşenia asta a ajuns pe biroul lui Ştie că e o ocazie Şi asta-l şi îngrijorează E o ocazie care îl poate ridica sau doborî, iar el ar fi preferat să nu iasă în evidenţă E serios şi metodic – şi asta i se potriveşte –, dar îşi dă deja seama că acest dosar are toate elementele necesare să se transforme în circ Însă nu poate să închidă ochii pur şi simplu Asta a făcut fostul şerif şi s-ar putea ca rezultatul să fi fost că Patrick Kilgour a scăpat basma curată după ce a comis o crimă A urmărit cu mare atenţie ancheta judiciară şi şi-a luat notiţe cu grijă Când s-a terminat, era la fel de nesigur ca juraţii E prudent din fire, însă e conştient de presiunea exercitată asupra lui ca să facă ceva Trebuie să discute cu procuroarea districtuală mâine-dimineaţă, la prima oră • A doua zi dimineaţă, Patrick se străduieşte să se trezească în momentul în care porneşte alarma telefonului, la 5:30 A adormit abia după ora 3 Se simte ca naiba Stephanie se foieşte lângă el — Haide, trebuie să prindem avionul, spune el, ridicându-se din pat şi îndreptându-se către baia camerei lor de hotel Intră la duş şi lasă apa fierbinte să-i limpezească mintea Dar când vede limpede e şi mai rău E îngrozit de ce ar putea urma Încearcă să-şi aducă aminte ce a spus avocatul lui aseară, dar era aşa de tulburat, că nu a priceput tot Gândurile încep să-i scape de sub control Dacă e arestat, iar cazul ajunge la proces, probabil că nu o să poată ieşi pe cauţiune S-ar putea să fie nevoit să petreacă luni în şir în închisoare, departe de soţie şi copii La proces, acuzarea va trebui să dovedească, dincolo de orice îndoială rezonabilă, că şi-a ucis soţia Însă există o grămadă de îndoieli în cazul ăsta Nu faptele sunt puse în discuţie; nu au de ce să-şi facă griji pentru probele criminalistice Ştiu că soţia lui s-a urcat în maşina cu motorul pornit şi că ţeava de eşapament era înfundată cu zăpadă — Nu pot dovedi că ai înfundat tu ţeava de eşapament, spusese abrupt avocatul sau că ai lăsat-o să stea în maşină ştiind că e înfundată şi că o să moară E vorba despre intenţiile lui şi cu siguranţă că nu au cum să demonstreze intenţia dincolo de orice îndoială rezonabilă Asta i-a spus Lange aseară, încercând să-l liniştească, în timp ce el simţea cum se îndepărtează de el, pe un tsunami de spaimă, viaţa lui cândva confortabilă — S-ar putea să simtă nevoia să te citeze, spusese Lange Dar n-ar trebui să se ajungă la proces N-au suficiente dovezi Însă stigmatul toată lumea o să creadă că el a făcut-o Reputaţia lui o să fie pătată tot restul vieţii Nu are cum să demonstreze că nu a vrut s-o omoare Nu are cum să dovedească nici măcar soţiei lui Nu era rezultatul la care speraseră Stephanie nu o să poată să meargă acasă acum şi să-şi scoată toate astea din minte – o să aştepte să se mai întâmple ceva Nu o să aibă nicio şansă să-şi recapete echilibrul Şi Niall partenerul lui fusese foarte înţelegător când aflase despre ancheta care urma, însă nu-i plăcuse cum arată lucrurile Patrick îi spusese că înţelege Dar între cei doi se căscase o prăpastie care se tot adâncea de când îi spusese Patrick ştie că pentru Niall nu ar fi suficientă decât o exonerare totală Şi el nu o obţinuse Acum oare Niall o să vrea să dizolve parteneriatul? Cum ar primi Stephanie aşa o veste? Nu prea bine, bănuieşte el S-ar putea să fie nevoiţi să trăiască în perioada următoare din banii lui Stephanie Iar cheltuielile judiciare o să fie exorbitante dacă povestea o să continue Se întoarce în dormitor, unde Stephanie s-a ridicat din pat şi se îmbracă Nu vorbeşte cu el Nu i-a spus aproape nimic de când s-a terminat ancheta Patrick vrea să ştie ce-i trece prin cap — Steph? — Da? îi răspunde ea, cu spatele la el, în timp ce-şi trage o bluză peste sutien Nu-i aruncă nici măcar o privire — Stephanie, repetă el, uită-te la mine! Ea se întoarce încet, stând de cealaltă parte a patului nefăcut — O să fie în regulă N-am făcut-o, iar ei n-au cum să demonstreze că aş fi făcut-o Stephanie încuviinţează, iar Patrick ocoleşte patul şi o ia în braţe — Steph, te iubesc Ştii, nu-i aşa? Ea ridică privirea spre el, cu lacrimi în ochi Una dintre ele i se prelinge pe faţă, iar Patrick o şterge blând cu degetul — O să trecem peste asta, ştiu că aşa o să fie Stephanie îi întoarce spatele • — Nu-mi vine să cred, spune Niall La naiba, nu-mi vine să cred Nici lui Nancy nu-i vine să creadă, dar s-au trezit devreme şi au citit amândoi ştirile online – tot ce au reuşit să găsească despre ancheta judiciară din Colorado Acum Nancy ridică privirea din laptopul aşezat pe masa din bucătărie şi spune: — Ai face bine să mănânci ceva Niall clatină din cap, vizibil tulburat şi se reazemă de blatul de bucătărie Nancy îşi împinge scaunul şi se duce la filtru, toarnă o cană de cafea proaspătă şi i-o aduce Niall se întoarce spre ea fără să-i vină să creadă: — Vreau să zic că trebuie să fi fost un accident Patrick nu şi-ar ucide soţia! Verdictul nu fusese cel pe care îl aşteptaseră ei — E evident că Erica minte, aprobă Nancy, însă informaţiile dezvăluite în timpul anchetei judiciare au fost destul de şocante Se întreabă cum face faţă Stephanie Îi e teribil de milă de ea Dar cel mai puternic sentiment este cel de alarmă — Cu siguranţă şi-a ales greşit femeia cu care să se culce, spune ea înciudată, ca şi tine, de altfel Niall închide ochii şi spune: — Nancy, nu începe! Nancy trage adânc aer în piept Niall are dreptate Trebuie să rămână uniţi; nu se pot sfâşia unul pe celălalt, cel puţin nu acum — Va trebui să rupi orice legătură cu Patrick, spune ceva mai calmă Niall deschide ochii mari — Nancy, poate că ar trebui să aşteptăm şi să vedem ce se întâmplă Nu l-au arestat — Nu l-au arestat încă Trebuie să scapi de el Şi, mai important, trebuie să ne distanţăm de Erica Câtă vreme eşti de partea lui Patrick, dacă el mai lucrează cu tine, o să fii în vizorul ei Te tot sună e la limita hărţuirii, adaugă ea îngrijorată Niall încuviinţează, părând neliniştit Nancy ştie că are dreptate E şi el la fel de îngrijorat ca ea din cauza Ericăi — Doar că detest să lovesc într-un prieten când a căzut, spune el furios — N-ai de ales Poţi să pui capăt parteneriatului Să aduci pe altcineva Dar fii îngăduitor cu el; sigur o să înţeleagă • În Denver, Cheryl se plimbă prin bucătărie frângându-şi mâinile, în timp ce Gary se uită ţintă în podea Ziarul e întins pe masa din bucătărie Sunt singuri – Devin a plecat la şcoală mai devreme pentru un antrenament de fotbal — E evident că minte în legătură cu şantajul, spune Gary în cele din urmă Ne-a făcut-o şi nouă n-am niciun dubiu că l-a şantajat — Să le spunem? întreabă Cheryl şovăitor — Nu putem Cheryl îşi ascunde faţa în mâini şi izbucneşte în lacrimi — Nu pot să cred ce se petrece, spune ea printre suspine Aude hârşâitul unui scaun şi apoi simte îmbrăţişarea soţului ei După ce se opreşte din plâns, se desprinde de el — Ce fel de femeie face aşa ceva? S-ar putea să fi spus numai minciuni la ancheta aia E mama lui Devin S-ar putea să fie o sociopată Dacă e ceva genetic? Simte cum îşi pierde controlul Copilul ei perfect Gary îi întoarce privirea; Cheryl îşi dă seama că şi el e profund tulburat — Dar dacă e adevărat că şi-a ucis intenţionat nevasta nevasta însărcinată? adaugă ea Nu poate fi nici el normal şi e tatăl biologic al lui Devin Nu pot să fac faţă Nu pot! Gary se uită în ochii ei şi-i spune: — Ascultă-mă! Devin e un copil grozav A avut parte de o educaţie grozavă O să fie în regulă Eşti o mamă foarte bună o să fie un om minunat, ştii bine Te rog, nu-ţi face griji! Ne are pe noi O să ne aibă întotdeauna • Şeriful Bastedo se îndreaptă spre biroul procuroarei districtuale În dimineaţa aceea, devreme, a avut o convorbire telefonică scurtă cu coronerul Yancik Au discutat verdictul, ce înseamnă — E complicat, a spus Yancik nefericit Cum de i-a scăpat lui Mike? Ne pune pe toţi într-o lumină proastă Bastedo îşi aduce aminte ce încurcat păruse fostul şerif în ziua aceea la tribunal, dar nu empatizează prea tare cu el Ştie că Yancik simte că trebuie să se apere; dar niciuna, nici alta nu-l pun pe Bastedo într-o lumină proastă Nu era aici la vremea aceea Însă ştie ce vrea să spună Yancik Biroul coronerului suportă suficientă presiune în ultima vreme şi fără genul ăsta de încurcături Şi are dreptate când spune că e complicat — Întrebarea e ce facem acum, spune Bastedo La asta s-a gândit toată noaptea — Mă întâlnesc cu procuroarea districtuală azi, adaugă el — Ce crezi că o să vrea ea să facă? — Nu ştiu Dar o să-ţi povestesc ce zice Acum, când ajunge la biroul procuroarei, îi vede numele pe plăcuţa de pe uşă Aurora Lydia Dominguez În comunitatea lor rurală nu au loc multe crime, dar cazul ăsta e complicat O să vrea să-l cerceteze cu atenţie Şi ea trebuie să se gândească la poziţia ei Toată lumea trebuie să ia în considerare propriul punct de vedere, îşi zice Bastedo, puţin cinic — Intră, spune Dominguez când el bate la uşă Se apropie de 40 de ani, are părul negru strâns într-o coadă de cal şi poarta un costum de calitate şi pantofi comozi Bastedo zăreşte într-un colţ o pereche de pantofi cu toc negri E prea deşteaptă să-i poarte toată ziua Are încredere în ea că o să ia decizia corectă Bastedo nu ştie care e decizia corectă speră că ştie ea — Închide uşa, spune ea Capitolul 39 Zborul spre casă e un coşmar Stephanie tot vede oameni care îi aruncă câte o privire, apoi se uită din nou; o recunosc Ştirea e în ziarele de dimineaţă, împreună cu fotografiile lor Au fost la TV, montaje cu ei la intrarea în tribunal şi la ieşire Deşi şi-a strâns părul şi poartă ochelari de soare închişi la culoare, lumea ştie cine e, pentru că Patrick arată exact la fel ca ieri Când ajung în cele din urmă acasă şi parchează maşina pe alee, Stephanie nu vrea decât să-şi lase lucrurile şi să dea fuga vizavi, la Hanna, să ia fetiţele Nu-l aşteaptă pe Patrick să vină cu ea; preferă să se ducă singură — Poţi să pregăteşti tu totul aici şi eu să le aduc pe gemene acasă? O să trebuiască să le dăm să mănânce Apoi traversează strada, cu inima spărgându-i pieptul de nelinişte Cum s-au descurcat gemenele fără ea? S-a simţit rău că le-a lăsat acasă Dar i-a lăsat Hannei lapte de sân pentru ele şi are mai multă încredere în Hanna decât în oricine altcineva să aibă grijă de fete Însă acum, când merge spre casa ei, disperată să-şi vadă fetele, şovăie Cum o să reacţioneze Hanna? Nu a fost verdictul la care spusese Stephanie că se aşteaptă Acum câteva săptămâni îi spusese despre ancheta care urma Se dusese la Hanna cu fetiţele Le pusese, împreună cu Teddy, pe covoraşe aşezate pe podeaua sufrageriei Stephanie nu-i mai povestise nimic Hannei înainte, dar se apropia data audierii şi ştia că trebuie să-i spună adevărul despre motivul pentru care avea nevoie să aibă ea grijă de gemene două nopţi Ştirea avea să fie la TV Oricum Hanna urma să afle cât de curând Privind diversele emoţii oglindite pe chipul Hannei în timp ce-i spunea poticnit povestea – neîncredere, stânjeneală –, Stephanie simţise intensificându-se descurajarea acută pe care o simţise în ultimele săptămâni Ştia că Patrick avea o discuţie similară, dificilă, cu partenerul lui de afaceri Îi spusese că Niall primise bine povestea Stephanie nu era sigură că-l crede Însă Hanna o sprijinise surprinzător de mult după ce-şi revenise din şoc Acum i se pare că se poate sprijini pe umărul ei Stephanie îşi doreşte din nou să fi avut familie – să fi trăit părinţii ei, să fi avut fraţi Se simte îngrozitor de singură pe lume Singura persoană pe care a ajuns să se bazeze era Patrick Hanna răspunde la uşă cu o încruntătură de compasiune pe frunte şi întinde imediat mâinile să o îmbrăţişeze Stephanie se prăbuşeşte în îmbrăţişarea mângâietoare a Hannei Cele două femei se desprind una de cealaltă şi, fără să discute despre verdict – pe care Hanna trebuie să-l fi aflat deja de la ştiri –, Stephanie o întreabă încordată: — Unde sunt? Hanna face un pas în spate şi Stephanie le vede pe gemene în sufragerie Îşi scoate pantofii şi se repede la ele Se lasă pe podeaua mochetată şi-şi trage fetiţele lângă ea, adulmecându-le mirosul, simţindu-le trupurile calde lipite de ea Încearcă să nu plângă, dar lacrimile tot se revarsă Şi atunci îşi zice, la naiba, ce mamă nu ar plânge când îşi vede copiii după o zi întreagă şi două nopţi? Le îmbrăţişează, ştiind că ar face orice pentru copiii ei Înseamnă totul pentru ea Ridică privirea când Hanna intră în sufragerie şi-i zâmbeşte — Au fost grozave Au mâncat bine şi au dormit bine Dar e limpede că se bucură că te-ai întors Stephanie îşi priveşte fetiţele care zâmbesc şi gânguresc, începând să-i caute pieptul Trebuie să le ducă acasă — Te ajut eu să le strângi lucrurile, spune Hanna, începând să adune jucării şi pături în geanta copiilor — Mulţumesc mult, Hanna Dacă pot să mă revanşez vreodată — Ah, te rog, nu-ţi face griji! Mi-a făcut plăcere — Ştiu, dar, dacă vrei vreodată să-l laşi pe Teddy la noi, ne-ar face plăcere să avem grijă de el Stephanie observă ceva pe chipul Hannei, dar dispare repede Şi îşi dă seama că Hanna nu l-ar lăsa niciodată pe Teddy cu ei Pentru că e posibil ca Patrick să-şi fi ucis soţia Răceala pe care o simte Stephanie o urmăreşte până acasă şi i se instalează în inimă, urmând să se stabilească pentru totdeauna acolo • Şeriful Bastedo o aşteaptă pe procuroare să se aşeze la birou şi apoi se instalează şi el greoi pe scaunul din faţa ei — Ce complicaţie, spune Dominguez Un caz clasic de „el zice, ea zice” Cine spune adevărul? — Sau, dacă priveşti altfel lucrurile, care dintre ei minte? răspunde Bastedo Vede cum procuroarea ridică din sprâncene — E clar că unul dintre ei minte, spune el Va trebui să-l citez pentru interogatoriu Dominguez încuviinţează gânditoare — Da, categoric, citează-l, aprobă ea, încruntându-se Dar nu vreau să declanşez urmărirea penală într-un caz pe care nu am şanse serioase să-l câştig Se apleacă peste birou — Nevastă-sa era în maşină, cu motorul pornit, ţeava de eşapament era înfundată cu zăpadă Oare el ştia? Oare a făcut-o intenţionat? O să fie practic imposibil să dovedesc intenţia pentru o condamnare pentru crimă cu premeditare dacă nu ne spune cineva ce punea el la cale Şi sunt sigură că n-a făcut-o — Poate putem merge cu o acuzaţie mai puţin gravă? Dominguez clatină din cap încet — Nu Fie a făcut-o deliberat, ştiind ce face, fie nu Dacă nu, a fost un accident Nu putem să-l tratăm diferit de alte cazuri similare dacă nu a făcut-o cu intenţie Şeriful încuviinţează — Îl citez şi-i cer să facă un test cu poligraful Procuroarea e de acord — Încearcă să-l presezi Poate reuşeşti să-i trezeşti interesul pentru o înţelegere • Patrick ştie că Niall nu se aşteaptă să vină la lucru azi, dar vrea să scape odată şi de asta Trebuie să-i explice verdictul neaşteptat Stephanie ţine câte o fetiţă pe fiecare braţ — De ce nu încerci să te odihneşti? o întreabă el cu blândeţe Pari extenuată Stephanie încuviinţează absentă El o sărută pe creştet şi o întreabă: — Te descurci dacă ies un pic? — Unde te duci? — La birou Tensiunea din cameră e brusc mai intensă decât cu o clipă înainte Unul faţă de celălalt, se prefăcuseră tot timpul că nu era posibil decât un singur verdict – că fusese un accident — Cum crezi că o să reacţioneze? îl întreabă Patrick ridică din umeri — Nu ştiu Niciunul dintre noi nu s-a gândit că s-ar putea întâmpla aşa Chiar n-am discutat Se întoarce să iasă din cameră şi spune: — Nu lipsesc mult • Stephanie se plimbă prin sufragerie, imaginându-şi ce se petrece la birou Niall o să vrea să scape de Patrick Oricine ar face aşa Nu poţi să ai un partener de afaceri asupra căruia planează o posibilă acuzaţie de crimă Aude maşina lui Patrick trăgând pe alee Se opreşte şi rămâne în picioare în sufragerie, aşteptându-l să vină în casă Patrick intră, aruncă cheile pe măsuţa de lângă uşă şi se întoarce să se uite la ea După expresia de pe chipul lui, îşi dă seama că veştile sunt proaste — Ce s-a întâmplat? — O să dizolve parteneriatul — Poate? — Sigur că poate, conform termenilor acordului de parteneriat, răspunde Patrick şi adaugă: O să-mi cumpere partea — Cu prieteni ca ăştia, cine mai are nevoie de duşmani? întreabă ea înverşunată • Erica stă în apartamentul ei, trăgând de o cană de cafea Indecis Acum mingea e în terenul şerifului Va trebui să facă ceva, după ce a ascultat mărturiile Patrick trebuie să fie înspăimântat Se gândeşte o clipă la soţia lui, Stephanie Arăta îngrozitor la audiere Mai subţire, dar nu într-un sens bun Era trasă la faţă Probabil că trece prin iad, se gândeşte Erica Îşi spune că de fapt nu-i problema ei Îi face un serviciu lui Stephanie Trebuie să afle cu cine s-a măritat Speră să fie arestat Îşi spune că tot răul e spre bine Categoric crede că de data asta aşa e Capitolul 40 Pentru Stephanie, prima zi după întoarcerea acasă e ca o ceaţă cu oboseală, văzut de gemene şi griji neîncetate pentru viitor Vremea s-a întunecat şi e umezeală, iar lumea a început să-şi amenajeze curţile pentru Halloween Stephanie nu-şi poate lua gândul de la vânătăile de pe trupul lui Lindsey Oare a împins-o Patrick pe scări? Ar fi posibil? Vede la el semnele stresului, fisuri în faţadă care o fac să-şi pună întrebări S-a răstit la ea în după-amiaza aceea pentru că n-a fost atentă şi au rămas fără lapte I-a răspuns şi ea răstit Mai târziu, în cursul nopţii, privind în beznă, se trezeşte întrebându-se cum o fi fost pentru Lindsey să se căsătorească aşa de tânără, să fie însărcinată, să fie singură toată ziua într-un loc aflat departe de familie Nu aveau mulţi bani Dragostea zboară pe fereastră când mori de foame Oare ştia că Patrick a înşelat-o? A bănuit ceva? L-a acuzat? Poate că da, iar lui nu i-a plăcut Poate de-asta a împins-o pe scări Nu Nu poate să gândească în felul ăsta, pur şi simplu nu poate Gândeşte aşa din cauza furiei, furia împotriva lui, împotriva întregii situaţii Furie că Patrick şi-a înşelat prima nevastă şi a adus toate astea pe capul lui, al ei, al fetelor lor frumoase Pot pierde totul pentru că el s-a culcat de câteva ori cu o femeie atrăgătoare, când ar fi trebuit să se abţină Cea mai intensă furie e îndreptată împotriva Ericăi – pentru că s-a culcat cu soţul unei prietene, pentru că insistă cu povestea asta nebunească despre crimă Pentru că a minţit în boxa martorilor în legătură cu şantajul Încearcă să nu-l învinovăţească pe Patrick pentru ce a făcut E de neiertat să te culci cu cea mai bună prietenă a soţiei Atunci, ea de ce l-a iertat? Oare l-a iertat? Tot nu s-a hotărât Se plimbă de colo până colo Pe ea nu a înşelat-o, din câte ştie Ar trebui să-l părăsească oricum, din principiu? Pentru că dacă ai înşelat o dată, o să înşeli de fiecare dată? Chiar dacă nu se mai întâmplă nimic cu cazul şi totul dispare – cea mai bună situaţie la care pot spera –, lumea tot o să se uite la ea, tot restul vieţii ei, întrebându-se dacă e măritată cu un ucigaş Îşi aduce aminte expresia de pe chipul Hannei când s-a oferit să-l ia pe Teddy la ei Dacă-l părăseşte acum, o să pară că nu l-a crezut, că şi-a imaginat că este un ucigaş Nu-i poate face aşa ceva Şi trebuie să se gândească şi la copii e tatăl lor Nu pot creşte convinse că mama lor crede că tata şi-a ucis prima soţie Mai ales că nu e adevărat • A doua zi dimineaţă, Patrick e la băcănie să ia câte ceva când sună telefonul şi răspunde Stephanie, fără tragere de inimă — Alo? — Pot să vorbesc cu Patrick Kilgour? întreabă o voce bărbătească Stephanie simte cum i se încordează tot corpul Vocea e serioasă, autoritară — Nu-i aici Cine întreabă? — Sunt şeriful Bastedo de la biroul şerifului din comitatul Grant Îi puteţi spune să mă sune imediat ce se întoarce? Îi dă un număr, iar ea îl scrie cu mâna tremurând şi mintea năpădită de panică Când închide telefonul, se duce în sufragerie şi se prăbuşeşte pe canapea Se întâmplă o să-l aresteze Simte cum o cuprinde ameţeala Îşi pune capul pe genunchi înainte să se întunece totul După câteva clipe, îl aude pe Patrick întorcându-se Probabil că o vede, îşi spune ea, aplecată parcă într-un leşin, dar nu poate să-şi ridice capul — Stephanie, ce s-a întâmplat? strigă Patrick şi îngenunchează în faţa ei, întrebând-o cu glas îngrijorat: Eşti bine? Însă ea nu-şi poate recăpăta răsuflarea Are senzaţia că are o greutate pe piept, iar în faţa ochilor îi joacă pete negre — Respiră, îi spune Patrick Momentul a trecut Petele negre se retrag, iar ea reuşeşte să-şi ridice capul şi să se uite la el Patrick îi dă la o parte o şuviţă de păr de pe faţă — Ce-i, ce s-a întâmplat? o întreabă cu glas încordat — Te-a sunat cineva, îi răspunde ea De la biroul şerifului din comitatul Grant Vede cum lui i se întipăreşte teama pe chip; sunt amândoi îngroziţi — Vrea să-l suni A lăsat un număr Patrick se ridică repede şi se uită în jos spre ea cu ochi înnebuniţi — Ce voia? Stephanie îi întoarce privirea, speriată — N-a spus Doar că vrea să-l suni Patrick începe să se plimbe prin cameră — Futu-i! Futu-i! N-avem cum să scăpăm, îşi spune Stephanie, intrând în panică O să-l aresteze O să se ducă la închisoare O să meargă la proces Stephanie nu crede că poate supravieţui unui proces Aproape că ancheta a fost mai mult decât putea îndura — O să-l sun pe Lange Să-l întreb ce să fac, spune Patrick Stephanie încuviinţează în timp ce el îşi scoate mobilul şi sună Îl priveşte în timp ce discută cu avocatul E o convorbire scurtă — Ce-a zis? îl întreabă neliniştită — Mi-a zis să nu intru în panică, răspunde Patrick sarcastic Îi e uşor să zică Vrea să aflu ce vor şi să-l sun înapoi Patrick se mai învârte de câteva ori prin cameră, prea agitat ca să-l sune pe şerif Stephanie îl priveşte cum se duce în bucătărie, îl aude turnându-şi ceva de băut Se întoarce în sufragerie cu un pahar de tărie şi-l dă pe gât din două înghiţituri Aşteaptă câteva clipe şi apoi întreabă: — Unde-i numărul? Stephanie îi găseşte bucăţica de hârtie cu numărul Patrick înghite în sec şi apoi sună Stephanie nu aude decât o parte a conversaţiei, dar e uşor de pus cap la cap ce se petrece — Şi ce înseamnă asta, mai exact? întreabă Patrick Mă arestaţi? Stephanie vede cum pe chip i se instalează din nou paloarea — Bine, sigur Închide Se întoarce încet spre ea — Vor să fac un test la poligraf • Patrick stă complet nemişcat, cu mobilul încă în mână Simte transpiraţia pe frunte Ridică mecanic mâna, ca pentru a-şi lărgi gulerul cămăşii, dar poartă doar un tricou – nu mai trebuie să se îmbrace ca să se ducă la serviciu –, şi-şi lasă braţul să cadă Soţia lui îl priveşte — E în regulă, nu? îl întreabă şovăitor Nu te arestează O să-ţi facă poligraful şi, după ce-l treci, poate că o să renunţe la tot şi o să ne lase în pace O să ştie că n-ai făcut-o tu! Patrick se întoarce spre ea, cu glas încordat — Nu-i chiar aşa de simplu, Stephanie Ea ezită, trasă la faţă, palidă — Ce vrei să spui? Urmează o pauză lungă, încărcată — Testele astea nu sunt de încredere Nici măcar nu sunt acceptate la tribunal — Şi atunci de ce le mai fac? Patrick se uită la ea, simţind cum îl cuprinde un val de furie Nenorociţii! Încearcă să rămână calm — Îţi spun eu de ce Poliţia le poate manipula Mă pot face să ies prost — Sigur nu te pot face să pici nu şi dacă spui adevărul Patrick se întoarce; nu vrea să se uite la ea Se întoarce spre telefonul mobil Trebuie să discute cu avocatul Capitolul 41 A doua zi, joi, Stephanie se trezeşte devreme Se uită la soţul ei, care încă doarme Fetiţele încă nu s-au trezit, îi priveşte silueta adormită, umărul familiar, părul brunet, profilul lui clasic frumos Se gândeşte cât de mult îl iubea cândva Nici măcar nu era cu multă vreme în urmă O face să se întrebe dacă dragostea e doar o iluzie, care dispare când realitatea devine prea întunecată Nu, se hotărăşte ea Dragostea este reală Dragostea pe care o simte pentru fetiţele ei e reală Dar dragostea romantică poate că nu e decât o iluzie Trebuie să le pregătească devreme pe gemene şi să le ducă la Hanna Azi pleacă spre Denver O să se întâlnească la biroul lui Lange din Denver şi apoi o să se ducă la biroul şerifului din Creemore Nu ştie ce o să se întâmple Încordarea i se pare aproape insuportabilă A fost un moment groaznic, când făceau rezervările de bilete online şi Patrick nu a ştiut dacă să rezerve un singur bilet sau două pentru zborul de întoarcere din aceeaşi zi Lange îl avertizase că s-ar putea să nu se întoarcă Până la urmă, biletul de întoarcere nu era mult mai scump decât unul doar dus, aşa că şi l-a rezervat şi pe cel pentru drumul înapoi spre casă Stephanie ştie că ea se va întoarce sigur cu zborul de seară A asigurat-o şi pe Hanna O să ajungă seara târziu, să-i ia gemenele de pe cap Patrick se contrazisese cu ea în legătură cu plecarea Fusese foarte insistent – ba chiar inflexibil –, spunând că ea nici nu ar trebui să vină Nu-l putea ajuta cu nimic; ar fi trebuit să stea acasă şi să aibă grijă de fete Nu mai era ca la ancheta judiciară, unde aparenţele contau Aveau să meargă la biroul şerifului, aşa cum li s-a solicitat şi, indiferent ce se întâmpla, era departe de ochii publicului Nu era nevoie să fie şi ea acolo, o asigurase el Dar Stephanie nu se lăsase Ce nu înţelegea el era că ea voia să fie acolo Voia să audă cu urechile ei ce avea de spus procurorul Şi, cel mai mult, voia să fie acolo când Patrick făcea testul cu poligraful la biroul şerifului Se ridică din pat în linişte şi coboară să pună de cafea Timpul se scurge ca prin ceaţă – le dă de mâncare fetelor, le îmbracă, mănâncă pâine prăjită cât Patrick face duş şi apoi duce gemenele vizavi, chiar înainte să plece Sunt în maşină la ora 6:00, ca să ajungă să ia avionul la 8:00 Nu vorbesc deloc pe drumul lung spre aeroport Stephanie stă tot timpul rezemată de geam, cu mintea golită Îi spusese Hannei că se duc să discute cu procurorul la Denver şi că poliţia voia să-l interogheze pe soţul ei Hanna nu ştiuse ce să spună Doar o îmbrăţişase strâns Avionul aterizează la timp şi curând se află într-un taxi, în drum spre procuratură Stephanie se uită fix, cu stoicism, în faţă Nu o interesează deloc Denverul Firma de avocatură e strălucitoare şi modernă şi zumzăie cu o energie discretă Lange îi întâmpină la recepţie — Cum a fost zborul? îi întreabă E conversaţie politicoasă şi niciunul dintre ei nu e în dispoziţia potrivită pentru aşa ceva — Veniţi cu mine, spune el şi îi conduce în biroul lui Au mai fost acolo, când se pregăteau pentru audiere Odată intraţi şi aşezaţi pe scaune, avocatul trece direct la subiect — Îmi pare rău de toate astea, dar nu sunt surprins Cum v-am spus şi la audiere, după un verdict incert, trebuie să fie văzuţi că fac ceva Interogatoriul e următorul pas Trebuie să-l facă Şi, în Colorado, e destul de obişnuit să i se ceară suspectului să vină şi să facă un test cu poligraful — Şi dacă nu-l fac? întreabă Patrick Stephanie se uită speriată la el — Atunci s-ar putea să te aresteze, răspunde avocatul — Nu înţeleg nimic, spune Stephanie De ce să facă testul, dacă nu-l pot folosi? Lange îşi îndreaptă privirea spre ea — Hai să vă explic despre poligraf Funcţionează măsurând diverse modificări fiziologice – numărul de bătăi ale inimii, tensiune, transpiraţie, respiraţie şi aşa mai departe – când anchetatorul pune fiecare întrebare Pe baza rezultatelor, anchetatorul poate decide dacă o persoană minte sau nu De multe ori, testele nu sunt de încredere Şi, da, din cauza asta, în general nu sunt admise ca probe la tribunal — Şi atunci care e scopul testelor? întreabă Stephanie — Chiar dacă nu sunt probe admisibile la tribunal, poliţia crede că le oferă informaţii valoroase, răspunde avocatul prudent — Deci poliţia le crede, doar că nu le foloseşte la tribunal, spune ea, citind printre rânduri Fără să răspundă, avocatul se întoarce către soţul ei — Dacă treci testul, probabil că o să se termine totul Aşa se întâmplă de obicei Şi ar fi aproape imposibil să dovedească la proces că a fost crimă Stephanie se uită la soţul ei, care este atent la avocat Lange se apleacă peste birou — Hai să vă mai spun ceva despre poligraf E foarte riscant Nu-i lăsăm niciodată pe clienţii noştri să facă un test la poliţie fără să facă întâi unul cu anchetatorul nostru Îi lasă să digere ce le-a spus, privindu-i pe amândoi cu o expresie serioasă pe chip — În orice caz, faptul că ai fost de acord să vii şi să faci un test cu poligraful la poliţie este echivalent cu un interogatoriu la poliţie Poţi fi manipulat sau indus în eroare ca să oferi informaţii incriminatoare – pentru că, deşi rezultatele testului nu sunt admise la tribunal, întrebările şi răspunsurile pe care le dai tu sunt Uneori e mai bine să nu discuţi deloc cu ei E o decizie importantă, care nu trebuie luată cu uşurinţă În majoritatea cazurilor, un test cu poligraful nu e util, dar uneori poate fi Urmează o tăcere apăsătoare, pe care o întrerupe Patrick: — Şi atunci ce o să facem? — Cum ţi-am spus la telefon, o să te conectăm la aparat şi o să facem un test aici, răspunde avocatul Staţi puţin, mă întorc imediat Patrick nu i-a spus lui Stephanie că o să facă întâi un test la firma de avocatură Acum ea stă pe scaun, ameţită Avocatul nu pare să creadă că Patrick o să treacă testul Corect – probabil că majoritatea clienţilor lui sunt vinovaţi; probabil că de obicei pică Dar Patrick cu siguranţă nu şi-a ucis soţia Asta o să le fie de ajutor Trebuie să fie Se uită la Patrick, care stă agitat pe scaun; refuză să-i întâlnească privirea O străbate un fior, ca nişte degete reci care-i trec peste trup Când se întoarce, avocatul e însoţit de un bărbat care cară nişte echipamente Aşază repede totul pe o masă din colţul încăperii spaţioase În scurt timp, Patrick stă faţă în faţă cu examinatorul Are două benzi de cauciuc prinse peste piept şi un clips pe degetul arătător Stephanie şi avocatul privesc dintr-o parte — Relaxează-te, îi spune Lange lui Patrick Roddy e unul dintre cei mai buni, e fost poliţist ieşit la pensie Ştie ce face Soţul ei îi aruncă o privire nervoasă examinatorului — Roddy o să-ţi pună o serie de întrebări pe care le-am pregătit împreună Tu răspunzi doar cu da sau nu Examinatorul îi face semn cu capul lui Lange, iar acesta spune: — În regulă, hai să-i dăm drumul Când vorbeşte, examinatorul are glasul calm şi măsurat — Suntem în octombrie? — Da — O să-mi dai răspunsul adevărat la toate întrebările? — Da — Ai minţit vreodată ca să scapi dintr-un bucluc? O uşoară ezitare — Da — În ianuarie 2009 locuiai în Creemore, Colorado? — Da — Înainte să moară soţia ta, Lindsey Kilgour, pe 10 ianuarie 2009, ştiai că este periculos să stai într-o maşină cu motorul pornit dacă ţeava de eşapament e înfundată cu zăpadă? — Nu — În ziua când a murit soţia ta, i-ai spus să aştepte în maşină în timp ce tu dădeai zăpada? — Nu — Înainte să moară soţia ta, pe 10 ianuarie 2009, ştiai că ţeava de eşapament a maşinii era înfundată cu zăpadă? — Nu — În prezent locuieşti pe Danbury Drive nr 17, în Aylesford, New York? — Da — Ai împins-o pe soţia ta, Lindsey Kilgour, pe scări? — Nu — Aveai intenţia ca soţia ta, Lindsey Kilgour, să moară, punând-o să stea într-o maşină cu motorul pornit şi ţeava de eşapament înfundată cu zăpadă? — Nu — Înainte de 10 ianuarie 2009, ai auzit vreodată de o situaţie în care o persoană a murit în interiorul unei maşini cu motorul pornit, deoarece ţeava de eşapament era înfundată cu zăpadă? — Nu În cele din urmă, examinatorul închide aparatul şi ridică privirea spre Lange Clatină din cap, cu colţurile gurii coborâte Stephanie vede pete negre jucându-i în faţa ochilor Capitolul 42 Uluit, Patrick rămâne aşezat pe scaun, dar se îndreaptă brusc de spate, sprijinit de braţele scaunului şi cu inima bătându-i nebuneşte Nu Nu poate fi ce pare să fie Însă Lange stă lângă examinator, cercetând rezultatele Are o expresie sobră pe chip Pe neaşteptate, o aude pe Stephanie icnind Inspiră adânc, cu mâinile strânse la piept şi toată lumea îşi îndreaptă atenţia către ea Patrick o priveşte, incapabil să se mişte Lange se apleacă spre Stephanie Patrick e tot conectat la echipamente, de parcă s-ar afla deja în scaunul electric Se uită la soţia lui fără să-i vină să creadă; are unul dintre atacurile ei de panică Avocatul îi spune să respire; Stephanie stă cu capul în jos, aplecat pe genunchi Aşa face când situaţia devine dificilă, îşi zice Patrick Ştie despre atacurile de panică Stephanie i-a povestit, i-a descris ce simte Patrick ştie că a picat testul cu poligraful – îşi dă seama după reacţia examinatorului şi a avocatului Sunt toţi concentraţi asupra soţiei lui Ce nu pare să-şi dea nimeni seama e şocul prin care trece el Treptat, sunetele chinuite care vin dinspre soţia lui încetează, iar ea începe să respire ceva mai regulat — Asta e, spune Lange, cu glas ferm Patrick simte mâinile examinatorului, care-l deconectează de la echipament Ar vrea să vorbească, dar pare să nu fie în stare să scoată vreun sunet Îşi dă seama că atmosfera din încăpere s-a schimbat Se uită fix la soţia lui Nu voise să vină şi ea Ar fi trebuit să rămână acasă, aşa cum i-a spus el, îşi zice şi ar fi fost scutită de toate astea Lange se îndreaptă de spate, cu mâna pe umărul lui Stephanie Ea e tot aplecată, probabil ca să nu trebuiască să se uite la el Lui Stephanie i s-au confirmat cele mai negre spaime, bănuieşte Patrick Ce tare se înşală! Lange îşi îndreaptă atenţia către Patrick, expiră profund şi spune ceea ce ştiu deja toţi — Mă tem că n-ai trecut testul, Patrick Patrick clatină din cap — Nu E imposibil Testul e eronat! Stephanie îşi ridică încet capul, dar chipul ei pare să fi împietrit De ce crede aparatul, în loc să-l creadă pe el? I-a spus doar că nu se poate pune bază pe testele astea Eliberat acum de fire, Patrick se îndreaptă, împleticindu-se, către soţia lui şi îngenunchează lângă ea — Stephanie, ştii cât de inexacte sunt testele astea A fost un accident! Stephanie nici măcar nu se uită la el — Uite ce e, trebuie să luăm nişte hotărâri, spune Lange Îi face un semn din cap examinatorului, care iese tăcut din încăpere, cu echipament cu tot — Mersi, Roddy Lange se întoarce către Patrick — Stai jos, îi spune, ducându-se înapoi la birou Avem treabă Stephanie se întoarce spre avocat Lui Patrick nu-i place expresia de pe chipul ei Nici măcar nu se uită la el Îşi poate închipui ce îi trece prin cap Crede că el a făcut-o Poate că s-a terminat totul între ei, se gândeşte Patrick amorţit După asta, Stephanie nu o să mai aibă încredere în el Se întreabă cât o să treacă până o să-l părăsească Gândul îl înspăimântă şi-l secătuieşte — Ne aşteaptă şeriful Uite ce propun eu, spune Lange Ştim că o să-ţi ceară să faci un test cu poligraful La sugestia mea, o să refuzi În cazul ăsta, probabil că o să te reţină, cu acuzaţia de crimă cu premeditare sau ucidere din culpă Va depinde de cât de premeditată cred ei că a fost Patrick nu poate decât să se holbeze la avocat, încremenit şi fără să-i vină să creadă — O să fii preluat în custodie apoi Nu e nevoie să vorbeşti cu ei O să fiu acolo, cu tine Propun să acceptăm un scurt interogatoriu, în care o să respingi categoric acuzaţiile Explici, din nou, că a fost un accident Şi asta-i tot N-o să le permit să te interogheze mai departe E treaba lor să dovedească la proces acuzaţiile, astfel încât să elimine orice îndoială rezonabilă Nu le dăm nimic cu care să lucreze, te-ai prins? Patrick încuviinţează, incapabil să vorbească — Nu te întorci acasă diseară Avocatul se uită la Stephanie, iar Patrick îi urmăreşte amorţit privirea — Nu cred că am avea ceva de câştigat dacă vii cu noi la şerif, spune Lange Patrick nu poate să nu fie de acord cu el Stephanie arată ca şi cum ar crede că s-a stabilit dinainte ca soţul ei să fie condamnat pentru crimă Patrick vrea să o vadă plecată acasă Cu siguranţă, nu îi este de ajutor aici Avocatul se întoarce către el, iar Patrick probabil că arată pe cât de înspăimântat se simte, pentru că Lange spune: — Fruntea sus! E treaba statului să demonstreze că a fost crimă, fără niciun dubiu rezonabil Stai liniştit Povara e pe umerii lor Şi, sincer nu cred că o să meargă până la capăt cu procesul Patrick se întreabă dacă propriul lui avocat crede că e vinovat Oare lui Lange îi pasă? Pentru el, Patrick nu este decât un client Lange vine de la birou şi o ajută pe Stephanie să se ridice, sprijinind-o cu mâna pe cot — Îmi pare rău, dar cred că e cel mai bine să te duci la aeroport O rog pe secretara mea să-ţi cheme un taxi Hai să mergem la ea Patrick o priveşte ieşind din încăpere cu avocatul lui, fără să arunce nicio privire în urmă Se simte cumplit de singur şi, în pofida asigurărilor date de avocat, îl îngrozeşte ce îl aşteaptă Şi totul e din cauza javrei ăleia trădătoare de Erica • Stephanie se învârte prin aeroport, pierzând vremea până la ora de plecare Ce ciudat, să fie pe un aeroport nefamiliar, intrând şi ieşind din magazine, în timp ce soţul ei e la biroul şerifului, unde e pus sub acuzare pentru crimă În cele din urmă, extenuată, se opreşte la un Starbucks, îşi ia o cafea şi se aşază la o masă Ce-i trebuie ei e cineva cu care să stea de vorbă Cineva în care poate avea încredere E un tumult teribil în ea şi nu are pe nimeni în faţa căruia să se descarce Se gândeşte la Hanna Oare poate să aibă încredere în ea? Poate să-i spună ce s-a petrecut azi în biroul avocatului? Nu, decide ea Nu poate Abia poate înţelege ea însăşi Patrick nu a trecut testul cu detectorul de minciuni Ce-i arată ei asta? Că el a făcut-o Şi-a ucis intenţionat soţia şi copilul nenăscut Se războieşte cu informaţia asta, încercând să o asimileze într-un mod care să aibă noimă Nu se poate pune bază pe testele la poligraf Ştie oricine Patrick nu a vrut să o omoare Nu avea cum Însă poliţia crede în teste Dacă află vreodată de test, o să creadă că soţul ei e vinovat După ce au ieşit din birou, avocatul s-a întors către ea şi a asigurat-o, pe ton scăzut, că poliţia nu va afla niciodată că Patrick nu a trecut testul Informaţia e confidenţială Poate că ea vrea să afle poliţia A fost un moment bizar, suprarealist E singura, în afară de Patrick şi avocatul lui – şi examinator –, care ştie E o povară grea de purtat Însă ştie că nu poate spune nimănui Trebuie să o ţină pentru ea Şi acum trebuie să decidă ce are de făcut Capitolul 43 Patrick se îndreaptă de umeri şi merge spre clădirea unde se află biroul şerifului Îşi compune o expresie hotărâtă Este un om nevinovat, care este tratat nedrept şi care face ce l-a sfătuit avocatul lui să facă — Gata? întreabă Lange, aflat lângă el Când urcă treptele, Patrick se gândeşte la ultima dată când a urcat aceleaşi trepte, în dimineaţa în care a murit Lindsey Atunci era iarnă Nu-i vine să creadă că s-a întors aici Simte cum i se face rău În ziua aceea îi era Vomitase în zăpadă Poliţiştii îl aşteaptă Este condus într-o sală de interogatoriu, iar Lange e cu el Acolo se află şeriful şi un poliţist în uniformă Totul e doar o formalitate Ce îl îngrozeşte este ceea ce urmează Noaptea petrecută în închisoare Procesul Îşi imaginează viitorul, abia capabil să fie atent la ce se întâmplă în prezent Îl aude pe avocat explicând că, la sugestia lui, nu va face testul cu poligraful, pentru că acesta nu este sigur şi oricum nu poate fi admis ca probă Patrick îşi îndreaptă spatele şi îl priveşte hotărât pe şerif drept în ochi, nedorindu-şi să pară vinovat Vede zâmbetul atotcunoscător al şerifului şi îşi dă seama când acesta presupune că a făcut deja un test şi nu l-a trecut Se simte de parcă ar fi încasat un pumn în stomac Dintr-odată, situaţia lui i se pare mult mai proastă Şeriful, care stă de cealaltă parte a mesei, îl consideră deja vinovat — Am vrea să vă punem câteva întrebări, dacă n-aveţi nimic împotrivă, spune şeriful — O să facă o declaraţie, dar asta-i tot Patrick? Avocatul se sprijină de spătarul scaunului şi îl aşteaptă să-şi spună poezia Au discutat deja despre ce trebuie să spună, în maşină, pe drum încoace Patrick îşi drege vocea şi vorbeşte pe un ton hotărât, cu convingere — N-am intenţionat să-mi ucid soţia A fost un accident N-am ştiut că ţeava de eşapament era înfundată sau că soţia mea se afla în pericol — Vreţi să mai adăugaţi şi altceva? întreabă şeriful după o clipă Patrick îi aruncă o privire nervoasă lui Lange — Nu, cred că asta-i tot, spune încet avocatul Şeriful se ridică şi spune: — Patrick Kilgour, eşti arestat pentru uciderea lui Lindsey Kilgour, pe data de 10 ianuarie 2009 Lui Patrick îi fug toate gândurile din cap şi nu mai aude şi restul Apoi cineva îl înghionteşte — Te rog să te ridici Patrick se ridică împleticindu-se — Mâinile la spate, te rog, spune încet poliţistul în uniformă Patrick îşi duce mâinile la spate şi simte cătuşele închizându-se Şi, pur şi simplu, e arestat pentru crimă Merge la închisoare * Stephanie apreciază anonimatul călătoriei cu avionul, fără celebrul ei soţ alături E arătos şi uşor de recunoscut; singură, poate să treacă drept o femeie obişnuită, obosită Nu o sâcâie nimeni şi nici nu se uită de două ori la ea, nu aşa cum i se întâmplase când se întorseseră de la audiere Patrick atrăsese câteva priviri curioase şi, din cauza asta şi ea Ştia ce se întrebau oamenii care o priveau: Cine s-ar mărita cu un bărbat care şi-a ucis prima soţie? Citiseră ziarele, văzuseră imaginile la TV şi presupuseseră că era vinovat Şi acum ea ştie ceva ce ei nu ştiu Ştie că a picat testul la poligraf Acum ar vrea să urle: N-am ştiut nimic N-am ştiut! Îi vine să plângă, cu capul lipit de geam, dar nu-şi dă voie O să plângă diseară, acasă, singură, după ce adorm gemenele O să dea drumul lacrimilor aşa cum nu s-a simţit în stare să o facă atunci când era în casă şi Patrick Poate că o să fie cathartic şi poate că după aceea o să fie în sfârşit în stare să doarmă Şi să se gândească limpede la situaţia ei Primise un mesaj de la avocat, care-i spunea că lucrurile au mers cum se aşteptau, că Patrick a fost reţinut şi e acum în arestul local Nu o să mai aibă veşti direct de la el, decât dacă o sună de la un telefon din arest Şi-l imaginează într-o celulă, îmbrăcat cu salopetă Îşi imaginează că i-au luat cureaua şi şireturile – orice ar putea folosi ca să se sinucidă Însă nu-şi poate imagina ce-i trece prin cap Pentru că habar nu are ce e în capul lui Se înfioară când se gândeşte că un aparat l-ar putea cunoaşte mai bine decât ea Oare l-a cunoscut măcar un pic vreodată? Poate că e mai în siguranţă dacă el e la închisoare Şi ea şi Emmie şi Jackie Dacă este într-adevăr un ucigaş, le e mai bine tuturor cu el închis, undeva, departe Se gândeşte cu groază la focul din bucătărie Tot nu-şi aduce aminte să fi pus tigaia pe plită în ziua aceea E posibil să o fi făcut Patrick? Oare avea dreptate Erica? Oare Patrick voia să scape de ea şi de gemene, ca să rămână cu banii ei – peste trei milioane de dolari cu totul? Nu-i vine să creadă Nu-i vine să creadă că ar fi putut avea o părere aşa de greşită despre cineva pe care-l iubea, însă i-au rămas suficiente îndoieli ca să o facă să se simtă de-a dreptul mizerabil Nu mai ştie ce e adevărat sau cum să se poarte Avocatul lui Patrick se aşteaptă să-l susţină pe soţul ei, să fie uniţi Dar oare e în stare? Ar trebui s-o facă? Şi dacă el chiar e vinovat, dar scapă basma curată şi se întoarce acasă? Sigur Patrick nu ar fi făcut-o Chiar s-ar putea să fie nevinovat Cum o să ştie ea vreodată cu siguranţă? Până să aterizeze avionul, s-a făcut deja târziu Îşi recuperează maşina din parcarea aeroportului şi conduce o oră şi jumătate până acasă, ochii usturând-o de oboseală Casa e întunecată; şi-ar dori să se fi gândit să lase aprinsă lumina de pe verandă În cele din urmă, descuie uşa şi intră agitată în casă, cu toate simţurile în alertă O sperie să stea singură în casă seara E obişnuită să-l aibă pe Patrick – el îi dădea un sentiment de siguranţă Acum, orice zgomot, cât de mic, o face să tresară, fiecare umbră sare la ea Se întreabă dacă o să se mai simtă vreodată în siguranţă Însă apoi îşi spune că trebuie să-şi revină Reglează repede termostatul ca să facă mai cald, aprinde luminile în toată casa, îşi trage pe ea nişte pantaloni de trening şi dă fuga vizavi să le ia pe gemene Se gândeşte ce să-i spună Hannei Nu trebuie să-i spună despre poligraf, indiferent cât de tare tânjeşte să se confeseze Când Hanna deschide uşa şi o întâmpină cu un zâmbet, Stephanie se surprinde izbucnind în lacrimi Hanna o îmbrăţişează şi apoi o trage din răcoarea de-afară în casa încălzită O priveşte compătimitor — Haide, copiii dorm cu toţii sus Îţi aduc ceva de băut — Eşti sigură? E târziu, spune Stephanie — Sunt sigură Simţindu-se prea obosită să protesteze şi cu totul singură pe lume, Stephanie se ţine după ea spre bucătărie Vrea totuşi să-şi vadă întâi fetele — Urc în vârful picioarelor şi arunc o privire la ele, bine? — Sigur că da, răspunde Hanna, schimbând direcţia O să facem linişte totuşi hai să nu-i trezim Ţarcul gemenelor e aşezat în camera copiilor, lângă leagănul lui Teddy, iar fetiţele dorm adânc Stephanie se strecoară în cameră şi se uită atentă la ele Veioza aruncă o lumină blândă Sunt culcate pe spate, cu capetele întoarse una spre cealaltă, cu pumnişorii strânşi, genunchii îndoiţi, piepturile ridicându-se şi lăsându-se Sunt tare inocente I se frânge inima când le priveşte — În regulă? şopteşte Hanna Stephanie încuviinţează şi ies tăcute din cameră, întorcându-se jos Stephanie o urmează pe Hanna în bucătărie E surprinsă să-l vadă acolo pe Ben, soţul Hannei Dar, bineînţeles, locuieşte acolo Ea e intrusul, care se bazează pe bunătatea unor străini — Nu-l lua în seamă pe Ben, spune Hanna Se uită la ceva la subsol Ben o salută cordial dând din cap şi este suficient de politicos ca să nu se holbeze în timp ce-şi ia o bere din frigider Probabil că se aşteaptă să afle totul mai încolo, îşi spune Stephanie cu cinism Însă nu ar trebui să fie cinică faţă de ei, îşi zice ea S-au purtat frumos cu ea Nu poate lăsa ceea ce i se întâmplă ei să-i influenţeze viziunea asupra tuturor celorlalţi Ben se retrage la subsol cu berea lui, iar Hanna întreabă: — Ceai? Sau ceva mai tare? — Ai vin? Se aşază în sufragerie cu o sticlă de vin roşu şi două pahare, în penumbră, iar Hanna deschide discuţia: — Ce s-a întâmplat? — L-au arestat, spune Stephanie abrupt Expresia Hannei e un amestec de şoc, compasiune şi groază — Şi ce-o să faci? — Nu ştiu • În seara aceea, târziu, în celula lui, Patrick stă întins pe pat, gândurile gonindu-i prin cap Şi-o imaginează pe Stephanie stând trează în patul lor, holbându-se la tavan Sau se învârte prin casă, aşa cum face de când au început toate astea, gândindu-se la el? Oare crede că a făcut o crimă? Crede poligraful? Sau s-a calmat până acum şi gândeşte logic? Poligraful ăla nenorocit! Stephanie nu ar fi trebuit să fie acolo Totuşi el se aşteptase să treacă testul Fusese o lovitură cumplită să vadă că nu a fost aşa Capitolul 44 Cheryl are senzaţia că e prinsă în capcana unui coşmar adevărat Acum, când ştie mai multe despre părinţii biologici ai lui Devin, se trezeşte cercetându-l pe băiat şi punându-şi întrebări despre orice, oricât de neînsemnat În ultima vreme a văzut la el comportamente pe care poate le-a ignorat voit până acum Uneori Devin se pune pe el pe primul loc, înaintea prietenilor lui Are un farmec considerabil, la care recurge ca să obţină ce-şi doreşte Ea nu şi-a făcut niciodată griji din cauza asta Abia dacă recunoaşte faţă de sine, dar caută trăsături de sociopat Gary îi spune că-i joacă feste imaginaţia şi caută să găsească probleme care nu există O asigură că dragostea e de-ajuns; dragostea poate rezolva orice L-au crescut pe Devin cum se cuvine Sunt oameni buni O să treacă peste toate astea • A doua zi dimineaţă, Erica Voss stă în apartamentul ei şi derulează ştirile pe telefon când se opreşte brusc Arestare în cazul Kilgour Simte valul de adrenalină; apasă pe link şi citeşte în fugă articolaşul Apoi se reazemă de spătar, cu un zâmbet care îi apare încet pe buze Aşa îi trebuie Aşa păţeşti când te pui cu ea Ia telefonul mobil şi sună la familia Manning Şi-a pregătit deja ce are de spus — Alo, se aude glasul lui Cheryl la telefon — Bună, Cheryl, spune Erica — Cine e? Erica aude tonul suspicios, ba chiar teama din vocea celeilalte femei A pregătit-o cu vizita la ei acasă — Sunt Erica, mama lui Devin Se lasă o tăcere îndelungată şi încordată — Ce vrei? — Nu ştiu dacă v-aţi uitat la ştiri începe Erica şi apoi aşteaptă — Te referi la audiere, răspunde Cheryl, cu glas tremurat — Probabil că a fost un şoc să aflaţi despre tatăl lui Devin, spune Erica — Spune-mi adevărul, ripostează Cheryl răguşit Chiar i-a omorât? — Sigur că da — Ce vrei? întreabă din nou Cheryl — Aş vrea să-mi văd mai des fiul, răspunde Erica — Nu-i fiul tău E al nostru Ai renunţat la toate drepturile părinteşti când l-am adoptat — Nu-mi pasă de drepturile juridice N-aveţi decât să-l ţineţi Dar cred că trebuie să ştie de unde vine, nu? Aş putea să mă întâlnesc cu el, să-i spun că e adoptat – pun pariu că nici măcar nu i-aţi spus că e adoptat, nu-i aşa? – şi să-i povestesc despre tatăl lui şi de ce am renunţat la el, deşi nu voiam Aşteaptă o clipă şi apoi adaugă: — Aţi văzut că Patrick a fost arestat azi-dimineaţă? De la celălalt capăt al firului se aude un icnet — Pentru crimă — Închid, spune Cheryl — Ba nu închizi, ripostează Erica O să mă asculţi O să te duci să-i spui lui Gary că mai vreau 100 000 de dolari, altfel Devin o să afle curând lucruri pe care nu cred că vreţi să le ştie Nu-l puteţi supraveghea în fiecare clipă, în fiecare zi Vă mai sun peste câteva zile Până atunci, adunaţi banii Când Patrick ajunge la proces, chiar nu vreau să le spun că de fapt ştiu unde se află fiul meu şi să vă fac să treceţi prin toată povestea cu testul de paternitate Ar fi foarte greu pentru Devin să afle aşa adevărul • Stephanie ia ziarul din faţa casei şi se întoarce cu el în bucătărie Afară e frig şi umezeală Se aşază la masă şi-l răsfoieşte, căutând vreo referire la arestare O găseşte în cele din urmă, îngropată spre sfârşit Măcar aici nu a ajuns pe prima pagină Se întreabă cât o să dureze până se aruncă presa locală pe ea Îşi apasă palmele pe ochi, o ustură Aseară a stat la Hanna mai mult decât avusese de gând şi a băut mai mult decât ar fi trebuit I-a prins bine să se sprijine pe Hanna, să se bucure de alinarea şi normalitatea ei Voia să îi mărturisească totul Acum se teme că a lăsat să-i scape un pic prea mult despre îndoielile ei Dar nu i-a zis nimic despre poligraf Revine la prima pagină a ziarului Mai are câteva minute, cu fetiţele vesele în sufragerie înainte să le pregătească să iasă O să meargă pe jos până la băcănie azi, să ia câte ceva Speră să nu dea peste nimeni cunoscut, deşi probabil că aşa o să se întâmple Totdeauna se întâmplă aşa Îi atrage atenţia un articol de pe pagina a doua E o ştire şocantă despre un bărbat din Albany care şi-a ucis cei doi copii şi soţia, apoi s-a sinucis Îşi spune să nu citească, dar bineînţeles că citeşte Nu se poate abţine, întotdeauna există ştiri de-astea şi întotdeauna le citeşte Bărbatul şi-a asfixiat cei doi copilaşi înainte ca fosta soţie să se întoarcă de la serviciu Când a ajuns acasă, a înjunghiat-o de câteva ori în piept Şi apoi s-a urcat liniştit în maşină şi s-a aruncat cu ea de pe un pod Se reazemă de spătar, ameţită de oroarea poveştii Genul ăsta de lucruri se întâmplă tot timpul Şi nimeni nu pare să se aştepte Telefonul din bucătărie începe să sune, făcând-o să tresară Îi aruncă o privire, nedorind să-l ridice Oricine ar fi, nu pot fi decât veşti proaste Nu-şi poate imagina nimic altceva în ultima vreme Răspunde — Da? — Bună, Stephanie, sunt Robert Lange Stephanie simte că-i stă inima Ce mai e? — Ce s-a întâmplat? — Voiam să-ţi spun că Patrick o să ajungă în dimineaţa asta în faţa unui judecător, pentru punerea sub acuzare Nu-i vine în cap niciun răspuns — Dacă vor merge mai departe cu asta – şi, realist vorbind, nu văd cum ar putea – probabil că o să avem o dată a procesului cam la primăvară sau începutul verii Stephanie închide ochii şi se sprijină de blat — Bine — O să am nevoie de un avans * Ziua se scurge greu Chiar şi când totul se prăbuşeşte, soarele tot răsare şi apune, iar Stephanie tot are nevoie de mâncare şi somn Fetiţele trebuie îngrijite – hrănite, îmbrăcate şi schimbate Trebuie să răspundă la telefon când sună Patrick din închisoare Conversaţiile lor au un ton fals, poticnit, nefiresc Cum ar putea fi altfel? Timpul petrecut despărţiţi îi face să devină tot mai distanţi, pentru că-şi împărtăşesc tot mai puţine lucruri cu fiecare zi Aşa se întâmplă mereu când cuplurile sunt despărţite, îşi spune Stephanie; e mult mai rău când unul dintre ei e în închisoare, acuzat de crimă, iar celălalt nu e întru totul convins că acesta nu e vinovat — Stephanie, spune întotdeauna Patrick, trebuie să mă crezi N-am făcut-o — Ştiu, răspunde ea mecanic Ştie că nu pare foarte convinsă Pare detaşată, indiferentă — Trebuie să renunţe la acuzaţii O să ies de-aici şi o să vin acasă, spune el — Ştiu, repetă ea fără nicio inflexiune, uitându-se pierdută pe fereastră Nu simte nimic când stă de vorbă cu el — Lange spune că, dacă nu reuşesc să găsească alte dovezi, nu o să fie suficient ce au ca să ajungă la proces – o să fie cuvântul ei împotriva cuvântului meu în privinţa aventurii, iar o aventură nu e o dovadă suficientă că mi-am ucis soţia Şi nici asigurarea N-au nicio dovadă directă că am intenţionat s-o ucid pe Lindsey Nici nu-l ascultă, de fapt Dintr-odată, Stephanie îşi aduce aminte ceva ce i-a spus Erica, în ziua aceea pe verandă Că vecinii ei s-ar putea să-l fi văzut venind şi plecând de la ea, s-ar putea să-i fi auzit în pat, prin perete Dacă ar găsi un singur vecin care să-l fi văzut acolo, îşi spune ea, de mai mult de două ori s-ar dovedi că Patrick minte El spusese că a fost la ea acasă doar de două ori — Stephanie, trebuie să fii puternică pentru mine, bine? Pentru mine şi pentru gemene Sesizează o notă de disperare în vocea lui acum; masca i-a alunecat un pic Lui Patrick îi e frică Sigur că îi e — Lange voia un avans, îi spune — Mda, mi-a spus că te-a sunat — Sunt o mulţime de bani — Ştiu Şi-mi pare rău Patrick pare plin de regret — Când se termină toate astea şi mă pun din nou pe picioare, n-o să conteze, Stephanie Nu sunt decât bani O să-mi pornesc propria firmă, o să-i recuperez Lumea are memorie scurtă În câţiva ani, n-o să mai pară decât un vis urât • În timp ce merge cu camioneta pe strada principală din Creemore, şeriful Bastedo se gândeşte că nu au scos absolut nimic de la Kilgour – a avut grijă avocatul ăla isteţ al lui Şi dacă Kilgour nu vorbeşte, nu o să aibă suficiente probe ca să meargă mai departe, până la proces Chiar şi aşa, şeriful Bastedo îşi parchează maşina în faţa farmaciei K & R Acolo lucra Erica Voss pe-atunci E o afacere de familie Se îndreaptă spre partea din spate a farmaciei, unde găseşte un bărbat în vârstă în spatele tejghelei Acesta ridică privirea, iar Bastedo îşi scoate legitimaţia — Sunteţi proprietarul? Bărbatul încuviinţează şi spune: — Cu ce pot să vă ajut, domnule şerif? — Aş vrea să vă pun câteva întrebări despre o fostă angajată, Erica Voss Vă aduceţi aminte de ea? Bărbatul îi aruncă o privire plină de înţelesuri — Chiar mă întrebam când o să veniţi Bastedo încuviinţează Cazul a apărut peste tot la ştiri; l-ar interesa să afle ce crede omul ăsta În apropiere nu se mai află nimeni care să-i poată auzi — Ce-mi puteţi spune despre ea? — Era o angajată excepţională, răspunde farmacistul, după care adaugă: Din câte ştiu eu — Ce vreţi să spuneţi? — Era foarte isteaţă, de încredere, se descurca bine cu clienţii Învăţa repede Ambiţioasă — Simt un „dar”, spune Bastedo Farmacistul îi aruncă o privire apreciativă — Am avut câteva spargeri pe vremea aia Medicamente furate În principal, oxicodonă Chestii pe care poţi să le vinzi pe stradă N-aţi reuşit să-l prindeţi pe hoţ — Şi? — Şi nu pot dovedi nimic Dar am crezut tot timpul că ea era sau că era implicată cumva I-am spus atunci şerifului, ca posibilitate, dar n-au găsit nimic Cum am zis, era isteaţă — Aţi pus-o pe liber? — Nu Cum aş fi putut? Nu puteam s-o dau afară fără dovezi şi n-aveam niciuna Însă am întrebat-o direct A negat Fie spunea adevărul, fie e o mincinoasă foarte pricepută — Şi ce s-a întâmplat? — A plecat din oraş – destul de repede după povestea aia îngrozitoare cu familia Kilgour Soţia mea şi cu mine ne-am bucurat că a plecat N-am mai avut furturi după aceea Ridică din sprâncene spre şerif — Ştiţi ce cred? — Ce? — N-aş crede o vorbă din ce spune — Vă mulţumesc pentru timpul acordat — Cu plăcere Şeriful Bastedo conduce înapoi până la secţia de poliţie, şocat de ce a aflat Ar face bine să verifice dacă aşa e • În seara aceea sună Erica Gary simte cum i se adună transpiraţia la subsuori şi în jos pe şira spinării Cheryl îl priveşte neliniştită din cealaltă parte a camerei Ştiau că o să sune din nou; aşteptau Coborâseră la subsol, ca să nu-i audă Devin, în caz că nu dormea — Bună, Gary, spune Erica Bănuiesc că ştii că am vorbit cu soţia ta zilele trecute — Am probleme să strâng aşa de mulţi bani, se răsteşte Gary — Da, sigur, spune ea, ca şi cum nu l-ar crede — Aşa e Chiar aşa e şi din cauza asta transpiră atât de abundent Au avut pierderi cu câteva clădiri comerciale în ultimele două trimestre — Sunt strâmtorat pentru moment — Aiureli Nu te cred — De ce să nu mă crezi? Asta-i America Toată lumea e strâmtorată! Trage adânc aer în piept — Uite ce e, o să capeţi banii Doar că am nevoie de ceva mai mult timp Nu vrem să vorbeşti cu Devin şi să-i distrugi viaţa Să ne distrugi şi nouă vieţile Ştii bine Aşteaptă o clipă, în timp ce Erica pare să se gândească — Bine Ai mai mult timp la dispoziţie Vă sun în câteva zile Capitolul 45 Soarele iese în sfârşit, după zile în şir de ploaie neîntreruptă Patrick e în închisoare de aproape o săptămână E marţi dimineaţă, iar Stephanie a stabilit să se vadă cu Hanna şi Teddy ceva mai târziu în cursul dimineţii şi să meargă împreună în parc şi apoi la o cafenea Se simte mai în siguranţă când iese dacă e şi Hanna cu ea, acum, când ştie toată lumea că Patrick a fost arestat Hanna i-a devenit un fel de protector – tamponul dintre ea şi restul lumii Stephanie a fost sâcâită de presă, dar măcar ziariştii nu şi-au făcut tabără la uşa ei Gemenele sunt în scaunele lor de bucătărie, iar Stephanie le vâră piure de mazăre în guriţe, gândurile fugindu-i în toate părţile, aşa cum i se tot întâmplă de când Patrick a picat testul cu detectorul de minciuni Dacă într-adevăr a făcut-o, dacă şi-a ucis cu sânge rece prima soţie Trebuie să se confrunte cu posibilitatea ca soţul ei să fie ucigaş Cât de profund i s-au schimbat gândurile de când au început toate astea! La început, crezuse că Patrick a fost necredincios pentru scurtă vreme şi că Erica nu face decât să încerce să-i scuture de nişte bani Stephanie şi-a pierdut săptămâni întregi din viaţă într-o pâclă de panică paranoidă că soţul ei e acuzat pe nedrept Dar acum Ce speră? Vrea să fie eliberat? Vrea să fie condamnat? Şi dacă se întoarce acasă? Se uită fix la perete şi-şi zice: Chiar dacă scapă, nu înseamnă că n-a făcut-o Sunt prea multe lucruri care o fac să se îndoiască de el Căzătura pe scări Poligraful Nu se mai poate amăgi singură – dacă este un ucigaş, nu-şi poate permite să se pună în pericol şi pe ea şi pe gemene Se hotărăşte: Nu se poate ca el să se întoarcă aici În cele din urmă, a recunoscut faţă de ea Nu crede că soţul ei e nevinovat • Patrick e escortat în încăperea folosită de deţinuţi pentru consultările cu avocaţii Are senzaţia că a îmbătrânit cu câţiva ani în zilele de când se află aici Cum reuşesc oamenii să supravieţuiască 20 de ani? Toată viaţa? De câte ori se gândeşte la asta, i se strânge stomacul şi îl trec sudorile de frică Şi el şi ţinuta lui de închisoare duhnesc Nu face faţă pe cât de bine credea Dar cum poţi să ştii cum o să faci faţă în închisoare, acuzat de crimă, până nu încerci? E un tărâm străin Unul în care el nu îşi are locul Nu e cum sunt ceilalţi de-aici, în majoritate infractori înrăiţi, duri, needucaţi El iese în evidenţă Încă se mai luptă cu neîncrederea, în fiecare zi Se întreabă dacă o să asimileze vreodată ideea — Patrick, spune Lange, ridicându-se Patrick se îndreaptă spre el târându-şi picioarele şi se aşază greoi, în timp ce gardianul se retrage şi închide uşa în urma lui Avocatul îl priveşte îngrijorat, ceea ce Patrick apreciază Are senzaţia că nici propriei soţii nu-i pasă aşa de tare, că ea o să-l părăsească Nu poate să o învinovăţească, la cum arată lucrurile — Ce faci? întreabă Lange, îngrijorarea citindu-i-se pe chip — Ce crezi? îi răspunde Patrick, după care se înmoaie şi adaugă: Sunt speriat de moarte, dacă vrei să ştii Detest locul ăsta Trebuie să mă scoţi de-aici Ştie că pare disperat Avocatul încuviinţează, încercând să-l liniştească — Aşa o să şi facem, Patrick Trebuie să rezişti Se poartă bine cu tine? Patrick încuviinţează obosit — Cred că da — În cazul în care o să se meargă mai departe cu asta trebuie să trecem în revistă totul, orice ar putea fi dăunător pentru tine Dacă există cineva, oricine, care îţi poate face rău, trebuie să aflu acum Putem discredita martorii dacă ştim la ce să ne aşteptăm, dar nu ne permitem să avem surprize Înţelegi? Patrick se uită la el, simţindu-se nedreptăţit Lange crede că e vinovat — Cum e cu prietenul tău Greg Miller? insistă avocatul — Ce-i cu el? Avocatul se apleacă peste masă — Uite ce e, un proces de crimă e ceva cu totul diferit de ancheta coronerului Nu mai e cu mănuşi, mă înţelegi? El te cunoştea la vremea aceea E ceva ce ştie şi ţi-ar putea face rău? I-ai spus vreodată, fie şi în glumă, că ai vrea să scapi de soţia ta? Patrick e luat prin surprindere — Nu, sigur că nu — Nu există nimeni, ascuns în umbră, care o să apară şi o să spună că ai încercat să-l angajezi ca s-o lichideze? Pentru că se întâmplă porcării de-astea Patrick se aşază, sudoarea ieşindu-i din toţi porii Se îneacă în propria duhoare Nu se teme de aşa ceva Dar adevărul e că, deşi nu a fost marea poveste de dragoste pe care o prezintă Erica, el a minimalizat în faţa lui Stephanie amploarea poveştii: s-a culcat cu ea de mai multe ori, iar apoi a trebuit să spună la fel şi mai departe, la audiere E un mincinos Iar Erica ştie Clatină din cap — Nu Jur! Nu-i nimic de genul ăsta • — Aşa, Revin, îi spune şeriful Bastedo bărbatului bine legat, îmbrăcat cu blugi nespălaţi din sala de interogatoriu Au interogat toţi dealerii şi foştii dealeri de droguri cunoscuţi din zonă — Ce-ar fi să-mi spui de ce sunt aici? N-am mai făcut nimic de ani întregi — N-ai probleme cu noi Vrem doar să discutăm cu tine — Despre ce? întreabă bărbatul agitat — Erai activ pe piaţa drogurilor acum vreo 10 ani — Mda şi mi-am ispăşit sentinţa Acum lucrez Sunt curat Întreabă pe cine vrei — Am întrebat şi ştim Nu eşti în nicio belea Vrem doar să discutăm cu tine despre Erica Voss Bărbatul încremeneşte Se gândeşte Înghite — Bine — Ştii despre cine vorbim — Mda, sigur Apare în toate ştirile despre bărbatul care şi-a omorât nevasta în maşină — Ce ne interesează pe noi e ce punea la cale la vremea aia, spune Bastedo, aplecându-se peste masă Spune-ne despre droguri Kevin înghite din nou — Mi-am ispăşit deja sentinţa Nimic din ce spun aici n-o să mă bage în bucluc, nu? — Aşa e Eşti liber şi fără probleme Doar ne ajuţi — Bine, mda, a fost implicată, nu pe scară largă Doar o perioadă scurtă — Distribuţie? Bărbatul încuviinţează — Distribuia oxi Am luat şi eu de la ea — De unde avea drogurile? — Le fura Lucra la o farmacie De-acolo le avea Capitolul 46 A doua zi dimineaţă, procuroarea aruncă dezgustată dosarul gălbui pe birou — O să trebuiască să-i dăm drumul lui Patrick Kilgour, spune Dominguez N-o să câştigăm niciodată, decât în cazul în care cedează el şi mărturiseşte Bastedo încuviinţează — Mda Şi nenorocitul lui de avocat nu-l lasă să vorbească N-am fost în stare să scoatem nici măcar un piuit de la el — Şi singurul nostru martor a fost acuzat că a furat şi distribuit opioide Procuroarea se gândeşte o clipă şi apoi spune: — Păcat că prescripţia nu ne lasă s-o urmărim pentru droguri — Hai să privim partea bună, zice Bastedo după o clipă, cu o expresie plictisită de moarte Gândeşte-te la toţi banii pe care-i economiseşte statul dacă nu avem proces şi nu trebuie să plătească pentru condamnarea la închisoare pe viaţă pe care ar primi-o Dominguez pufneşte dispreţuitor — Mda, dar am sentimentul că nenorocitul chiar a făcut-o — Şi eu Bastedo se ridică să plece — Le zic să renunţe la acuzaţii şi să-l elibereze • Robert Lange primeşte un telefon pe mobil Au retras acuzaţiile împotriva lui Patrick şi îl eliberează Era şi momentul Lange se îndreaptă către închisoare să-i dea clientului său vestea cea bună Când ajunge, şeriful Bastedo îl întâmpină în zona de primire Se duc împreună la sala de interogatoriu, unde e adus Patrick Pare prudent şi speriat când îşi vede avocatul împreună cu şeriful E ceva neaşteptat; pare să presupună ce este mai rău Lange se grăbeşte să-l liniştească, zâmbindu-i — Patrick, veşti bune Au retras acuzaţiile Eşti liber Te duci acasă • Patrick aude cuvintele, dar nu le înţelege cu adevărat Avocatul lui vine spre el şi îl îmbrăţişează Apoi pricepe, iar uşurarea e copleşitoare Preţ de o clipă, se sprijină de Lange Credea că o să moară aici În pofida asigurărilor avocatului, era îngrozit că o să ajungă la proces, că o să fie condamnat, că nu o să mai vadă niciodată lumina zilei — Chiar plecăm? Acum? reuşeşte să spună — Da Poţi să ajungi acasă diseară E un loc liber la zborul de după-amiază – am verificat deja Începe să digere informaţia Şocul cedează, înlocuit de încântare Abia aşteaptă să-şi scoată hainele mirositoare de închisoare, să-şi spele duhoarea de închisoare de pe piele, să doarmă din nou în patul lui — Hai să-ţi facem actele Patrick se întreabă cum o să reacţioneze Stephanie la întoarcerea lui aşa de neaşteptată De parcă i-ar fi citit gândurile, avocatul spune: — O s-o sunăm pe soţia ta să-i dăm vestea cea bună • Stephanie stă pe canapeaua din sufragerie, uluită Tocmai a vorbit cu Patrick la telefon E în drum spre casă Nu-i vine să creadă Îşi imaginase că e în închisoare, că îl aşteaptă un proces pentru crimă Acum i-au dat drumul, au retras acuzaţiile O să ajungă acasă diseară Credea că o să aibă mai mult timp la dispoziţie ca să-şi dea seama care este situaţia Nu ştie ce să creadă, ce să facă Erica e o mincinoasă Stephanie ştie sigur că tipa a minţit la audiere în legătură cu şantajul Soţul ei e un mincinos Asta a spus detectorul de minciuni Pe cine ar trebui să creadă? Vrea să scape de amândoi Se gândeşte neliniştită la Patrick Nu l-a mai văzut de când a picat testul la poligraf Când dispare încrederea, dragostea se mistuie rapid şi îi ia locul spiritul de autoconservare Ar putea să-l părăsească Ar putea să plece acum, să le ia pe gemene şi să dispară înainte să ajungă el şi să nu-i spună unde s-a dus Stă tremurând pe canapea, gândindu-se bine Nu are mult timp la dispoziţie şi îi este greu să gândească, din cauza presiunii Dacă fuge, o s-o găsească până la urmă Şi ar avea legea de partea lui – ea nu are dreptul să-i ia fiicele şi să fugă În ochii legii, el e nevinovat Şi are drepturi asupra copiilor lui Se gândeşte la gemene, cu inima în gât Păsărelele ei Simte cum o năpădeşte groaza Dacă e adevărat că el şi-a ucis prima soţie – şi copilul nenăscut –, dacă e capabil de aşa ceva dacă ea ar încerca să ia fetele şi să-l părăsească le-ar ucide pe micuţele Jackie şi Emma? Ar ucide-o pe ea? Începe să i se învârtă capul şi simte cum o copleşeşte greaţa În ultima vreme s-a tot gândit la bărbatul de la ştiri, care şi-a sufocat cu perna cei doi copii şi şi-a înjunghiat soţia E ceva ce trebuie să ia în considerare Oare Patrick era violent înainte să se căsătorească? A împins-o pe scări pe prima lui nevastă? Oare ea şi Patrick au trăit o minciună înainte să se întâmple toate astea şi tot timpul ei a fost un om capabil de crimă? Se ştie că părinţii – de obicei, bărbaţii – îşi pot ucide copiii ca să se răzbune pe soţul de care s-au despărţit Nimeni nu pare să se aştepte vreodată la aşa ceva Iar el se pare că a făcut-o deja o dată Şi se întoarce acasă diseară Capitolul 47 Patrick bâjbâie să bage cheia în uşă Stephanie a lăsat lumina aprinsă pe verandă E târziu, e trecut de ora 23:00 Drumul spre casă a fost lung – a închiriat o maşină la La Guardia în loc s-o pună pe Stephanie să le trezească pe gemene şi să conducă până la aeroport ca să-l ia pe el A avut o mulţime de timp de gândire Încântarea de mai devreme – Lange l-a dus cu maşina direct la aeroportul din Denver şi au sărbătorit cu o băutură la bar, înainte să se îmbarce în avionul spre casă – s-a şters pe măsură ce se gândea la ce urmează Dar măcar s-a terminat De tot Şi asta nu se mai poate schimba Erica nu-i poate face nimic Nu au destule probe ca să meargă la tribunal şi, în plus, Erica a fost complet discreditată E o mincinoasă şi o infractoare Patrick e liber eliberat de ea şi de trecut Trebuie să o convingă pe Stephanie că totul o să fie în regulă de-acum încolo, că o pot lua de la capăt şi că nimic din toate astea nu trebuie să le facă rău Sunt liberi! A fost exonerat – o să apară la ştiri că acuzaţiile împotriva lui au fost retrase La vremea aia, habar nu avea de afacerile cu droguri ale Ericăi De fapt, abia dacă o ştia şi pe ea – cu excepţia celor mai carnale moduri O să se ridice deasupra tuturor acestor lucruri, o s-o ia de la capăt O să-şi înfiinţeze propria firmă să-i arate lui Niall ce poate să facă Lui Niall o să-i pară rău că l-a dat la o parte Şi o să-i arate lui Stephanie că are motive să fie mândră de el Dar acum trebuie să stea de vorbă cu Stephanie, să-i explice Încearcă să nu se simtă deranjat de aparentele ei îndoieli – deşi lui Stephanie i-a fost foarte clar că Erica a minţit la audiere Poate să explice testul cu detectorul de minciuni Ştie că Stephanie a încetat să-l mai creadă în ziua aceea, în biroul avocatului Încă o mai vede – reacţia ei când şi-a dat seama că a picat testul A tot revăzut-o în minte cât a fost în închisoare Ea a crezut atunci că el şi-a ucis deliberat propria soţie Probabil că încă mai crede asta, chiar dacă i-au dat drumul Speră că o să-l ierte şi că vor putea merge mai departe L-a iubit odată şi nu a fost demult Trebuie să se gândească la gemene Au de clădit o viaţă împreună Deschide uşa Din sufragerie vine o lumină palidă Probabil că gemenele dorm la etaj Pune cheile pe măsuţă, îşi scoate haina, o agaţă în cuier şi se îndreaptă încet spre sufragerie Soţia lui îl aşteaptă, aşezată pe canapea în semiîntuneric şi, când se uită la el, nu se mişcă Nu vine în fugă spre el şi nu-şi aruncă braţele în jurul lui El nici nu se prea aştepta să o facă, dar tot se simte dezamăgit Rămâne nemişcat cât se privesc unul pe altul Nu-i place expresia de pe chipul ei Pare prudentă, aproape ca şi cum i-ar fi frică de el Aşa ar trebui întâmpinat, după ce a fost exonerat? După toate prin câte a trecut? Nu i-a dat niciodată vreun motiv să-i fie frică de el Avocatul se bucurase pentru el Avocatul lui ştie că testele la poligraf nu au nicio importanţă Ar trebui să fie şi ea bucuroasă E soţia lui – ar trebui să aibă puţină încredere în el sau să-i acorde măcar beneficiul îndoielii — Stephanie, spune el, cu glas întretăiat Înaintează în cameră — Sunt aici E-n regulă Totul o să fie bine de-acum S-a terminat Nu ne mai poate face nimic Soţia lui se holbează la el, cu ochii mari Trebuie să o facă să-l asculte, să-l înţeleagă Mai face un pas — Erica e o mincinoasă, spune, cu glas ceva mai puternic Ştii deja Voia bani, voia să-mi facă rău, asta-i tot Mi-au dat drumul pentru că nu au nimic împotriva mea Ştiu şi ei că ea a inventat totul Nu e credibilă şi nu se poate avea încredere în ea — Ce s-a întâmplat? întreabă ea, cu voce răguşită Patrick îi explică — Au aflat că Erica a furat medicamente de la farmacia unde lucra şi le-a vândut Au dovezi Martori Vede pe chipul ei şocul când aude asta; e clar că nu se aştepta la aşa ceva — Ar face orice pentru bani, adaugă el înverşunat Nu-i pasă cui îi face rău Stephanie rămâne tăcută, de parcă nu poate pricepe ce-i spune el — E o veste bună, Stephanie, adaugă Patrick, încercând să nu se simtă prea dezamăgit de reacţia ei — N-ai trecut testul la poligraf, Patrick, zice Stephanie în cele din urmă Ce-ar fi trebuit să cred? Patrick simte un val de iritare De câte ori nu trecuse prin asta? Se apropie şi se aşază lângă ea — Ştiu Şi pot să explic Îi îndepărtează părul de pe faţă cu un gest familiar, iar ea se fereşte de atingerea lui Lui Patrick îi stă inima Se retrage puţin de lângă ea, lăsându-i puţin spaţiu — Nimeni n-a fost mai şocat decât mine că n-am trecut testul, spune Se uită la ea şi aşteaptă până ridică privirea şi se uită la el — Dar oameni nevinovaţi pică adesea testul Tace o clipă şi apoi continuă — Poate că l-am picat pentru că eram agitat fiindcă te-am minţit în legătură cu altceva, Stephanie, în legătură cu cât a durat aventura cu Erica Închide ochii o clipă, ca să nu fie nevoit să o privească în faţă, însă îi deschide ca să-i cântărească reacţia — Ţi-am spus că m-am culcat cu ea de două ori, când, în realitate, a fost mult mai mult decât atât Stephanie arată de parcă i-ar veni să vomite Patrick continuă, simţindu-se ca şi cum ar sta pe marginea unei prăpăstii Totul depinde de cât de mult îl crede ea acum — Nu voiam să te pierd tu şi gemenele însemnaţi totul pentru mine Ştiu că nu sunt ucigaş, dar m-am gândit că dacă ai fi ştiut cât de des m-am culcat cu Erica m-ai fi părăsit şi că s-ar fi putut să nu mă mai crezi nici în legătură cu restul Şi după ce ţi-am spus că m-am culcat cu ea doar de două ori, a trebuit să spun acelaşi lucru şi la audiere Descurajat de felul cum îl priveşte, se ridică brusc şi începe să se plimbe prin faţa canapelei, dintr-un capăt în celălalt, aşa cum făcuse de multe ori de când Erica revenise în viaţa lui — După aia au vrut să fac testul la poligraf şi am fost îngrozit Eram foarte agitat Cred că de-asta n-am trecut testul Se întoarce către ea, cu disperare în voce — Dar nu e cum a spus ea Nu eram îndrăgostiţi N-a fost niciodată altceva decât sex, asta-i tot Aveam 23 de ani Soţia mea era însărcinată nu mai făceam sex Este de neiertat, ştiu Dar sub nicio formă n-aveam cum s-o omor pe Lindsey Nici pentru Erica, nici pentru nimic altceva Nu sunt ucigaş! Ideea ar fi caraghioasă dacă n-ar fi aşa de al naibii de înspăimântătoare! Stephanie ridică privirea spre el, îngrozită — Ai minţit la audiere, spune ea A fost sperjur Patrick încuviinţează — Ştiu, dar acum s-a terminat N-o să se afle niciodată Şi nu o să se afle decât dacă le spune ea, se gândeşte Patrick Stephanie se uită fix la el, cu ochii mari În cele din urmă, îl întreabă cu voce aspră, în şoaptă: — Ai împins-o pe scări? Patrick o priveşte îngrozit — Nu! Nu, cum poţi să crezi aşa ceva? O iubeam! Apoi spune, cu glasul întretăiat: — Îmi pare rău, Stephanie Îmi pare foarte, foarte rău pentru tot ce ţi s-a întâmplat din cauza mea Îţi promit, o să-mi petrec tot restul vieţii revanşându-mă faţă de tine O priveşte, cu ochi rugători Totul depinde de ce urmează să se întâmple Capitolul 48 Stephanie îl priveşte în ochi pe soţul ei şi se întreabă dacă sunt ochii unui ucigaş Cuvintele lui nu au niciun sens pentru ea Îi tot spune că i-a povestit totul – aşa a spus tot timpul –, dar întotdeauna mai e ceva Ce ar putea să mai urmeze? O să vină peste ea într-o noapte, cu un cuţit în mână şi o să spună, chiar înainte să-i spintece beregata: A, da, mai e ceva, eu am înfundat ţeava de eşapament cu zăpadă şi am aşteptat să moară? Simte cum se înfioară Îşi încleştează mâna pe marginea canapelei ca să revină la realitate Îşi dă seama că nu e în stare să vorbească — Stephanie, spune ceva, te rog, o imploră el — Nu ştiu, răspunde ea în cele din urmă, încordată Nu ştiu ce să spun Dar se gândeşte la cât de uşor îi este lui să mintă A minţit-o pe ea, a minţit în boxa martorilor – a comis sperjur şi nici chiar asta nu pare să-l impresioneze prea tare Ridică privirea spre el — M-ai minţit tot timpul, spune în cele din urmă, cu glas ceva mai puternic De ce să te cred acum? Cum crezi că mă simt? Cuvintele ei chiar îl iau prin surprindere De ce ar trebui să-l surprindă? Crezuse că avea să-l creadă? Doar pentru că Erica s-a dovedit a fi o mincinoasă, nu înseamnă că el ar fi mai puţin mincinos Sunt ca două picături de apă, îşi spune Stephanie La fel Poate că merită unul pe celălalt Poate că erau meniţi să fie împreună — Ai tot dreptul să fii supărată, spune Patrick — Supărată! strigă ea, apoi coboară vocea Sunt puţin mai mult decât supărată, Patrick Se întreabă cât de mult poate să-l preseze pe acest soţ posibil criminal Se întreabă cât de departe să îndrăznească să meargă ca să-l testeze Ca să afle adevărul pur Ca să vadă cât de tare se poate el înfuria O s-o împingă şi pe ea pe scări? Poate că ar trebui să afle, îşi spune ea nesăbuit E foarte important să ştie Să ştie ce s-a întâmplat în realitate cu ani în urmă, în zăpadă Acum se simte mai apropiată de Lindsey decât de oricine altcineva – mai apropiată de soţia lui moartă decât de soţul ei A fost manipulată de amândoi – de Patrick şi de Erica – tot timpul — Se mai întâmplă şi altceva decât înţeleg eu, Patrick? întreabă ea pe neaşteptate — Ce anume? răspunde el Ce vrei să spui? Stephanie se simte extenuată şi fizic şi emoţional, prea năucită ca să gândească limpede Toată lumea urmăreşte banii Banii ei Îi vânează împreună banii? Gândurile i se bulucesc într-o succesiune paranoidă Oare Patrick şi Erica încă se mai iubesc? Sau poate că nu sunt capabili de iubire adevărată, sunt capabili să-şi vadă doar interesul propriu, doi psihopaţi care lucrează împreună Nu n-au cum să fie în cârdăşie Ideea e nebunească Stephanie trebuie să se adune, să înceteze cu toate astea Trebuie să facă faţă lucrurilor cu care se confruntă, nu să-şi imagineze inimaginabilul — Ce s-a întâmplat? întreabă Patrick insistent — Nimic Totul Patrick se aşază din nou lângă ea şi o trage prudent spre el — O să fie în regulă, Stephanie Îl lasă să o tragă la pieptul lui şi să o cuprindă în braţe O ţine aşa multă vreme Stephanie îi simte bătăile inimii Îi simte buzele sărutând-o pe creştet Probabil că-şi închipuie că o să-l ierte Dar nu o să-l ierte Încearcă să găsească o cale de scăpare • A doua zi dimineaţă, Stephanie e în bucătărie, împreună cu Patrick şi gemenele şi iau cu toţii micul dejun, prefăcându-se că totul e normal, deşi nu este, cel puţin nu pentru ea Nu-şi poate imagina lucrurile revenind la normal Patrick pare să creadă că ar putea fi aşa Stephanie tocmai îşi mai toarnă o ceaşcă de cafea când se aude soneria Ridică privirea de la aparatul de cafea, se uită prin vestibul spre uşa din faţă şi vede o siluetă deformată prin sticla jivrată Crede că ar putea fi Erica Îi stă inima — Răspund eu, spune Patrick şi îşi împinge scaunul în spate Stephanie priveşte cum se deschide uşa, înăbuşindu-şi panica, apoi vede chipul familiar al Hannei care exclamă şocată: — Patrick! Stephanie îşi revine şi se duce în fugă spre uşă — Bună, Hanna, se repede ea să spună Probabil că prietena ei îşi dă seama că Stephanie nu se bucură neapărat de întoarcerea lui Patrick — Te-ai întors, îi zice Hanna lui Patrick, încercând să se adune Stephanie sesizează în vocea Hannei şi altceva, dincolo de surpriza evidentă – nervozitate poate sau chiar dezamăgire — Da, răspunde Patrick blând Au retras ieri acuzaţiile Am venit acasă aseară Am fost complet exonerat, exact aşa cum ne aşteptam Stephanie simte cum i se strânge puţin stomacul când aude cum explică el situaţia Am fost complet exonerat Asta o să le spună tuturor Dar nu e tocmai adevărat, nu? Nu o să fie niciodată în stare să demonstreze că nu a făcut nimic intenţionat Hanna îi aruncă o privire prietenei sale, parcă încercând să-şi dea seama în tăcere ce crede ea Stephanie mai face un pas spre ea — Vrei să intri să bem o cafea? Hanna clatină din cap — Nu, n-am timp Ben are grijă de Teddy un pic, înainte să plece la serviciu Am trecut doar să te invit, cu fetele, să ieşim la joacă mai încolo Pe la 10? Fac brioşe — Sigur, cu plăcere, răspunde Stephanie, afişând un zâmbet Abia aşteaptă să iasă din casă Departe de Patrick, fie şi numai pentru câteva ore Nu poate gândi ca lumea când e cu el Simte că trebuie să fie permanent atentă, să evalueze E extenuant să nu aibă nicio pauză Trebuie să se poarte firesc, dar nu mai ştie ce înseamnă asta Nu există firesc, cel puţin nu aici Are nevoie să stea cu cineva lângă care că se poate destinde, chiar şi numai pentru scurt timp Noaptea trecută a împărţit patul conjugal cu Patrick, cu spatele la el şi cu el lipit de ea, cu o mână peste mijlocul ei Iar Stephanie detestase totul Patrick adormise repede, însă ea rămăsese trează multă vreme Imediat ce începuse el să sforăie, îi dăduse mâna la o parte şi se îndepărtase uşor de el, pe partea ei de pat • Erica află vestea în acelaşi mod în care pare să afle orice lucru de regulă – din fluxul ei de ştiri de pe net Tocmai îşi ia micul dejun acasă când vede ştirea pe telefon Acuzaţiile împotriva lui Patrick au fost retrase Nicio explicaţie Sună la şeriful din Creemore E abia ora 8:00 în Colorado Are noroc; şeriful e la birou Aşteaptă nerăbdătoare să i se facă legătura În cele din urmă, el răspunde — Chiar mă întrebam dacă o să dai vreun semn, spune şeriful Bastedo Îi povesteşte că nu au suficiente dovezi ca să meargă mai departe Apoi Ericăi îi îngheaţă sângele în vine când şeriful îi spune că i-au descoperit trecutul de mic dealer de droguri Credea că trecutul ei e mort şi îngropat Că nu ştie nimeni — Nu-i nimic adevărat, protestează — Sigur că da Închide telefonul fără să mai spună niciun cuvânt Apoi porneşte năvalnic prin apartament, furioasă de întorsătura pe care au luat-o lucrurile Apucă pernele de pe canapea şi le aruncă în cealaltă parte a camerei E aşa de înfuriată, că răstoarnă măsuţa de cafea, cu tot ce era pe ea Îşi iau zborul cărţi, reviste, un bol cu bomboane Apoi se prăbuşeşte pe canapea şi încearcă să se calmeze De fapt, nu contează dacă Patrick va fi judecat sau nu Ar fi fost plăcut să-l vadă zvârcolindu-se Dar, din punct de vedere financiar, nu are nicio importanţă Familia Manning tot nu o să vrea s-o vadă în preajma băiatului, spunându-i adevărul Tot o să-i dea banii Şi o să-i tot dea bani • Stephanie tocmai dă să plece spre Hanna cu gemenele, când Patrick o opreşte în prag, pentru un sărut de bun-rămas Îl lasă să o sărute pe gură, deşi până şi atingerea lui i se pare dezgustătoare Nu se poate abţine – se gândeşte la el sărutând-o pe Erica Încearcă să nu-şi arate repulsia Nu vrea să-l lase să vadă ce simte, la ce s-a gândit Mai are nevoie de timp Doar pentru că Erica e o mincinoasă nu înseamnă neapărat că tipa asta a minţit şi în legătură cu Patrick Iar Stephanie nu e mulţumită de explicaţia lui legată de poligraf Totuşi măcar acum ştie că i-a tras-o Ericăi de multe, multe ori şi că pe ea a minţit-o în legătură cu asta Şi mai ştie de sperjurul lui Dacă îl părăseşte, nu ştie cum o să reacţioneze el A părut mai posesiv de când s-a întors, încercând tot timpul să o atingă Poate că nu observase ea înainte, pentru că nu o deranja Poate că i-a fost dor de ea în închisoare Sau poate că o simte cum se retrage de lângă el Dacă ar încerca să-l părăsească, oare la ce s-ar ajunge? Oare ar deveni violent? Cu siguranţă, ar fi supărat Stephanie nu ştie ce ar putea face Patrick Dacă l-ar părăsi şi ar încerca să ia gemenele – şi banii Chiar nu ştie ce-ar fi în stare să facă el Să rămână sau să plece? Nu se poate hotărî Poate că soluţia va deveni mai clară, mai evidentă cu timpul Azi-noapte stătuse întinsă în pat trează aproape până în zori, gândindu-se cum i s-ar rezolva toate problemele dacă Patrick ar muri într-un accident de maşină, poate lovit de un şofer beat Dar lucrurile astea nu se întâmplă când ţi le doreşti Şi parcă întotdeauna cei care dispar astfel mult prea devreme sunt oameni buni E prinsă în capcană Stephanie îşi aminteşte toate astea în timp ce stă în prag, aproape clătinându-se pe picioare de oboseală şi sună la uşă Hanna deschide şi o invită să intre Stephanie le aşază pe gemene pe podeaua sufrageriei, iar prietena ei se duce în bucătărie să facă o cafea Stephanie simte aroma brioşelor Închide ochii o clipă, încercând să-şi stăpânească lacrimile Îşi aduce aminte de vremea când viaţa ei era simplă Se întâlnea cu Hanna, discutau despre copii cafea, brioşe şi făceau planuri Cum de au luat-o toate razna? O aude pe Hanna întorcându-se în sufragerie şi deschide ochii, clipind des ca să alunge lacrimile — Cafeaua e gata într-o clipă, spune Hanna, apoi o priveşte mai atent Spune-mi ce se petrece Stephanie nu ştie ce să spună S-a gândit şi azi-noapte Ce să-i spună Hannei Să se prefacă şi să-i spună că totul e în regulă? Sau să fie sinceră cu ea? Nu e pregătită pentru aşa ceva În cele din urmă, se străduieşte să zâmbească şi spune: — Totul e-n regulă Îi povesteşte de ce au fost retrase acuzaţiile Îi explică despre Erica, despre trecutul ei infracţional Hanna o priveşte îngrijorată Nu s-a lăsat prostită — Dar tu ce crezi? o întreabă în cele din urmă Stephanie înghite în sec — Şi-a înşelat prima nevastă Ştiu că aşa a fost Am reuşit să-l iert cred Dar e clar că Erica e o mincinoasă N-a spus decât minciuni despre accident Şi acum ştie toată lumea A fost doar un accident îngrozitor şi tragic Se opreşte, apoi adaugă: — Dar Patrick ştie că, dacă mă înşală vreodată şi pe mine, îl părăsesc Hanna o priveşte în continuare nesigură, însă Stephanie îi zâmbeşte — Nu cred că mai am de ce să-mi fac griji Totul e-n regulă Şi mor de poftă să gust din brioşele tale Capitolul 49 Nancy îşi ia geanta şi sacoul şi iese din casă, să se ducă la ora de gimnastică Tocmai deschide uşa maşinii, când vede o femeie care se apropie de ea, venind dinspre o maşină parcată vizavi O recunoaşte imediat pe Erica şi simte cum i se strânge stomacul Ce caută aici? Nancy vrea să urce în maşină şi să pornească în trombă, dar simte brusc că nu se poate mişca O priveşte pe Erica venind în grabă pe alee, cu părul blond în vânt Cum poate o femeie să arate aşa de angelic şi să fie totuşi atât de respingătoare? — Bună, Nancy — Ce dracu’ vrei? — Soţul tău nu-mi mai răspunde la telefon — Sigur că nu-ţi răspunde Ţi-am spus că o să te lase în clipa în care-i zic că ştiu Nu vrea să te mai vadă niciodată Nu vrea să mă piardă pe mine Erica o priveşte cu scepticism, ceea ce o înfurie pe Nancy Acum ştie din ce stofă e făcută femeia asta – înainte nu ştiuse, când o înfruntase acasă la ea – şi e îngrozită Nu vrea decât să iasă din vieţile lor Cum ar putea oare să scape de ea? — Dacă eşti aşa de sigură, atunci de ce eşti atât de agitată? o împunge Erica — Nu sunt — De ce ţi-e frică? o întreabă Erica, rostind cuvintele rar Ce ascunzi? — Nimic, răspunde Nancy prea repede Îşi revine şi adaugă: — De ce e aşa de greu de crezut că un bărbat şi-ar putea dori să pună capăt unei aventuri prosteşti şi să rămână însurat? — Spune-i să mă sune — Pleacă naibii din vieţile noastre! strigă Nancy — Spune-i doar să mă sune, bine? spune Erica zâmbind Se întoarce şi se duce la maşină Nancy o priveşte cum demarează şi apoi, tremurând vizibil, trânteşte uşa maşinii şi intră în casă Încuie uşa în urma ei şi se prăbuşeşte pe canapea, ghemuindu-se în poziţie fetală O cuprind frica şi groaza E înspăimântată că Erica va afla ce ascund ea şi Niall de şase ani Nu vrea să se gândească la asta, însă vinovăţia şi frica o trag în trecut S-a întâmplat într-o seară ploioasă de sfârşit de noiembrie Se hotărâseră să iasă la cină la un restaurant din Westchester, la un pic mai mult de o oră de mers cu maşina de Aylesford Sărbătoreau, pentru că o revistă de arhitectură publicase un articol deosebit de favorabil despre Niall – şi băuseră o grămadă de vin la cină — Poţi să conduci? întrebase Nancy când îşi luau hainele — Mda, sunt în regulă, răspunsese Niall Şi chiar părea în regulă Cu siguranţă, nu părea beat Pe de altă parte şi ea băuse şi probabil că nu judeca foarte limpede Destul de repede după ce plecaseră, începuse să plouă torenţial Niall stătea aplecat peste volan, străduindu-se să vadă în beznă În maşină era cald Sunetul făcut de ştergătoarele care treceau zgomotos şi metodic peste parbriz era hipnotic, trăgând-o pe Nancy la somn A trezit-o pe neaşteptate o bufnitură puternică A simţit maşina schimbând direcţia şi apoi revenind pe mijlocul benzii — Ce-a fost asta? a strigat S-a uitat la soţul ei, care părea confuz — Nu ştiu Probabil că am lovit ceva N-am văzut nimic A mers mai departe, cu degetele strânse pe volan A fost cât pe ce să-i propună să se oprească, dar nu a făcut-o S-a convins singură că nu a fost nimic Şi, după ce merseseră câteva secunde, devenise imposibil să se mai întoarcă — Probabil că era vreun iepure, a spus Niall după un minut Dar ştiau amândoi că nu s-ar fi auzit aşa dacă ar fi fost doar un iepure Au ajuns acasă şi nu au mai discutat pe tema asta S-au culcat şi au adormit Nancy se trezise a doua zi dimineaţă şi luase ziarul din faţa uşii Văzuse o ştire scurtă în josul primei pagini, iar viaţa i se schimbase pentru totdeauna Un tânăr care mergea prin ploaie pe marginea autostrăzii, la marginea comitatului Westchester, probabil făcând autostopul, fusese lovit şi ucis pe loc cu o seară înainte Şoferul maşinii fugise de la locul faptei Nu existau înregistrări sau martori Poliţia făcea apel la oricine ar fi avut vreo informaţie Nancy a citit ştirea de două ori, având o convingere cumplită S-a dus în bucătărie şi s-a apropiat cu groază de uşa care dădea spre garaj I-au trebuit câteva minute ca să-şi facă în sfârşit curaj şi să o deschidă S-a gândit să-l cheme pe Niall, dar voia să vadă singură întâi În garaj, s-a aplecat, îngheţând în cămaşa de noapte şi desculţă şi a cercetat maşina Bara din faţă era puţin îndoită în dreptul locului pasagerului, dar nu se vedea prea tare Apoi a dat fuga sus şi l-a trezit pe Niall, băgându-i ziarul în ochi — E posibil să fi fost noi? l-a întrebat cu teamă L-a privit citind articolul, văzând cum îl cuprinde aceeaşi groază A ridicat privirea spre ea, vădit cutremurat — Nu ştiu Credeam că n-a fost nimic — Dar locul e chiar unde eram noi când ai dat peste ceva, a insistat ea — Şi ce vrei să fac? a întrebat Niall, întorcându-se către ea — Nu ştiu — Răul a fost făcut, a spus Niall cu glas tremurat A murit un om Dacă eu l-am lovit Dumnezeule! S-a dat jos din pat şi a început să se plimbe prin dormitor — Probabil că depăşisem limita de viteză Am fugit de la locul faptei Probabil că o să ajung la închisoare — Nu, nu, nu, a strigat Nancy, lacrimile curgându-i pe obraji Îl sun pe tata O să ştie el ce-i de făcut — Nu, a răspuns Niall Nu-l băga în asta! — Poate să ne ajute, Niall! E judecător O să ştie ce-i de făcut — O să vrea să mă predau, a protestat Niall — Doar dacă asta-i cel mai bine Îl sun Niall rămăsese neajutorat, cu capul în mâini, în timp ce Nancy îl sunase pe tatăl ei Îi spusese doar că era o urgenţă Venise în mai puţin de o oră, fără mama ei, aşa cum îi ceruse Nancy — Ce s-a întâmplat? întrebase el, în stilul lui direct Care-i problema? I-au spus totul I-au arătat relatarea din ziar Expresia judecătorului se întunecase — Cum ai putut să conduci dacă băuseşi? i s-a adresat el dezgustat lui Niall Cum ai putut să pleci de la locul faptei? Ce-a fost în capul tău? — Tati, trebuie să ne ajuţi, l-a rugat Nancy Vedea conflictul din privirea tatălui ei Se lupta cu ce avea de făcut Ştiau cu toţii că Niall trebuia să se predea Dar ce voia ea de la tatăl ei era permisiunea să nu o facă Să-i ajute Aşteptase — Hai să văd maşina! Se târâseră până în garaj, iar el se uitase multă vreme la maşină, fără să spună nimic — Ai zice că rămân mai multe urme când loveşti un om, a zis într-un târziu Nancy a lăsat în cele din urmă aerul să-i iasă din plămâni — Poate că l-a lovit altcineva Judecătorul s-a întors şi a intrat în casă, cu capul plecat După ce s-a aşezat într-un fotoliu din sufragerie, a zis: — Nu pot să vă spun ce să faceţi Singura cale să vă asiguraţi e să vă predaţi şi să-i lăsaţi să se uite la maşină, a adăugat, uitându-se direct la Niall Chelnerul de la restaurant o să poată spune cât de mult ai băut Probabil că rişti o condamnare la închisoare Nancy începuse din nou să plângă Judecătorul a aşteptat o vreme înainte să vorbească din nou — Pot să vă spun şi că procentul de soluţionare a cazurilor de accidente cu fugă de la locul faptei e caraghios de mic Nu există nici înregistrare video, nici martori A rămas din nou tăcut o vreme şi în cele din urmă a spus, vizibil nefericit: — Indiferent ce hotărâţi voi, eu n-o să zic nimic Nancy i-a aruncat o privire lui Niall Oare el ce voia să facă? Îşi dorea ca tatăl ei să fi spus mai clar ce să facă — Ce facem cu maşina? a întrebat Niall în cele din urmă — Nimic, a răspuns judecătorul obosit N-o duce la atelier ca s-o repari De fapt, n-are nevoie şi asta o să urmărească poliţia N-o să observe nimeni nimic la maşina voastră Şi aşa a fost Multă vreme, Niall s-a trezit în fiecare zi sperând că făptaşul va fi prins şi că o să fie altcineva, cu o maşină grav avariată – dovadă clară că nu fuseseră ei Dar nu se întâmplase aşa Cazul dispăruse în scurt timp din atenţie Acum, Nancy, ghemuită pe canapea, cu genunchii la piept, trebuia să reziste pornirii de a-i telefona tatălui ei Capitolul 50 Patrick simte o oarecare satisfacţie văzând privirea şocată a secretarei când intră în birou — Patrick! — Bună, Kerri, răspunde el, cu un zâmbet triumfător Niall e prin zonă? Probabil că Niall îl auzise, pentru că vine cu paşi mari spre secretariat — Patrick! repetă el, părând la fel de surprins ca şi secretara E un moment stânjenitor Ultima dată când au vorbit, Patrick anticipase arestarea, iar Niall îi spusese că anulează parteneriatul; fusese o discuţie aprinsă Niall pare în continuare foarte prudent Dă-l naibii, îşi spune Patrick De ce nu poate să se bucure pentru el? Oare mai are vreun prieten adevărat? — Am veşti bune Acuzaţiile au fost retrase Am fost complet exonerat, exact cum mă aşteptam — Asta-i grozav! Veşti cu adevărat bune! spune Niall, în mod vădit uşurat, însă cu mai puţin entuziasm decât şi-ar fi dorit Patrick — Ai o clipă? întreabă el — Sigur, hai la mine în birou Patrick îl urmează şi se aşază pe scaunul pe care se aşezase, aproape zilnic, timp de patru ani Se gândeşte o clipă că ieri, pe vremea asta, era încă în închisoare, închipuindu-şi că s-ar putea să şi moară acolo Ce repede se pot schimba lucrurile, în bine sau în rău! — Hai, spune-mi ce s-a întâmplat, zice Niall, lăsându-se pe spătarul scaunului — N-aveau dovezi Absolut niciuna Şi când s-au apucat să ancheteze pe bune, au descoperit că Erica Voss este o infractoare şi o mincinoasă Îi explică ce aflaseră despre trecutul Ericăi Patrick dă din cap — A spus o grămadă de minciuni; ar fi putut să mă bage la închisoare pentru tot restul vieţii Niall e îngrozitor de alb la faţă — Uau, spune O pot acuza de ceva? — Nu ştiu, răspunde Patrick Însă eu sunt liber şi am scăpat de ea Sunt gata să mă întorc la lucru fără alte distrageri Niall pare stingherit — Ce este? întreabă Patrick, nedumerit Am fost exonerat, Niall Complet Şi-au dat seama că nici n-ar fi trebuit să mă aresteze Ba chiar mi-au şi spus, minte el — Cred că a fost o neînţelegere, începe Niall — Cum adică o neînţelegere? — Am fost deja de acord să anulăm parteneriatul, Patrick Îţi primeşti banii — Dar asta era înainte Acum e cu totul altceva, protestează Patrick Nu poţi să vrei încă să anulezi parteneriatul! Însă exact asta vrea să facă Niall, îşi dă seama Patrick, simţind cum îi năvăleşte adrenalina în organism Niall roşeşte — Nu mă înţelege greşit, Patrick Mă bucur foarte tare – sunt fericit şi uşurat pentru tine – că a funcţionat Femeia aia ar trebui să putrezească în iad pentru ce ţi-a făcut Dar lucrurile nu arată bine Adică toată lumea din oraş a vorbit doar despre tine Este un adevărat scandal — Şi acum o să vorbească despre cum au fost nevoiţi să-mi dea drumul N-am făcut-o, Niall! — Ştiu şi-mi pare rău Dar, ca să fiu întru totul sincer, mă gândeam să fac o schimbare dinainte să se întâmple toate astea Te descurcai tot mai prost de luni întregi, Patrick, ştii bine, nu poţi să negi — Din cauza gemenelor! Nu mai dormisem luni în şir! Aveau colici, dar au scăpat acum Totul a revenit la normal Pot să mă întorc la lucru şi să dau sută la sută O sută zece! — Îmi pare rău să-ţi spun, răspunde Niall, ferindu-şi rapid ochii, dar am găsit deja alt partener Patrick se încruntă la Niall, nevenindu-i să creadă — Ticălosule! — Nu-i cazul să fii măgar, Patrick, spune Niall zbârlindu-se Lui Patrick îi vine să-i tragă un pumn în figură fostului său partener – fostului său prieten Deci aşa se termină patru ani în care au clădit împreună o afacere Îşi dă seama că acum nu mai are nimic de pierdut — Te-ai culcat şi tu cu ea, recunoaşte, spune el, cu glas acuzator Niall e şi mai palid şi pare dintr-odată foarte încurcat — Te-a făcut să te simţi mândru de tine, nu? continuă Patrick Hai să-ţi dau un sfat – stai departe de ea E periculoasă habar n-ai cât de periculoasă — Nu ştiam ce-ţi face, spune Niall cu glas tremurat Nancy a aflat şi am rupt relaţia Şi apoi, când mi-ai spus despre anchetă – şi rolul Ericăi în ea –, mi s-a făcut scârbă de toate Nancy mă ameninţase deja că mă părăseşte Voiam să mă îndepărtez şi de tine şi de ea Se face mic în scaun, ruşinat — Laş nenorocit ce eşti, spune Patrick Îşi înăbuşă furia Se hotărăşte să joace corect O să se descurce pe cont propriu Se ridică şi pleacă, refuzând să se uite la Kerri când trece pe lângă secretariat şi trântind uşa în urma lui Capitolul 51 În casa de pe Danbury Drive trec câteva zile stânjenitoare Patrick e afectuos cu Stephanie şi gemenele, prefăcându-se că totul e la fel ca înainte Însă pentru Stephanie nimic nu mai e la fel Nu a reuşit să ia nicio decizie Parcă ar fi paralizată, aşa că alege calea minimei rezistenţe, ceea ce înseamnă că nu face nimic Îşi îndreaptă toată atenţia asupra gemenelor – le hrăneşte, le face baie, le îmbracă, le schimbă hainele Le scoate la plimbare, le citeşte poveşti, se joacă numărându-le degeţelele de la picioare Parcă ar suferi un fel de cădere interioară, care i-a secat toată energia Sau poate că e doar din cauză că-i e greu să doarmă A revenit la vechile obiceiuri, bântuind noaptea prin casa întunecată, cugetând, privindu-şi fetiţele adormite, imaginându-şi ce e mai rău despre oameni, închipuindu-şi că se întâmplă lucruri Lucruri îngrozitoare E momentul să-şi limiteze pierderile şi să-l părăsească Dar îi e teamă Îi e teamă în principal pentru gemene Gemenele au nevoie de o mamă puternică Iar ea trebuie să supravieţuiască, indiferent ce s-ar întâmpla şi să aibă grijă de copii Trebuie să-i protejeze E chinuită de imagini cu ea şi fetiţele murind într-un incendiu Se gândeşte la tigaia de pe plită Nu ştie cine a pus-o acolo Poate că ea Poate că nu Patrick o trezeşte din gândurile morbide: — Ies puţin E aşa de cufundată în gânduri, că abia dacă îl bagă în seamă • Erica tocmai a ieşit din casă şi se îndreaptă spre maşină când îi sună telefonul Se uită pe ecran şi vede cine o sună E Patrick Ezită, dar apoi răspunde — Erica, spune el pe ton scăzut Răsuflă greu, de parcă ar merge pe jos repede Erica simte cum începe să-i bată mai tare inima şi, involuntar, se uită peste umăr prin parcarea din faţa blocului Patrick nu e acolo Nu, stai Inima bate să-i spargă pieptul Îl vede în cealaltă parte a parcării, venind spre ea Încearcă să vorbească pe un ton ferm, să-şi regăsească vechea încredere în sine — Ce cauţi aici? Când Patrick se apropie, Erica închide telefonul şi-l pune în geantă Patrick vine şi mai aproape, până când ajunge la câţiva centimetri de ea E prima dată când se văd după anchetă — De ce dracu’ te-ai dus la coroner? şuieră Patrick furios Credeam că avem o înţelegere Erica îl priveşte surprinsă — Şi eu până m-ai trădat La ce te aşteptai? — Ce naiba vrei să spui? O ţintuieşte cu privirea Erica îi simte mirosul – uşor asudat, foarte familiar Îşi apropie faţa de a lui şi şuieră şi ea: — Cineva a încercat să dea peste mine cu maşina Nu te preface că nu erai tu Îşi lasă toată furia să se simtă în voce — Ar fi trebuit s-o omori pe ea, nu pe mine, spune ea, răsuflând greu şi apoi se răsteşte: Sigur că m-am dus la poliţie, era singura cale să mă apăr Chipul lui Patrick e schimonosit de furie şi agitaţie — Prostii! N-am încercat să te calc cu maşina! Încetează cu nenorocitele astea de minciuni, eşti în stare? Nu mi-ai lăsat destul timp Trebuia să mă asigur că n-o să fiu prins Acum, din cauza ta, n-o să pot să scap niciodată de Stephanie şi e numai vina ta te-ai dus la poliţie, la naiba! Ne-ai tras-o amândurora — Nu, tu ne-ai tras-o amândurora, răspunde ea înverşunat Sper să ai o viaţă mizerabilă cu snoaba ta de nevastă obsedată de control Dacă o mai vrea să stea cu tine Trece pe lângă el, se urcă în maşină şi demarează • Patrick se îndreaptă furios spre maşină În timp ce merge spre Aylesford, îi revine în minte tumultul trăit după ce Erica l-a pus în faţa unei alegeri clare: să-şi omoare nevasta, altfel se duce la poliţie Fusese aproape paralizat din cauza situaţiei în care se afla, incapabil să gândească din cauza lipsei de somn şi a spaimei Trăia în ceaţa nehotărârii În ziua picnicului cu Stephanie, fusese agitat şi indecis În timpul prânzului, îşi făcuse planul să conducă el la întoarcere, cu Stephanie şi gemenele adormite în maşină, să răsucească brusc volanul – putea pretinde că aţipise şi pierduse controlul asupra maşinii – şi să iasă de pe drum într-un loc pe care-l ştia, de unde să lase maşina să cadă în lac Nu le-ar fi ajutat pe Stephanie şi pe gemene să iasă din maşina plină de apă – le-ar fi împiedicat să iasă dacă era nevoie –, dar ar fi făcut în aşa fel încât să pară că a încercat să le salveze Însă Stephanie insistase să conducă ea la întoarcere Încercase să protesteze, dar parcă Stephanie ar fi simţit ceva, parcă ar fi ştiut În cele din urmă, fusese uşurat Probabil că nu ar fi avut cum să scape basma curată Fusese doar o idee disperată, născută într-o situaţie disperată Până să se decidă că ar fi o idee mult mai bună să scape de Erica – sursa tuturor problemelor lui –, aceasta se dusese deja la coroner Avusese dintotdeauna de gând să scape cumva de Stephanie la un moment dat dar Erica îi forţase mâna Îşi aduce aminte cum a început totul – cum intrase stângaci în Lindsey în capul scărilor, în timp ce ea era întoarsă cu spatele Făcuse să pară un accident, însă ştia exact ce face Lindsey alunecase zbătându-se pe scări până pe podeaua de la parter, iar el crezuse că e gata Rămăsese nemişcată o clipă lângă uşa din spate, dar apoi începuse să se mişte Şi nu avea nimic Îşi aduce aminte cum nu-i venise să creadă, cum îl copleşise dezamăgirea, însă îşi dăduse repede seama ce trebuia să facă şi coborâse în fugă scările ca să o ajute să se ridice, spunând că-i pare rău Agitându-se pe lângă ea, prefăcându-se îngrijorat Lindsey nu bănuise nimic Fusese doar îngrijorată pentru copil şi insistase să se ducă la spital să facă o ecografie Luaseră un taxi până la spital, iar el îşi făcuse griji în sala de aşteptare de la camera de gardă, întrebându-se cum o să reuşească până la urmă să scape de nevastă şi copil Abia după câteva săptămâni, în timpul viscolului, stând întins în pat în noaptea de dinaintea drumului până la mama ei, îi venise ideea Ţeava de eşapament Era perfectă Ce mulţumit fusese de el că se gândise la asta! Ce uşor fusese să o facă şi ce puţin riscant! Îşi aduce aminte privirea pe care i-a aruncat-o Erica la înmormântare De parcă ar fi ştiut Dar cum ar fi putut să ştie? Din clipa aceea i-a fost tot timpul teamă de ea Capitolul 52 Când se întoarce Patrick, Stephanie e pe alee, punându-le centurile gemenelor aflate pe bancheta din spate Privind spre spatele maşinii, îl vede venind şi parcându-şi maşina lângă a ei Se întreabă unde a fost în ultimele câteva ore — Hei, spune el, coborând din maşină şi venind în spatele ei Stephanie încă are capul în maşină, instalându-le pe gemene Patrick pare conciliant Dar ei nu-i pasă Nu ştie ce aşteaptă de la ea A întors vieţile amândurora cu fundul în sus, a transformat căsnicia lor într-o înşelătorie şi nu pare să priceapă că e numai vina lui — Unde te duci? o întreabă când îşi retrage capul din maşină şi se întoarce spre el — Cumpărături de la băcănie — Nu e nevoie să le iei cu tine Acum sunt eu acasă Poţi să le laşi cu mine — Nu, le-am instalat deja E-n regulă Observă că Patrick pare necăjit, deşi încearcă să pretindă că nu e Are privirea rece, distantă — Nu Lasă-le cu mine Totdeauna te plângi că e o pacoste să faci cumpărăturile cu ele Aşa e Dar nu vrea să le lase acasă cu el E prima dată când i se cristalizează în minte gândul ăsta şi o face să tresară Îi e teamă să-l lase să aibă grijă de copii — Ştiu, răspunde ea întorcându-se, dar le prinde bine Au nevoie de o ieşire şi în parc mergem în fiecare zi Băcănia e altceva Le las să pipăie portocalele şi pungile cu orez Le place Şi lumea mă opreşte întotdeauna să-mi spună ce adorabile sunt, îşi zice ea şi exact de asta am nevoie acum, mă ajută să suport totul mai uşor Indiferent ce face, indiferent ce hotărăşte, o să fie pentru ele, pentru Jackie şi Emma Poate o să se urce acum în maşină cu gemenele ei, o să ia geanta cu scutece şi poşeta şi o să conducă până departe — Vrei să vin şi eu? îi propune Patrick Stephanie reuşeşte să-i zâmbească — Nu, e-n regulă Totdeauna fac aşa — Bine, în regulă Patrick o priveşte o clipă, apoi se întoarce şi intră în casă Stephanie conduce până la băcănie, mintea fremătându-i • În cursul serii, după o cină încordată şi după ce le-au culcat pe gemene, Stephanie îşi ia laptopul pe canapeaua din sufragerie şi-l priveşte pe Patrick urcând în dormitor Stephanie stă pe canapea fără să plângă I-au secat lacrimile Lacrimile sunt un semn de slăbiciune, îşi spune ea Ce simte acum e răceală, hotărâre, o fermitate pe care nu o avea înainte Un fel de forţă care vine când nu ai de ales şi trebuie să faci faţă situaţiei direct şi să o rezolvi E târziu, aproape 23:00 Închide laptopul, îl lasă pe măsuţa de cafea şi se îndreaptă încet spre etaj E foarte obosită; din cauza extenuării, are impresia că urcă un munte Se opreşte sus Deocamdată, încă doarme în acelaşi pat cu soţul ei Ar trebui să se mute în patul din camera de oaspeţi? I-ar plăcea Dar îndrăzneşte oare? Se îndreaptă încet spre dormitorul lor comun, covorul amortizând zgomotul paşilor ei Ajunge la uşa dormitorului şi se opreşte Patrick e la şifonier E cu spatele la ea, dar uşor întors, aşa că-l vede ce face Ţine pistolul în mâna dreaptă, ca şi cum l-ar verifica Inima începe să-i bată nebuneşte Cum de a uitat de pistol? E acolo dintotdeauna Încuiat, în seif Patrick îl ţine acolo în caz că le sparge cineva casa în timp ce dorm – ar ajunge la el în doar câteva secunde Se uită ţintă, incapabilă să se mişte, cu inima bătând să-i spargă pieptul Seiful unde ţine Patrick arma, aflat în şifonier, e deschis Ştie că are şi gloanţe acolo Oare a încărcat pistolul? Asta e? Aşa se termină totul? Patrick nu ştie că e şi ea acolo; pare să nu-şi dea seama de prezenţa ei Stephanie face o socoteală rapidă – nu se poate întoarce şi fugi; nu ar avea cum să ajungă la gemene şi să le scoată suficient de repede din casă E ţintuită locului Patrick pune arma la loc în seif, îl încuie şi se întoarce, surprins să o vadă Probabil că a observat cât e de palidă, pentru că o întreabă: — Ce s-a întâmplat? — Nimic, răspunde ea Doar că nu mă simt prea bine Mă gândeam să mă bag în pat Patrick o priveşte atent — Da, nu arăţi prea bine Stephanie se îndreaptă spre pat, îşi scoate cămaşa de noapte de sub pernă şi îi întoarce spatele Începe să se dezbrace Nu vrea să-l provoace Nu îndrăzneşte să se mute în camera de oaspeţi Se strecoară în pat fără să-şi mai bată capul să se spele pe faţă sau pe dinţi şi se întoarce pe o parte, cu faţa spre perete Încearcă să adoarmă, dar inima îi bate cu putere După ce se întinde şi Patrick în pat şi orele nopţii se scurg, ea nu poate dormi, pentru că se gândeşte la pistol Capitolul 53 Patrick priveşte în beznă spatele soţiei lui, care este tot ce-i oferă ea în ultima vreme Se preface că doarme, dar nu-l prosteşte Expresia de pe chipul ei când a văzut arma – Iisuse, parcă s-ar fi aşteptat s-o împuşte Situaţia e mai gravă decât îşi închipuise el Dacă nu ar fi fost nenorocita de Erica Voss, Stephanie habar nu ar fi avut Ar fi fost fericită şi nu ar fi bănuit nimic, cu gemenele care acum dormeau şi un portofoliu de investiţii de peste două milioane de dolari Iar acum el ar putea pierde totul Simte cum o ia razna E furios până peste poate pe Erica E furios pe Niall şi dezamăgit de Stephanie Crezuse că poate să învingă poligraful Studiase cum se face, cum să-ţi muşti obrazul pe dinăuntru ca să obţii o durere acută care să dea peste cap testul Crezuse că o să meargă Ar fi trebuit să meargă Dacă Erica nu s-ar fi întors în viaţa lui, dacă nu ar fi venit la Aylesford Îşi aduce aminte cum s-a încurcat cu Erica prima dată Ieşise cu Greg la bar după serviciu, într-o vineri seară Venise şi Lindsey, aducând-o cu ea pe prietena ei Erica Fusese acolo şi iubita lui Greg Lindsey zisese că e obosită şi se dusese acasă devreme, după vreo două cocktailuri fără alcool, ieşind pe uşă cu mers legănat, gravidă în ultimele luni Îi lăsase singuri pe cea mai bună prietenă şi pe soţul ei, fără să-şi facă niciun fel de griji; ce motiv ar fi avut să-şi facă griji? Îi spusese, în faţa tuturor, să rămână şi să se simtă bine, pentru că, după ce vine copilul, nu o să mai aibă ocazia El îi zâmbise, dar permisiunea acordată, ca şi avertismentul, îi lăsaseră un gust amar Avea 23 de ani, avea prima slujbă adevărată şi nu era pregătit să fie tată Îşi privise soţia cum merge greoi prin bar şi apoi iese pe uşă, întrebându-se dacă ar trebui să o ducă acasă, dar fusese curând distras de ceva ce spunea Erica O mai văzuse şi înainte, dar nu prea vorbise cu ea Însă în seara aceea berea îi dezlegase limba şi se simţea iresponsabil, iar după ce plecase Lindsey, Erica a părut să flirteze un pic cu el Lui îi făcea plăcere şi părea totul nevinovat În definitiv, era prietena lui Lindsey Hotărâseră să mai ia încă un rând, doar unul, iar el încercase să-l convingă pe Greg să mai rămână, dar şi el şi iubita lui voiau să plece Nu au părut să se gândească la nimic când i-au lăsat pe Patrick şi Erica împreună, pentru un ultim pahar După ce rămăseseră singuri totuşi, dinamica se schimbase rapid Patrick îşi dăduse seama că Erica voia să se culce cu el şi că era foarte posibil să ajungă în pat cu ea Se luptase puţin cu el Erica era cea mai bună prietenă a soţiei lui Încă o băutură şi acum chiar era probabil să se întâmple Erica îi şoptise că Lindsey nu o să afle niciodată Şi apoi fusese inevitabil Plecaseră de la bar şi, odată ajunşi afară, Erica îl luase de mână şi-l trăsese după colţul clădirii Se rezemase de zid în beznă şi-l trăsese spre ea Fusese ca un salt în gol Genul ăla de îndrăzneală, de euforie Era mai excitat decât fusese vreodată cu Lindsey Se întrebase cum de a ajuns cu Lindsey, pe punctul de a devenit tată, când ar fi trebuit să le-o tragă unor femei ca asta L-a dus la ea acasă Era aproape – totul era aproape într-un orăşel cum e Creemore Fusese atent să se uite după cunoscuţi care i-ar fi putut vedea împreună, dar nu era niciunul prin preajmă Când ajunseseră la blocul ei şi în lift, singuri, aproape că-şi desfăcuse fermoarul Dar nu avusese timp Uşa se deschisese, iar el îşi imaginase cum intră în ea Odată ajunşi în apartament – nu era mare lucru, niciunul dintre ei nu avea mare lucru la vremea aia –, îl dusese în dormitor Curând, totul devenise o pâclă de zvâcniri excitate şi ştergere a graniţelor După, rămăseseră întinşi în patul ei, extenuaţi, iar el o mângâiase pe păr şi-i spusese că e uluitoare Erica îi zâmbise şi spusese: — Ştiu Râseseră amândoi Dar nu spusese la fel despre el — Lindsey nu trebuie să afle ce s-a întâmplat, spusese el, devenind serios Nu avea nevoie de probleme S-a uitat la ea, cum stătea goală lângă el, la trupul ei alb şi suplu şi i-a apărut în minte o imagine a soţiei lui Nu era corect să le compare, nu era vina lui Lindsey că era umflată, cu pielea întinsă, înnegrită şi cu vene vizibile – era pe punctul de a deveni mamă Dar, Dumnezeule, cât de tare îşi dorea şi mai mult, lângă femeia asta perfectă întinsă alături! — Nu, fusese ea de acord Ar ucide-o Oare se aştepta să spună şi el ceva? — O mai facem? o întrebase Erica nu-i răspunsese Zâmbise şi spusese: — Ai face bine să te întorci la soţia ta Aşa era ea Îi plăcea să controleze ea situaţia Nu se schimbase Patrick se întorsese acasă cu senzaţia că fusese gonit şi întrebându-se cum dracu’ o să fie în stare să se comporte normal lângă Erica şi soţia lui când o să fie împreună Dar în lunea aceea Erica îl sunase la serviciu – Patrick nu fusese în stare să se gândească la nimic altceva – şi-l chemase la ea în pauza de prânz Şi asta devenise rutina lor O aventură plăcută, excitantă, dar fără nicio miză – pentru amândoi Stă întins în pat, treaz, uitându-se la spatele lui Stephanie şi gândindu-se la trecut şi la tot ce l-a adus în acest moment Nu a iubit-o niciodată pe Erica – avea în ea ceva de neiubit Probabil, faptul că ea însăşi părea incapabilă să iubească pe cineva Îl speria un pic, chiar şi pe-atunci Iar acum, după 10 ani, Erica a distrus totul Soţia lui, care cândva îl adora, crede că e un ucigaş Îi e teamă că o să-l părăsească şi o să ia moştenirea cu ea Capitolul 54 A doua zi dimineaţă, Stephanie se dă jos din pat clătinându-se şi urmează mecanic rutina de dimineaţă A simţit privirea soţului în spinare în timpul nopţii, în timp ce se prefăcea că doarme S-a întrebat la ce se gândea el în timp ce ea se gândea la armă Nu mai poate continua aşa Face un plan O sperie, dar are nevoie de o cale de ieşire S-a gândit la el în cele mai întunecate ore de dinaintea zorilor, când mintea se îndreaptă spre lucruri care nu ar supravieţui în lumina rece a zilei Dar acum e dimineaţă, soarele se revarsă pe ferestre, iar ea încă se mai gândeşte la el Hanna a invitat-o iar la ea Stephanie nu a chemat-o la ea, pentru că Patrick e acasă şi-şi dă seama că Hanna nu mai vrea să pună piciorul în casa lor Hanna crede că Patrick e vinovat, indiferent cât de tare s-a prefăcut Stephanie că nu este aşa Lăsase garda jos atunci, imediat după arestare, iar acum se teme că Hanna ştie ce crede ea în realitate O să se ducă la Hanna în dimineaţa asta pentru că aşa vrea – e disperată după normalitate –, dar şi pentru că, deşi nu ştie, Hanna face parte acum din planul lui Stephanie Ia gemenele în cărucior şi bate la uşa Hannei Lasă căruciorul pe verandă, le ia pe gemene în braţe şi intră în casă Le pune pe păturile de joacă de pe covorul din sufragerie Hanna a început să pregătească ceva de mâncare pentru vizita lui Stephanie, ceva care să fie ca o consolare – azi se simte aromă de fursecuri cu ciocolată, iar ea îi e absurd de recunoscătoare Hannei pentru încercările de a o face să se simtă mai bine — Uite, ia unul, spune Hanna când se întoarce în sufragerie cu o farfurie cu fursecuri proaspăt scoase din cuptor Am pus şi de cafea — Eşti un dar din ceruri, Hanna, spune Stephanie şi vorbeşte serios Nu mai există nimeni la care să poată apela sau măcar cu care să-şi poată petrece timpul în tihnă Înainte, nu-şi dăduse seama cât de izolată era Îşi spune că nu a făcut suficient efort să ţină legătura cu colegii de la serviciu când plecase în concediul de maternitate Le-a lăsat pe femeile din grupul ei de mămici să se îndepărteze, incapabilă să facă vreun efort, cu toate câte i se întâmplaseră Se întreabă ce or crede Ca şi Hanna, probabil că şi ele cred că soţul ei e vinovat Ştiu toate că şi-a înşelat prima nevastă şi cum a murit ea E sigură că se întreabă de ce mai rămâne cu el Stephanie nu e sigură dacă Hanna discută despre situaţia ei cu alte mame din cartier Probabil că da, îşi dă ea seama, terminând fursecul şi întinzând mâna să mai ia unul Sigur o face Vorbesc despre copii, despre ce au mai făcut, despre cum dorm şi despre ultima vizită a micului Teddy la pediatru Dar apoi urmează o pauză, iar Hanna o priveşte întrebător Se lasă o tăcere îndelungată, întreruptă doar de gânguritul copiilor Stephanie îşi face curaj şi spune: — O să-l părăsesc pe Patrick Hanna nu pare surprinsă – ci, mai degrabă, uşurată — Mi-am dat seama că, pentru mine, s-a terminat, chiar dacă nu şi pentru el, adaugă Stephanie Nu mai am încredere în el A înşelat-o pe Lindsey Ştie toată lumea Şi toată povestea despre accident ne-a distrus, Hanna, mai mult decât îşi poate da seama cineva — Te înţeleg întru totul, răspunde Hanna Cred că faci ce trebuie Când dispare încrederea — Nu cred că a omorât-o intenţionat pe Lindsey ideea e caraghioasă, precizează Stephanie Nu mi-e teamă de el, Hanna, dar nu-l mai iubesc Sunt prea supărată pe el pentru că m-a făcut să trec prin toate astea, chiar dacă nu e numai vina lui — A ales greşit femeia cu care să aibă o aventură, confirmă Hanna — Asta-i sigur Şi acum plătim cu toţii preţul, adaugă Stephanie înverşunată O să-mi fac luni o programare la un avocat pentru divorţ Trebuie să pun totul la punct înainte să-i spun — Când o să-i spui? întreabă Hanna, cu îngrijorare Stephanie trage adânc aer în piept — Cât mai curând Cred că după ce mă întâlnesc cu avocatul Nu vreau decât să se termine — Cum am zis, cred că faci ce trebuie, spune Hanna ferm Ştii că sunt alături de tine, da? Stephanie îi zâmbeşte cu tristeţe — Ştiu Şi apreciez Nu prea am pe altcineva cu care să stau de vorbă E foarte greu, spune şi îşi cuprinde obrajii cu palmele Mă îngrijorează Patrick, cum o să primească vestea, adaugă ea — S-ar putea să considere că este o trădare, răspunde Hanna neliniştită — Poate Şi deja e foarte deprimat A fost oribil, Hanna Îşi muşcă buza ca să nu izbucnească în plâns Se opreşte şi scoate un şerveţel din geanta pentru scutece — A fost îngrozitor când a fost arestat Nici măcar nu vrea să vorbească despre asta Face o pauză, ca să se adune — Am crezut că, după ce-i dau drumul, o să depăşească momentul Dar Niall l-a lăsat baltă Nu mai are afacerea şi cum s-o ia de la capăt? Reputaţia lui a fost distrusă, chiar dacă au fost retrase acuzaţiile Ştie cât de deprimat trebuie să fie — E foarte nedrept Şi când o să-i spun că-l părăsesc Hanna se uită la ea neajutorată şi spune: — Stephanie, Dumnezeule, nu ştiu ce să spun — Nu mai e el însuşi — Ce vrei să spui? — Se învinovăţeşte pentru tot ce s-a întâmplat E indispus, deprimat, spune diverse lucruri — Ce fel de lucruri? întreabă Hanna, aplecându-se nerăbdătoare spre ea — Spune că ne-ar fi mai bine fără el, răspunde Stephanie, întorcând o privire îngrijorată către Hanna Mi-e teamă că, dacă-l părăsesc, s-ar putea să facă ceva Ceva drastic, să-şi facă rău Hanna se apleacă şi mai mult şi spune apăsat: — Lasă-l baltă pe el! Eu sunt îngrijorată pentru tine Stephanie, trebuie să-l părăseşti Ia gemenele şi mută-te! Acum! Ar trebui să-i spună Hannei despre pistol? Nu, ar fi prea mult Clatină din cap — O să mă duc întâi la avocat — Bine — Ar putea să mai clarifice lucrurile, e de acord Stephanie — Dar dacă dacă-ţi face rău ţie sau gemenelor? întreabă Hanna, în mod evident îngrijorată Stephanie clatină din cap — Ştiu că n-ar face niciodată ceva care să ne rănească pe mine sau pe gemene Dar, dacă-i spun că-l părăsesc, o să se simtă complet abandonat Mă simt foarte vinovată Nu nu sunt sigură că sunt în stare — N-ai niciun motiv să te simţi vinovată, Stephanie, spune Hanna apăsat Trebuie să faci ce e bine pentru tine şi pentru fete Stephanie se uită la singura ei prietenă Hanna crede că soţul ei e un ucigaş Hanna are dreptate Probabil crede că, dacă soţul ei s-ar sinucide, ar fi cel mai bine pentru toţi cei implicaţi Şi aici are dreptate Hanna o priveşte neliniştită — Serios, Stephanie, cred că trebuie să-l părăseşti, dacă asta vrei, indiferent de cât de deprimat o fi el sau de cum o să primească vestea Mai gândeşte-te şi la tine Gândeşte-te la copii Aruncă o privire agitată spre gemenele care se joacă pe păturile lor — Dacă e periculos? Stephanie clatină din nou din cap — Nu e O să fim în regulă Ne iubeşte şi pe mine şi pe copii N-o să ne facă nimic Pentru el îmi fac griji • Patrick stă la masa din bucătărie cât timp e Stephanie la Hanna cu gemenele Bea în neştire cafea, gândindu-se I-a spus lui Stephanie că a avut o aventură de durată cu Erica, dar şi că nu a iubit-o şi că moartea lui Lindsey a fost un accident Nu consideră că ea l-a crezut A avut suficient noroc să cunoască o femeie care moştenise o grămadă de bani Dacă nu ar fi revenit Erica în peisaj, situaţia ar fi fost diferită Când se gândeşte la Erica, simte cum i se încordează tot trupul de furie Îşi dă seama că ar ucide-o bucuros pe Erica Voss Ar fi trebuit să o omoare când încă mai avea ocazia, înainte să se ducă la poliţie Dar nu a acţionat decisiv, nu a avut timp să facă un plan suficient de bun, un plan cu care să fie sigur că poate să scape Însă acum răul a fost făcut Nu mai are rost să o omoare şi, în plus, toată lumea ar şti că el a făcut-o Deja cred toţi că şi-a omorât prima nevastă Chiar dacă ar reuşi să facă să pară un accident, lumea tot pe el ar da vina Ar zice că ăsta-i modul lui de operare, să facă să pară un accident Iar Stephanie ar şti ce a făcut Stephanie o să-l părăsească E sigur Îşi dă seama că îi e frică de el Şi să-l părăsească ar fi cel mai rău lucru care i s-ar putea întâmpla lui acum Toată lumea o să creadă că l-a părăsit pentru că şi-a ucis prima soţie Patrick trebuie să se ducă la un avocat Trebuie să afle ce drepturi are Cât de repede poate divorţa Stephanie de el? Dacă se separă, dar nu divorţează, ar mai primi el moştenirea în caz că ea moare? Se încruntă, privind cafeaua Dar nu-şi poate ucide soţia, după cum nici pe Erica nu o poate ucide Nu o să mai scape cu faţa curată Nu şi de data asta Capitolul 55 Ceva mai târziu, Stephanie e în faţa şifonierului din dormitor Trebuie să se gândească, să facă planuri Mintea îi merge febril tot timpul La asta se gândeşte când le hrăneşte pe gemene Se gândeşte când schimbă scutece, când găteşte Cum să scape de mănuşi? S-a hotărât că soţul ei trebuie să se sinucidă E singura cale de ieşire din dezastrul ăsta Iar el nu o s-o facă de bunăvoie Va trebui să o facă ea în locul lui La asta s-a ajuns, într-o perioadă scurtă, de doar câteva luni Au ajuns de la un cuplu fericit şi înstărit la un cuplu de ucigaşi cu sânge rece Ce repede se schimbă lucrurile, îşi spune ea Ce nebunească şi imprevizibilă e viaţa! E ca un circ – numere de echilibristică la înălţime şi oameni care se ascund în spatele unor măşti de clovni Ce puţin control avem, se gândeşte ea; ce multe ne scapă din mână! Dar nu totul Poate să o facă Poate să preia din nou controlul Îşi poate proteja fetele O face pentru ele Nu întotdeauna putem să alegem Dar uneori poţi, îşi zice ea Nu-l mai iubeşte Nu e dispusă să-şi petreacă restul vieţii alături de el şi să-şi împartă moştenirea cu soţul ei trădător şi mincinos, care şi-a ucis prima nevastă Nu e dispusă să trăiască în spaimă, aşteptând să le omoare într-o bună zi şi pe ea şi pe gemene A scăpat deja odată cu faţa curată Măcar dacă ar putea să-l părăsească pur şi simplu Dar nu consideră că e o opţiune viabilă În cel mai bun caz: în ochii legii, e un om nevinovat Are drepturi Dreptul de a-şi vizita copiii Ar face parte din viaţa lor pentru totdeauna Dar ea ştie ce a făcut Patrick În cel mai rău caz: s-ar putea înfuria aşa de tare dacă-l părăseşte, încât să o urmărească şi să le omoare şi pe ea şi pe gemene Ca bărbatul care şi-a sufocat copiii cu perne şi şi-a înjunghiat mortal soţia care se despărţise de el Ca toţi bărbaţii care-şi ucid familiile Sunt foarte mulţi Bărbaţi furioşi, frustraţi, care-şi omoară soţiile şi copiii Aşa că trebuie să găsească repede o soluţie pentru povestea asta cu mănuşile, cum să scape rapid de ele Şi o mai sâcâie şi partea cu gloanţele Se uită ţintă la şifonierul din dormitor Patrick a ieşit şi e singură în casă Roteşte discul cu combinaţia de cifre corectă şi deschide seiful Poartă mănuşile de latex pe care le-a cumpărat exact în acest scop Se uită la pistolul Glock de 19,9 mm pe care l-a văzut ultima dată în mâna dreaptă a lui Patrick Ştie că arma are amprentele lui pe ea, că a ţinut degetul chiar pe trăgaci E ca un dar Însă acum, când cercetează pistolul, vede că nu e încărcat Va trebui să-l încarce ea – nu-i o problemă imensă, pentru că poartă mănuşi şi ştie cum A mai tras cu arma Dar îşi face griji că gloanţele s-ar putea să nu aibă amprentele lui pe ele, pe când arma, da Oare asta e o problemă? Cealaltă grijă a ei e că Patrick s-ar putea să-şi mai verifice pistolul şi să descopere că e încărcat înainte să apuce ea să-l folosească Aşa că va trebui să o facă foarte curând Cu cât mai curând, cu atât mai bine Pune gloanţele în armă • Luni dimineaţă, Stephanie îi spune că le duce pe gemene la plimbare Are o poveste pregătită în caz că se interesează unde, dar Patrick nu o întreabă O să se ducă la o firmă de avocaţi specializată în divorţuri Nu are programare, însă îşi imaginează că dacă apare şi spune că e ceva urgent o s-o primească S-a gândit să le lase pe gemene la Hanna, dar Hanna a stat deja o grămadă cu fetele, iar ea nu a reuşit să se revanşeze Împinge căruciorul dublu în lift şi urcă la ultimul etaj S-a documentat şi a aflat că Thompson Doyle e cea mai bună firmă juridică pentru divorţuri din Aylesford Se scuză că a venit fără programare şi îi spune secretarei că are nevoie să discute cu un avocat de divorţuri Tânăra îi cere să aştepte Stephanie se aşază Sala de aşteptare are o privelişte superbă spre râu, însă ea abia dacă o observă E atentă să nu le lase pe gemene să se agite şi se concentrează pe ce urmează să spună — Vă poate primi Gabriel Thompson, îi spune secretara după câteva minute E condusă în birou Se uită în jur şi îşi dă seama că o să fie scump, dar nu-i pasă Îşi permite — Cu ce vă pot ajuta? întreabă avocatul după ce Stephanie a intrat cu gemenele şi s-a aşezat în faţa biroului — Vreau să divorţez, declară ea direct — Atunci aţi venit unde trebuie, îi răspunde sec avocatul, cu un zâmbet blând E un bărbat mai în vârstă, îmbrăcat în costum sobru, cu cravată şi cu părul argintiu îngrijit — Soţul meu este Patrick Kilgour, spune Stephanie Avocatul ridică din sprâncene şi se apleacă spre ea să o asculte Stephanie se întreabă cât de atent a urmărit cazul Ezită o clipă şi înghite — Am înţeles, răspunde avocatul Sunt oarecum familiarizat cu cazul O priveşte încurajator — A pus o presiune enormă pe căsnicia noastră Şovăie şi stă o clipă să se adune — Toată lumea ştie că şi-a înşelat prima nevastă A recunoscut şi el Nu ştiu dacă m-a înşelat şi pe mine, zice, după care adaugă: În orice caz, căsnicia s-a încheiat şi vreau să ştiu ce pot face — Bineînţeles — La ultima aniversare am primit o moştenire semnificativă Nu are niciun drept la ea, nu? — Niciunul În New York, bunurile moştenite nu sunt considerate bunuri dobândite în timpul mariajului care să se împartă la desfacerea căsătoriei Nu aveţi de ce să vă faceţi griji din punctul ăsta de vedere — Bun Avocatul se uită la ea cu francheţe: — Aveţi testament? — Da, în momentul ăsta, tot ce am îi revine lui Patrick la moartea mea — Cred că trebuie să-l schimbăm Vreo asigurare de viaţă? Stephanie începe să creadă că avocatul a urmărit cazul destul de atent Nu e surprinsă – a fost cause célèbre nu doar în Colorado, ci şi în Aylesford — Da Chipul avocatului este serios, iar tonul, preocupat — Sunteţi îngrijorată pentru siguranţa dumneavoastră personală? Stephanie îşi aduce aminte ce a venit să facă — Nu, deloc Însă sunt îngrijorată de cum o să primească Patrick vestea divorţului E deja foarte deprimat, după tot ce s-a întâmplat A fost o hotărâre grea, dar trebuie să fac ce-i bine pentru mine şi pentru gemene — Bineînţeles, o aprobă avocatul cu compasiune Haideţi să o facem cât mai rapid cu putinţă Capitolul 56 În aceeaşi seară, după ce adorm gemenele, Stephanie încearcă să-l convingă pe soţul ei să bea ceva împreună L-ar ajuta dacă ar avea şi ceva whisky la bord Iar ea are nevoie de ceva care să o calmeze Trebuie să-l ducă în bucătărie Pe un scaun cu spătar şi cu un pahar de whisky în faţă — Îmi trebuie ceva de băut, spune Stephanie şi se ridică de pe canapea Patrick ridică privirea — Vrei să vii şi tu? îl întreabă, iar el pare aproape mulţumit că îl invită Stephanie ar trebui să se simtă rău pentru ce are de gând să facă, dar nu-i aşa Pentru că nu o face doar pentru ea Ci pentru Emma şi Jackie Fetele merită ceva mai bun decât să crească având un tată mincinos, infidel şi ucigaş — Sigur, răspunde el şi vine după ea în bucătărie Stephanie se aşază pe scaunul la care stă întotdeauna la masă, cel cu faţa spre intrarea în bucătărie, lăsându-i lui Patrick scaunul lui, cu spatele spre uşă Se uită la el cum deschide dulapul unde ţin băuturile tari Scoate două pahare — Ce vrei să bei? o întreabă — Beau ce bei şi tu Când Patrick întoarce surprins privirea spre ea, Stephanie spune: — Mi-ar prinde bine ceva tare Patrick încuviinţează De obicei, el bea whisky sec Toarnă generos pentru amândoi Stephanie îşi zice că e bine că umblă el cu sticla şi cu paharele Se gândeşte că, atunci când o să se termine, o să-şi spele bine paharul şi o să-l pună la loc în dulap, dacă o să aibă timp până apare ambulanţa Ar fi fost mai bine dacă ar fi băut singur, în timp ce ea era la duş, îşi spune Are noroc că gemenele sunt aşa de mici încât se află în siguranţă în leagănele lor Ar fi fost mult mai complicat să o scoată la capăt dacă ar fi fost mai mari Nici nu o să şi-l aducă aminte pe tatăl lor, sunt prea mici Stephanie poate să controleze povestea, s-o facă aşa cum vrea ea O să trebuiască să se mute de-aici totuşi, să o ia de la capăt în altă parte, dar nu prea departe Poate că o să revină şi la numele de fată Da, aşa o să facă — Stephanie, începe Patrick, aşezându-se la masă, în faţa ei Ştii cât de rău îmi pare Stephanie încuviinţează fără să se uite în ochii lui Nu vrea să-i audă din nou scuzele şi explicaţiile E prea târziu pentru aşa ceva Cum se zice? Până să ajungă un cuplu la terapie, de obicei unul dintre parteneri a hotărât deja că s-a terminat — M-am gândit la viitor, spune el în cele din urmă O să-i facă pe plac, ca să-l oblige să stea la masă şi să bea Nu-i mai pasă de ce spune el Şi-a găsit soluţia proprie — Poate că ar trebui să pornesc propria mea firmă de arhitectură Stephanie încuviinţează Oricum nu o să-l mai primească nimeni; nu prea are de ales Soarbe din băutură, îi coboară pe gât, calmându-i nervii întinşi Are nevoie de whisky – doar cât să-i dea curaj, dar nu prea mult, ca să nu devină neglijentă — Probabil că o să fie nevoie de o grămadă de bani la început, până să devină profitabilă — Ce surpriză! spune Stephanie Nu se poate abţine Patrick îşi muşcă buza, parcă rănit de tonul ei Apoi îşi ridică paharul şi-l dă pe gât Se întinde după sticlă şi-şi mai toarnă un pahar Bun, îşi spune Stephanie Nu are idee ce urmează să se întâmple Nu o să mai fie nicio firmă nouă E nevoită să-şi ferească privirea în timp ce Patrick vorbeşte Se hotărăşte să-i facă pe plac Ce importanţă are? Nu o să se întâmple nimic din toate astea Se preface că se gândeşte la ce îi spune Patrick Mai soarbe din pahar, uitându-se la el cum i se luminează puţin chipul la perspectiva că o atrage de partea lui Măcar o să fie fericit când moare Patrick se apleacă puţin peste masă, povestindu-i despre planurile lui, dar Stephanie doar se preface că ascultă Trebuie să se prefacă destul de bine, pentru că lui Patrick nu-i mai tace gura şi îşi tot toarnă de băut Stephanie nu o să aibă niciodată o ocazie mai bună — Ţine minte unde ai rămas, spune Trebuie să mă duc la toaletă Mă întorc imediat Capitolul 57 Dă fuga pe scări în sus Simte cum i se schimbă expresia de pe chip imediat ce iese din bucătărie E rece, hotărâtă, neîndurătoare Se duce repede la baie şi închide uşa, suficient de tare, dar de afară, din hol Intră repede şi fără zgomot în dormitor, unde îşi scoate toate hainele şi le aruncă pe pat După ce e dezbrăcată, ia mănuşile de latex din noptieră şi le trage pe mâini Se duce la şifonier şi formează cu mâinile tremurând combinaţia de la seif Uşa se deschide, iar ea scoate arma Se întoarce spre baie, deschide foarte încet uşa şi intră Îşi zăreşte imaginea reflectată în oglinda dulăpiorului Abia dacă se recunoaşte E complet dezbrăcată, cu excepţia mănuşilor bleu de latex cumpărate de la băcănie Şi ţine un pistol în mâna dreaptă Trage apa şi deschide robinetul; vrea ca lui Patrick să i se pară totul normal Nu vrea să trezească nicio bănuială, el chiar crede că ea s-a dus sus, la toaletă Coboară în linişte treptele mochetate Se roagă să nu cumva să se întoarcă Patrick spre ea când intră în bucătărie Nu ar trebui de ce ar face-o? Ajunge la uşa bucătăriei în linişte, cu picioarele goale Patrick e întors cu spatele spre ea şi nu pare să-şi dea seama că ea e acolo Stephanie îşi aduce aminte să întoarcă pistolul puţin în sus şi apoi, dintr-o mişcare rapidă, înaintează, împinge ţeava hotărât în tâmpla lui dreaptă şi apasă pe trăgaci Totul se întâmplă foarte repede Se aşteaptă la reculul armei, dar împuşcătura pare să răsune mai tare decât crezuse ea Patrick cade în faţă, prăbuşindu-se peste masă Blatul, podeaua şi uşile dulapurilor albe de bucătărie sunt împroşcate cu sânge roşu-aprins şi materie cenuşie Îşi înăbuşă pornirea bruscă de a vomita când coboară privirea spre el, în timp ce sângele din rana de ieşire începe să băltească pe masă E clar că e mort Îşi aude sângele zvâcnindu-i în urechi şi aproape că intră în panică Trage de câteva ori adânc aer în piept ca să-şi recapete controlul Se examinează rapid şi nu vede nicio urmă de sânge care să sară în ochi Nu i-a sărit sânge pe mâna cu care ţine arma – a avut grijă să împingă cu forţă ţeava în craniu Îşi verifică picioarele Curate Nu trebuie să lase nicio urmă sus Pune arma pe podea, lângă mâna lui dreaptă, lăsând cartuşul unde a căzut Apoi o ia la fugă pe scări, cât de repede poate, scoţându-şi mănuşile şi le aruncă pe rând în toaletă Dă drumul la duş şi intră repede, săpunindu-se bine, se spală şi pe cap, tot cât poate de repede Când iese, cu apa şiroind, îşi pune halatul fără să se usuce şi coboară în grabă, lăsând urme de apă în urma ei Ajunge în bucătărie, ia telefonul şi formează 911 — Ce fel de urgenţă aveţi? — Soţul meu s-a împuşcat! Veniţi repede, vă rog! — Unde vă aflaţi, doamnă? — Danbury Drive nr 17 — Îmi spuneţi cum vă cheamă, doamnă? — Stephanie Kilgour — Soţul dumneavoastră respiră? — Nu nu cred Trebuie să se ocupe de pahar — Vă rog, grăbiţi-vă! — Echipa de intervenţie e pe drum, doamnă Vă rog să vă păstraţi calmul şi să rămâneţi la telefon Stephanie abia dacă mai ascultă ce-i spune operatorul de la 911 Repetă întruna „O, Doamne, o, Doamne” la telefon, în timp ce priveşte măcelul Trebuie să ia de pe masă paharul ei şi să-l spele Dar apoi îşi dă seama că probabil că nu ar trebui să deschidă dulapurile şi să deranjeze lucrurile de-acolo şi nici nu vrea să o audă operatorul că spală paharul — Vă rog, grăbiţi-vă! suspină ea la telefon, după care închide Ridică paharul şi îl strecoară în maşina de spălat vase Apoi se întoarce şi cercetează bucătăria Patrick e căzut peste masă, cu o rană căscată în cap Are ochii larg deschişi Pe masă se află o sticlă de whisky şi un singur pahar – şi pe ambele se află amprentele lui Ea era la duş când a auzit împuşcătura E în regulă că a venit în bucătărie şi că are sânge pe poalele halatului Orice soţie ar fi venit să se uite Îl ţintuieşte cu privirea pe soţul ei până devine conştientă de luminile roşii intermitente din bezna de-afară, care se văd prin sticla jivrată a uşii din faţă şi aude paşi grei venind pe alee Ajunge cumva la uşă şi o deschide larg Poliţia şi ambulanţa au ajuns în acelaşi timp; intră toţi în hol Acum, că a făcut-o, se instalează şocul Începe să tremure necontrolat în timp ce îi îndrumă spre bucătărie Un poliţist şi paramedicii intră în bucătărie; o poliţistă rămâne cu ea, aproape de uşă, să o păzească Stephanie îşi permite să se lase copleşită de durere Crede că e convingătoare Trebuie doar să fie atentă la ce spune Poliţista o ajută – în timp ce ea plânge şi e incoerentă – să ajungă în sufragerie şi să se aşeze pe canapea — Puneţi-vă capul între genunchi, îi spune femeia, după care se aşază lângă ea, preocupată şi îngrijorată, punându-i uşor o mână pe spate Stephanie îşi ţine capul jos şi încearcă să asculte În bucătărie e linişte Nu au cum să-l ajute Mai vin şi alţii; dintr-odată, în casa ei sunt o mulţime de oameni, iar ea nu mai poate ţine socoteala Se întâmplă prea multe, e prea mult zgomot Nu poate gândi raţional Trebuie să se adune Trebuie să fie atentă acum, să nu facă vreo greşeală Aude voci şoptite şi sunetul aparatului de fotografiat E tot prăbuşită pe canapea; nu ştie de când stă acolo – timpul s-a oprit – când îi vede aducând o targă cu un sac mortuar, ca să-l ia pe soţul ei Şi conştientizează A scăpat de el şi de tot bagajul lui Nu-i mai poate distruge viaţa Iar ea e tot aici, împreună cu gemenele Încă mai are casa şi banii Totul o să fie bine, câtă vreme nu se pierde cu firea Poliţistul care a fost în bucătărie vine spre ea Se aşază pe un fotoliu în faţa ei şi se apleacă — Condoleanţe, îi spune, părând epuizat şi sincer Ridică privirea spre el şi înghite în gol Se poate concentra din nou Începe să-şi revină din şocul propriilor acţiuni — Puteţi să ne spuneţi ce s-a petrecut aici în seara asta? o întreabă poliţistul Stephanie trage adânc aer în piept Strânge în mâini şerveţelele pe care i le-a dat poliţista la un moment dat — Eram la duş Îşi trage halatul mai strâns în jurul ei, de parcă ar fi jenată că nu mai are nimic pe dedesubt Are părul încă umed şi încurcat pe spate – i-a udat halatul şi-i e frig — Patrick bea în bucătărie când am urcat Tocmai terminam duşul când am auzit împuşcătura Am coborât în fugă în bucătărie şi l-am găsit Cedează, suspinând şi chiar e o reacţie sinceră A trecut prin prea multe, a pierdut prea mult — Nu vă grăbiţi, spune poliţistul şi aşteaptă răbdător În cele din urmă, Stephanie se adună şi le spune: — A avut de suportat presiuni foarte mari în ultima vreme Apoi se opreşte Probabil că poliţiştii nu-şi dau seama cine e Patrick — Ce fel de presiuni? — I-am spus astă-seară, după cină, că o să divorţez, răspunde ea, pe ton mohorât Şi apoi le povesteşte totul, le spune cine e el, le spune aceleaşi minciuni pe care li le-a spus Hannei şi avocatului despre starea lui de spirit Când termină, poliţistul o priveşte de parcă şi el ar fi copleşit de necazurile lor În cele din urmă, întreabă: — Ştiţi de unde provine arma? — Probabil că e arma lui, şopteşte Stephanie O ţine în seiful de sus, din şifonierul din dormitor — Puteţi să ni-l arătaţi? Se ridică de pe canapea şi îi conduce în dormitorul de la etaj Face semn spre şifonier – uşa e deschisă şi, pe raft, în partea lui Patrick, se află seiful, larg deschis, aşa cum l-a lăsat ea Poliţiştii îl cercetează Când se întorc la parter, cadavrul e scos din bucătărie pe targă, într-un sac mortuar închis Ofiţerul aruncă o privire la leagănele neocupate, se uită apoi la ea şi întreabă: — Aţi verificat ce fac copiii, doamnă? Şi dintr-odată se simte aşa de cufundată în propriile minciuni, fantezii, spaime şi justificări, încât intră în panică în legătură cu gemenele Simte cum se albeşte la faţă Urcă în fugă scările spre camera fetelor, smuceşte uşa şi aprinde lumina Gemenele sunt acolo, în leagăne, neatinse Sigur că acolo sunt Poliţistul stă în spatele ei, suflând greu; e aşa de aproape, că-i simte răsuflarea caldă pe gât — Sunt bine, spune el, vădit uşurat Capitolul 58 Joi, 1 noiembrie, anatomopatologul stabileşte că Patrick Kilgour s-a sinucis Ştirea apare în toată presa Împreună cu o recapitulare a informaţiilor despre moartea lui Lindsey, investigaţie, arestare – totul Iar sunt toate proaspete în mintea opiniei publice şi pe limbile tuturor Dar e în regulă, îşi spune Stephanie; toată lumea crede că s-a sinucis Curând, povestea o să se stingă de-a binelea O să se stingă odată cu dispariţia lui Patrick Stephanie nu se aşteptase de fapt să apară întrebări, dar, chiar şi aşa, uşurarea pe care o simte la decizia oficială e profundă S-a terminat Poate să meargă mai departe Totuşi, de când a făcut-o, se simte nesigură, confuză, parcă nu ar fi ea însăşi Mintea nu-i merge chiar cum ar trebui Nu ar fi putut prevedea niciodată nimic din toate astea Toate trebuie să aibă un efect, îşi spune, privindu-le fix, în stare cataleptică, pe gemene O să dureze ceva vreme până o să se obişnuiască În seara în care s-a întâmplat, poliţia a rămas în casă aproape toată noaptea Bucătăria fusese delimitată Îi propuseseră să se mute la vreo rudă, dar ea nu are rude la care să stea Hanna, ca majoritatea vecinilor, fusese atrasă pe stradă de luminile intermitente şi de maşinile de intervenţie În cele din urmă, i-au dat drumul în casă A insistat să le ia pe gemene şi să vină la ea acasă, iar Stephanie a fost bucuroasă că are un loc unde să se ducă După ce poliţiştii terminaseră, a doua zi, au venit echipele speciale de curăţenie şi şi-au făcut treaba Stephanie a fost uşurată că nu trebuia să facă ea curat În seara aceea s-a întors şi a fost singură în casă cu gemenele S-a silit să intre în bucătărie şi să-şi facă un ceai Toată lumea plecase, lăsând în urmă o linişte descurajantă A rătăcit prin casă până spre dimineaţă, incapabilă să doarmă, la fel ca înainte Şi noaptea trecută fusese la fel, dar acum nu se mai torturează singură cu îndoieli privind vinovăţia lui Patrick Nu se mai gândeşte întruna, obsesiv, la ce are de făcut A făcut deja Însă tot vede, la nesfârşit, momentul în care a apăsat pe trăgaci Felul cum a împins pistolul în părul lui, apăsând pe craniu şi ploaia de sânge şi cheaguri care a erupt pe partea cealaltă Nu-i vine să creadă că a făcut aşa ceva Parcă ar fi fost altcineva Hanna vine să vadă ce face Nu mai trebuie să stea departe, acum, că Patrick nu mai e A venit cu Teddy în cărucior şi o lasagna pe care a făcut-o chiar ea Stă pe trepte ţinând tava de mâncare, evident preocupată de binele lui Stephanie Stephanie ezită, pentru că e cât se poate de conştientă de bucătăria din spatele ei Echipa specială de curăţenie a frecat şi lustruit totul şi acum bucătăria e perfect prezentabilă Nici nu-ţi poţi da seama că acolo s-a întâmplat ceva cumplit acum trei zile Dar tot o să fie straniu să o ducă pe Hanna în bucătărie — Pot să vin mai târziu, dacă nu-i momentul potrivit, spune Hanna Dar Stephanie clatină din cap şi răspunde: — Nu, intră Mă bucur să te văd N-a mai venit nimeni altcineva Pe cine aştepta? Pe Niall? Pe soţia lui? S-au ţinut deoparte Ca şi prietenele ei de la serviciu, unde şi-a petrecut patru ani din viaţă înainte să intre în concediul de maternitate Chiar nu există nimeni în afară de Hanna, iar în momentul ăsta îi este recunoscătoare că există — Îmi pare tare rău, spune Hanna stânjenită, după ce intră în casă cu Teddy Rămâne pe loc, cu copilul în braţe, parcă neştiind ce să facă sau să spună Stephanie, cu tava cu mâncare în mâini, se întoarce şi o duce la bucătărie Hanna o urmează şovăitor Ştie că s-a întâmplat în bucătărie; a fost aici în noaptea aceea îngrozitoare şi a stat cu Stephanie în sufragerie Stephanie se întoarce şi o vede pe Hanna uitându-se în jur, fără să ştie unde să se aşeze — Poţi să-l duci pe Teddy în sufragerie, cu fetele, îi spune Iar Hanna se întoarce, parcă uşurată şi intră în sufragerie Stephanie pune de cafea Îşi dă seama că-i tremură uşor mâinile în timp ce pune cafeaua E important ce crede Hanna Acum e neliniştită: a exagerat când i-a spus că-şi face griji pentru Patrick să nu-şi facă rău? A insistat oare un pic prea mult? Ar fi trebuit mai bine să nu fi spus nimic, să lase să fie mai degrabă o surpriză? Acum se bucură că nu a pomenit nimic de pistolul lui Patrick Trage adânc aer în piept şi-şi spune să se relaxeze Hanna nu o să bănuiască adevărul A fost aici în noaptea aceea, a văzut cât de tare suferea Nu o să-i treacă prin cap că Stephanie este capabilă să-i pună pistolul la tâmplă soţului ei şi să-i zboare creierii Hanna are intuiţie şi s-ar putea să aibă o bănuială că Stephanie e uşurată în sinea ei – ba chiar bucuroasă – că soţul ei a dispărut aşa din viaţa ei, dar nu o să creadă că Stephanie a apăsat cu mâna ei pe trăgaci Aduce cafeaua în sufragerie Rămân tăcute o clipă, niciuna dintre ele neştiind cum să înceapă Vorbesc despre copii ca să spargă gheaţa În cele din urmă, Hanna îşi adună curajul să o întrebe: — Şi acum ce se întâmplă? Stephanie expiră şi-şi lasă cana de cafea jos — E înmormântarea, mâine-dimineaţă O să fie privată Te rog să nu te simţi obligată să vii O să-l incinereze — Vin dacă vrei, se oferă Hanna — Aş prefera să nu De fapt, speram că o să ai tu grijă de gemene — Sigur Hanna e în mod evident uşurată că nu trebuie să meargă şi e dornică să facă ceva util — Ştii că sunt alături de tine, da? întreabă ea, întinzând mâna şi punând-o blând pe braţul lui Stephanie Stephanie încuviinţează recunoscătoare Nu este cazul să-şi facă griji în legătură cu Hanna Deşi amândouă ştiu acum că toate problemele lui Stephanie s-au rezolvat Capitolul 59 Erica nu merge la înmormântarea lui Patrick Dar a doua zi stă în maşină în faţa casei de pe aleea Danbury Nimic nu a mers cum plănuise ea Nu poţi niciodată să prezici corect cum o să se petreacă lucrurile Totdeauna există un joker în pachet Ştie că Stephanie e acasă E ora prânzului, iar căruciorul dublu e gol, pe veranda din faţă Ea e înăuntru, probabil în bucătărie şi le dă de mâncare gemenelor Erica se dă jos din maşină Traversează hotărâtă strada şi sună la uşă Nu aşteaptă mult până când Stephanie răspunde Când apare, Erica îşi dă seama că Stephanie e şocată să o vadă pe veranda ei În plus, Stephanie arată groaznic – are părul pleoştit, nu e machiată, iar hainele îi sunt nespălate Pare extenuată, stoarsă Erica speră că are mai multă grijă de gemene — Ce dracu’ cauţi aici? — Pot să intru? • Stephanie o priveşte intrigată pe Erica Nu ar fi vrut să o mai vadă niciodată — De ce dracu’ să te las în casa mea? întreabă tăios Nu faci decât probleme Inima îi bate tare şi dă să-i închidă uşa în nas Ericăi Însă Erica e prea rapidă pentru ea şi reuşeşte să blocheze uşa — Linişteşte-te Am venit doar să vorbim Stephanie se uită urât la ea, răsuflând greu; nu o poate scoate pe Erica din casă fără violenţă şi nu vrea aşa ceva Bănuieşte că e mult mai puternică decât ea Se gândeşte să sune la 911, dar ceva o opreşte — Deci acolo s-a întâmplat? întreabă Erica, privind peste umărul lui Stephanie către bucătărie şi făcând semn cu bărbia spre locul unde stau gemenele, în scăunelele lor asortate Stephanie nu spune nimic când Erica trece pe lângă ea şi se îndreaptă spre bucătărie Închide uşa şi vine în urma ei — Şi aşa, toate problemele tale sunt rezolvate, spune Erica, întorcându-se spre ea — Dar ştiu că ai tupeu, ripostează Stephanie tăios — Nu spun decât adevărul şi tu ştii foarte bine, răspunde Erica Ai scăpat de soţul tău infidel şi ucigaş Stephanie îşi fereşte privirea Erica o face să se simtă agitată — Mie, personal, nu-mi pasă, spune Erica Cale bătută lui Patrick A căpătat ce merita, nemernicul Lumea arată mai bine fără el, nu crezi? Stephanie nu reuşeşte să-şi dea seama ce vrea Ce caută aici? — Ce vrei? — Am venit doar să-ţi spun bravo Stephanie simte cum i se strânge stomacul — Ce vrei să spui? — Vreau să zic că, dacă tu l-ai omorât, ai binecuvântarea mea, răspunde Erica cu un zâmbet mic — Ce dracu’ spui acolo? S-a sinucis I-am zis că divorţez şi-mi iau gemenele şi moştenirea cu mine Fusesem deja la un avocat pentru divorţuri Erica îi aruncă o privire rece — Hai să nu ne prostim singure, spune Patrick nu era genul care să se sinucidă Se distrează lăsând tăcerea să se prelungească — Nu-ţi face griji, n-o să spun nimic Nu încă Apoi zâmbeşte din nou şi spune: — Găsesc singură ieşirea După ce pleacă, închizând uşa din faţă în urma ei, Stephanie se întoarce spre chiuveta din bucătărie şi vomită violent până când nu-i mai rămâne nimic în stomac Apoi îşi clăteşte gura şi, fără să le bage în seamă pe gemene, care au început să se agite şi să plângă pe scăunele, începe să măsoare bucătăria în lung şi-n lat Erica ştie Erica ştie Erica ştie Încremeneşte în loc Ar fi trebuit să prevadă De ce n-a prevăzut? Crezuse că Erica a ieşit din vieţile lor – Patrick eliberat, Erica discreditată Făcuse tot ce putuse mai rău şi dăduse greş Stephanie fusese cât se poate de concentrată să scape de Patrick Copiii plâng tare, dar ea tot nu-i bagă în seamă Erica îi vrea banii Erica o să încerce să o şantajeze O să-i facă şi ei ce-i făcuse lui Patrick Erica vânduse droguri, îşi dăduse propriul copil pe bani Sigur că Erica va încerca să o facă să plătească Până la urmă, Stephanie oboseşte Se prăbuşeşte pe scaunul din faţa gemenelor – scaunul unde stătea Patrick când a apăsat ea pe trăgaci – şi ia în mână lingura pe care o lăsase jos când venise Erica la uşă Emma şi Jackie s-au înroşit amândouă la faţă şi urlă pentru că nu au fost băgate în seamă; au feţişoarele nefericite acoperite de lacrimi, muci şi mâncare Stephanie ridică lingura cu piure de morcovi spre guriţa deschisă lacom a Emmei Însă apoi privirea îi fuge dincolo de chipul fetiţei şi se opreşte pe dulapul alb din spatele ei Îşi aduce aminte de sângele împroşcat acolo Închide ochii Fetiţele protestează Apoi, cu un efort de voinţă, deschide ochii şi îşi îndreaptă privirea spre gemene Ia câteva şerveţele umede de pe masă şi o şterge pe faţă întâi pe Emma şi apoi şi pe Jackie Afişează o expresie veselă şi vorbeşte cu vocea ei cântată Trebuie să fie o mamă bună Trebuie să fie alături de fetele ei O să găsească ea o soluţie — Uite! E ora pentru morcovi! Papa bun! Le duce piureul de morcovi, de un portocaliu-aprins, la guriţele deschise Acum nu mai plâng şi amândouă stau cu ochii albaştri rotunzi aţintiţi pe faţa ei Parcă ar fi nişte păsărele bucălate într-un cuib, cu guriţele deschise, în aşteptare — Tăticul vostru ne-a iubit foarte mult, le spune ea, cu vocea ei piţigăiată V-a iubit tare mult pe amândouă Lumea spune lucruri îngrozitoare despre el, dar nu-s decât minciuni Era un om bun N-a făcut nimic rău Toate le-a făcut o vrăjitoare rea Le bagă fetiţelor în gură mâncarea, în timp ce ele zâmbesc şi gânguresc la ea Îşi aduce aminte cum a încercat să o calce cu maşina pe Erica în seara aia După ce Erica lăsase cadoul pentru gemene şi Patrick fusese speriat – ştia că trebuie să o împiedice pe Erica să se ducă la poliţia din Creemore În seara aia îi spusese lui Patrick că nu mai suportă plânsetele, aşa că ia o pauză şi se duce la un film, lăsându-l singur o vreme să se descurce cu gemenele Se dusese cu maşina până la cinema şi cumpărase un bilet, dar apoi plecase Îi spusese după aia lui Patrick că dormise tot timpul – două filme la rând Dar se dusese în Newburgh Ştia unde stă Erica, îi spusese Patrick mai devreme Nu avea niciun plan; era prea stresată şi nedormită ca să pună ceva la cale Stătea în maşină, neştiind dacă să sune la interfon şi ce să-i spună, când o zărise pe Erica ieşind din bloc Când a văzut-o pornind pe jos spre şosea, Stephanie a urmărit-o de la distanţă cu maşina Acţionase impulsiv Erica mergea singură, pe marginea unui drum întunecat Nu era nimeni prin apropiere Stephanie s-a trezit strângând volanul, apăsând acceleraţia până la podea, cu toată furia îndreptată spre silueta singuratică din faţa ei Nu avusese de gând s-o lovească pe Erica, doar s-o sperie, dar a fost cât pe ce în furia ei, Stephanie aproape că era să nu vireze la timp Se întorsese acasă, tremurând tot drumul, şocată de ce făcuse, şocată că-şi pierduse controlul Dar ce făcuse avusese exact efectul opus celui pe care îl scontase ea Erica se dusese direct la coroner Însă măcar Stephanie ştie acum adevărul despre Patrick Şi chiar îi este recunoscătoare Exact cum a spus şi Erica E mai bine să ştii Gemenele zâmbesc şi gânguresc la ea Însă Erica a devenit din nou o problemă Stephanie o să găsească o soluţie E nevoită Capitolul 60 Erica se întoarce la Newburgh, destul de mulţumită de ea şi de cum s-au petrecut toate Nu ar fi putut să prevadă întorsătura pe care o luaseră lucrurile, dar ea ştie cum să se adapteze la orice situaţie nefavorabilă Se duce acolo unde apar ocaziile Patrick nu însemnase niciodată nimic pentru ea Se culcase cu el, atâta tot Nu ţinuse la el deloc, iar el nu ţinuse la ea Fusese pentru amândoi ceva pur fizic, satisfacerea egoistă a unor nevoi Însă când murise Lindsey o surprinsese şi o pusese pe gânduri Se gândise cât de convenabilă era moartea lui Lindsey pentru Patrick Îi trecuse prin minte că s-ar putea să fi fost crima perfectă În ziua aceea, la locul accidentului, nu existase nicio expresie triumfătoare, niciun schimb de priviri tăcut Dar îl urmărise şi îşi pusese întrebări Credea că Patrick joacă un rol Nu-i spusese niciodată că nu era fericit cu soţia lui, dar dedusese singură Dacă ar fi fost aşa de fericit, de ce s-ar fi culcat cu ea? Şi de ce păruse aşa de puţin entuziasmat de copil? Nu era nevoie să fii geniu ca să-ţi dai seama Nu ştia sigur, dar imediat ce a început să aibă bănuieli că Patrick şi-a ucis în mod deliberat soţia, s-a hotărât să-l ignore şi să pună bine informaţia, pentru când o să aibă el bani Patrick era inteligent şi ambiţios, iar Erica ştia că într-o bună zi o să aibă şi succes A fost doar un simplu bonus că s-a şi însurat cu o femeie cu bani N-ar fi trebuit să se mire – Patrick nu era chiar aşa de diferit de ea Era la fel de oportunist ca ea Doar că avea mai mult noroc Mă rog, până când norocul l-a părăsit A aşteptat liniştită ca Stephanie să-şi primească moştenirea Şi atunci şi-a pus în aplicare planul Nu a mers cum se aştepta, pentru că Stephanie fusese încăpăţânată şi deloc dispusă să plătească Dar încă are şanse ca totul să meargă bine, îşi spune Erica, după ce Stephanie l-a omorât pe Patrick Nu are nicio urmă de îndoială în privinţa asta Între timp are alte lucruri de făcut Niall i-a evitat apelurile S-a dovedit mult mai alunecos decât se aşteptase ea Dar o să discute cu el până la urmă şi, când o să se întâmple, lui Niall nu o să-i placă ce are ea de spus Şi îi mai are şi pe soţii Manning la mână O să facă orice ca să-l protejeze pe băiat să nu afle adevărul • Nancy se uită pierdută pe fereastra sufrageriei, ascunsă după draperii Şi ea şi Niall îşi pierd cumpătul Erica a încercat din nou să-l sune pe Niall; ba chiar s-a dus şi la firmă, însă Kerri primise instrucţiuni să spună că nu e la birou Funcţionase, însă doar pentru că nu se mai ducea cu Tesla la serviciu, aşa că Erica nu avea cum să ştie când e acolo Niall apelează deseori la Uber în ultima vreme Dar e o soluţie pe termen scurt Erica i-a făcut să trăiască într-o spaimă continuă, iar ei detestă situaţia; în privinţa asta, sunt uniţi Nancy e conştientă că, dacă o împiedică pe Erica să ajungă la Niall la serviciu, sunt mai expuşi acasă Erica ştie unde stau A fost deja aici E doar o chestiune de timp să apară din nou Nancy îşi petrece mare parte din zi uitându-se pe geam Singura parte bună e că Nancy nu crede că soţul ei o să mai calce strâmb curând Amândoi percep prezenţa înspăimântătoare a Ericăi drept o ameninţare serioasă Nu pot trăi veşnic cu spaimă Trebuie făcut ceva • Gary Manning stă tăcut în maşină – un Lexus închiriat – în parcarea subterană a clădirii de birouri unde lucrează, în centrul Denverului Afară e deja întuneric Tot amână să se ducă acasă Urmează încă o noapte cu lacrimi şi cabotinism la subsol şi nu ştie cât mai suportă O iubeşte pe Cheryl şi îl iubeşte şi pe Devin E băiatul lor E un băiat bun, iar ei nu o s-o lase pe mama lui biologică să-l dea peste cap spunându-i lucruri pe care nu are nevoie să le audă Gary îşi aminteşte cum l-a urmărit pe Devin pe terenul de fotbal ieri – ce mândru l-a făcut să se simtă! Nu ar fi putut fi mai mândru de el nici dacă Devin ar fi fost sânge din sângele lui Şi acum, balamucul ăsta înfiorător Erica vrea alţi bani ca să-şi ţină gura Gary s-ar duce la poliţie, dar nu poate Îşi imaginează ce efect ar avea publicitatea asupra firmei I-au dat Ericăi 100 000 de dolari ca să-l ia pe Devin Au făcut pactul cu diavolul acum mulţi ani Erica ştie că nu o să se ducă la poliţie Gary detestă să o vadă pe Cheryl aşa de nefericită tot timpul, dar o înţelege E îngrozită că o să-l piardă pe Devin, că legătura cu mama lui biologică – şi adevărul despre părinţii lui biologici – o să-l traumatizeze L-ar putea chiar întoarce împotriva lor Probabil că nu greşeşte Gary nu suportă să-şi piardă familia pe care au întemeiat-o cu atâta efort, în timp Iar Devin ştie că se întâmplă ceva; ieri l-a întrebat de ce se poartă toată lumea aşa de ciudat în ultima vreme E un puşti isteţ Gary are probleme să strângă banii Poate să o facă, doar că va fi greu Însă familia e pe primul loc Dacă Erica Voss ar fi moartă, toate problemele lui ar fi rezolvate Epilog Aylesford Record, 9 noiembrie 2018 Autorităţile au stabilit identitatea femeii al cărei trup neînsufleţit a fost scos din Hudson azi-dimineaţă devreme Femeia decedată este Erica Voss, în vârstă de 31 de ani, din Newburgh, New York Poliţia din comitatul Orange a recuperat cadavrul azi-dimineaţă în apropiere de podul Newburgh-Beacon, după ce a primit un apel cu puţin înainte de ora 7:00, de la un bărbat care făcea jogging şi observase cadavrul plutind pe râu Numele doamnei Voss a fost recent în atenţia presei, când aceasta a dat informaţii în investigaţia privind moartea lui Lindsey Kilgour, în Colorado, în 2009 Cauza morţii nu a fost încă stabilită virtual-project eu VP - 132